
Autoriai norėtų padėkoti keletui žmonių, padėjusių parašy- 
ti šią knygą. Tai Sunny ir Don Sweeney, kilusiems iš Broktono 
draugams; Jennifer Genco ir Breakers personalui Palm Biče; taip 
pat Steve Vasblom iš Ouklando ir bepročiui Kiviui, kurio pėdos 
su kiekvienais metais vis dažniau liečia sausumą. 


Pirmoji dalis 


Puiki proga 


I skyrius 


— Nejudėk, — tariau Tes suprakaitavęs ir uždusęs, - net 
nemirksėk. Jeigu nors kvėptelėsi, žinok, nubusiu ir grįšiu 
tampyti šezlongų prie baseino, spoksodamas į šią pritren- 
kiančią merginą, su kuria, manau, galėjau patirti kažką ne- 
įtikėtino. Ir visa tai liks tik sapnas. 

Tes Makolif nusišypsojo, ir tose giliose žydrose akyse 
pamačiau tai, kas mane joje taip žavėjo. Ji nebuvo tik, kaip 
sakoma, dešimt su pliusu. Mergina buvo daugiau nei graži: 
liekna ir atletiška, tankiais kaštoniniais plaukais, supintais į 
ilgą prancūzišką kasą, o jos juokas toks užkrečiamas. Mums 
patiko tie patys filmai: Memento, The Royal Tenenbaums, Ca- 
sablanca. Mes juokėmės beveik iš tų pačių pokštų. Nuo tada, 
kai ją sutikau, nebegalėjau galvoti apie nieką daugiau. 

Tes akyse pamačiau pritarimą. 

- Atleisk, kad pertraukiu tavo fantazijas, Nedai, tačiau 
turime pasinaudoti šia proga. Tu spaudi man ranką. 

Ji pastūmė mane, ir aš apsiverčiau ant nugaros. Glotni 
medvilnės paklodė jos prabangiuose viešbučio apartamen- 
tuose buvo sutaršyta ir drėgna. Mano džinsai, jos leopardo 
rašto sarongas ir juodos bikinio kelnaitės mėtėsi kažkur ant 
grindų. Vos prieš pusvalandį sėdėjome vienas priešais kitą 
rafinuotame Palm Bičo Cafė Boulud, rinkomės DB suvožti- 
nius po 30 dolerių už vienetą - malta jautienos nugarinė, 
įdaryta kepenėlėmis ir trumais. 

Kartais ji koja lengvai paliesdavo manąją. Mes ką tik 
persikėlėme į lovą. 

— Ak! - atsiduso Tes, atsiversdama ant alkūnės. — Taip, 
manau, geriau. - Trys auksinės Cartier apyrankės laisvai 
džerškėjo ant jos riešo. 

— Pažiūrėkite, kas vis dar čia! 

Aš atsikvėpiau. Paplekšnojau paklodę aplink save, 
pliaukštelėjau per krūtinę ir kojas, tarsi norėdamas 
įsitikinti. 

— Taip, - pasakiau nusiviepęs. 

Popiečio saulė slinko per Bogart apartamentus Brazilian 
Court viešbutyje, kur aš vargiai būčiau galėjęs susimokėti 
už gėrimą, jau nekalbant apie du prabangiai įrengtus kam- 
barius su vaizdu į kiemą, kuriuos Tes nuomojosi paskuti- 
nius du mėnesius. 

— Tikiuosi, kad žinai, Nedai, toks reikalas nedažnai nu- 
tinka, - tarė Tes kiek sumišusi ir padėjo smakrą man ant 
krūtinės. 

— Koks reikalas? - pažvelgiau į tas žydras jos akis. 

— Ak! Ką dar galėčiau turėti galvoje? Kvietimą ateiti pie- 
tų su vienintelį kartą paplūdimyje matytu žmogumi čia, 
dienos viduryje. 

— Ak, tai... - gūžtelėjau pečiais. - Atrodo, man tai pasi- 
taiko mažiausiai kartą per savaitę. 

— Ar tikrai? - Ji aštriai įbedė smakrą į mano šonkaulius. 

Mes pasibučiavome, ir aš vėl pajutau tarp mūsų kažką 
augant. Prakaitas ant Tes krūtinės buvo šiltas ir labai malo- 
nus, 0 mano delnas keliavo aukštyn jos ilgomis, glotniomis 
kojomis ir sėdmenimis. Atsitiko kažkas magiška. Negalė- 
jau liautis jos lietęs. Buvau beveik pamiršęs tokį jausmą. 

Dvigubas tūzas - taip ten, iš kur aš kilęs, sako. Pietinia- 
me Bostone, tiksliau, Broktone. Gauti dvigubai taškų nuo 
Yankees. Rasti pamirštą šimto dolerių banknotą senuose 
džinsuose. Laimėti loterijoje. 

Puikus rezultatas. 

— Tu šypsaisi. - Tes pažvelgė į mane ir pasirėmė ant al- 
kūnės. - Ar nori man apie tai papasakoti? 

- Niekis. Tiesiog esu čia su tavimi. Žinai, ką jie sako, jog, 
dar vienintelė laimė, kurią turėjau, iš tikrųjų buvo nelaimė. 

Tes labai lengvai siūbavo klubais ir, nors mes šitai bu- 
vom darę begalę kartų, aš vėl švelniai pasijutau joje. Tik 
sekundėlę įdėmiai pažvelgiau į šios nuostabios moters 
šviesiai mėlynas akis prašmatniame kambaryje dienos vi- 
duryje, ji vos prieš keletą dienų mano gyvenime buvo nė 
neįsivaizduojama. 

— Ką gi! Sveikinu, Nedai Keli! - Tes prilietė pirštu mano 
lupas. - Manau, tau pradeda sektis. 


2 skyrius 


Sutikau Tes prieš keturias dienas nuostabiame balto smėlio 
paplūdimyje išilgai Palm Bičo Šiaurinio vandenyno bulvaro. 

— Nedas Kelis, - taip visuomet prisistatau. Kaip nu- 
sikaltėlis. Gerai skamba prie baro, kai aplinkui būriuojasi 
triukšminga kompanija. Niekas, išskyrus porelę alų gerian- 
čių australų ir keletą britų, iš tikrųjų nežinojo, apie ką aš 
kalbu. 

Tą antradienį išvalęs persirengimo kabiną ir baseiną 
prie dvaro, kur dirbau, sėdėjau ant paplūdimio pylimo. 
dimų kurjeriu ponui Solui Rotui. Solis - taip jį vadina jo 
draugai. Jis turi vieną iš tų išsidriekusių Floridos stiliaus 
namų, kuriuos galima pamatyti iš paplūdimio šiauriau 
Breakers ir galbūt stebėtis: Oho, kam gi jis priklauso? 

Aš išvaliau baseiną, nupoliravau kelis jo senų markių 
automobilius su atlošiamais stogais, nubėgau į cheminę 

valyklą jo drabužių. Kartais dienos pabaigoje sužaisdavo- 
me su juo kelis kartus ožį prie baseino. Jis išnuomojo man 
kambarį namelyje virš garažo. Solis ir aš susitikome Ta-bo0, 
kur aš savaitgalio vakarais dirbau padavėju. Tuo pat metu 
pusę dienos dirbau gelbėtojų Midtauno paplūdimyje. So- 
lis, kaip jis juokaudavo, pasiūlė man tai, ko aš negalėjau 
atsisakyti. 

Kadaise lankiau koledžą. Išbandžiau „tikrąjį gyveni- 
mą“. Kai gyvenau šiaurėje, kurį laiką net mokiau mokyklo- 
je, kol visa tai žlugo. Tikriausiai šitai sukrėtė mano bičiu- 
lius, nes jau buvau pusiaukelėje į socialinio darbo magis- 
trus Bostono universitete. Galima būtų paklausti: „Kokius 
magistrus?“ — „Paplūdimio valdymo?“ 

Taigi tą gražią dieną sėdėjau ant paplūdimio pylimo. 
Pamojavau Miriamai, gyvenančiai šalia dideliame Vidurže- 
mio jūros regiono stiliaus name, vedžiojančiai paplūdimiu 
savo jorkius, Nikolą ir Aleksandriją. Keletas vaikų plaukė 
banglentėmis maždaug už šimto jardų nuo kranto. Pama- 
niau, kad tuo pačiu galėčiau nubėgti, paplaukioti ir atbėgti. 
Nurisnojau maždaug mylią paplūdimiu, pasipliuškenau, 
paskui greitomis nubėgau pirmyn ir atgal, visą laiką stebė- 
damas vandenyną. 

Ir tuomet kaip kokiame sapne išvydau ją. 

Su puikiu žydru bikiniu ji stovėjo gožoje įbridusi iki 
kulkšnių. Jos ilgi rausvai rudi plaukai, surišti raiščiu, ple- 
veno garbanomis. 

Iškart pamaniau, kad ji kažkokia liūdna. Abejingai 
spoksojo į horizontą. Man pasirodė, jog ji šluostosi akis. 

Dingtelėjo mintis: paplūdimys, bangos, daili ir apleista 
mergina, - matyt, ketina padaryti kažką beprotiško! 

Mano paplūdimyje! 

Taigi lėtai pribėgau prie jos, stovinčios bangų mūšoje, 
ir tariau: 

— Ei!.. 

Prisidengiau akis ir prisimerkęs pažvelgiau į tą žavų 
veidą. 

— Jeigu tu galvoji apie tai, ką manau, aš tau to ne- 
patarčiau. 

— Apie ką galvoju? - Ji pažvelgė į mane nustebusi. 

— Nežinau. Matau nuostabią merginą paplūdimyje, be- 
sišluostančią akis, beviltiškai spoksančią į jūrą. Ar tai nepa- 
našu į kažkokį filmą? 

Ji nusišypsojo. Tada įsitikinau, kad ji verkė. 

— Turi galvoje tą, kur mergina karštą popietę eina pa- 
plaukioti? 

— Taip, - atsakiau gūžtelėjęs pečiais ir staiga kiek sutri- 
kau,- tą patį. 

Ant jos kaklo kabojo plona auksinė grandinėlė. Buvo 
puikiai įdegusi, o jos tarsena tikriausiai angliška. Dieve, ta 
mergina tikra gražuolė! 

— Pamaniau, jog būsiu apdairus. Nenoriu jokių nelai- 
mingų atsitikimų savo paplūdimyje. 

— Tavo paplūdimys? - paklausė ji, žvilgtelėjusi į Solio 
namus. - Ten, spėju, taip pat tavo namai? - nusišypsojo ji, 
akivaizdžiai flirtuodama su manimi. 

— Žinoma. Matai langą virš garažo? Štai čia, žiūrėk, — 
pakreipiau ją, - pro palmes, jei pasilenksi šitaip... 

Tarsi atsaką į mano maldas išgirdau jos juoką. 

— Nedas Kelis, - ištiesiau ranką. 

— Nedas Kelis? Panašu į nusikaltėlį. 

Nustebau pagalvojęs, kad niekas niekada nėra to man 
sakęs. Tiesiog stovėjau su kvaila, asiliška šypsena, ir tiek. 
Manau, jog net paleidau jos ranką. 

— Sidnėjus, Naujasis Pietų Velsas, - pasakė ji, demons- 
truodama savo australiškąjį anglų kalbos akcentą. 

— Bostonas, - nusišypsojau atsakydamas. 

Ir taip viskas prasidėjo. Mes paplepėjome kiek ilgiau 
apie tai, kad ji gyvena čia keletą mėnesių ir ilgai vaikštinėja 
paplūdimiu. Ji pasakė, kad rytoj galbūt vėl eis šiuo keliu. 
O aš atsakiau, kad tikriausiai taip pat būsiu čia. Kai stebė- 
jau ją nueinančią, įsivaizdavau besijuokiančią iš manęs dėl 
tų Chanel saulės akinių, kainuojančių 400 dolerių. 

— Beje, — staiga atsisukusi pridūrė ji, - yra toks filmas 
„Humoreska“. Su Džoana Krouford. Turėtum jį pamatyti. 

Tą vakarą aš išsinuomojau pasižiūrėti „Humoreską“. 
Filmas baigėsi scena, kai nuostabi herojė brenda į jūrą ir 
nusiskandina. 

O trečiadienį Tes sugrįžo. Ji atrodė kur kas seksualiau su 
tuojuodu vienos dalies kostiumėliu bei šiaudine skrybėle ir 
nebebuvo tokia liūdna. Mes paplaukiojome. Aš pasisiūliau 
pamokyti ją, kaip plaukti banglente. Ji valandėlei sutiko. 
O kai ją paleidau, užšoko ant puikios bangos ir nuplaukė 
jos ketera kaip tikra profesionalė. Tes juokėsi iš manęs, sto- 
vinčio ant kranto. 

— Aš iš Australijos, kvailiuk! Mes taip pat turime savo 
Palm Bičą, iškart už Veil Bičo, į šiaurę nuo Sidnėjaus. 

Sutarėme susitikti pietų po dviejų dienų Brazilian Court, 
ten, kur ji buvo apsistojusi, vienoje iš madingiausių vietelių 
mieste, už kelių kvartalų nuo Vorto aveniu. Tos dvi dienos 
man truko kaip amžinybė. Kiekvieną kartą, kai suskambė- 
davo mano telefonas, pamanydavau, kad ji atšauks susiti- 
kimą. Tačiau ji to nepadarė. Mes susitikome Cafe Boulud, 
kur turi užsisakyti staliuką prieš mėnesį, nebent esi Rodas 
Stiuartas ar koks kitas žymus asmuo. Jaudinausi tarsi vai- 
kas, atėjęs į savo pirmąjį pasimatymą. Tes jau sėdėjo prie 
staliuko apsirengusi seksualia suknele atvirais pečiais. 
Negalėjau nuo jos atitraukti akių. Mes netgi nesulaukėme 
deserto. 


3 skyrius 


— Manau, ši popietė buvo viena iš dešimties geriausių mano 
gyvenime. 

Aš sunėriau rankas už galvos ir žaisdamas pakutenau 
Tes kojos pirštais. Mes abu gulėjome išsitiesę karališko dy- 
džio lovoje jos viešbučio kambaryje. 

— Tai tu buvai gelbėtojas Midtaun Biče,- kalbėjo 
ji, - kol tapai išlaikomu meilužiu. O ką gelbėtojas veikia 
Palm Biče? 

Išsišiepiau, nes Tes akivaizdžiai mane erzino. 

— Geras gelbėtojas yra tikras vandens Žmogus, - pasa- 
kiau mirktelėjęs akį. - Mes stebime vandenį, ar jis lygus, 
banguotas? Ar ten yra rifų? Vienodas blizgesys įspėja apie 
potvynio bangas. Mes perspėjame apsnūdusį šilumos mė- 
gėją, kad apsiverstų ir kepintų kitą pusę; apšlakstome ret- 
karčiais pasitaikantį ištižėlį šlakeliu acto. Ir panašiai. 

— Tačiau dabar esi išlaikomas meilužis? - šyptelėjo ji. 

— Gal ir galėčiau tokiu tapti, - atsakiau. 

Ji pasisuko. Jos akys blykčiojo su nuoširdžiu susidomė- 
jimu. 

— Pameni kalbėjau apie besikeičiantį tavo likimą, Nedai. 
Na, gerai, galbūt ir aš taip pradedu jaustis. 

Negalėjau patikėti, kad tokia kaip Tes Makolif iš tikrųjų 
man taip kalba. Viskas joje buvo pirmos klasės, rafinuota. 
Turiu galvoje, nebuvau jau toks kaimo Jurgis ir žinojau, jei 
dirbčiau televizijoje, būčiau vienas iš gražiausių vyrų. Bet 
laikydamas ją glėbyje niekaip nenustojau stebėtis, kas jos 
gyvenime vertė ją taip liūdėti! Kas gi slypėjo jos akyse tą 
pirmą dieną paplūdimyje? 

Mano akys lėtai nuklydo prie senovinio laikrodžio ant 
sudedamo rašomojo stalo priešais lovą. 

— O Dieve, Tes! 

Jau buvo beveik penkios. Pralėkė visa popietė. 

— Žinau, gailėsiuosi šių žodžių... tačiau man reikia eiti. 

Pamačiau tą liūdną žvilgsnį, užtemdantį jos veidą kaip 
anądien. Tada ji atsiduso: 

- Ir man. 

2 Klausyk, Tes! - tariau, kišdamas koją į džinsus. - Aš 
nežinojau, kad tai atsitiks šiandien, bet turiu kai ką nuveik- 
ti. Galbūt negalėsiu tavęs pamatyti keletą dienų, bet kai pa- 
simatysime, viskas bus kitaip. 

— Kitaip? Kaip kitaip? 

— Man kitaip. Pirmiausia, man nereikės saugoti žmonių 
nuo pavojų paplūdimyje. 

— Man patinka, kad tu saugai Žmones nuo pavojų pa- 
plūdimyje, - nusišypsojo Tes. 

— Turiu galvoje tai, kad būsiu laisvas ir darysiu viską, ko 
tik tu norėsi. - Ėmiau sagstytis savo marškinius dairyda- 
masis aplinkui batų. - Galėsime išvažiuoti kur nors į salas, 
ar gerai skamba? 

- Žinoma, skamba gerai, - kiek neryžtingai nusišyp- 
sojo Tes. 

Ilgai ją bučiavau, tarsi sakydamas: Ačiū tau už nuostabią 
popietę. Prireikė visų pastangų, kad iš ten išeičiau, tačiau 
manęs laukė žmonės. 

— Atsimink, ką tau sakiau. Nejudėk, netgi nemirksėk! 
Būtent tokią noriu tave prisiminti. 

— Ką ketini daryti, Nedai Keli? Apiplėšti banką? 

Sustojau prie durų ir ilgai į ją žvelgiau. Tiesą sakant, 
tikėjausi, kad ji paklaus kažką panašaus. 

— Nežinau, - numykiau vyptelėjęs. - Bet Žmogus turi 
daryti tai, ką turi daryti. 


4 skyrius 


Ne banką, galvojau įšokęs į savo seną „Bonneville“ automo- 
bilį su pakeliamu stogu ir pasukau tiltu, kabančiu aukštai 
debesyse, į Vest Palmą. Tačiau Tes buvo arti tiesos. Nega- 
lima praleisti vienintelės progos, kuri turi pakeisti mano 
gyvenimą. 

Kaip jau sakiau, esu iš Broktono, iš nuostabiųjų Mar- 
vino Haglerio ir Rokio Marčiano namų. Tai ketvirtasis 
administracinis rajonas, Perkinso aveniu anapus kelių. Ten 
yra rajonų. Bet kuris iš Broktono su tuo sutiks. O toliau yra 
Krūmynai. 

Kai aš augau, žmonės sakydavo, kad Broktone yra juo- 
džių, italų, airių kvartalai, švedų ir lenkų kvartalai, ir dar 
vienas „kvartalas“, į kurį niekas nenori kišti nosies — tai 
vargingi rajonai su daugybe griūvančių namų, bažnyčių, 
uždarytų gamyklų griuvėsiais. 

Tačiau Krūmynų rajonas buvo pats kiečiausias. Susi- 
būrę į gaujas įsiveldavome į muštynes kiekvieną dieną. 

Jei kam nors lūždavo kaulai, tik tada vadindavome tai ti- 
kra kova. Žinojau, kad pusei vaikų tai baigdavosi pataisos 
mokyklose ar nepilnamečių nusikaltėlių kolonijos pro- 
gramomis po pamokų. Geresnieji baigdavo keletą kursų 
jaunimo koledže arba reguliariai metus važinėdavo dirbti 
į šiaurės rytus, prieš pradėdami dirbti savo tėvų restora- 
nuose, arba išvažiuodavo dirbti į miestą. Policininkus ir 
ugniagesius, štai ką, rodos, kartu su kovotojais augino 
Broktonas. 

Na, taip, ir sukčius. 

Jie nebuvo blogi žmonės: mokėjo už savo namus, tuok- 
davosi ir kartu su šeimomis vykdavo švęsti gimimo die- 
nų bei kaip visi kiti priimdavo komuniją. Jie turėjo barus 
ir būrėsi į Rotary klubus, sekmadieniais kepdavo mėsą ant 
grotelių ir pragariškai šaukdavo palaikydami Sox ar Pats. 
Be to, lažindavosi iš pinigų arba paslėpdavo keletą vogtų 
automobilių. O retkarčiais suknežindavo kokiam vargšui 
mulkiui galvą. 

Mano tėvas kaip tik ir buvo toks vyrukas, daugiau lai- 
ko praleidęs Sauze, Širlio kalėjime, nei prie mūsų apvalaus 
pietų stalo. Kiekvieną sekmadienį mes užsirišdavome ka- 
klaraiščius, grūsdavomės į „Dodge“ ir keliaudavome, kad 
pamatytumėme jį apsirengusį oranžiniu kalinio kostiumu. 
Pažinojau šimtą tokių vyrukų. Ir vis dar pažįstu. 

Tai mane suvedė su Mikiu, Bobiu, Barniu ir Dy. 

Pažinojau juos taip seniai, kiek tik galiu prisiminti. Mes 
gyvenome vieni nuo kitų ne toliau nei už keturių kvartalų 
tarp Leideno, Edsono ir Snelo. Vieni apie kitus žinojome 
viską. Mikis buvo mano pusbrolis, dėdės Čarlio sūnus. 
Jis buvo sudėtas kaip vielos pakaba, banguotais rausvais 
plaukais, bet kiečiausias kalės vaikas, koks kada nors buvo 
kilęs iš Broktono. Mikis buvo vyresnis už mane šešiomis 
savaitėmis, bet atrodė tarsi šešeriais metais. Jis buvo įvėlęs 

mane į bėdą tiek daug kartų, jog negaliu net suskaičiuoti, 
bet traukdavo dar dažniau. Bobis buvo ne mano, bet Mi- 
kio pusbrolis. Nuo tada, kai mano tikrasis vyresnėlis brolis 
mirė, - buvo nušautas, - jis man kaip vyresnysis brolis. Dy 
buvo Bobio Žmona. Jie gyveno kartu taip seniai, kad niekas 
neprisiminė nuo kada. Barnis - juokingiausias mano kada 
nors sutiktas žmogus. Vidurinėje mokykloje jis visą laiką 
buvo mano apgynėjas. 

Kiekvienais metais mes praleisdavome vasaras dirb- 
staliukus, kartais nuveikdavome vieną kitą „darbelį“, kad 
apmokėtume sąskaitas. Žiemą sugrįždavome čia. Statyda- 
vome automobilius prie klubų, būdavome įgulos nariai tu- 
ristų laivuose, dirbdavome pasiuntiniais, prisidėdavome 
prie viešojo maitinimo būrių. 

Galbūt kas nors, gyvenęs visuotinai įprastą gyvenimą, 
pasakytų, kad buvome blogiukai. Tačiau jis klystų. Kaip 
sako Žmonės, negali pasirinkti savo šeimos, bet gali pasi- 
rinkti tuos, kuriuos myli. O jie man buvo tikresnė šeima nei 
manoji. Tai įrodė šimtus kartų. 

Yra du iš Broktono kilusių žmonių tipai. Vieni stengiasi 
susitaupyti, kiekvieną savaitę atidėdami skatikus. Bet ko 
vyriausybė nepaima, paims bažnyčia. 

Kiti —- tie, kurie vis stebi, budriai laukdami tos didžio- 
sios progos. 

Retkarčiais tokia iš tiesų pasitaiko. Tokia, kurios tu ne- 
gali praleisti ar dėl kurios pagaliau pajėgtum išsivaduoti iš 
Broktono gyvenimo. | 

Štai kur aš išvykau, palikęs Tes apartamentus Brazilian 
Court. 

Mano pusbrolis Mikis sulaukė tokios progos. 

Puiki proga. 


5 skyrius 


Kai tik Nedas išėjo, Tes krito atgal į lovą, džiaugsmingai at- 
sikvėpdama ir negalėdama tuo patikėti. „Tes, tu tikriausiai 
išprotėjai! Tu esi išprotėjusi, Tes.“ 

Išprotėjusi, nes atsivėrė tokiam kaip Nedas, nepaisyda- 
ma viso to, kas vyko jos gyvenime. 

Tačiau kažkas jame neleido jai nurimti: galbūt jo akys, 
žavesys, puiki berniokiška išvaizda ar nekaltumas. Kaip jis 
priėjo prie jos paplūdimyje, tarsi ji būtų vargšytė bėdulė! 
Jau seniai niekas su ja taip nesielgė. Reikalinga. Jai tai pati- 
ko. O kuriai gi moteriai nepatiktų? Jeigu tik jis žinotų. 

Ji vis dar jaukiai gulėjo pataluose, dar kartą išgyvenda- 
ma kiekvieną nuostabios popietės smulkmeną, kai išgirdo 
balsą. 

— Kitas. — Ten stovėjo jis, kvailai šypsodamasis ir atsirė- 
męs į miegamojo duris. 

Tes net nutirpo. Ji netgi negirdėjo rakinant kambario 
durų. 

— Tu išgąsdinai mane, - pasakė ji ir prisidengė. 

— Vargšė Tes, - jis palingavo galva ir numetė kamba- 
rio raktą į peleninę, gulinčią ant stalo. - Matau, tau jau 
tapo nuobodu užkandžiauti Boulud ir Ta-bo0. Pradėjai 
suktis prie mokyklų, kabindama vyrukus po stojamųjų 
egzaminų. 

— Tu mane stebėjai? — Tes nutilo. Tai būtų labai panašu į 
šitą šunsnukį. Tik pagalvok, jis galėjo šitaip pasielgti! - Taip 
jau nutiko, - pasakė ji atsitraukdama ir kiek susigėdusi. Ir 
dar labiau susigėdo, kai reikėjo teisintis: - Jis mano, kad aš 
nepaprasta, ne taip kaip tu... 

— Taip nutiko. - Jis žengė į miegamąjį ir nusirengė savo 
Brioni sportinį švarką. - Nutiko taip, kad susitikote paplū- 
dimyje. Paskui tu sugrįžai antrą sykį, - ir jums abiem pasi- 
taikė susitikti pietų Bouloud užkandinėje. Gelbėtojas. Kaip 
romantiška, Tes! 

Ji supykusi atsisėdo. 

— Sekei mane? Eik tu pasikrušt. 

— Maniau, kad tu žinojai, - atkirto jis ign0ruodamas jos 
atsakymą. - Esu pavydus tipas. 

Jis nusivilko marškinėlius. Tes oda pašiurpo kaip žą- 
sies. Ji buvo tikra, jog vyriškis pajuto jos baimę, kai ėmė 
lėtai segtis kelnes. 

— O dėl pasikrušimo? — Vyras šypsodamasis išlipo iš savo 
laisvų kelnių. - Atleisk, Tes, be šansų. Už tai tau ir moku. 

— Klausyk, - prašė Tes, susisukdama į patalus, - gal ne- 
reikia šiandien. Geriau abu pasikalbėkime... 

— Mes galim kalbėtis, - atsakė jis gūžtelėjęs pečiais, 
tvarkingai lankstydamas marškinėlius ant lovos krašto ir 
išsmukdamas iš savo trumpikių. - Man tai priimtina. Pasi- 
kalbėkime apie tai, kaip aš elgiuosi su tavimi lyg su kažko- 
kia aukštuomenės princese. Aš pirkau tau žiedus, kuriuos 
mūvi savo pirštų, apyrankes, tą virvę su deimantu, kaban- 

čiu ant tavo kaklo. Po velnių! Net žinau Tiffany merginų 
vardus - Karla, Žaneta ir Keiti. 

— Klausyk!.. - Tes nervingai žvelgė į jį. - Taip atsitiko. Jis 
geras vaikinas. 

— Esu tikras, kad geras, - nusišypsojo jis. - Tik aš tavęs 
negaliu perprasti. Viena vertus, papuošalai ir automobilis 
„Mercedes“. Kita vertus, tu esi kaip kokia raguota maža 
kotiliono kalė, užsiiminėjanti tuo automobilių stovėjimo 
aikštelėje su vyruku, kuris stato automobilius. 

Ji ėmė bijoti. Tes žinojo, koks jis pasidarydavo, kai im- 
davo taip kalbėti. Jis pasislinko į lovos kraštą ir atsisėdo. 
Jo erekcija beveik supykino ją. Tes ištrūko, bet šis sugriebė 
ir suspaudė jos ranką. Paskui atsargiai paėmė už virvutės 
su deimantu. Sekundėlę ji pamanė, kad vyriškis ketina jį 
nuplėšti jai nuo kaklo. 

— Manoeilė, keksiuk!.. 

Jis nutraukė paklodę ir stumtelėjo ją į lovą. Tuomet su- 
griebė už kulkšnių, plačiai išskėtė kojas, apvertė ją ir įsibro- 
vė į vidų. Ji nesipriešino jam, negalėjo. Jausdama jį savyje 
net nesugebėjo prasižioti. Jis manė esąs jos šeimininkas, 
O gal taip ir buvo. Kaip visada kažkas grubus ir svetimas 
stipriai siūbavo jos viduje. Viskas, ką ji jautė, buvo gėda. 
kriokiantį ir suprakaitavusį, tarsi į kažkokį šlykštų gyvulį. 

Vyras privertė ją daryti viską, ko norėjo - visus tuos da- 
lykus, kurių ji nekentė. Kai jis baigė, Tes gulėjo ir jautėsi to- 
kia purvina, pašiurpusi, lyg kambaryje būtų pradėję vėsti. 
Ji norėjo verkti. Juk turėjo visa tai užbaigti. Dabar. 

— Man reikia su tavimi pasikalbėti, - pasakė Tes. Jis 
buvo atsikėlęs ir vėrėsi diržą į savo madingų itališkų golfo 
kelnių kilpas. 

— Atleisk, brangute. Dabar nėra laiko meiliems pokal- 
biams. Turiu grįžti. 

— Tuomet pasimatysime vėliau? Benefise? 

— Na, tai priklauso... - Jis susiglostė priešais veidrodį 
plaukus. 

— Nuo ko? - nesuprato ji. 

Jis beveik gailiai šyptelėjo. 

— Reikalai susiklostė labai palankiai, ar ne, Tes? Tikriau- 
siai jautiesi beveik kaip namuose, tiesa, nuo tada, atrodo, 
įpratai šikti ten, kur miegi. Tu esi labai graži, mano bran- 
gute, bet Žinai, ką aš galvoju? Papuošalai ir prašmatnus 
automobilis... Manau, kad jie leidžia tau įsivaizduoti, jog 
šitai tau tikrai priklauso. - Vyras dar kartą nusišypsojo. — 
Tikiuosi, tau buvo taip pat gera kaip ir man. 

Jis apsisuko, mėtydamas delne kambario raktą. 

— Ir, beje, Žinai, tu tikrai turėtum užsirakinti duris. Nie- 
kada negali žinoti, kas gali netikėtai užsukti. 

Viskas baigta! - suriko ji pati sau. 

Tes įniršusi spyrė į apklotus. Jai buvo gėda, pikta, sil- 
pna. Tai daugiau niekada neturėjo pasikartoti. 

Ant patalų sudžerškėjo kažkokie daiktai, galėję iškristi 
iš jo kišenės. Tai buvo smulkios monetos, golfo kamuoliuko 
laikiklis. Tes iš visų jėgų sviedė juos į sieną. Daugiau jau 
nesvarbu. Niekas. 

Ji užsimetė chalatą ir nuskubėjo į vonią daryti bet ką, 
kad tik pašalintų jo prisilietimus. Tai buvo paskutinis kar- 
tas, kai Tes ant savęs jautė jo rankas. Vadinasi, tam atėjo 
galas. Ji nebegalėjo daugiau jo pakęsti. Kaip sakė Nedas, 
jiedu galėtų išvykti bet kur - kad ir klajoti. Jis pats neži- 
nojo, kaip pranašiškai kalbėjo. Nauja pradžia. Taip, ji šito 
užsitarnavo. 

Tes atidarė miegamojo spintą ir išsiėmė ilgą vakarinę 
Dolce 6 Gabbana suknelę atvira nugara, pasirinko porą 

rudų Manolo Blahniks batelių. Šį vakarą ji atrodys nuosta- 
biai. Parodyk jam ką nors, kad likusią savo gyvenimo dalį 
jis ilgėtųsi to, ko neteko. 

Tes susirišo plaukus ir nuoga nugrimzdo į vonią su le- 
vandų aliejumi, kurio kvapas ją nuteikė gerai ir gaiviai. Ji 
atsigulė, atrėmė galvą ant lygaus porcelianinio vonios kraš- 
to. Vanduo bėgo per jos pečius. Ji užsimerkė. 

Tes prieš akis iškilo Nedo veidas, jo juokas. Kad ir 
kaip būtų gėda, ji nesugebėjo ištrinti iš atminties šios die- 
nos. Nedas Kelis. Panašus į nusikaltėlį. Ji vėl nusišypsojo. 
Ne, greičiau jau į katinėlį. Jau buvo pats laikas jai keliau- 
ti su kuo nors, kas su ja elgiasi gerai - puikiai. Jis iš tiesų 
ją gerbia. 

Ji girdėjo, kaip sukasi vonios ventiliatorius. Sekundėlę 
Tes tik gulėjo užsimerkusi. Paskui išgirdo niūniavimą. 

Jos akys plačiai atsivėrė. Kažkas didžiulis stovėjo virš 
jos. Tes širdis pašoko. 

— Ką tu čia darai? 

Į ją įsmigo niūrus, šaltas žvilgsnis. Jo tamsūs plaukai 
buvo surišti į arklio uodegą. Ji pamanė, kad kažkur buvo 
mačiusi jį anksčiau. 

— Gėda, - pasakė gūžtelėjęs pečiais. 

Staiga jis savo tvirtomis rankomis sugriebė Tes už ger- 
klės. Jis spaudė jos galvą po vandeniu. Ką tu darai? 

Tes laikė kvėpavimą kiek įmanydama ilgiau, tačiau, kai 
prasižiojo, vanduo įsiveržė į jos plaučius, priversdamas ją 
kosėti ir springti. Ji dar daugiau įtraukė į save vandens, 
daužėsi ir spardėsi porcelianinėje vonioje, mėgino pasikel- 
ti, tačiau Arklio uodega laikė ją už pečių ir galvos. Jis buvo 
neįtikėtinai stiprus, slėgė ją kokiu šimtu svarų. 

Ją sukaustė panika, į plaučius bėgo vis daugiau van- 
dens. Tes taikėsi vyrui į veidą, bandydama jį apdraskyti ar 
padaryti dar ką nors. Per muiliną vandenį ji matė jo storas 

rankas, spaudžiančias ją žemyn. Praėjo per daug laiko. Ji 
liovėsi spardytis, mosikuoti ir daugiau nespringo. To negali 
atsitikti, sakė vidinis balsas. 

Tuomet prabilo kitas balsas, išgąstingas, bet priimtines- 
nis, nei kada nors Tes įsivaizdavo. Taip, taip, gali. Štai į ką 
panaši mirtis. 


7 skyrius 


— Ei, bandite! - sušuko Bobis, kai Žengiau į virtuvę griū- 
vančiame kanarėlės geltonumo name, apleistoje vietovėje, 
visai šalia 95-0 kelio Leikvorte. 

— Nedi, - Dy pakilo ir priėjusi pabučiavo mane į Žan- 
dą. Svajonių moteris su džinsais ir ilgais medaus geltonio 
plaukais. Kai Dy kiekvieną kartą apsiveja mane rankomis, 
aš sugrįžtu į praeitį. Penkiolikos metų buvau aistringai ją 
įsimylėjęs, kaip ir visi kiti apylinkėje. Bet ji devintoje klasė- 
je įsimylėjo Bobį ir jo žvilgsnį kaip Bon Džovio. 

— Kur buvai? - pažvelgė mano pusbrolis Mikis. Jis vil- 
kėjo juodus marškinėlius su užrašu: Tu nesi tikrai blogas, jei 
ne iš Broktono. 

— Kurgi, manai, jis buvo? - Barnis pasisuko kėdėje ir iš- 
sišiepė nenusiėmęs akinių juodais rėmeliais, panašių į to- 
kius, kokius nešioja Elvis Kostelas. - Pažvelk į vaikio veidą. 
Geriausia jo gyvenimo diena, o jis išėjo ieškoti nuotykių su 
damomis. 

— Prašyčiau. - Dy priekaištingai susiraukusi pažvelgė 
į ji. Paskui gūžtelėjo pečiais, mesdama smalsų žvilgsnį. — 
Tai kaip? 

— Taigi... - Apžvelgiau visus aplink stalą. - Ji pasirodė. 

Nuvilnijo pritarimo šūksniai. 

— Ačiū Dievui, - tarė Bobis. - Įdomu, kaip mums pa- 
siseks su mūsų Nedžiu, kurį kas penkias minutes ištin- 
ka panikos priepuoliai. Štai, užsitarnavai... - Jis pastūmė 
man alaus. 

— Sprendžiant iš to, koks dabar laikas, ir iš tokios šūdą 
kandusios šypsenos tavo veide, - leptelėjo Mikis, žiūrėda- 
mas į savo laikrodį, - sakyčiau, kad tai buvo geriausi tavo 
pietus. 

— Tu net nepatikėtum manimi, - papurčiau galvą. 

— Ei, laiko turime į valias, - kupinas sarkazmo pasakė Mi- 
kis. - Ką, po velnių, mes dar šiandien čia veiksime?! Ak, taip, 
tik tas smulkus reikaliukas už penkis milijonus dolerių. 

— Nurimk! - sudraudė Barnis, mirktelėjęs man. - Jis tik 
susinervinęs, nes vienintelis, kas su juo atsigultų, ką tik JAV 
gyvūnų globos draugijos neskausmingai numarintas. 

Aplinkui stalą nuvilnijo juokas dėl pasakyto pokšto. 
Mikis paėmė juodą drobinį krepšelį. Jis nulupo penkis ma- 
nilinio popieriaus vokus. 

— Tai koks jos vardas? 

— Tes, - atsakiau. 

— Tes... - Mikis sučiaupė lūpas, paskui nežymiai šypte- 
lėjo. - Tu manai, jog toji Tes vis dar mylės tave, jeigu sugrįši 
su milijonu dolerių? 

Kiekvienas prisitraukė prie stalo. Šią naktį viskas turėjo 
pasikeisti. Kiekvienam iš mūsų. Buvo pakili nuotaika, ta- 
čiau reikėjo ir veikti. 

Mikis išdalijo vokus. 

Tai buvo Mikio planas iki smulkiausios detalės. Tik jis ži- 
nojo, kaip visa tai suveiks. 

Tas pasakiškas namas stovi Pietų vandenyno bulvare, 
Milijardierių gatvėje, Palm Biče. Jis netgi turi vardą - Casa 
Del Ocėano. 

Vandenyno namai. 

O jame nuo 50 iki 60 milijonų dolerių vertės pasaulinio 
garso meno kūriniai - Pikaso, Sezano, Džeksono Poloko 
paveikslai, tikriausiai ir kiti vertingi daiktai. Tačiau Mikis 
neabejojo: bus paimti tik šie trys. 

Buvo ir tikrasis šio darbo organizatorius, pasivadinęs 
daktaro Gašė vardu. Mikis mums nesakė, kas jis toks. Ti- 
kras saldainiukas yra tai, kad mes tų daiktų netgi neturime 
paslėpti, tik parašyti B ir E. Mūsų dalis - 10 procentų gry- 
nais - penki milijonai. Kitą dieną, kaip ir seniau, išsiskirsto- 
me kiekvienas savais keliais. Čia aš rizikuoju viskuo — šva- 
ria reputacija, savo gyvenimu, koks ji bebūtų. 

— Bobis, Barnis ir aš būsime tie, kurie eis į vidų, - paaiš- 
kino Mikis. - Dy su nešiojamąja radijo stotele pasiliks lau- 
ke. Nedui pasaugojau tikrai šiltą darbelį. 

Viskas, ką turėjau padaryti, tai prazvimbti aplink Palm 
Bičą ir sukelti aliarmus keliuose turtinguose namuose. Visi 
savininkai turėtų būti kažkokiame aukštuomenės labdarin- 
game Breakers pobūvyje. Kartu su lapeliais ir adresais buvo 
namų nuotraukos. Vietinės policijos pajėgos mažos, o kai 
suveiks aliarmai po visą miestą, jie pasijus kaip Keistono 
farai, bėgantys į penkiolika skirtingų krypčių. Mikis žinojo, 
kaip patekti į numatytą namą ir išjungti aliarmą. Ten tu- 
rėtų būti namų šeimininkė ar dar kas nors, besirūpinantis 
namu. Bet tai ir viskas. Sunkiausia operacijos dalis - nenu- 
mesti paveikslų, kai nukabinsime juos nuo sienų. 

— Tikrai taip manai? — Greitai perverčiau namo nuotrau- 
kas ir pasisukau į Mikį. — Žinai, eisiu su jumis į vidų. 

— Tu nieko neturi įrodinėti, - atsakė jis, purtydamas gal- 
vą. - Tu niekada nuo pat vaikystės nebuvai suimtas. Be to, 
turint omeny mus, kokią reikšmę gali turėti lengvas nuos- 
prendis palyginti su dideliu apiplėšimu ir vogtų daiktų ga- 
benimu tarp valstijų? Jeigu tu būsi sučiuptas, ką jie tau gali 
pripaišyti - smulkų vandalizmą? 

- Jei būsi pagautas, net nemėgink čia sugrįžti, - nusi- 
kvatojo Barnis, nurydamas gurkšnį alaus. - Mes pasaugo- 
sime pusę tavo dalies. 

— Mes visi balsavome, - pasakė Dy. - Tai nediskutuoti- 
na. Mes norime, kad būtum saugus ir sveikas dėl tavo ma- 
žosios Tes, - sukikeno ji. 

Pažvelgiau į adresus: El Bravo, Klarko, Velso kelias. Tai 
vienos iš gražiausių Palm Bičo gatvių. Ten gyvena įžymiau- 
si žmonės - Senoji gvardija. 

- Čia susitinkame pusę dešimtos, - tarė Mikis. — Pinigus 
į mūsų sąskaitas turime gauti rytoj. Ar turite klausimų? 

Mikis apžvelgė sėdinčiuosius aplink stalą. Žmonės, ku- 
riuos pažįstu visą savo gyvenimą, geriausi mano draugai. 
Jis pakėlė bokalą su alumi. 

- Šįkart mums pavyks. Paskui mes užbaigsime. Dy, tu ir 
Bobis galėsite pirkti tą restoraną, apie kurį visuomet kalba- 
te. Barnis turės automobilių verslą Natike, pavadintą savo 
vardu. Nedi, tu gali imti rašyti didįjį amerikietišką roma- 
ną arba pirkti ledo ritulio komandą. Nesvarbu, ką tik nori. 
Visuomet sakiau jums, kad suteiksiu šią galimybę, ir štai 
ji atėjo. Penki milijonai. Esu laimingas, jog, visi čia esame, 
kad pasidalytumėm jais. Taigi... rankas ant stalo...Tai yra 
tas, dėl ko mes dirbome nuo trylikos metų. - Jis pažvelgė 
kiekvienam į veidą. - Paskutinis šansas pasitraukti. Vaiki- 
nai... Nedi, ar darom? 

Man susuko vidurius. Šitas reikalas buvo didžiausias, 
kokiame iki šiol esu dalyvavęs. Tiesa buvo ta, kad aš iš ti- 
krųjų laimingai gyvenau paprastą gyvenimą. Bet ar kažkas 
panašaus kada nors man bepasitaikys? Kai gyvenau šiau- 
rėje, gyvenimas iš manęs atėmė keletą dalykų, atrodo, da- 
bar atėjo mano laikas šį tą atsiimti. 

— Darom, - atsakė Bobis, Barnis, Dy. 

Aš atsikvėpiau. Penki milijonai. Žinojau, kad peržen- 
giau ribą. Tačiau to norėjau. Kaip pasakė Tes, galbūt man 
pradeda sektis. Vėl pradėjau svajoti. O milijonas dolerių iš- 
pildo daugybę svajonių... 

Uždėjau savąjį delną ant sudėtų rankų. 

— Darom, - pritariau. 

Palm Biče lyja „Perrier“ mineraliniu vandeniu. Kažkoks su- 
bingalvis kartą sakė man šiuos žodžius. Juose yra dalelė 
tiesos. Neabejotinai, tai puikių galimybių vieta. 

Praėjus pusantros valandos nuo susitikimo Leikvorte, 
savo „Bonneville“ pastačiau už įspūdingo šiuolaikinio sti- 
klo ir tinko namų kvartalo, už aukštos tvoros Velso gatvėje. 
Buvau užsidėjęs beisbolininko kepuraitę, apsimovęs džin- 
sus ir užsivilkęs tamsius marškinėlius, kurie susiliejo su 
prietema. 

Reidenoveris, - perskaičiau ant pašto dėžutės. Man 
buvo įdomu, ar tai tas pats Reidenoveris, kurį rodė per vi- 
sas Žinias dėl to, kad jis visiškai sužlugdė Floridos sveika- 
tos priežiūros kompaniją. Jei jis, tai ne taip skaudu. 

A klasės automobilis „Mercedes SUV“ buvo pastaty- 
tas plytelėmis išklotame žiediniame įvažiavime. Sėlinau 
aplinkui įvažiavimą ir pakėliau metalinių vartų, vedančių 

į galinį kiemą, skląstį. Meldžiausi, kad nieko namuose ne- 
aptikčiau ir signalizacija būtų įjungta. Viduje buvo tamsu, 
išskyrus vienintelę blausią šviesą, kuri, atrodo, sklido giliai 
iš vidaus, galbūt iš virtuvės. Reidenoveriai turėjo būti Bre- 
akers. Viskas buvo tobula, išskyrus mano viduriuose pleve- 
nančius dešimtis tūkstančių drugelių. 

Už namo buvo nuostabus apvalus baseinas ir namelis 
po palinkusių palmių skliautu, panašus į pagrindinį pas- 
tatą. Žvilgterėjau į savo laikrodį: 7 valandos 40 minučių. 
Komanda turėtų užimti savo pozicijas. Dy seka policijos 
radijo dažnius. 

Giliai kvėpuok, Nedi... Viskas ėjo link to - švari ilgametė 
reputacija, galimybė sėsti į kalėjimą, kad ir kas benutiktų 
su Tes. Pasakiau sau, jog šį kartą esu vertas šanso. Juk neda- 
rau nieko, ko nesu daręs jau keletą kartų anksčiau. 

Baseino pakraščiu įslinkau prie slankiojamųjų užpaka- 
linių durų - tipiškas automatinis užraktas. Viduje ant sienų 
pamačiau paveikslus. Buvau tikras, jog ten ant durų pri- 
jungti signalizacijos kontaktai. 

Iš savo užpakalinės kišenės išsitraukiau metalinį lauž- 
tuvėlį ir įgrūdau jį tarp durų staktos ir stiklo slankiklio. 
Atplėšiau laužtuvu tarpą. Pajudėjo labai mažai, tačiau už- 
raktas nepasislinko. Manęs tai nenustebino. Įspraudžiau 
jį dar kartą. Užraktas truputį pasistūmėjo. Nagi, Nedi, 
smarkiau! 

Pajutau, kaip stiklo stakta pajudėjo. Staiga keletas gar- 
sių, skardžių pyptelėjimų ėmė rezonuoti aplink namus. 
Šviesos žybčiojo, o mano širdis sustojo. Pažvelgiau pro sti- 
klą, bet nieko nepamačiau. 

Padariau tai, ko ir atėjau. Reikia sprukti! 

Nukūriau tuo pačiu keliu, kuriuo ir atslinkau, laikyda- 
masis arčiau gyvatvorių, kol pasiekiau gatvę. Įšokau atgal 
į „Bonneville“. Į gatvę niekas neišėjo. Nemačiau jokių de- 

gančių šviesų. Už savęs vos galėjau girdėti aliarmo garsus. 
Žinojau, kad policija jau pakeliui. 

Pajutau adrenalino antplūdį. 

Vienas yra! 

Nuvažiavau atgal į apygardą, tikindamas save, kad po- 
licininkai netyko manęs kiekviename posūkyje. Laikykis 
šaltai. Kol kas viskas vyksta pagal planą. 

Važiavau į pietus Kokosų gatve pro Royal Poinciana 
aikštę. Pasukau į dešinę link ežero. Gyvatvorėmis aptverta 
gatvė vadinasi Jūros brizas. Šį kartą tai buvo sena ketvirtojo 
dešimtmečio kolonijinio stiliaus ranča. Pasistačiau automo- 
bilį už pusės kvartalo ir pasistengiau nusivilkti prie namo 
bandydamas likti visiškai nematomas, tačiau grafiko turė- 
jau laikytis. 

Ant priekinių durų pastebėjau ADT apsaugos lipduką. 
Jis atbaidys vagis. Sekundėlę užsikabinau už tvoros ir apsi- 
žvalgiau. Apačioje, prie namo, moteris vedžiojo šunį. Pa- 
laukiau, kol ji sugrįš atgal į vidų. 7 valandos 58 minutės. Ji 
nuėjo. Susiradau ant žemės akmenį. Kiek galėdamas svie- 
džiau jį į priekinį langą. Suspiegė signalizacija, automati- 
nės šviesos netikėtai ryškiai užliejo privažiavimą. Girdėjau 
plonai skalijantį šunį. 

Dingau slėpdamasis šešėliuose. Širdis daužėsi kaip pa- 
šėlusi. Tai antras! 

Paskutinis namas - vienas iš tų didingų Miznerio rūmų 
El Bravo už Pietų apygardos, žemiau Vorto aveniu. Buvo 8 
valandos 5 minutės. Veikiau tiksliai pagal grafiką. 

Ten buvo didžiulė buksmedžio tvora ir sunkūs arkos 
formos geležiniai vartai. Įsivaizdavau, kad viduje turi būti 
armija tarnų. Pasistačiau automobilį maždaug už kvartalo 
nuo namo ir pasukau į kiemą. Prasispraudžiau pro aukštą, 
skulptūromis papuoštą tvorą. Tai buvo šimtmečius skai- 
čiuojantis namas, priklausęs kažkokiai Senosios gvardijos 

Lauderio ar Tišo šeimai, ar galbūt kokiam apsukriam inter- 
neto milijardieriui. Stiklinės durys į jūrą buvo dvipusės. Jų 
niekada neišlaužčiau. 

Prisispaudžiau prie namo sienos ir priėjau duris su pa- 
prasta stakta, lyg ir vedančias į virtuvę. Pažvelgiau į vidų — 
jokių šviesų. 

Apsivyniojau ranką skuduru, kurį nešiausi, ir sudaviau 
į stiklo įsprūdą duryse. Šūdas!.. Jokio garso. 
siruošę eiti vidun. 

Įkišau ranką pro duris į vidų, pasukau rankeną ir įėjau. 
Po perkūnais! Buvau kažkokiame sandėliuke, vedančiame 
link namo galo. Mačiau plokščią stogą, iš kur matėsi pie- 
velė, šalia buvo valgomasis kambarys - aukštos lubos, ant 
sienų apmušalai. Keletas kandeliabrų atrodė taip, tarsi jie 
priklausytų Romanovams. 

Dieve! Aš išprotėjau, jei tai darau! Žinojau, kad namas 
buvo prijungtas prie signalizacijos sistemos. Akivaizdu, 
kad personalo valdytojas neįjungė aliarmo. Pagalvojau, jog 
galėčiau paieškoti kontaktinių taškų palei langus. 8 valan- 
dos 10 minučių. Kompanija pradės bet kuriuo metu. Aš tu- 
riu tai padaryti. Mano širdis daužėsi. 

Netikėtai išgirdau žingsnius ir sustingau. Juodaodė 
moteris baltu chalatu šliurino link virtuvės. Greičiausiai 
tarnaitė. Pažvelgusi pamatė mane ir negalėjo net prasižioti. 
Taigi, nusprendžiau, moteris išsigando labiau nei aš. 

Ji nešaukė. Jos žandikaulis kiek atvipo. Mano veidas 
buvo paslėptas po kepure, todėl ji negalėjo manęs atpažin- 
ti. Aš tik pastovėjau ten sekundėlę ir sumurmėjau: „Atsi- 
prašau, ponia.“ Paskui pasileidau prie durų. 

Supratau, kad po kelių sekundžių moteris skambins 
į policiją. Tai buvo taip pat gerai kaip ir signalizacija. 

Palei tvoras, glausdamasis šešėliuose, nubėgau atgal 
prie Vandenyno bulvaro. Įšokau į „Bonneville“, perjungiau 
pavarą ir nuvažiavau tinkamu greičiu. Apsidairiau - visur 
buvo tamsu. Niekas neišėjo pažvelgti į mano darbelius. 
Buvo 8 valandos 15 minučių. Policininkai tikriausiai sker- 
sai išilgai šukavo po visą miestą, bandydami suprasti, kas, 
po velnių, vyksta. 

„Tu esi prakeiktas pamišėlis, Nedai Keli 


I“ - šaukiau iš 
visų plaučių. 

Trys namų signalizacijos per rekordinį laiką! 

Spūstelėjau akceleratorių ir pajutau naktinį jūros brizą 
plaikstant mano plaukus. Važiavau palei vandenyną, nu- 
tviekstą vaiduokliškos mėnulio šviesos, ir jutau neįtikėtiną 
virpulį venose. Galvojau apie Tes. Kaip galėtų būti su ja. 
Šitiek ilgai laukiau savo valandos ir dabar pasiekiau puikų 
rezultatą. 


10 skyrius 


Kažkas buvo negerai. Mikis tai pajuto, kai tik jie įžengė pro 
pagrindinius vartus. 

Jis tokius dalykus jausdavo vidumi. 

Priešais juos stovėjo įspūdingas, didžiulis namas. Jis 
buvo apšviestas tarsi didieji itališki rūmai. Gotiškos Ve- 
necijos arkos, langai su akmeniniais balkonais ir lanko 
pavidalo arkada, apjuosta bugenvilijomis, vedanti aplink 
prie jūros. Kokių šimto jardų ilgio kelias iki durų puikiai 
apšviestas, kiekvienas krūmas ir medis. Jis girdėjo čiužant 
kiekvieną akmenuką po jų pėdomis. Jie vilkėjo pavogtomis 
policininkų uniformomis. Net jeigu kas nors aplinkui ir 
buvo, niekas nieko negalėjo nutuokti. Viskas vyko būtent 
taip, kaip jam buvo pasakyta. 

Bet vis tiek jis jautė tą negerą jausmą viduje. 

Mikis pažvelgė į Bobį ir Barnį ir matė, kad jie taip pat 
nervinosi. Jis pakankamai gerai juos pažinojo, jog suprastų, 
apie kąjie galvoja. 

Jie niekada nebuvo taip arti kažko tokio įspūdingo. 

Casa Del Ocėano. Vandenyno namai. Mikis viską žinojo 
apie šią vietą. Jis buvo ją išstudijavęs. Žinojo, kad jis buvo 
pastatytas 1923 metais kažkokio Adisono Miznerio. Mikis 
nutuokė apie namo išplanavimą, žinojo signalizacijos kodą, 
kaip patekti ten, kur kabėjo paveikslai. 

Tai kodėl gi jis nervinosi? Nagi, galvojo jis, ramindamas 
save, čia, viduje, penki milijonai dolerių! 

— Taigi kas, po velnių, čia yra? - Barnis bakstelėjo jį juoda 
kuprine su savo įrankiais. Ilgo, grįsto privažiavimo pabai- 
goje stovėjo milžiniškas apšviestas marmurinis... dubuo. 

— Vonia paukščiams, - atsakė Mikis ir išsišiepė. 

— Vonia paukščiams? - gūžtelėjo pečiais Barnis ir pasi- 
taisė policininko kepurės snapelį. - Greičiau suknistiems 
pterodaktiliams! 

Mikio laikrodis rodė 8 valandas 15 minučių. Paskam- 
bino Dy. Nedas, kaip tikėtasi, savo darbą padarė. Policijos 
mašinos tikriausiai dabar lakstė po visą miestą. Jis žinojo, 
kad čia medžiuose buvo paslėptos kameros, taigi jie slėpė 
veidus po savo kepurėmis. Priešais ąžuolines duris Mikis 
paskutinį kartą mestelėjo žvilgsnį į Bobį ir Barnį. Jie buvo 
pasiruošę. Šito jie ilgai laukė. 

Mikis paskambino varpeliu. Po minutės atsiliepė namų 
šeimininkė lotynų amerikietė. Mikis žinojo, kad namuose 
nieko daugiau nėra. Jis paaiškino, kad visame mieste atsira- 
do sutrikimų, todėl suveikė signalizacija ir jie buvo atsiųsti 
jos patikrinti. Galbūt ji pastebėjo Barnio krepšį ar nustebo, 
kad jie be automobilio. Po minutėlės Bobis tvojo jai su savo 
Maglite ir nuvilko į drabužinę. Moteris net neturėjo progos 
tinkamai įsižiūrėti. Jis sugrįžo kvailai ir taip plačiai šypso- 
damasis kaip Čarlzas Riveris. Milijono verta šypsena. 

Jie jau viduje! 


|| skyrius 


Pirmiausia reikėjo išjungti signalizaciją viduje. Paveikslai 
ir skulptūros buvo prijungti prie lietimosi taškų, kurie su- 
veiktų, jei daiktai būtų pakelti. Tas pat būtų ir su judesio 
detektoriais. Mikis išlankstė popieriaus skiautelę, kurią 
buvo įsikišęs į uniformos kišenę. 

Jis ant skaičių plokštės nuspaudė skaičius: 10-02-85. 

Geriau jau šitai suveiktų. Viskas priklauso nuo... dar... 
kelių... sekundžių. 

Sužibo žalia šviesa. Sistema išjungta! Pirmą kartą Mikio 
skrandis iš tikrųjų atsipalaidavo. Jo veidą nutvieskė šypsu- 
lys. Tai turėjo atsitikti! Jis mirktelėjo Bobiui ir Barniui. 

- Puiku, vyrai, namas mūsų! 

Mikis įjungė šviesas. 

Priešais juos drožinėto raudonmedžio arkinis įėjimas 
vedė į platų, skliautuotą gyvenamąjį kambarį. Įspūdingų 
daiktų buvo beveik visur. Paveikslai kabėjo ant visų sienų. 

Ten stovėjo didelis akmeninis židinys ir kažkokia dekoraci- 
ja. Virš židinio atbrailos paveikslas - kažkokia scena iš Ve- 
necijos. Canaletto, bet jam buvo pasakyta palikti jį. Žydros 
ir baltos kinų vazos, bronzinis Brancusis. Sietynas, kuris, 
regis, priklausė carui. Šešios prancūziškos durys vedė į vi- 
dinį kiemą, atsiveriantį į jūrą. 

— Aš nežinau, ar čia yra tai, ką žmonės turi galvoje saky- 
dami, kad turčiai skiriasi nuo mūsų, - pasakė Barnis Žiop- 
sodamas. - Bet, na... po galais! 

— Pamiršk tai, - nusivaipė jaudindamasis Mikis. - Tai 
smulkmė, palyginus su tuo, dėl ko atėjome! 

Jis žinojo, kur eiti. Sezanas buvo valgomajame. Reikėjo 
pasukti į dešinę. Barnis iš savo juodo lagaminėlio išsiėmė 
plaktuką ir dildę, kad išplėštų drobes iš sunkių, senovinių 
rėmų. 

Valgomasis buvo raudonais sienų apmušalais ir už- 
griozdintas ilgu, poliruotu stalu su milžinišku kandeliabru. 
Atrodė, lyg jis galėtų sutalpinti pusę pasaulio. 

Mikio širdis daužėsi. Ieškok Sezano, sakė jis sau. Obuoliai 
ir kriaušės. Ant sienos dešinėje. 

Bet, užuot jaudinęsis dėl 5 milijonų dolerių, kaip ti- 
kėjosi, viduriuose jautė tik šaltį. Šaltis tiksliai krūtinės 
viduryje. 

Siena buvo tuščia. Natiurmorto ten nebuvo. Sezano 
nebuvo. 

Paveikslo ten nebuvo! 

Mikis pajuto aštrų dūrį į širdį. Akimirką trijulė stovėjo 
ten spoksodama į tuštumą. Tik staiga Mikis ėmė bėgti į kitą 
namo pusę. 

Biblioteka. 

Pikaso paveikslas turėjo būti ant sienos, virš židinio. 
Mikio kraujas virė ir kunkuliavo. Viskas buvo suplanuota. 
Jis nubėgo į knygų eilėmis nukrautą kambarį. 

Ir vėl šalta. Ne, tai buvo greičiau tarsi šaldytuvas. 

Pikaso nėra! Tas sienos plotas taip pat buvo tuščias! Ne- 
tikėtai jis panoro vemti. „Kas, po velnių?..“ 

Mikis kaip pamišęs puolė atgal prie pagrindinių namo 
durų. Jis plačiais laiptais nušuoliavo aukštyn į trečią aukš- 
tą. Paskutinis jų šansas buvo miegamasis. Ten, ant miega- 
mojo sienos, turėjo kabėti Džeksonas Polokas. Jie neketino 
jo prarasti. Jie per sunkiai dirbo. Tik šitai buvo jų išsigelbė- 
jimas. Vyrai neturėjo supratimo, kas, po velnių, čia vyksta. 

Mikis nubėgo ten pirmas, Bobis ir Barnis iš karto paskui 
jį. Jie sustojo ir spoksojo į sieną. Visų jų veiduose buvo tie 
patys pasišlykštėję žvilgsniai. 

— Kalės vaikas! - šaukė Mikis. Jis trenkė kumščiu per 
įrėmintą graviūrą ant sienos, susikruvindamas krumplius. 

Poloko paveikslas buvo dingęs. Taip pat kaip Pikaso ir 
Sezano. Jis norėjo nužudyti tą, kuris tai padarė, kuris pavo- 
gė jo svajones. 

Kažkas juos pakišo! 


I2 skyrius 


Dabar atrodo kvailai... Martinis su apelsinų sultimis... Bur- 
laivis, dreifuojantis Karibų jūros mėlyje... 

Štai apie ką galvojau, kai pirmą kartą išgirdau, kad nu- 
tiko kažkas negero. 

Buvau pasistatęs automobilį Pietinėje apygardos gatvė- 
je, priešais Palm Bičo gaisrinę, ir stebėjau policijos automo- 
bilius, pralekiančius pro mane su šviesomis ir kaukiančio- 
mis sirenomis. Savo darbą atlikau tikrai gerai. 

Leidau sau pagalvoti apie Tes, gulinčią šalia manęs ant 
denio, apsirengusią aptemptu maudymosi kostiumėliu, 
žavią ir įdegusią. Mes siurbčiojome martinį. Nežinau, kas jį 
maišė. Tarkim, kapitonas ir įgula. Tačiau mes buvome kaž- 
kur Karibų jūroje, ir kokteiliai buvo tooookie skanūs! 

Paskui radijo stotelėje pasigirdo traškantis Dy balsas: 
„Nedai, kur tu esi? Nedi!“ 

Vos išgirdęs jos balsą vėl susinervinau. Nesitikėjau iš- 
girsti Dy iki susitikimo namuose Leikvorte 9 valandą 30 

minučių. Jos balsas skambėjo išgąstingai. Manau, jau tada 
supratau, kad scena burinėje valtyje niekada neįvyks. 

— Nedai, įvyko kažkas bloga! - sušuko Dy. - Tuoj pat 
grįžk čia! 

Pagriebiau ragelį ir paspaudžiau mygtuką KALBĖTI. 

— Dy, ką tu nori tuo pasakyti - „įvyko kažkas bloga“? 

— Apiplėšimas žlugo, - atsakė ji. - Jis prakeiktai baigėsi, 
Nedai. 

Pažinojau Dy nuo tada, kai buvome vaikai. Ji visada 
buvo rami, tačiau dabar jos balse skambėjo nusivylimas ir 
pyktis. 

— Ką turi galvoje pareikšdama „žlugo“? — paklausiau. - 
Ar Bobiui ir Mikiui viskas gerai? 

— Tiesiog grįžk čia, - tarė ji. - Mikio tarpininkas... Gašė, 
tas šunsnukis, mus pakišo! 


I3 skyrius 


Tą akimirką mano širdis beveik visai sustojo. Ką Dy turi 
galvoje, sakydama „pakišo“? 

Mano galva nusviro pailsėti ant vairo. Viskas, ką Žino- 
jau, buvo vardas - Gašė. Mikis niekada mums daugiau nie- 
ko nesakė. Viena buvo aišku, kad apiplėšimas nepavyko. 
Mano milijonas dolerių. Tuomet supratau, kad galėjo baig- 
tis blogiau - daug blogiau. Mikis, Bobis ir Barnis galėjo būti 
sučiupti. 

Įjungiau automobilio pavarą, tačiau nebuvau tikras, kur 
turėčiau važiuoti. Atgal į slėptuvę? O gal į savo kambarį 
pas Solį ir pasilikti nuošalyje? Staiga supratau, kad viskas 
buvo pavojuje - ir darbas, ir kampas pas Solį, visas mano 
gyvenimas. Prieš akis šmėstelėjo Tes... Viskas! 

Aš pajudėjau. Pasukau į dešinę, į Rojal Palmo kelią, ve- 
dantį link vidurinio tilto per Vest Palmą. 

Staiga visur aplink mane ėmė kaukti sirenos. Sustingau, 
pažvelgiau atgal ir pamačiau link manęs artėjančias polici- 


46 JAMES PATTERSON 


ninkų mašinas. Mano širdis suspurdėjo taip, tarsi būčiau 
palietęs elektros laidą. Aš sučiuptas! Sulėtinau greitį lauk- 
damas, kada jie privers mane sustoti. 

Tačiau, neįtikėtina, jie nulėkė tiesiai pro šalį - du juo- 
dai balti. Jie neieškojo manęs ir netgi vyko ne Vandenyno 
namų kryptimi ar į kokią iš tų vietų, kur aš įjungiau signa- 
lizacijas. Keista. 

Staiga jie pasuko žemyn į Kokosų gatvę, paskutinę svar- 
besnę gatvę priešais tiltą. Paskui jie skubiai pakrypo kairėn 
į eismą, kaukdami sirenomis, mirksėdami šviesomis. Atro- 
dė visiškai nelogiška. 

Kur jie galėjo važiuoti, kai mieste dėjosi visas tas mėš- 
las? Nusekiau paskui mažiausiai porą kvartalų. Juodai 
balti pasuko į Australijos aveniu. Mačiau juos sustojančius 
pusiaukelėje į kvartalą. 

Dar daugiau policininkų automobilių, taip pat lavoni- 
nės furgonas. 

Jie sustojo priešais Brazilian Court. Pradėjau nervintis. 
Ten, kur gyveno Tes. Kas čia darosi? 

Pasistačiau „Bonneville“ kvartalo pabaigoje ir nužings- 
niavau arčiau prie viešbučio. Prie įėjimo gatvėje spietėsi 
minia. Niekada nesu matęs tiek daug policijos mašinų Palm 
Biče. Tai buvo beprotybė. Mes buvome tie, kuriuos jie turė- 
tų sekti. Žinojau, kad man būtų geriau sugrįžti į Leikvortą. 
Tačiau Dy žodžiai aidėjo mano galvoje. Tas šunsnukis mus 
pakišo. Kaip pakišo? 

Priekyje, aplink viešbučio įėjimą, spietėsi žmonių bū- 
rys. Prasistūmiau į vidų, priėjau prie moters, užsimetusios 
baltą megztinį ant paplūdimio suknelės ir laikančios už 
rankos berniuką. 

— Kas atsitiko? 

— Čia įvyko žmogžudystė, - atsakė ji neramiai, - dėl to 
ir kaukia visos tos sirenos. 

— A! - suvapėjau. 

Dabar tikrai pradėjau bijoti. Čia gyvena Tes. Prasistū- 
miau pro minią, apie save net negalvodamas. Viešbučio 
personalas juodomis uniformomis buvo išprašytas lauk. 
Prikibau prie registratorės, šviesiaplaukės moters, kurią 
vakar čia mačiau. 

— Ar galėtumėte pasakyti, kas vyksta? 

— Kai kas buvo nužudytas. - Ji pritrenkta papurtė gal- 
vą. - Moteris viešbutyje. 

— Moteris, - įbedžiau į ją akis. Dabar aš pakvaišau. - No- 
rite pasakyti, svečias? 

— Taip. - Ir keistai pažvelgė į mane. Negalėjau pasakyti, 
ar ji mane prisiminė, ar ne. - Kambarys Nr. 121, - tarė. 

Viskas aplinkui ėmė suktis. Stovėjau priblokštas ir jau- 
čiau, kad mano lūpos dreba. Bandžiau kažką pasakyti, bet 
nieko neišėjo. 

Kambarys Nr. 121 buvo Bogart apartamentai. 

Tės yra negyva, tiesa? 


I4 skyrius 


Stebėjau, kad pamatyčiau neštuvus, kraunamus į mirkčio- 
jantį švieselėmis lavoninės furgoną. Štai tada ir pamačiau 
Tes ranką, karančią iš po kūno apdangalo, tas tris auksines 
apyrankes, kabančias ant jos riešo. 

Atsitraukiau nuo minios atbulas jausdamasis taip, tarsi 
mano krūtinė tuojau sprogs. Viskas, apie ką galvojau, buvo 
tai, kad ją palikau tik prieš keletą valandų... 

Turėjau iš ten dingti. Visur aplinkui knibždėjo Palm 
Bičo policija. Bijojau, nes jie tikriausiai ieškojo ir manęs. 

Kai tik drebulys nustojo krėsti mano kūną, pasukau 
atgal į mašiną. Paskui tas siaubingas kamuolys užspau- 
dė man gerklę. Pargriuvau ant kažkieno išpuoselėtos 
pievelės. 

Tes buvo mirusi. 

Kaip tai galėjo atsitikti? Ją ką tik palikau, ką tik su ja 
praleidau nuostabiausią popietę savo gyvenime. Viešbučio 

registratorė pasakė, kad ji nužudyta. Kaip? Kodėl? Kas ga- 
lėjo nužudyti Tes? 

Pritrenktas pradėjau greitomis galvoje perkratinėti die- 
nų įvykius nuo tada, kai mes susitikome, susitarėme vėl 
pasimatyti, kai buvo organizuotas Vandenyno namų api- 
plėšimas. 

Niekas nesisiejo. Tai buvo tik baisus sutapimas. Jutau, 
kaip bandau sulaikyti ašaras. 

Ir jau daugiau nebegalėjau sulaikyti: užtvanka sprogo. 

Nukabinau galvą ir taip likau. Veidu plūdo ašaros. 
Kažkuriuo metu supratau, kad turiu išeiti. Kas nors matęs 
mane tą popietę galėjo atpažinti. Ogi toji šviesiaplaukė re- 
gistratorė! Negalėjau eiti į policiją ir pasiduoti, tik ne po to, 
kas nutiko šį vakarą. Pasikėliau nuo šaligatvio bortelio ir 
nežinojau, kur, po galais, traukiu. Tiesiog tolyn. 


I5 skyrius 


Pasukau į kairę, paskui dar kartą ir supratau, jog važiuoju 
atgal į Rojal Palmą. Mano protas buvo sujauktas, drabu- 
žiai - permirkę prakaitu. Vairavau apsvaigęs ištisą dieną 
atgal į Leikvortą. Viskas ką tik pasikeitė. Viskas mano gy- 
venime. Anksčiau tai kartą buvo nutikę Bostone. Tačiau šį 
kartą nė nemaniau pajėgsiąs pakelti visa tai. 

Išsukau iš 95 kelio į Šeštąjį aveniu. Siaubingas Tes nu- 
karusio riešo vaizdas ir susijaudinusios Dy perspėjimas py- 
nėsi mano galvoje. 

Mikis gyveno arti magistralės. Šioje gatvėje nebuvo nei 
Breakers, Bices ar Mar-a-Lagos, tik aptriušusios gatvės, pilnos 
namų kaip dėžučių ir vilkikų su priekabomis ir Harley's, 
kur žmonės ant lauko kėdžių gėrė alų savo atidarytuose 
garažuose. 

Policijos automobilis pralėkė pro mane, ir aš vėl įsitem- 
piau. Paskui dar vienas. Norėjau žinoti, ar kas nors pažįsta 
mano mašiną. Gal jau buvau atpažintas Palm Biče? 

Pasukau savo „Bonneville“ į Vakarų kelią už poros 
daugiabučių nuo geltono namo, kurį nuomojosi Mikis ir 
Bobis. 

Mane ėmė smarkiai pykinti. 

Visur žybsėjo mirksinčios policijos šviesos, kaip ir prie 
viešbučio. Negalėjau patikėti savo akimis. Ant pievelės, 
priešais namus - visur buvo susibūrę Žmonės. Jie buvo 
apsirengę palaidinėmis be rankovių, aptemptais marškinė- 
liais ir žvelgė iš gatvės. Kas, po velnių, ten darėsi? 

Mikio daugiabutis namas buvo užbarikaduotas. Visur 
vaikštinėjo policininkai ir mirkčiojo šviesos, tarsi tai būtų 
karo zona. 

Mane sukaustė baimė. Policininkai mus surado. Iš 
pradžių tai buvo tik baimė, jog visa ši maišatis bus vie- 
šai demaskuota. Aš tai tikrai užsitarnavau, įsivėlęs į tokią 
kvailystę. 

Paskui mane apėmė ne tik baimė. Tai buvo panašu į 
staigų pasikeitimą. Kai kurios šviesos blyksėjo iš greitosios 
medicinos pagalbos furgono. 

Jie stovėjo tiesiai priešais Mikio namus. 


I6 skyrius 


Iššokau iš „Bonneville“ ir prasistūmiau į minios priekį. Ne- 
gali būti, kad tai vėl atsitiktų. Negali būti, negali būti. 

Iš lėto priėjau prie kažkokio juodaodžio vyruko šveico- 
riaus uniforma. Negalėjau pratarti nė žodžio. 

— Kažkokios skerdynės tuose namuose. - Jis lingavo 
galvą. - Daugybė baltųjų Žmonių ir moteris. 

Visi spoksojo į Mikio namus. 

Dabar pasijutau taip, tarsi būčiau gavęs stipriausią šir- 
dies priepuolį. Taip užgniaužė man krūtinę, jog nebegalė- 
jau kvėpuoti. Stovėjau prietemoje drebančiomis lūpomis, 
o skruostais žemyn riedėjo ašaros. Jie buvo gyvi. Dy man 
sakė, kad sugrįžčiau. Mikis, Barnis, Bobis ir Dy - kaip jie 
dabar galėtų būti mirę? Buvo panašu į kažkokį siaubingą 
sapną, nuo kurio tu pabundi ir supranti, kad tai nėra tiesa. 

Tačiau šitai buvo tiesa. Spoksojau į geltonus namus, į 
tuos policininkus ir greitosios medicinos pagalbos darbuo- 
tojus. Pasakykite man, kad tai netiesa! 

Prasibroviau į priekį kaip tik laiku, kad pamatyčiau 
atviras priekines duris. Atvyko sanitarai su įranga. Minia 
pradėjo murmėti. Jie buvo išvežami lovomis su ratukais. 

Vienas iš kūno apklotų buvo atidengtas. „Baltasis vaiki- 
nas“, - kažkas pratarė. 

Pamačiau garbanotus raudonus plaukus. Mikis. 

Stebėdamas jį, vežamą link lavoninės furgono, sugrįžau 
dvidešimčia metų į praeitį. Mokykloje Mikis visada mane 
kumščiuodavo į nugarą - toks jo iškreiptas sveikinimosi 
būdas. Niekada nematydavau jo prisėlinant. Paprasčiau- 
siai vaikštinėdavau koridoriumi per pertraukas tarp pamo- 
kų, ir... trinkt! Jis smogdavo kaip tikras kalės vaikas! Paskui 
ėmė iš manęs reikalauti mokėti jam ketvirtuką už tai, kad 
negaučiau smūgio. Jis tik pakeldavo kumštį išsproginęs 
akis: „Išsigandai?“ Vieną dieną jau nebegalėjau to ištverti. 
Man neberūpėjo, kas atsitiks. Puoliau jį ir trenkiau atbulą 
į radiatorių. Liko randas ant jo nugaros, kurį, manau, jis 
nešiojosi tol, kol mokėsi vidurinėje mokykloje. Tą kartą 
Mikis atsikėlė, susirinko savo knygas ir ištiesė man ranką. 
Joje laikė maždaug keturis dolerius po dvidešimt penkis 
centus - viską, ką buvau jam davęs. Tada nusiviepė ir tarė 
man: „Laukiau, kada taip padarysi, Neduk.“ 

Akimirksnį mano atmintyje šmėstelėjo toji beprotiška 
scena. Paskui pamačiau ir daugiau lovų su ratukais. Su- 
skaičiavau keturias. Mano geriausi pasaulyje draugai. 

Pasitraukiau į minią. Jaučiausi įkliuvęs, todėl negalėjau 
išeiti. Man spaudė krūtinę. Stūmiausi prieš besigrūdančių 
arčiau Žmonių, norinčių geriau pamatyti, srautą. 

Buvau palaužtas minties: kokia nauda iš gelbėtojo, ku- 
ris negali išgelbėti gyvybių? 


I/ skyrius 


Nedaug prisimenu apie tai, kas vėliau nutiko. Viskas, ką 
žinau, yra tai, jog, greitai nusvirduliavau atgal į savo auto- 
mobilį ir dar greičiau nulėkiau. 

Svarsčiau, ką man pasirinkti. Kokį turėjau pasirinkimą? 
Pasiduoti policijai? Nagi, Nedai, tu dalyvavai apiplėšime. Tavo 
draugai mirę. Kas nors susies tave su Tes. Jie prisegs tau kaltini- 
mą žmogžudyste. Daugiau nebegalėjau kaip reikiant mąsty- 
ti. Bet vienas dalykas tapo akivaizdus: Mano gyvenimas čia 
baigtas. 

Spragtelėjau radijo mygtuką, perjungdamas vietinių 
naujienų kanalą. Reporteriai jau buvo Žmogžudysčių vie- 
tose. Jauna gražuolė Palm Bičo prašmatniame Brazilian Court 
viešbutyje. Leikvorte keturiems nenustatytiems žmonėms įvyk- 
dyta egzekucija... Ir kitos naujienos. Bebaimiška meno vertybių 
vagystė paplūdimyje. Pranešta, kad pavogti šešiasdešimties mi- 
lijonų vertės paveikslai! Taigi ten buvo vagystė. Tačiau neuž- 

siminta, ar policija sieja vieną įvykį su kitu. Ir, ačiū Dievui, 
nieko apie mane! 

Buvo po vienuolikos, kai pagaliau kirtau Flagler tiltą at- 
gal į Palm Bičą. Dvi policijos mašinos, žybsėdamos švieso- 
mis ir blokuodamos kelią, buvo pastatytos Poinciana vidu- 
ryje. Buvau tikras: jie ieškojo automobilio „Bonneville“. 

- Žaidimas baigtas, Nedai!- pasakiau beveik su 
tuo susitaikęs. Tačiau pravažiavau pro juos niekieno ne- 
trukdomas. 

Turint omenyje viską, kas vyksta, miestas buvo tylus. 
Palm Bičo Grill vis dar dirbo, taip pat ir Cucina. Iš ten sklin- 
da kažkokia melodija. Bet apskritai gatvėse tylu. Tai man 
priminė pokštą: Bagdade per oro reidą daugiau šviesų nei 
Palm Biče po dešimtos valandos. Pasukau į dešinę Apygar- 
dos keliu ir nuvažiavau į šiaurę link „Jūros purslų“, tada 
į kairę link paplūdimio. Atsargiai atvėręs automatinius 
vartus sėlinau į namą, pažymėtą Nr. 150. Meldžiausi, kad 
nebūtų policininkų. Prašau, Dieve, ne dabar! Solio namas 
buvo neapšviestas, kiemas tuščias. Nors trumpai valandė- 
lei mano maldos buvo išklausytos. 
prižiūrėtoja, taip pat. Pastačiau automobilį kieme ir nu- 
skuodžiau laiptais į savo kambarį virš garažo. Kaip sakiau, 
čia mano gyvenimas dabar buvo baigtas. 

Kai ko išmokau Palm Biče. Čia gyvena „milijonieriai“, 
turintys tūkstantį dolerių. Vyrukai apsimeta esą turtingi, 
tačiau iš tikrųjų tokie nėra. Yra senieji ir naujieji turčiai. 
Senieji pasižymi daug geresnėmis manieromis, yra labiau 
pratę aplinkui turėti pagalbininkų. Naujieji turtuoliai, toks 
yra Solis, kilus sunkumams - reiklūs, užgaulūs. Jų nesau- 
gumas dėl netikėtai atsiradusių pinigų pasireiškia blogu 
elgesiu su pagalbininkais. Tačiau Solis buvo princas. Man 
pasisekė, kad jam prireikė manęs valyti baseinui, vedžioti 

jo didelį geltoną labradorą pas veterinarą, vežioti jį į retus 
pasimatymus ir nuolatos poliruoti jo mašinas. Paaiškėjo, 
kad tai linksma. Solis prekiavo kolekciniais automobiliais 
su atlošiamu viršumi Vest Palme taip dažnai, kaip aš iš- 
jungdavau skaitmeninį vaizdadiskį, žiūrėdamas populia- 
rų Holivudo filmą. Šiuo metu jis turėjo šešerių durų 1970 
metų „Mercedes Pullman“ limuziną, kuris priklausė Mo- 
nako kunigaikščiui Renjė; „Mustang 65“ pakeliamu stogu; 
„Porsche Carrera“ pasivažinėjimams po apylinkes ir šoko- 
lado spalvos „Bentley“ svarbiems įvykiams... Štai jums ti- 
piškas Palm Bičo garažo „žirgynas“. 

Iš po lovos išsitraukiau du drobinius krepšius ir pra- 
dėjau į juos mesti drabužius: marškinėlius, džinsus, keletą 
sportinių megztinių; ledo ritulio lazdą su Rėjaus Borkvo pa- 
rašu, kurią turiu nuo dešimtos klasės; keletą knygų minkš- 
tais viršeliais, kurios man visuomet patiko. Getsbis. Ir saulė 
vėl pateka. Didžiosios viltys. (Manau, jog man visuomet be- 
protiškai patiko autsaideris, iškylantis valdančioje klasėje.) 

Soliui brūkštelėjau trumpą žinutę. Paaiškinau, jog turė- 
jau staiga išvykti, ir kodėl. Nekenčiau, kad reikėjo taip išeiti. 
Solis man buvo tarsi dėdė, - tikrai puikus dėdė. Jis leido man 
gyventi šiuose gražiuose namuose. Viskas, ką aš turėjau da- 
ryti, tai palaikyti baseino švarą, nuvalyti keletą jo automobi- 
lių ir atlikti kelis pavedimus. Jaučiausi kaip paskutinis šuns- 
nukis, išsėlinantis tamsoje. Bet ar turėjau kokį pasirinkimą? 

Pagriebiau viską ir pasukau laiptais žemyn. Atidariau 
„Bonneville“ bagažinę ir su įmečiau į vidų aprangą ir daik- 
tus. Apsižvalgiau paskutinį kartą, tarsi atsisveikindamas 
su namais, kuriuose gyvenau tuos paskutinius trejus me- 
tus, bet staiga įsižiebė šviesos. 

Apsisukau aplinkui. Širdis net šoktelėjo iki gerklės: su 
vonios chalatu ir šlepetėmis stovėjo Solis, rankoje laikyda- 
mas stiklinę pieno. 

— Viešpatie, tu išgąsdinai mane, Soli! 

Jis žvilgterėjo į pravirą bagažinę ir krepšius. Man pasi- 
rodė, kad jo veide pamačiau nusivylimą. 

— Spėju, kad neturi laiko atsisveikinimo žaidimui kor- 
tomis. 

— Aš palikau žinutę, - pasakiau kiek susigėdęs, nes bu- 
vaujo užkluptas šitaip išsėlinantis, ir dar dėl to, kąjis tikrai 
sužinos ryte. 

— Klausyk, Soli, atsitiko baisus dalykas. Tu tikriausiai 
išgirsi kai ką... Tik noriu, kad žinotum, jog tai netiesa. Aš to 
nepadariau, nieko nepadariau. 

— Na, pone? - Jis suspaudė lūpas. - Tai turėtų būti blo- 
gai. Nagi, užeik, vaike! Galbūt aš galiu padėti. Žmonės juk 
nebėga vidury nakties. 

— Tu negali padėti. - Aš panarinau galvą. Niekas dabar 
negali. - Norėjau pribėgti ir apkabinti, tačiau buvau toks 
nervingas. Viskas buvo taip susipainioję. Turėjau nešdintis 
iš ten. - Noriu tau padėkoti, - pasakiau. Įšokau į „Bonne- 
ville“ ir pasukau degimo jungiklį. - Už pasitikėjimą mani- 
mi, Soli, už viską... 

— Nedi! - girdėjau jį šaukiant. - Kad ir kas tai būtų, ne- 
gali būti taip blogai. Nėra problemos, kurios negalima iš- 
spręsti. Kai žmogui reikia draugų, ne laikas bėgti šalin... 

Buvau prie vartų anksčiau, nei galėjau išgirsti likusius 
žodžius. Išsukęs iš įvažiavimo nulėkdamas mačiau jį užpa- 
kalinio vaizdo veidrodyje. 

Vos neverkiau, kai-pasiekiau Flagler tiltą viską palikda- 
mas už savęs - Mikį, draugus, Tes... 

Vargšė Ies. Mane kamavo vien prisiminus, kaip mes vos 
prieš kelias valandas buvome kartu, ir tada aš galvojau, 
kad pagaliau man ėmė sektis. Milijonas dolerių ir mano 
svajonių mergina!.. 

Tau ėmė sektis, Neduk. Galėjau tik juoktis iš to. Nesėkmė. 

Kai pasukau link Flagler tilto, danguje išskyriau švie- 
čiančius Breakers švyturių bokštus. Įsivaizdavau, kad turiu 
daugiausiai dieną, kol mano vardas taps visiems Žinomas. 
Aš netgi tiksliai nežinojau, kur ketinu važiuoti. 

Kažkas nužudė mano geriausius draugus. Dr. Gašė, ne- 
žinau, kokios, po velnių, srities daktaras tu esi, bet gali būti 
tikras, aš priversiu tave sumokėti. 

„Dvigubas tūzas“, - sušnibždėjau niūriai, kai kirtau 
tiltą. Skaisčios Palm Bičo šviesos tolo. Puiki galimybė. 
Tikrai taip. 


Antroji dalis 


Elė 


I8 skyrius 


Elė Šartlef ropinėjo keliais priešais apsauginę juostą Casa 
Del Ocėano rūsyje, pasišviesdama žibintu ant prisegto ko- 
aksialaus kabelio pirštiniuotoje rankoje. 

Kažkas buvo nelogiška šioje nusikaltimo vietoje. 

Kaip specialioji FTB agentė, Floridos regione atstovau- 
janti naujajam Meno vagysčių ir sukčiavimo departamen- 
tui, ji seniai laukė kažko panašaus į tai. Praėjusią naktį buvo 
pranešta, kad pavogta meno kūrinių už šešiasdešimt mili- 
jonų tiesiog jos pačios panosėje. Tiesą sakant, Elė ir buvo tas 
departamentas. 

Nuo tada, kai prieš aštuonis mėnesius Elė paliko Niu- 
jorką ir direktoriaus asistentės reikalus Sotbio aukcione, ji 
daugiausia dykinėjo Majamio skyriuje, tikrindama aukci- 
onų pardavimus ir Interpolo telegramas, kai tuo metu kiti 
agentai gaudė narkotikų prekiautojus ir pinigų plovėjus. 
Ji buvo po truputį bepradedanti domėtis, kaip visi kiti jos 

šeimoje, ar tai postūmis jos karjeroje ar karjeros nesėkmė. 
Meno kūrinių vagystė nebuvo tokia jau žavinga užduotis. 
Visi kiti turėjo teisininko laipsnius, o ne dailės magistro. 

Žinoma, buvo privalumų, kuriuos ji nuolatos sau pri- 
mindavo. Nedidelis vieno aukšto namas Delrėjuje, einant 
paplūdimiu į pietus. Ji galėjo plaukioti vandenyno baidare 
bangų mūšoje ištisus metus. Be abejonės, Kolumbijos dailės 
magistrantūros dešimties metų baigimo proga surengtame 
1996 metų kurso susirinkime ji būtų vienintelė, nešiojanti 
Glock pistoletą. 

Elė pagaliau atsistojo. Būdama vos penkių pėdų ir dvie- 
jų colių ūgio ir sverdama 105 svarus, turėdama trumpus 
rudus plaukus ir vėžlio kiauto akinių rėmelius, ji Žinojo, 
kad yra nepanaši į agentę. Na, bent jau ne į tokią, kurią jie 
ilgam išleistų iš laboratorijos. Skyriuje buvo juokaujama, 
kad ji turėjo gauti savo neperpučiamą FTB striukę iš vaikų 
skyriaus Burdinese. Tačiau ji buvo antroji pagal meistrišku- 
mą Kvantike, išmanė nusikaltimo vietų valdymo schemas 
ir kriminalinę psichologiją. Mergina mokėjo tinkamai nau- 
dotis pistoletu Glock ir galėjo nuginkluoti pėda aukštesnį 
už save. 

Taip jau sutapo, kad ji taip pat kiek išmanė apie kubiz- 
mo stiliaus vystymąsi. 

Ir truputį apie elektros instaliaciją. Ji spoksojo į nukirp- 
tą kabelį. Gerai, Ele, kodėl? 
lizacijos kodą. Tačiau kabelis buvo nukirptas. Vadinasi, nevei- 
kė abi - ir vidaus, ir lauko signalizacijos. Jeigu jie žinojo 
kodą, kam kirpti kabelį? Jie galėjo laisvai veikti, nes namų 
apsauga buvo išjungta. Palm Bičo policija, atrodo, jau buvo 
susipratusi, todėl jiems šioje srityje sekėsi gerai. Jie jau ap- 


namuose užtruko kelias minutes: jie tiksliai žinojo, ką imti. 

Policija pareiškė, kad trejetas įsibrovėlių su vogtomis poli- 

cininkų uniformomis buvo įžūlūs, profesionalūs vagys. 
Tačiau nesvarbu, ką vietinė policija galvoja ar ką tas su- 

bingalvis viršuje, Denas Stratonas, garsiai šaukia apie ne- 

pataisomą žalą, du žodžiai ėmė skverbtis į Elės galvą: 
Švarus darbas. 


I9 skyrius 


Denas Stratonas sukryžiavęs kojas sėdėjo ant minkštomis 
pagalvėmis apkrautos pintos kėdės prabangiame, saulėta- 
me kambaryje, iš kurio vėrėsi vaizdas į vandenyną. Dau- 
gybė telefono skambučių švietė resiveryje, o mobilusis te- 
lefonas buvo prisegtas prie jo ausies. Vernas Losonas, Palm 
Bičo vyriausiasis detektyvas, lūkuriavo šalia kartu su Stra- 
tono žmona Liz - aukšta, patrauklia blondine kreminėmis 
laisvomis kelnėmis, pečius apsisiautusia blyškiai Žydru 
kašmyro nertiniu. Kambarinė, lotynų amerikietė, šmėkš- 
čiojo pirmyn ir atgal su atšaldytos arbatos padėklu. 
Vyresnysis liokajus įleido Elę į kambarį. Stratonas igno- 
ravo juos abu. Elė buvo sugluminta pamačiusi, kaip gyve- 
na turtuoliai. Kuo daugiau pinigų jie turėjo, tuo daugiau 
kamšalo ir atribojančių sluoksnių jie klojo tarp savęs ir 
mūsų - likusiųjų. Daugiau izoliacijos sienose, storesni tvir- 
tovės pylimai, didesnis atstumas iki pagrindinių durų. 

— Šešiasdešimt milijonų, - Denas Stratonas sulojo į te- 
lefono ragelį. - Noriu ką nors šiandien matyti, ir ne kokį 
nors dvejetukininką iš vietinio skyriaus su meniniu išsila- 
vinimu. 

Jis kumščiu išjungė telefoną. Stratonas buvo žemo ūgio, 
gerai sudėtas, kiek pliktelėjęs viršugalvyje, įtempto plieni- 
nio žvilgsnio, vilkėjo prigludusius, pilkšvai žalius marški- 
nėlius virš baltų lininių kelnių. Pagaliau jis rūsčiai pažvelgė 
į Elę, tartum šioji būtų kokia nors įkyri jaunesnioji buhalte- 
rė, vis klausinėjanti apie jo mokesčius. 

— Ar suradote viską, ko jums reikia, detektyve? 

— Specialioji agentė, - pataisė Elė. 

— Specialioji agentė. - Stratonas linktelėjo ir ištiesė kaklą 
link Losono. — Vernai, privalėtumėt pasidomėti, gal „speci- 
aliajai agentei“ reikia pamatyti kokią kitą namo dalį? 

— Nesivarginkit! - Elė numojo ranka Palm Bičo poli- 
cininkui. - Bet jeigu neprieštaraujate, norėčiau patikrinti 
sąrašą. 

— Sąrašą? - Stratonas atsiduso, tarsi norėdamas pasaky- 
ti: Ar mes nesame to atlikę jau tris kartus? Jis pastūmėjo po- 
pieriaus lapą per lakuotą kinišką altoriaus stalą, Elės ver- 
tinimu, XIX amžiaus pradžios. - Pradėkime nuo Sezano: 
Dubuo su obuoliu ir kriaušėmis... 

— Aix-en Provence, - įsiterpė Elė. - 1881 metai. 

- Jūs tai Žinote? —- Stratonas pagyvėjo. - Dieve! Gal jūs 
galite įtikinti tuos draudimo idiotus, ko jis iš tikrųjų vertas! 
Dar ten buvo Pikaso fleitininkas ir didelis Polokas miega- 
majame, viršuje. Tie kalės vaikai tikrai žinojo, ką daro. Su- 
mokėjau vienuolika milijonų už jį vieną! 

Permokėta. Elė pliaukštelėjo liežuviu. Kai kas stengėsi 
prasiskinti sau kelią ir patekti į tam tikrą socialinę aplinką 
įsigydamas meno kūrinius. 

— Ir nepamirškite Gomė... - Stratonas pradėjo sklaidyti 
popierius ant savo kelių. 

— Henris Gomė? - paklausė Elė. Ji patikrino sąrašą ir 
buvo nustebinta jį ten pamačiusi. Gomė buvo padorus, 
vidutiniškai kolekcionuojamas postimpresionistas. Bet 
kainuodamas nuo trisdešimties iki keturiasdešimties tūks- 
tančių paveikslas šalia paimtųjų, atrodo, buvo pavogtas 
per klaidą. 

— Mano žmonos mėgstamiausias, ar ne taip, brangioji? 
Tarsi kažkas mėgino mums durti tiesiai į širdį. Mes turime 
jį susigrąžinti. Paklausykite... - Stratonas užsidėjo skaity- 
mui skirtus akinius, neaiškiai tardamas Elės vardą. 

— Specialioji agentė Šartlef, — pasakė ši. 

— Agentė Šartlef, — linktelėjo Stratonas, - noriu jums aiš- 
kiai pasakyti. Jūs, atrodo, esate kruopšti ir esu tikras, kad 
sugebėsite pašniukštinėti čia kiek aplinkui, užsirašyti kele- 
tą pastabų, paskui sugrįžti atgal į skyrių ir užpildyti kelias 
ataskaitas iki laisvadienio... 

Elė pajuto, kaip kraujas verda jos venose. 

— Bet nenoriu, kad tai būtų įpainiota į visą virtinę įsa- 
kymų užrašuose, kurie bus numesti ant kokio apylinkės 
vadovo stalo. Aš noriu atgauti savo paveikslus. Kiekvieną iš 
jų. Taip pat pageidauju, kad dirbtų geriausi departamento 
žmonės. Pinigai čia nieko nereiškia. Šie paveikslai buvo ap- 
drausti šešiasdešimčia milijonų... 

Šešiasdešimt milijonų? Elė nusišypsojo pati sau. Galbūt 
daugiausia keturiasdešimt. Žmonės visada išpučia tai, ką turi. 
Sezano buvo paprastas natiurmortas. Ji matė jį kelis kar- 
tus patenkantį į aukcionus. Už jį niekada nebuvo pasiūlyta 
daugiau nei pradinė kaina. Pikaso paveikslas buvo iš Žy- 
drojo periodo. Tuo metu jis tapydavo paveikslus dėl kvai- 
šalų. Gerai, dabar Polokas. Poloko paveikslas buvo puikus. 
Elė turėjo tai pripažinti, o kažkas šitai gerai suprato. 

— O kąjie čia paėmė, yra nepakeičiama. - Stratonas ne- 
nuleido nuo jos akių. - Tarp jų ir Gomė. Jeigu tai ne FTB 
galioje, aš įtrauksiu savo paties žmones. Galiu tai padaryti, 
suprantate? Pasakykite tai savo vadovams. Jūs man gau- 
site tam reikalui tinkamų Žmonių? Ar galite tai padaryti, 
agente Šartlef? 

— Manau, turiu tai, ko man reikia, - tarė Elė. Ji sulankstė 
turto aprašą ir įsidėjo į savo užrašų knygelę. - Tik norėčiau 
paklausti vieno dalyko: kas įjungė signalizaciją, kai jūs išė- 
jote praėjusį vakarą? 

— Signalizaciją? — Stratonas guūžtelėjo pečiais. Jis pažvel- 
gė į savo žmoną. - Neprisimenu, jog mes būtume įjungę. 
Lila buvo čia. Kad ir kaip ten būtų, vidaus signalizacija yra 
visada aktyvuota. Tie paveikslai buvo prijungti tiesiai prie 
vietinės policijos. Mes turime judesio daviklius, vaizdo ka- 
merą. Jūs ten matėte juos įrengtus. 

Elė linktelėjo ir susidėjo užrašus į savo portfelį: 

— O kas dar žinojo kodą? 

- Liz, aš, Migelis, mūsų nuosavybės vadybininkas, ir 
Lila, taip pat duktė Reičel, kuri yra Prinstone. 

Elė atidžiai pažvelgė į jį. 

— Turiu galvoje vidaus signalizaciją. 

Stratonas numetė savo popierius. Elė pastebėjo raukšlę, 
išlinkusią kaktoje. 

— Ką jūs norite pasakyti? Kad kažkas žinojo kodą ir ši- 
taip čia pateko? 

Jo veidas ėmė rausti. Jis pažvelgė į Losoną. 

— Kas darosi, Vernai? Aš noriu, kad čia dirbtų kvali- 
fikuoti Žmonės, profesionalai, o ne kažkokie jaunesnieji 
agentai, pateikiantys vien kaltinimus... Žinau, Palm Bičo 
policininkai sėdi nuobodžiaudami. Ar mes galime kažką 
padaryti tuo reikalu? 

— Pone Stratonai, - prabilo Palm Bičo detektyvas, ne- 
smagiai jausdamasis, - tai ne vienintelis dalykas, nutikęs 
praėjusią naktį. Buvo nužudyti penki žmonės. 

— Dar vienas reikalas, - pridūrė Elė, pasukusi link 
durų. - Ar nepasakytumėte man, koks buvo vidinės signa- 
lizacijos kodas? 

— Signalizacijos kodas... - pakartojo Stratonas, sučiaup- 
damas lūpas. Elė pastebėjo, kaip jį tai žeidžia. Stratonas 
buvo įpratęs matyti apie save šokinėjančius Žmones, jam 
spragtelėjus pirštais. - Dešimt, nulis du, aštuoniasdešimt 
penki, - lėtai išvardijo jis. 

- Jūsų dukters gimimo diena? - įtariamai paklausė Elė. 

Denas Stratonas pakratė galvą. 

— Mano pirmasis viešas akcijų siūlymas. 


20 skyrius 


Jaunesnioji agentė Elė kunkuliavo pykčiu, vyresniajam lio- 
kajui užvėrus paradines duris jai už nugaros, ir žengė ilgu, 
grįstu akmenimis keliu. 

Metams bėgant ji buvo mačiusi daugybę garsių namų. 
Problema buvo ta, kad jie dažniausiai buvo apgyventi Žžy- 
mių subingalvių, kaip ir šis turtingas klounas. Ji prisiminė, 
kad dėl to panoro palikti pirmąją darbo vietą Sotbyje: tur- 
tingos moterys, primadonos ir pašlemėkai kaip tas Denas 
Stratonas. 

Elė įlipo į savo tarnybinį „Crown Vic“ automobilį ir pa- 
skambino specialiajam budinčiam agentui Morečiui ir savo 
viršininkui į C-6, Vagysčių ir sukčiavimų skyrių. Ji paliko 
žinutę, kad turi patikrinti duomenis apie kai kurias Žmog- 
žudystes. Kaip Losonas sakė, buvo nužudyti penki žmo- 
nės, tą pačią naktį dingo meno kūrinių už 60 milijonų ar 
bent jau už 40... 

Iš Stratono į viešbutį Brazilian Court netolimas kelias. 
Elė iš tiesų kartą ten yra buvusi, kai pirmą sykį atėjo vė- 
lyviems pusryčiams į Cafė Boulud su savo aštuoniasdešim- 
tmete tetule Ruti. 

Viešbutyje ji parodė ženklelį ir, praėjusi pro policiją 
bei spaudos furgonus, susitelkusius lauke, nužingsniavo į 
kambarį Nr. 121 antrame aukšte. Bogart apartamentai. Elei 
tai priminė, kad garsieji Bogartas ir Bakal, Keris Grantas, 
Klarkas Geiblas ir Garbo - visi jie buvo apsistoję šiame 
viešbutyje. 

Prie durų saugojo Palm Bičo policininkas. Ji pakišo savo 
FTB asmens liudijimą įprastam patikrinimui - ilgam, ati- 
džiam žvilgsniui į nuotrauką ir tuomet vėl į ją, tarsi polici- 
ninkas būtų koks skeptiškas tvarkdarys, tikrinantis padirb- 
tus asmens dokumentus. 

— Jis tikras. - Elė varstė jį akimis kiek susierzinusi. - Aš 
taip pat reali. 

Viduje buvo didelė svetainė, puošniai dekoruota kažko- 
kia atogrąžų Bombėjaus tema: britų kolonijiniai senoviniai 
baldai, amarilio graviūros reprodukcija, palmių medžiai, 
mojuojantys už kiekvieno lango. Nusikaltimo vietų techni- 
niai darbuotojai purškė kavos stalą, mėgindami išsiaiškin- 
ti, ar yra pirštų atspaudų. 

Elę supykino. Ji retokai dirbo su žmogžudystėmis. Tie- 
są sakant, nedirbo nė su viena - tik sekiojo iš paskos. Tai 
buvo dalis jos mokymų Kvantike. 

Ji įžengė į miegamąjį. Nors jos ženklelyje ir parašyta 
FTB, šiurpi aplinka sukėlė jai virpulį: kambarys visiškai 
nepaliestas, tiksliai toks, koks buvo po praėjusios nakties 
siaubingos žmogžudystės. Nagi, Ele, tu esi FTB! 

Apžvelgusi kambarį neturėjo nė menkiausios minties, 
ko ieško. Skersai sujauktos lovos karojo seksuali vakarinė 
Dolce 64 Gabbana suknelė atvira nugara, ant grindų - pora 

brangių aukštakulnių Manolo batelių. Mergužėlė turėjo pi- 
nigų ir... skonį! 

Jos žvilgsnį patraukė kai kas daugiau. Jau pažymėta- 
me plastikiniame įkalčių maišelyje buvo kažkiek smulkių 
monetų ir golfo kamuoliuko laikiklis, juodas, su auksiniu 
užrašu. 

Elė pakėlė įrodymų maišelį, kad galėtų iš arčiau apžiū- 
rėti. Ant laikiklio ji įskaitė užrašą: Trump International. 

— Argi FTB mokymai nėra numatyti po keturiasdešim- 
ties minučių? - Už jos pasigirdo balsas, nustebindamas ją 
pačią. 

Elė apsisuko ir pamatė įdegusį, geros išvaizdos vaikiną 
sportiniu švarku, susikišusį rankas į kišenes ir atsirėmusį į 
miegamojo duris. 

— Karlas Brynas, - tarė švarkuotasis, - Palm Bičo advo- 
katas iš Smurtinių nusikaltimų skyriaus. Laisvai. - Jis šyp- 
sodamasis įėjo. - Tai komplimentas. Dauguma Federalinio 
tyrimo biuro agentų, kurie čia dirba, atrodo taip, tarsi būtų 
išgrūsti iš specialiosios pareigūnų mokyklos. 

- Ačiū, - atsakė Elė, pasitempdama kelnes ir pasitaisy- 
dama pistoleto dėklą, kuris baksėjo jai į liemenį. 

- Tai kas gi atvijo FTB į mūsų mažytį aptvarėlį? Žmog- 
žudystės vis dar turi vietinį statusą, tiesa? 

— Iš tikrųjų tai tiriu apiplėšimą: meno kūrinių vagystė iš 
didelio dvaro važiuojant keliu iš šiaurės į pietus. 

— Meno? Gal tiksliau, ką? - Brynas linktelėjo ir veide pa- 
sirodė kažkas panašaus į šypseną. - Tiktai tikrinat tai, ką 
vietiniai tranai laiko mūsų tikslu? 

— Tiesą sakant, norėjau pamatyti, ar viena iš tų Žmogžu- 
dysčių kokiu nors būdu nėra susijusi... - atsakė Elė. 

Brynas išsitraukė rankas iš kišenių. 

— ... susijusi su meno vagyste. Pažiūrėkime. - Jis apsižval- 
gė. - Ten ant sienos yra nuotrauka. Ar čia tai, ko ieškai? 

Elė pajuto, kaip staiga nukaito jos žandai. 

— Ne visai, tačiau gera žinoti, kad atskiriate kokybę, de- 
tektyve. 

Detektyvas šyptelėjo leisdamas jai suprasti, kad tik pa- 
juokavo. Tiesą sakant, jo šypsena buvo maloni. 

— Dabar, kai pasakėte „seksualiniai nusikaltimai“, gali- 
me judėti į priekį. Kažkoks Palm Bičo bendruomenės su- 
judimas. Ji buvo apgyvendinta čia prieš kelis mėnesius. 
Žmonės kiekvieną dieną atvyksta ir išvyksta. Esu tikras, 
kai surasime, kas apmoka sąskaitą, išaiškės, jog tai kažko- 
kia globos įstaiga ar dar kažin kas panašaus. 

Jis nusivedė Elę koridoriumi į vonios kambarį. 

— Tu tikriausiai norėtum sulaikyti kvėpavimą. Esu be- 
veik tikras, kad Van Gogas niekada netapė nieko panašaus. 

Ten buvo daugybė padaryto nusikaltimo nuotraukų, 
priklijuotų lipniąja juostele prie plytelių sienos. Velionės 
nuotraukos siaubingos. Vargšės merginos akys plačiai at- 
merktos, o jos skruostai išsipūtę kaip padangos. Ji nuoga. 
Elė pamėgino nesuvirpėti. Ji buvo labai daili, - pagalvojo 
Elė. - Nepaprasta. 

— Ji buvo išprievartauta? 

— Komisija dar svarsto, - atsakė Palm Bičo policinin- 
kas. - Bet ar matai tas paklodes? Tos dėmės nepanašios į 
obuolių kompotą. Be to, preliminarus nusikaltimo vietos 
tyrimas nustatė, kad ji buvo išsiplėtusi, tarsi vos prieš ke- 
lias minutes turėjusi seksualinių santykių. Gali vadinti tai 
spėjimu. Tačiau aš manau, jog tai padaręs buvo su ja kaž- 
kaip susijęs. 

— Taip. - Elė nutilo. Brynas tikrai buvo teisus. Ji tikriau- 
siai Čia gaišo savo laiką. 

— Techniniai darbuotojai nusikaltimo vietoje nustatė, 
kad ji mirė tarp penktos ir septintos valandos vakar vakare. 
Kuriuo laiku tavo apiplėšimas įvyko? 

— Aštuonios penkiolika, - atsakė Elė. 

— Aštuonios penkiolika, hm? — Brynas nusišypsojo ir 
draugiškai, bet ne globėjiškai paėmė Elę už alkūnės. — Ne- 
galiu pasakyti, kad esu didelis meno ekspertas, specialio- 
ji agente, bet manau, ši jūsų sąsaja gal kiek nesutampa. 
O kaip jūs manote? 


21 skyrius 


Ji akimirką pasijuto taip, lyg būtų visiška bukagalvė. Elė 
pyko ant savęs ir buvo sutrikusi. Tiesą sakant, Palm Bičo 
detektyvas stengėsi pagelbėti. 

Elė įlipo į savo automobilį, jos skruostai vėl nuraudo ir 
įkaito. Meno detalė. Ar tai turėjo būti taip absoliučiai aišku, 
kad tai ne jos sritis? 

Elė pajudėjo link griūvančio namo Leikvorte, visai ne- 
toli magistralės, jungiančios valstijas, kur žiauriai nužudyti 
keturi žmonės, turintys po dvidešimt ar trisdešimt metų. 
Ši vieta buvo visiškai kitokia - daug blogesnė. Keturguba 
žmogžudystė visuomet susilaukia visuomenės dėmesio. 
Spaudos furgonai ir policijos automobiliai vis dar laikė už- 
blokavę namus dviejų kvartalų spinduliu. Atrodė, kad kie- 
kvienas Pietų Floridos policininkas ir nusikaltimo vietos 
tyrimo darbuotojas šmirinėjo viduje. 

Vos tik Elė geltonu žvirgždu įžengė į namo vidų, jai tapo 
sunku kvėpuoti. Viskas atrodė tikrai blogai. Trijų aukų kon- 

turai buvo apibrėžti kreida ant negausiai baldais apstatytos 
svetainės ir virtuvės grindų. Grindys ir prastai nudažytos 
sienos buvo nutaškytos kraujo dėmėmis ir kažkuo, Elė Ži- 
nojo, bjauriu. Šleikštulio banga pakilo iš jos skrandžio. Ji 
nurijo seilės. Tai buvo velniškai toli nuo dailės magistrantūros. 

Kitoje kambario pusėje ji pastebėjo Ralfą Vudvardą iš 
vietinio skyriaus. Elė priėjo, patenkinta radusi pažįstamą 
veidą. 

Jis atrodė nustebintas, matydamas ją. 

— Ką tu manai, specialioji agente? - paklausė jis, akimis 
klaidžiodamas po atšiaurų kambarį. - Tėkštelėtum kele- 
tą paveikslų ant sienų, šen bei ten pastatytum gėlių ir šio 
kambario neatpažintum, tiesa? 

Elę jau ėmė varginti tokios nesąmonės. Ralfas iš tikrųjų 
nebuvo toks blogas vaikinas, bet, po perkūnais! 

— Aš manau, narkotikai. - Ralfas Vudvardas gūžtelėjo 
pečiais. — Kas gi dar taip žudo? 

Patikrinus asmens pažymėjimus nustatyta, kad aukos 
iš Bostono srities. Nužudytieji turėjo kriminalinę praeitį. 
Tai buvo smulkus ir B klasės sunkumo nusikaltimai: įsilau- 
žimai, automobilių vagystės. Vienas jų buvo dirbęs pusę 
darbo dienos Bradley bare, nuolatinėje susitikimų vietoje 
netoli Tarpukrantės Vest Palme. Kitas statė automobilius 
viename iš vietinių kantri klubų, o dar kitas, Elė suvirpėjo 
skaitydama protokolą, buvo moteris. 

Ji pastebėjo įeinantį į namus vyriausiąjį Palm Bičo de- 
tektyvą Verną Losoną. Jis minutėlę paplepėjo su keletu pa- 
reigūnų, paskui pagavo jos žvilgsnį. 

- Šiek tiek peržengia jūsų srities ribas, specialioji agente 
Šartlef? 

Jis prisigretino prie Vudvardo, tarsi jie būtų seni bi- 
čiuliai. 

— Ar turi minutėlę, Ralfai? 


GELBĖTOJAS 77 


Elė stebėjo, kaip du vyriškiai slapta tarėsi prie virtu- 
vės. Jai pasirodė, jog, šie galbūt kalbėjosi apie ją. Tegu juos 
velnias, Jeigu taip! Tai buvo jos byla. Niekas jos nešokdins. 
Paveikslų už šešiasdešimt milijonų, ar dar už kiek ten, po 
velnių, pagrobimas nebuvo jau tokia menka vagystė. 

Elė priėjo prie daugybės nusikaltimo nuotraukų. Jeigu 
įdėmus žvilgsnis į Tes Makolif vonioje ėmė ją pykinti, tai 
šitai beveik vertė išvemti pusryčius. Viena auka peršauta 
galva gulėjo tiesiai prie pagrindinių durų. Vaikinas raudo- 
nais plaukais buvo nušautas šratiniu šautuvu prie virtuvės 
stalo. Du buvo nužudyti miegamajame: stambesnis - į nu- 
garą, galbūt mėgindamas pabėgti, o mergina, įsispraudusi 
į kampą, greičiausiai maldaujanti palikti ją gyvą, nušauta 
tiesiai. Kulka ir šratinio šautuvo Žymės buvo sunumeruo- 
tos visose sienose. 

Narkotikai? Elė įkvėpė. Kas dar šitaip žudo? 

Pasijutusi nereikalinga, ji pajudėjo prie durų. Jie buvo 
teisūs. Tai nebuvo jos teritorija. Be to, jai reikėjo įkvėpti 
šviežio oro. 

Tuomet ant virtuvės bufeto ji pamatė tai, kas privertė 
sustoti. 

Įrankiai. 

Plaktukas, lygiakraštė dildė, atidarytuvas. 

Tai ne tik paprasti įrankiai. Kam nors kitam jie nieko ne- 
reiškė, tačiau Elei tai buvo standartiniai daiktai, naudojami 
tokiam reikalui, kurį matė atliekant šimtus kartų - rėmams 
nuimti. 

Viešpatie! - ėmė galvoti Elė. 

Ji vėl sugrįžo prie nusikaltimo nuotraukų. Kai kas jai 
toptelėjo į galvą: trys nužudyti vyrai, - trys vyrai vagys pas 
Stratoną. Elė pažvelgė į nuotraukas iš arčiau. Tai buvo kaž- 
kas, į ką ji ką tik žiūrėjo. Jeigu nebūtų mačiusi abiejų nusi- 
kaltimų vietų, nebūtų to pastebėjusi. 

Kiekvienas iš nužudytų vyrų avėjo tokius pat juodus 
suvarstomus batus. 

Elė mintimis bandė sugrįžti prie apsaugininkų nespal- 
votos vaizdo juostos iš Casa Del Ocėano. Tuomet ji greitomis 
apsidairė po kambarį. 

Apie tuzinas policininkų saugojo nusikaltimo vietą. Elė 
pažvelgė atidžiau. Jos širdis ėmė daužytis. 

Policininkų batai. 


22 skyrius 


Plėšikai buvo apsirengę kaip policininkai, teisingai? Vienas 
taškas dailės diplomantei. 

Elė apsižvalgė po kambarį, pilną žmonių. Prie virtuvės 
pamatė Vudvardą, vis dar besitariantį su Losonu. Ji pra- 
sistūmė pro žmones. 

— Ralfai, manau, kai ką radau... 

Ralfas Vudvardas mokėjo tokiu nerūpestingu, pietietiš- 
ku būdu atstumti tave su šypsena: 

— Ele, luktelėk sekundėlę... 

Elė žinojo, jog jis nevertina jos rimtai. 

Gerai, jeigu jie norėjo palikti čia ją vieną, ji nepriešta- 
rauja. 

Elė pamosavo ženkleliu vienam iš vietinių žmogžudys- 
čių skyriaus detektyvų, kurį pamanė esant svarbiausią nu- 
sikaltimo vietoje. 

— Noriu pasiteirauti, gal jūs, vaikinai, suradote ką nors 

įdomaus spintelėse ar mašinoje? Galbūt policijos unifor- 
mas, Maglite žibintą? 

— Kriminalinė laboratorija paėmė automobilį, - atsakė 
detektyvas. - Nieko nepaprasto. 

Žinoma, - pasakė sau Elė. - Jie nerimtai ieškojo. O galbūt 
šie nusikaltėliai jų atsikratė? Tačiau ji jautė, kad ieškoti reikia 
pastate. 

Buvo matyti kreidos kontūrai, vėliavėlės, identifikuo- 
jančios kiekvieną auką, ir įrodymų maišeliai su tuo, kas 
buvo rasta. 

Elė pradėjo nuo miegamojo. Auka Nr. 3- Robertas 
O" Reilis. Jis nušautas į nugarą. Ji pakėlė įrodymų maišelį — 
tik keli doleriai, piniginė ir daugiau nieko. Kita - mergina 
Diana Lynč. Jos toks pats vestuvinis Žiedas kaip ir Roberto 
O'Reilio. Elė iškratė merginos piniginę - keli raktai, kvitas 
iš Publix ir daugiau nieko. 

Mėšlas. 

Kažkas ragino ją tęsti paieškas netgi neturint supratimo, 
ko ieškoti. Vyras prie virtuvės stalo - Maiklas Kelis, nupil- 
tas į nugarą priešais sieną, bet vis dar sėdi savo kėdėje. Elė 
pakėlė plastikinį įrodymų maišelį, gulintį šalia jo. Ten buvo 
automobilio raktai, pluoštas pinigų — maždaug penkiasde- 
šimt dolerių. 

Buvo dar mažytis sulankstytas popieriaus gabalėlis. Elė 
pavartė jį maišelyje. Atrodo, lyg būtų numeriai. 

Ji užsitempė porą lateksinių pirštinių ir ištraukė popie- 
riaus gabalėlį iš maišelio. Skiautelę išlankstė. 

Tai buvo patvirtinimas, kad vertėjo ieškoti. 

10-02-85. 

Tai daugiau nei vien numeriai. Tai Deno Stratono sig- 
nalizacijos kodas. 


23 skyrius 


Važiavau į šiaurę I-95 keliu, naktį spausdamas savo senąjį 
„Bonneville“ pastoviu septyniasdešimt penkių mylių arba 
120 km/h per valandą greičiu. Norėjau kiek galima daugiau 
nutolti nuo Palm Bičo. Nesu tikras, ar spėjau mirktelėti, kai 
kirtau Džordžijos ir Pietų Karolinos valstijų ribą. 

Greitkelį pasiekiau ties vadinamuoju Hardeviliu, sun- 
kvežimių sustojimo vietoje su didžiuliu stendu, reklamuo- 
jančiu: JŪS VAŽIUOJATE PRO GERIAUSIĄ PAKELĖS UŽ- 
EIGĄ PIETUOSE. 

Jausdamasis visiškai be jėgų prisipildžiau kuro ir su- 
siradau tuščią kabiną restorane. Žvalgiausi aplinkui, ma- 
tydamas tik kelis sunkvežimių vairuotojus apsiblaususio- 
mis akimis, siurbčiojančius kavą arba skaitančius laikraštį. 
Mane sukaustė baimė. Aš nežinojau, ar buvau ieškomas, 
ar ne. 

Priėjo raudonplaukė padavėja su užrašu DOLLY ant 
ženklelio ir pripylė labai man reikalingos kavos puodelį. 

— Toli važiuoji? - paklausė geraširdiška ištęsta pietų 
tartimi. 

— Tikiuosi, taip, - atsakiau. Nežinau, ar mano nuotrauka 
buvo rodyta per naujienas ir ar kas nors, susitikęs žvilgsnį, 
neatpažins manęs. Tačiau užuodęs klevo ir sausainių kva- 
pą, pasakiau: 

— Pakankamai toli, kad šie blynai tikrai viliotų. 

Kartu prie jų užsisakiau kavos ir nuėjau į vyrų kam- 
barį. Stambaus sudėjimo sunkvežimio vairuotojas prasi- 
spraudė pro mane savo reikalais. Likęs vienas pažvelgiau 
į veidrodį ir buvau priblokštas išvydęs į mane žvelgiantį 
veidą: išsekęs, akys pasruvusios krauju, išsigandęs. Su- 
pratau, kad vis dar buvau su prakaituotais marškinėliais 
ir džinsais, kuriuos vilkėjau, kai praėjusią naktį jungiau 
pavojų skelbiančius signalus. Apsišlaksčiau veidą šaltu 
vandeniu. 

Mano skrandis bjauriai sugurgė. Supratau, jog nesu val- 
gęs nuo praėjusios dienos pietų su Tes. 

Tes... Ašaros vėl ėmė rinktis mano akyse. Mikis ir Bobis, 
Barnis ir Dy. Dieve, kaip troškau atsukti laikrodį atgal ir 
pamatyti visus juos gyvus! Viskas pasikeitė per vieną siau- 
bingą naktį. 

Prie bufeto nutvėriau USA Today ir vėl atsisėdau kabi- 
noje. Kai paskleidžiau laikraštį ant stalo, pastebėjau, kad 
mano rankos dreba. Realybė ėmė slėgti. Žmonės, kuriais 
labiausiai pasitikėjau gyvenime, buvo mirę. Šimtą kartų 
per paskutines šešias valandas išgyvenau praėjusios nak- 
ties košmarą — ir kiekvieną kartą darėsi vis blogiau. 

Ėmiau vartyti laikraštį. Nebuvau tikras, surasiu ką nors 
ar ne. Kaip visada - daugybė straipsnių apie situaciją Irake 
ir ekonomiką, naujas palūkanų norma. 

Perverčiau puslapį ir... mano akys staiga vos neišvirto 
iš akiduobių. 

BEBAIMIŠKA MENO KŪRINIŲ VAGYSTĖ IR ŽMOG- 
ŽUDYSTĖS PALM BIČE 
Atverčiau puslapį. 


Ištaigingas ir įspūdingas kurortinis Palm Bičo miestelis 
praėjusią naktį buvo sukrėstas virtinės smurtinių nusikalti- 
mų, prasidėjusių nuo begėdiško įsilaužimo bei neįkainojamų 
paveikslų vagystės iš vienų labiausiai gerbiamų miestelio 
rūmų. Po valandos viešbučio apartamentuose rasta nuskan- 
dinta patraukli moteris, o šalia esančiame miestelyje — žiau- 
riai nužudyti keturi žmonės. 

Policija sako neturinti tiesioginių įtarimų dėl šių brutalių 
nusikaltimų ir kol kas nežino, ar jie yra tarpusavyje susiję. 


Aš nesupratau. Neįkainojamų paveikslų vagystė... Dy sakė, 
kad reikalas nepasisekė. 

Perskaičiau nužudytų Žmonių pavardes. Papras- 
tai tai tik abstrakcija — vardai ir veidai. Tačiau dabar jie 
buvo taip siaubingai realūs: Mikis, Bobis, Barnis, Dy... ir, 
žinoma, Tes. 

Tai ne sapnas, Nedai. Tai vyksta iš tikrųjų. 

Straipsnyje toliau buvo aprašyta, kaip trys vertingi 
meno darbai pavogti iš keturiasdešimties kambarių rūmų 
Casa Del Ocėano, kurio šeimininkas - verslininkas Denas 
Stratonas. Neįvardytų paveikslų, įkainotų apie 60 milijonų do- 
lerių, vagystė buvo viena iš didžiausių meno kūrinių vagysčių 
JAV istorijoje. 

Negalėjau tuo patikėti. 

Pavogti? Mes buvome apgauti, ir apgauti kaip reikiant. 

Man atnešė blynų. Jie atrodė taip puikiai kaip ir rekla- 
moje. Tačiau aš nebesijaučiau alkanas. 

Padavėja papildė mano kavos puodelį ir paklausė: „Ar 
viskas gerai, branguti?“ 

Kiek galėdamas stengiausi nusišypsoti ir linktelėti, bet 
negalėjau atsakyti. Į mano smegenis plūdo nauja baimė. 

Jie suras sąsajų su manimi. 

Viskas turėjo išaiškėti. Negalėjau blaiviai mąstyti, tačiau 
viena buvo aišku: kai policija ateis pas Solį, jie ims ieškoti 
mano automobilio. 


24 skyrius 


Pirmiausia man reikėjo atsikratyti savo automobilio. 

Apmokėjau čekį ir nuvairavau „Bonneville“ iš kelio į 
prekybos centro aikštelę, kur į mišką išmečiau lenteles su 
numeriu ir išvaliau viską, kas galėtų būti man priskirta. At- 
ėjau atgal į miestelį ir atsistojau priešais mažytį surenka- 
mą metalinį namelį, kuris buvo miestelio autobusų stotis. 
Žmogau, dabar antrasis mano vardas buvo paranoja! 

Po valandos jau sėdėjau autobuse į Feitevilį Šiaurės Ka- 
rolinoje. Vykau į šiaurę. 

Spėju, kad iš pat pradžių žinojau, kur važiavau. Prieš- 
piečiaudamas Feitevilio stoties bufete, čepsėdamas sušvei- 
čiau baisiai reikalingą sumuštinį ir bulvių šiaudelius, veng- 
damas kiekvieno sutikto akių, tarsi žmonės galėtų iš mano 
veido daug ką įspėti. 

Paskui šokau į vėlyvos nakties greitąjį tarpmiestinį au- 
tobusą, vykstantį į visus miestus šiaurėje - Vašingtoną, 
Niujorką. 

Ir Bostoną. Kur, po velnių, dar aš važiuočiau? 

Ogi ten, kur prasidėjo žaidimas, teisingai? 

Daugiausiai tik miegojau ir mėginau susivokti, ką man 
reikės daryti ten nuvykus. Ketverius metus nebuvau na- 
muose, nuo pat savo didžiojo nuopuolio po šlovės. Žinojau, kad 
mano tėvas serga. Bet anksčiau, kai nesirgo, buvo toks kaip 
Gibraltaro uola, net jeigu suskaičiuotum visus teistumus — 
nuo vogtų daiktų įsigijimo iki bukmekerio veiklos bei trijų 
apribojimų Souz kalėjime Širlyje. 

O mama... Pasakykime paprastai: ji visuomet buvo 
ten, - mano didžiausia gerbėja, - bent jau po vyresniojo 
brolio Džono Maiklo nužudymo plėšiant alkoholinių gė- 
rimų parduotuvę. Taip likome tik aš ir mano jaunesnysis 
brolis Deivas. Tu neseksi niekieno pėdomis, Nedai, - ji priver- 
tė mane pažadėti. Tau nereikia būti panašiam į savo tėvą 
ar vyresnįjį brolį. Mama vadavo mane iš bėdų pusę tuzino 
kartų. Ji sutemus parsivesdavo mane iš katalikų jaunimo 
organizacijos ledo ritulio treniruočių. 

Dabar iškilo tikra problema. Įsėlinęs į namus nesitikė- 
jau pamatyti jos veido, nes ketinau sudaužyti jos širdį. 

Du kartus pakeičiau autobusus — Vašingtone ir Niujor- 
ke. Kiekvieno netikėto sustojimo metu man suspausdavo 
širdį ir net sustingdavau: jau viskas, aš pastebėtas. Priekyje 
užblokuotas kelias. Jie ketina mane sučiupti! Tačiau ten ne- 
buvo jokių kelio blokavimų. Palikome miestus ir valstijas ir 
niekas manęs tartum nesivijo. 

Dažnai pagaudavau save fantazuojant. Buvau smul- 
kaus sukčiaus sūnus ir štai - sugrįžau kaip ieškomas įžy- 
mus nusikaltėlis, net pranokęs savo senį. Taigi šioje srityje 
užtikrintai patobulėjau, — visai kaip Mikis ir Bobis, — tarsi 
nemokėčiau, kaip reikėtų čiuožti. Ledo ritulys atvėrė man 
duris. Leo J. Fenerčio apdovanojimas geriausiam Bostono 
katalikų jaunimo organizacijos puolėjui. Tiesus kelias į BU. 

Tai buvo geriau nei loterijos bilietas, kol kartą studijuoda- 
mas antrame kurse susižalojau kelį. 

Stipendija nuplaukė, tačiau universitetas leido man pa- 
silikti bandomiesiems metams. Ir aš likau. Jie tikriausiai 
galvojo, kad buvau tik kažkoks bukas sportininkas, kuris 
tuoj iškris. Bet ėmiau plačiau žvelgti į pasaulį. Man nerei- 
kėjo sugrįžti į senąjį kaimyninį rajoną ir laukti, kol Mikis 
ir Bobis išeis iš kalėjimo. Pradėjau skaityti. Iš tikrųjų pir- 
mą kartą savo gyvenime pradėjau skaityti. Visų nuostabai, 
tiesą sakant, baigiau universitetą su pagyrimu. Įsidarbinau 
valdiškame darbe. Stautono mokykloje, įstaigoje, skirtoje 
problemiškam jaunimui, dėsčiau aštuntai klasei socialinius 
mokslus. Mano šeima negalėjo tuo patikėti. Ar jie iš tikrųjų 
mokėjo pinigus tam, kad vienas iš Kelių sėdėtų mokykloje? 

Kad ir kaip ten būtų, visa tai baigėsi ir... per vienintelę 
dieną - visai kaip dabar. 

Praeities apvaizda: Šaronas, Valpolas, Kantonas - vis- 
kas ėmė aiškėti, net vietovės, kur, būdamas vaikas, žai- 
džiau ledo ritulį. Pradėjau iš tiesų nervintis. Štai aš grįžtu 
namo: jau nebe vaikas, kuris išvyko į Bostono universite- 
tą, arba tas, kuris iš tikrųjų pabėgo iš miestelio ir susižeidė 
Floridoje. 

Tačiau esu medžiojamas Žmogus su tikrai daug dides- 
nėmis bėdomis, nei mano senis kada nors sugebėjo pri- 
sidirbti. 

Obuolys nuo obels netoli krinta, - galvojau sau stabdyda- 
mas autobusą Atlanto aveniu autobusų stotyje, Bostone, — 
net jeigu numesi jį. 

Net jeigu mestum jį kiek galėdamas toliau. 

— Specialioji agentė Šartlef viską sustatė į vietas, - gūžtelėjo 
pečiais Elės viršininkas Džordžas Moretis, tarsi klausda- 
mas Henko Kolio, vadovaujančiojo direktoriaus pavaduo- 
tojo, ar galima tuo patikėti. Visi trys buvo jo viršutinio aukšto 
kabinete, Majamyje. 

- Ji atpažino, kad įrankiai, rasti nužudymo vietoje, ga- 
lėjo būti panaudoti paveikslo rėmams atplėšti. Paskui ji 
tarp aukos asmeninių daiktų surado numerius, kurie reiš- 
kė Stratono signalizacijos kodą. Neilgai trukus mes sura- 
dome pavogtas uniformas, sugrūstas vieno iš automobilių 
bagažinėje. 

- Atrodo, jūs pagaliau tikrai naudingai išnaudojote 
mokslinį meno laipsnį, specialioji agente Šartlef, - džiugiai 
nusišypsojo pavaduotojas Kolis. 

— Tai tik dėl to, kad galėjau apžiūrėti abi nusikaltimų 
vietas, - kiek nervingai atsakė Elė. Tai buvo pirmas kartas, 

kai ji stovėjo priešais pavaduotoją, nesvarbu, kad ir kokia 
tai būtų priežastis. 

— Visos aukos yra žinomos, iš Bostono rajono, su smul- 
kiais policijos arešto įrašais. - Moretis pastūmė prelimina- 
rios ataskaitos kopiją per savo viršininko rašomąjį stalą. — 
Netgi anksčiau nebuvo nieko panašaus į tokios svarbos 
nusikaltimą. Yra dar vienas jų grupės narys, gyvenęs ten ir, 
matyt, dingęs. - Jis pristūmė nuotrauką - Toks Nedas Kelis. 
Jis praėjusią naktį nepasirodė savo pamainoje vietiniame 
bare. Nieko nuostabaus, nes Pietų Karolinoje sukelta poli- 
cija surado seną „Bonneville“, registruotą jo vardu, kažko- 
kiame prekybos centre šalia I-95 kelio keturi šimtai mylių į 
šiaurę nuo čia... 

— Gerai, bet ar tas Kelis turi įrašą apie teistumą? -— pasi- 
teiravo direktoriaus pavaduotojas. 

— Nepilnametis nusikaltėlis, - atsakė Moretis, - išbrauk- 
tas, tačiau jo tėvo kita istorija: trys apribojimai už viską 
nuo bukmekerio veiklos iki vogtų daiktų supirkinėjimo. 
Mes ketiname, kaip ir įprasta, kyštelėti to vaikio nuotrau- 
ką Palm Bičo viešbutyje, kur įvyko antrasis incidentas. Juk 
niekada negali žinoti. 

— Tiesą sakant, aš apžvelgiau nusikaltimo vietą, - pasi- 
sakė Elė. Ji savo vadams pasakė, kad mirties laikas neati- 
tinka. Be to, Palm Bičo policija vertino žmogžudystę kaip 
seksualinį nusikaltimą. 

— Atrodo, mūsų agentė čia turi planų tapti ir žmogžu- 
dysčių detektyve, - šyptelėjęs tarė Henkas Kolis. 

Elė tvykstelėjo supratusi kandžią pastabą. Jos skruostus 
nudažė raudonis. Be manęs jie niekur nepajudėtų šioje byloje. 

- Šiaip ar taip, kodėl mums paprasčiausiai nepalikus ko 
nors tvarkyti vietinei valdžiai. - Kolis jai nusišypsojo. - Tai 
gal tas Nedas Kelis galėjo sudraskyti savo senus bičiulius, 
ką? Na, jis dabar yra tikrai gerai pasirengęs. Ką manai, spe- 

cialioji agente, - paklausė jis, pasisukdamas į Elę, - ar pasi- 
ruošusi skristi į šiaurę ir užsiimti tuo vyruku? 

— Žinoma, - pritarė Elė. Ar jie elgėsi globėjiškai, ar ne, 
bet jai patiko dėmesys bent kartą patekus į A komandą. 

— Gal turite minčių, kur jis išvyko? 

Moretis gūžtelėjo pečiais ir priėjo prie sieninio žemė- 
lapio. 

- Jis turi šeimą, kilęs iš ten, galbūt ir slėptuvę. - Jis 
įsmeigė raudoną smeigtuką. 

— Mes dedame viltis į Bostoną, sere. 

— Tiesą sakant, - tarė Elė, - į Broktoną. 


26 skyrius 


Kelty's ant Templio ir Meino kampo Pietų Broktone papras- 
tai uždaromas apie vidurnaktį pasibaigus reportažui, Bru- 
ins rungtynėms arba laidai Beisbolas šį vakarą, o galbūt ir 
tada, kai Čarlis, savininkas, pagaliau nustumia nuo savo 
Budweiserio paskutinį nuolatinį postringautoją. 

Šį vakarą man pasisekė. Šviesos pritemo 11 valandą ir 
35 minutės. 

Po keleto minučių plačiapetis vaikinas garbanotais ru- 
dais plaukais ir Falmouth sportiniu nertiniu su gobtuvu 
šūktelėjo: „Iki, Čarli.“ Šiam žengus ant šaligatvio, durys už 
jo užsivėrė. Palinkęs ir su kuprine ant peties, jis pradėjo ju- 
dėti tolyn Meino gatve į ankstyvojo gegužio šaltuką. 

Saugiu atstumu sekiau jį kita gatvės puse. Viskas aplin- 
kui buvo pasikeitę: vyrų kirpykla ir Supreme B spurgų par- 
duotuvė, kurioje mes kiurksodavome, dabar buvo purvina 
savitarnos skalbykla ir pigių alkoholinių gėrimų krautuvė. 
Vyrukas, kurį sekiau, taip pat buvo pasikeitęs. 

Jis buvo vienas iš tų tvirtų, plačiapečių dabitų su įžūlia 
šypsena, kuris, jeigu panorėtų, imtynėse galėtų nulaužti 
tau riešą. Jo nuotrauka kabėjo vietinėje vidurinėje moky- 
kloje. Broktono vidurinėje jis kartą buvo tapęs rajono čem- 
pionu 180 svarų svorio kategorijoje. 

Tu geriau jau planuok, kaip ketini tai daryti, Nedai. 

Jis pasuko kairėn į Nilsono gatvę kirsdamas bėgius. Se- 
kiau jį galbūt už kokių trisdešimties jardų. Kartą vyrukas 
atsisuko, tikriausiai išgirdęs žingsnius, aš susigūžiau šešė- 
lyje. Tos pačios gatvelės su aptriušusiais, apkaltais namais, 
kuriuos tūkstantį kartų praeidavau būdamas vaikas, atro- 
dė dar labiau apskurusios ir apgriuvusios. 

Jis pasuko už kampo. Kairėje buvo pradžios mokykla 
ir Buckley parkas, kurio beisbolo aikštėje mes Žaisdavome 
Rat Fuck po dvidešimt penkis centus. Už kvartalo, Perkinso 
gatvėje, bolavo senosios Stepover batų gamyklos griuvėsiai, 
metų metus užkalti lentomis. Mintimis grįžau atgal į ten, 
kaip mes slapstydavomės nuo kunigų ir bėgdavome iš pa- 
mokų, kiek parūkydavome. Kai pasukau už kampo, vyru- 
ko ten nebuvo! | 

Ak, šūdas, Nedai! - keikiau save. - Tu niekada negalėjai 
kaip reikiant ką nors užpulti. 

Irtuomet aš pats tapau tas užpultasis! 

Staiga pajutau aplink mano kaklą apsivijus stiprią ran- 
ką. Netikėtai buvau patrauktas atgal, kelis stipriai įbestas 
man į nugarą. Tas kalės vaikas buvo stipresnis, nei aš pri- 
siminiau. 

Mosikavau rankomis, mėgindamas pasiekti ir permesti 
jį per nugarą, negalėjau net kvėpuoti. Bet girdėjau jį krio- 
kiant, kai šis dar labiau spaudė, riesdamas mane atgal. Jau- 
čiau, kad mano stuburas tuojau sutrupės. 

Pradėjau panikuoti. Jeigu negalėsiu greitai apsisukti, jis 
sulaužys man stuburą. 

— Kas jį sugavo? - staiga vyrukas sušnypštė man į ausį. 

— Kas ką sugavo? - paklausiau springdamas oru. 

Jis sulenkė mane smarkiau. 

— Flučio Sveika Marija! Oranžinį kamuolį, 1984-aisiais. 

Kiek galėdamas įsitempęs pamėginau permesti jį į prie- 
kį pasinaudodamas šlaunimis kaip svirtimis. Jo gniaužtai 
tik dar labiau sustiprėjo. Aš pajutau deginantį skausmą 
plaučiuose. 

— Gerardas... Felanas, - pagaliau Žioptelėjau. 

Spaustuvai, laikantys mano kaklą, tuoj pat atsigniaužė. 
Gaudydamas orą pargriuvau ant kelio. 

Pažvelgiau į kvailai besišypsantį savo jaunesniojo bro- 
lio Deivo veidą. 

— Tau pasisekė, - pasakė jis išsišiepęs. Paskui ištiesė 
man ranką. - Aš ketinau paklausti, kas pagavo paskutinį 
Flučio perdavimą koledže. 


27 skyrius 


Mes apsikabinome. Paskui Deivas ir aš pastovėjome ver- 
tindami vienas kito pasikeitusią išvaizdą. Jis buvo daug 
stambesnis ir dabar atrodė kaip vyras, o ne vaikas. Paplekš- 
nojome vienas kitam per nugaras. Nebuvau matęs savo 
broliuko beveik ketverius metus. 

— Tu esi atgaiva akims, - pasakiau ir vėl apkabinau. 

— Taip, —- atsakė jis nusišypsojęs. - Na, dabar ir tu man 
esi atgaiva akims. 

Mes nusijuokėme lygiai taip, kaip darydavome augda- 
mi, ir, kaip įprasta varguolių kvartale, susikibome ranko- 
mis. Paskui jo veidas pasikeitė. Supratau, kad jis buvo gir- 
dėjęs. Tikriausiai dabar jau visi girdėjo. 

Deivas palingavo galva, tarsi parodydamas bejėgiškumą. 

— O, Nedai, kas, po velnių, ten įvyko? 

Nusivedžiau jį į parką ir, sėdint ant atbrailos, papasa- 
kojau jam, kaip nuvažiavau į Leikvorto namus, pamačiau 
Mikį ir kitus mūsų draugus, išvežamus lavonų maišuose. 

— Ak, Viešpatie, Nedi! - Deivas lingavo galva. Jo akys 
sudrėko ir jis rankomis prisidengė veidą. 

Ranka apkabinau jį per pečius. Man buvo sunku žiū- 
rėti į verkiantį Deivą. Keista, jis jaunesnis penkeriais me- 
tais, tačiau visuomet buvo toks tvirtas ir susikaupęs, net kai 
mirė mūsų vyresnysis brolis. Aš visada visur pirmavau, o 
dabar mes tarsi pasikeitėme vaidmenimis. Deivas mokėsi 
Bostono koledžo Teisės mokyklos antrame kurse. Jis buvo 
šeimos šviesuolis. 

— Padėtis blogėja, - spustelėjau jo pečius. - Manau, esu 
ieškomas, Deivai. 

— Ieškomas? - jis sukluso. — Tu? Ieškomas dėl ko? 

— Nesu tikras, bet galbūt žmogžudystės. - Šįkart jam 
viską papasakojau - visą istoriją. Taip pat apsakiau ir 
apie Tes. 
bėglys? Nes buvai susijęs? Tu buvai šios beprotystės dalis, 
Nedai? 

— Mikis tai surengė, - pasakiau. - Bet jis ten nepažinojo 
tokių žmonių, kurie galėtų tai sėkmingai atlikti. Tam turėjo 
vadovauti iš čia. Kad ir kas tai buvo, Deivai, vis tiek yra 
žmogus, kuris nužudė mūsų draugus. Kol neįrodysiu prie- 
šingai, žmonės galvos, jog tai buvau aš. Bet manau, mes 
abu Žinome, - pažvelgiau jam į akis, kurios buvo iš esmės 
mano akys, - su kuo Mikis čia dirbo. 

— Tėtis? Tu galvoji, kad tėtis su tuo susijęs? - Jis Žiūrė- 
jo į mane taip, tarsi būčiau išprotėjęs. - Jokiu būdu. Mes 
kalbame apie Mikį, Bobį ir Dy. Tai paties Frenko kūnas ir 
kraujas. Be to, tu nežinai: jis serga, Nedai. Jam reikia perso- 
dinti inkstus. Vyrukas daugiau nebeturi sveikatos net pa- 
triukšmauti. 

Pajutau, kad Deivas sušnairavo į mane. Man nepatiko 
jo žvilgsnis. 

— Nedai, Žinau, tau kiek nepasisekė... 

— Paklausyk manęs! - Paėmiau jį už pečių. - Pažvelk 
man į akis! Kad ir ką tu išgirstum, Deivai, kad ir kokių at- 
sirastų įrodymų, aš nieko nepadariau. Mylėjau juos kaip ir 
tu. Įjungiau signalizacijas, - tai viskas. Žinau, buvo kvaila, 
bet ketinu už visa tai sumokėti. Ką tik išgirstum, ką nau- 
jienos sakytų, viskas, ką padariau, buvo tai, jog įjungiau 
keletą aliarmų. Mikis mėgino atidirbti už tai, kas nutiko 
Stautone. 

Mano brolis linktelėjo. Kai jis pažvelgė, veide išvydau 
kitą žvilgsnį - vyruko, su kuriuo penkiolika metų dalijausi 
kambariu; kurį buvau nugalėjęs vienas prieš vieną, kol jam 
nesuėjo šešiolika. Tai mano kūnas ir kraujas. 

— Ką norėtum, kad tau padaryčiau? 

— Nieko. Tu mokaisi Teisės mokykloje. - Lengvai suda- 
viau jam per skruostą. - Man gali prireikti tavo pagalbos, 
jeigu bus blogiau. 

Atsistojau. 

Deivas taip pat atsistojo. 

— Tu pasimatysi su tėčiu, tiesa? — Neatsakiau. - Tai kvai- 
la, Nedai. Jeigu jie tavęs ieško, jie žinos. 

Taukštelėjau jam švelniai į kumštį, paskui uždėjau ant 
pečių rankas ir apkabinau, juk tai mano broliukas. 

Pradėjau risnoti nuo kalvos. Nenorėjau atsigręžti, nes 
bijojau. Šitai padaręs galėjau apsiverkti. Tačiau kai kam aš 
negalėjau atsispirti. Apsisukau, kai jau buvau beveik ties 
Perkinso gatve. 

— Tai buvo Darenas. 

— Ką? - Deivas gūžtelėjo pečiais. 

— Darenas Flutis. - Išsišiepiau. - Dugo jaunesnysis bro- 
lis. Jis pagavo Dugo paskutinį perdavimą koledže. 


28 skyrius 


Nakvojau Bentauno motelyje, esančiame Stautone, 27-ame 
kelyje, už kelių kilometrų į pietus nuo Kelty's baro. 

Istorija buvo pasakojama per visas vėlyvas naujienas. 
Nužudyti Broktono gyventojai, mano draugų veidai, namo 
Leikvorte nuotrauka - net sunku po to nors kiek numigti. 

Kitą rytą, aštuntą valandą, taksi išleido mane Perkinso 
gatvėje už keleto kvartalų nuo mano tėvų namų. Buvau su 
džinsais ir savo senu suplyšusiu BU sportiniu nertiniu, pa- 
kišęs galvą po Red Sox kepuraite. Jaučiausi išsigandęs. Visus 
ten pažinojau, ir netgi po ketverių metų visi mane pažino- 
jo. Tačiau ne vien dėl to. Juk po šitiek metų vėl pamatysiu 
savo mamą. Beje, dar šitaip neįprastai grįžtu namo. 

Taip pat meldžiausi, kad ten nebūtų policijos. 

Nuskubėjau pro pažįstamus senus namus su jų svyran- 
čiomis priemenėmis ir mažais rudais kiemais. Pagaliau at- 
pažinau mūsų seną, mėtų žalumo Viktorijos laikų namą. 

Jis atrodė tikrai daug mažesnis nei prisiminiau ir daug la- 
biau nusidėvėjęs. Kaip, po velnių, mes čia visi galėjome tilpti? 
Mamos visureigis stovėjo kieme. Frenko Lincoln aplink nie- 
kur nesimatė. Spėju, Tomas Volfas kaip tik važiavo namo, 
tiesa? 

Pasirėmiau į Žibinto stulpą ir keletą minučių spokso- 
jau — viskas man atrodė gerai. Taigi nusėlinau aplinkui 
į galinį kiemą. 

Pro virtuvės langą pamačiau savo mamą. Ji jau buvo 
apsirengusi velvetinį sijoną ir kažkokį Fair Isle megztinį, 
siurbčiojo iš puodelio kavą. Mama vis dar buvo gražaus 
veido, tačiau dabar atrodė smarkiai pasenusi. O kaipgi ga- 
lėtų būti kitaip? Gyvenimas su „Baltuoju“ Frenku Keliu 
nualino ją. 

Gerai, Nedai, laikas būti dideliam berniukui... Žmonės, ku- 
riuos mylėjai, yra negyvi. 

Pabeldžiau į užpakalinių durų lango stiklą. Mama nu- 
stojo gerti savo kavą ir pažvelgė. Jos veidas išblyško. Ji pa- 
kilo, beveik pribėgo prie durų ir įleido mane. 

— Dievo Motina! Ką tu čia darai, Nedai? Ak, Nedi, Nedi, 
Nedi! 

Mes apsikabinome. Mama laikė mane taip stipriai, tarsi 
būčiau prisikėlęs iš mirusiųjų. 

— Vargšai vaikai... - Ji spaudė mano veidą prie savojo. 
Jaučiau ašaras. Paskui ji atsitraukė išpūtusi akis. - Nedi, tu 
negali čia būti. Policija sukiojasi aplinkui. 

— Aš to nepadariau, mama, - pasakiau. - Kad ir ką jie 
sakytų, prisiekiu Dievu. Prisiekiu JM siela, jog aš nieko dė- 
tas dėl to, kas ten atsitiko. 

— Neturi man to sakyti. - Motina ranka švelniai palietė 
mano skruostą. Ji nuėmė man kepurę ir nusišypsojo pama- 
čiusi šviesių plaukų ševeliūrą, Floridos įdegį. - Gerai atro- 
dai. Taip gera tave matyti, Nedi, net ir dabar. 


— Man taip pat gera tave matyti, mama. 

Taip ir buvo. Sugrįžau į senąją virtuvę, minutėlę kitą 
jaučiausi laisvas. Paskui paėmiau seną spalvotą nuotrauką, 
prilipintą prie šaldytuvo: keli vyrai, Deivas, JM ir aš aikš- 
tėje už Broktono vidurinės mokyklos. JM apsivilkęs savo 
raudoną su juodu futbolo džersį Nr. 23. Jam Žaidžiant už 
jaunius visos zonos buvo saugios... 

Kai žiūrėjau į nuotrauką, mano motina stebėjo mane. 

— Nedi, tu privalai pasiduoti policijai. 

— Aš negaliu, - papurčiau galvą. - Tai padarysiu pas- 
kui, - bet ne dabar. Turiu pamatyti tėtį. Kur jis yra, mama? 

— Tavo tėvas? - Ji palingavo galva. - Manai, aš Žinau. - 
Ji atsisėdo. - Pagalvoju, ar kartais jis dabar nemiega Kelty's. 
Jo reikalai eina blogyn, Nedi. Jam reikia persodinti inkstus. 
Jis peržengė tą amžių, kai mūsų draudimas gali sumokėti 
už visa. Tėvas serga, Nedi. Kartais pamąstau apie tai, ar jis 
tik nenori numirti... 

— Patikėk manimi, jis gyvens pakankamai ilgai, kad su- 
teiktų tau daugiau vargo, - purkštelėjau. 

Staiga išgirdome, kaip lauke prie šaligatvio sustojo ma- 
šina. Pasigirdo užtrenkiamų automobilio durų garsas. Vy- 
liausi, kad tai bus Frenkas. 

Priėjau prie virtuvės lango ir atitraukiau žaliuzes. 

Tai nebuvo mano tėvas. 

Du vyrai ir moteris artėjo keliu link namų. 

Motina nuskubėjo prie lango. Jos akyse buvo susi- 
rūpinimas. 

Mes per dažnai matėme mano tėvą išvedant į kalėjimą, 
kad neatpažintume teisėsaugininkų. 


29 skyrius 


Mes abu išsproginę akis spoksojome į artėjančius link namo 
pareigūnus. 

Vienas iš agentų, juodas vaikinas gelsvai rudu kostiu- 
mu, atsiskyrė nuo kitų dviejų ir pasuko aplink prie užpa- 
kalinių durų. 

Mėšlas, Nedi, galvok! Ką, po velnių, mes dabar darysime?.. 

Niekada nejutau taip daužantis savo širdies kaip tomis 
sekundėmis, kurias agentai užtruko kopdami laiptais. Bėg- 
ti buvo beprasmiška. 

— Nedi, pasiduok, - dar kartą liepė man motina. 

Papurčiau galvą. 

— Ne, turiu surasti Frenką. - Suėmiau motiną už pečių ir 
pažvelgiau maldaujančiomis akimis. - Atsiprašau... 

Prisispaudžiau prie sienos šalia paradinių durų nežino- 
damas, ką, po velnių, darysiu toliau. Neturėjau nei ginklo, 
nei plano. 

Pasigirdo beldimas į duris. 

— Frenkai Keli? - šūktelėjo balsas. - Ponia Keli? FTB! 

Mano vaizduotė veikė kaip pašėlusi, bet nesugalvojau 
nieko, kas galėtų mane išgelbėti. Buvo trys agentai ir viena 
moteris, įdegusi, ji tikriausiai atvyko iš Floridos. 

— Ponia Keli? - Jie vėl pabeldė. Pro žaliuzes priešais ma- 
čiau augalotą vyruką. Mano motina pagaliau atsiliepė. Ji 
pažvelgė į mane kažkaip beviltiškai. Aš linktelėjau jai, kad 
atidarytų duris. 

Užmerkiau akis pusei sekundės. Prašau, nedaryk kvai- 
liausio savo gyvenime poelgio. 

Tačiau aš vis tiek ėmiau ir padariau. 

Dūmiau prie agento, vos tik jis žengė pro duris. Mes 
nusiritome ant grindų. Girdėjau vyruką kriokiant ir, kai 
pažvelgiau, jo pistoletas jau buvo išslydęs jam iš rankų ir 
gulėjo maždaug už keturių pėdų. Abu įbedėme į jį akis. Jis 
nežinojo, koks žiaurus žudikas ką tik buvo jį užgriuvęs. Ži- 
nojau, kad, pajudėjus link to ginklo, mano dabartinis gyve- 
nimas bus baigtas. Man nerūpėjo moteris ar tas vyrukas, 
sėlinantis aplinkui prie užpakalinių durų. Aš tik puoliau 
prie ginklo, nes kito pasirinkimo nebuvo. 

Nusiritau nuo jo ir abiem rankom sugriebiau ginklą. 

— Visiems nejudėt! 

Agentas vis dar gulėjo ant žemės. Moteris - ji, tiesą sa- 
kant, buvo nedidelė ir miela - griebėsi po kostiumo švarku 
slypinčio savo ginklo. Trečiasis agentas buvo ką tik įėjęs 
pro užpakalines duris. 

— Ne! - sušukau ir ištiesiau ginklą. Moteris pažvelgė į 
mane. Jos ranka buvo prie pistoleto dėklo. 

— Prašau... Prašau, nuleisk dabar jį žemyn, - pasakiau jai. 

— Meldžiu, Nedi, - prašė mano motina, - jūs nuleiskite 
ginklą. Jis nekaltas. - Ji žvelgė į agentus. - Nedas negalėtų 
nieko sužeisti. 

— Nenoriu nieko sužeisti, - sušukau jiems. - Dabar padė- 
kite savo ginklus ant grindų. Greitai! 

Jie padarė, ką liepiau, o aš bėgiojau aplinkui rinkda- 
mas pistoletus. Sugrįžau prie stumdomųjų durų ir nu- 
sviedžiau juos į medžių pusę už savo namo. Ką, po vel- 
nių, dabar daryti? Pažvelgiau į savo mamą ir neryžtingai 
nusišypsojau. 

— Manau, man reikia pasiskolinti automobilį. 

— Nedi, prašau... - vėl maldavo motina. Ji jau buvo ne- 
tekusi vieno sūnaus susišaudymo metu - vargšas Džonas 
Maiklas! 

Draskiausi viduje žinodamas, kaip smarkiai ją skaudi- 
nu. Priėjau prie gražiosios FTB agentės. Beveik galėjau ją 
pakelti viena ranka. Kad ir kaip ji stengėsi atrodyti drąsi, 
mačiau, kad išsigandusi. 

— Kuo tu vardu? 

- Šartlef. - Agentė dvejojo. - Elė. 

- Atleiskit, Ele Šartlef, jūs eisite su manimi. 

Agentas pakilo nuo grindų. 

— Jokiu būdu! Tu neišeisi su ja. Pasiimk bet ką, kad ir 
mane. 

— Ne. - Pasodinau jį parodęs ginklą. - Imu ją. Ji eina. 

Paėmiau ją už rankos. 

— Neketinu tavęs sužeisti, Ele, jei viskas vyks sklan- 
džiai. - Netgi tą beprotišką akimirką nusišypsojau jai lūpų 
krašteliu. - Žinau, neką tai reiškia, - tarstelėjau pasisukęs į 
vyruką ant grindų, - bet aš nepadariau to, dėl ko jūs atėjote 
čia manęs išsivesti. 

— Yra vienintelis kelias tai įrodyti, - pasakė FTB vyras. 

— Žinau, - atsakiau linktelėdamas, - todėl tai ir darau. 
Turiu kai ką įrodyti, kad aš nekaltas. 

Paėmiau agentę Šartlef už rankos ir atstūmiau duris. 
Kiti du agentai pasiliko, tarsi jie būtų pakibę ore. 

— Aš reikalauju tik penkių minučių, - pasakiau. - Tai 
viskas, ko prašau. Jūs ją atgausite nė kiek nenukentėjusią, 
net jos drabužiai nesusiglamžys. Aš nenužudžiau tų žmo- 
nių. Kas nutiks toliau, priklausys nuo jūsų. 

Atsisukau į savo mamą. 

— Manau, būtų teisinga pasakyti, kad neužsuksiu pietų 
artimiausiu laiku, - tariau ir mirktelėjau atsisveikinimui. — 
Myliu tave, mama. 

Paskui mes nusisukę išėjome pro duris. Mano ranka 
tvirtai laikė suėmusi agentę Šartlef. Nusivedžiau ją laiptais 
žemyn. FTB vyrukai jau stovėjo prie langų, o vienas jų iš- 
sitraukė telefoną. Atidariau visureigio duris ir pastūmiau 
ją į vidų. 

- Tik meldžiu, kad ten būtų raktai, - nusišypsojau. — 
Dažniausiai jie būna. 

Jie buvo, ačiū Dievui! Atbulas išvažiavau iš įvažiavimo. 
Po kelių sekundžių mes vinguriavome tolyn Perkinso ga- 
tve kirsdami bėgius link Meino gatvės. 

Dar nėra švyturėlių, sirenų. Iš miesto vedė keletas kelių. 
Nusprendžiau, kad geriausias buvo 24-as kelias į šiaurę. 

Pažvelgiau atgal ir atsidusau su palengvėjimu. 

Geras darbelis. Tu ką tik prie savo autobiografijos pridėjai fe- 
deralinio agento pagrobimą. 

- Bijai? - Tas žudikas Nedas Kelis atsisuko jos paklausti, 
spausdamas visureigį į šiaurę 24-uoju keliu. Jis laikė ginklą 
laisvai pasidėjęs sau ant kelių, atsukęs į ją. 

Bijau? Elė dvejojo. Vyrukas yra ieškomas apklausai dėl ketu- 
rių žmonių nužudymo! 

Ji mintimis perbėgo per įkaitų scenarijus. Tikriausiai 
buvo kažkokie vadovėliniai dalykai, kuriuos ji turėtų pasa- 
kyti. Lik rami ir pradėk dialogą. Ji buvo tikra, kad policija 
jau paskelbė automobilio paiešką. Kiekvienas policininkas 
budės penkiasdešimt mylių spinduliu nuo Bostono. Paga- 
liau ji tik išreiškė, ką jautė. 

— Taip, bijau, - pasakė Elė linktelėjusi. 

— Gerai, - atsakydamas linktelėjo jis, - nes aš irgi bi- 
jau. Niekada anksčiau nieko panašaus nesu daręs. Bet tu 
gali atsipalaiduoti, rimtai. Neketinu tavęs skriausti. Man 
tik reikėjo iš ten ištrūkti. Aš net atrakinsiu automobilį. Tu 

gali iššokti, kai kitą kartą mes sustosime... Nejuokauju, 
duodu žodį. 

Elės nuostabai, ji išgirdo pakylant automatinį durų už- 
raktą. Išeitis artėjo. Kelis sulėtino prie iškilusios rampos. 

— Arba. - Jis pažvelgė kažkaip bejėgiškai. - Tu lukterėk 
kiek ilgėliau ir padėk man susigaudyti, kaip išsikrapštyti iš 
šitos painiavos. 

Kelis privažiavo stotelę ir laukė, ar ji pajudės. 

— Manau, turiu kokias tris minutes, kol visi išvažiavi- 
mai šiame greitkelyje bus saugomi policininkų. 

Elė kiek priblokšta pažvelgė į jį. Ji uždėjo ranką ant durų 
užrakto. Tau yra suteikiama dovana, - pašnibždėjo jai vidinis 
balsas. Imk ją! Ji buvo Leikvorte. Ten namuose matė kraują 
ir nužudytus žmones. Šis vyrukas buvo susijęs su aukomis. 
Jis yra bėglys. 

Tačiau kažkas ją sulaikė. Vaikino buvo tokia išgąstinga, 
fatališka šypsena. 

— Aš nemelavau. Nesu žudikas ir niekuo neprisidėjau 
prie įvykių Floridoje. 

— Kad įkaitu paėmei federalinį agentą, tai tikrai nepage- 
rins tavo reikalų, - tarė Elė. 

— Jie buvo mano draugai, mano šeima. Juos iki vieno pa- 
žinojau visą savo gyvenimą. Aš nepavogiau jokio paveikslo 
ir nieko nenužudžiau. Viskas, ką padariau, tai įjungiau ke- 
lias signalizacijas. Pažvelk. - Jis pamojavo ginklu. - Aš net 
nežinau, kaip naudotis šiuo suknistu daiktu. 

Elė pagalvojo, jog taip, rodos, ir yra. Ji prisiminė, kad 
prieš pat vagystę prabangiuose miesto namuose buvo 
įjungtos kelios namų signalizacijos. Jie pamanė, kad tai 
buvo diversija. 

— Na, išlipk, - paragino Kelis ir atsisuko. - Tikiuosi 
draugijos. 

Bet Elė neišlipo. Ji taip ir pasiliko ten, žiūrėdama į jį. 

Staiga jis nebeatrodė jai toks jau pamišęs, — tik sutrikęs, iš- 
sigandęs, net pats nebesusigaudė - koks. Ir Elė kažkaip ne- 
sijautė tokiame jau dideliame pavojuje. Policija buvo pake- 
liui. Galbūt ji galėtų Kelį įkalbėti pasiduoti. Viešpatie, Ele!.. 
Tai ilgas kelias nuo Retų graviūrų departamento Sotbyje! 

— Dvi. - Elė pažvelgė į jį, lėtai paleisdama durų ranke- 
ną. - Turi maždaug dvi minutes, kol čia pasirodys visi poli- 
cininkų automobiliai į pietus nuo Bostono. 

Nedo Kelio veidas nušvito. 

— Gerai, - pasakė jis. 

— Tu man viską papasakok, kas ten atsitiko, - paprašė 
Elė. - Gal aš galiu ką nors padaryti? Kokie vardai, kontak- 
tai - viskas, ką Žinai apie apiplėšimą? Tu nori ištrūkti iš šios 
painiavos? Tai vienintelis kelias. 

Neįtikimas šypsnys perkreipė Nedo Kelio veidą. Jame 
Elė nepastebėjo šaltakraujo žudiko, tik vaikiną, kuris buvo 
toks pat nervingas kaip ir ji. Be to, jis išsikasė sau tokią gilią 
duobę, kad gali iš jos niekada nebeišlipti. Ji pamanė, kad 
galbūt galėtų įgyti jo pasitikėjimą ir įkalbėtų vaikiną pasi- 
duoti, kol dar niekas nesužeistas. Jeigu policija puls, ir Elė 
nežino, kas galėtų atsitikti. 

— Gerai, - atsakė jis. 

—- Tavim dėta, laikyčiau ginklą nuolat nutaikytą į 
mane, — pasakė Elė. Ji negalėjo savim patikėti, kad šitaip 
elgėsi. - Žinai, jie moko mus, kaip reikia nuginkluoti. 

- Teisingai. - Nedas Kelis nervingai šyptelėjo. Jis movė 
su 4 Runner per rampą. - Pirmiausia, ką reikėtų mums pa- 
daryti, tai paslėpti mano mamos automobilį. 

Mes pakeitėme visureigį į mikroautobusiuką Voyager, kuris 
buvo paliktas su veikiančiu varikliu prekybos centro stovė- 
jimo aikštelėje. 

Senas manevras. Augdamas mačiau Bobį tai sėkmingai 
darant tuziną kartų. Savininkė tik stūmė savo pirkinių ve- 
žimėlį į parduotuvę. Pamaniau, kad turiu mažiausiai va- 
landą, kol kas nors sureaguos į iškvietimą. 

— Negaliu patikėti tuo, ką tik dabar padariau. - Elė Šar- 
tlef mirkčiojo nustebusi, kai po minutės mes įsiliejome atgal 
į 24-ą kelią. Jos žvilgsnyje galėjai įskaityti: viena yra pasilikti 
su šiuo vyruku, ir visai kas kita — tapti kieno nors automobilio 
vagystės bendrininke. 

Amžinai žaliuojantis mašinos gaiviklis tabalavo ant ga- 
linio vaizdo veidrodėlio. Prie mašinos skydelio buvo pri- 
lipdytas geltonas bloknotas. Jame pakeverzota: Bakalėja. 
Manikiūras. Paimti vaikus 3 valandą. Gale šokinėjo maisto 
krepšys su picos tešla ir šokoladiniais kukurūzų dribsniais. 

Mes pažvelgėme vienas į kitą ir vos nesusijuokėme pa- 
galvoję tuo pat metu: ieškomas žudikas vairuoja mikroau- 
tobusą. 

— Na ir pabėgėlių mašina, - leptelėjo ji, purtydama gal- 
vą. - Tikras Stivas Makvynas! 

Neturėjau jokio supratimo, kur toliau važiuoti. Pagal- 
vojau, kad saugiausia vieta - mano mažytis motelio kam- 
barys Stautone. Galėjau patekti į kambarį eidamas aplin- 
kui, ne per prieangį. 

Užrakinau kambario duris ir gūžtelėjau pečiais. 

— Klausyk, turiu tave apieškoti. 

Ji pasuko į mane akis, tarsi klausdama: Ką, tu juokauji? 
Dabar? 

— Nesijaudink, - atsakiau. - Niekada nesinaudoju FTB 
agente pirmojo pasimatymo metu. 

— Tu manai, kad jeigu būčiau norėjusi tave sulaikyti, ne- 
būčiau iki šiol to padariusi? - nusistebėjo Elė Šartlef. 

- Atsiprašau, - tariau kiek sutrikęs. - Manau, tai tik for- 
malumas. 

Man pasisekė. Jeigu jau turėjau pagrobti FTB agentę, tai 
gerai, kad man pasipainiojo Elė Šartlef, o ne kokia nors pa- 
naši į Larą Kroft, kuri jau būtų išsukusi man ranką iš peties. 
Tiesą sakant, niekada nebūčiau jos palaikęs agente, galbūt 
pradžios mokyklos mokytoja ar kokia verslo magistre. Ji 
buvo banguotais, trumpais rudais plaukais ir su keliomis 
strazdanomis ant skruostų, maža nosyte, maloniomis Žy- 
dromis akimis, paslėptomis už akinių. 

— Rankas aukštyn! - Pamojau ginklu. - Arba ištiesk į ša- 
lis, nesvarbu kaip. 

— Ar reikia iškėlus atremti į sieną? - ji paklausė nusisuk- 
dama. - Bet kokio velnio!.. 

Elė ištiesė rankas. Aš atsiklaupiau, paplekšnojau jos 
kelnių kišenes ir šlaunis. Ji vilkėjo rudą kelnių kostiumą, 

baltus medvilninius marškinėlius, gana gražiai ją ap- 
tempiančius. Kažkokie žali pusbrangiai akmenys kabojo 
jai ant kaklo. 

— Tu Žinai, kad man nebūtų jau taip sunku įvažiuoti tau 
alkūne į veidą. - Mačiau, ji buvo beprarandanti kantrybę. — 
Jie moko mus tokių dalykų, tą puikiai supranti. 

— Nesu profesionalas tokiuose reikaluose. - Atsitrau- 
kiau nuo jos. Man nepatiko „alkūne į veidą“ paaiškinimas. 

— Tu taip pat galėtum patikrinti kulkšnis, kad jau pa- 
silenkei. Daugelis mūsų, atlikdami užduotis, ten laiko ką 
nors prisisegę. 

— Dėkui, - linktelėjau. 

— Tik formalumas, - atsakė Elė Šartlef. 

Aš nieko neradau, išskyrus keletą raktų ir mėtinių sal- 
dainių jos kišenėje. Atsisėdau ant lovos. Staiga supratau, 
ką aš tik ką padariau. Tai nebuvo filmas. Aš nebuvau Hju 
Džekmanas, o ji - Dženifer Aniston. Be to, ši scena ir netu- 
rėjo laimingai baigtis. 

Rankomis susiėmiau už galvos. 

Elė atsisėdo ant kėdės veidu į mane. 

— Ką mes dabar darom? - paklausiau ir spustelėjau ma- 
žytį TV mygtuką, kad išgirsčiau naujienas. Mėginau sudrė- 
kinti burną, bet ji liko sausa kaip Sacharos dykuma. 

- Dabar, - tarė Elė Šartlef, gūžtelėjusi pečiais, - dabar 
mes pasikalbėsime. 


32 skyrius 


Elei Šartlef viską papasakojau. 

Viską, ką žinojau apie paveikslų vagystę Floridoje, ir 
nieko nenutylėjau. 

Išskyrus tą dalį apie susitikimą su Tes. Nežinojau, kaip 
jai apie tai papasakoti, kad ji patikėtų manimi kaip ir dėl 
viso kito. Be to, man tikrai buvo sunku net pagalvoti apie 
tai, kas atsitiko su Tes. 

- Žinau, esu padaręs kvailų dalykų per keletą praėjusių 
dienų, - pasakiau nuoširdžiai žvelgdamas į Elę. - Supran- 
tu, kad neturėčiau bėgti atgal į Floridą. Be to, aš neturė- 
jau daryti to, ką padariau šiandien. Tačiau tu turi manimi 
patikėti, Ele... žudyti savo draugus, pusbrolį... - Papurčiau 
galvą. - Jokiu būdu! Mes netgi nepaėmėm tų paveikslų. 
Kažkas mus apgavo. 

— Gašė? - paklausė Elė, pasižymėdama keletą pastabų. 

— Manau, - pratariau nusivylęs, - nežinau. 

Ji atidžiai pažvelgė į mane. Meldžiau, kad ji manimi pa- 
tikėtų. Man reikėjo, kad ji tikėtų manimi. Elė pakeitė toną: 

— Tai kodėl tu čia atvykai? 

— Į Bostoną? - Padėjau ginklą ant lovos. - Mikis neturė- 
jo ten ryšių. Pagaliau ne tuos, kad galėtų organizuoti tokios 
rūšies apiplėšimą. Visi, ką jis pažinojo, buvo iš čia. 

— Nereikia suversti kaltės dėl paveikslų kitiems, Nedai! 
Tu čia taip pat pažįsti žmones. 

- Apsidairyk, agente Šartlef. Ar matai čia kokius nors 
paveikslus? Nepadariau tų dalykų. 

— Tu privalai pasiduoti policijai, - pasakė ji, - ir papa- 
sakoti apie kiekvieną, kurį tavo pusbrolis pažinojo ir kam 
dirbo. Turi pasakyti vardus, pažintis, viską, jeigu nori 
mano pagalbos. Aš galiu palengvinti tavo likimą dėl pa- 
grobimo, tačiau tai yra tavo vienintelė išeitis. Tu supranti 
tai, Nedai? 

Aš nuolankiai linktelėjau. Burnoje jaučiau kartumą. 
Tiesa tokia, kad aš nežinojau Mikio pažinčių. Ką turėjau 
išduoti - savo tėvą? 

— Taigi kaip tu sužinojai, kur aš patraukiau? — paklau- 
siau Elės. Pamaniau, Solis Rotas iškvietė policiją, kai išva- 
žiavau. 

— Ten nėra tiek jau daug senų „Bonneville“, - atsakė 
Elė. - Kai suradome jį Pietų Karolinoje, mums kilo gana 
gera mintis, kur tu pasuksi. 

Ką tu sakai, - tariau pats sau. Solis niekada manęs neišdavė. 

Mes kalbėjome ištisas valandas. Aš pradėjau pasakoti 
apie nusikaltimus, tačiau Elė Šartlef norėjo išgirsti apie kie- 
kvieną mano gyvenimo smulkmeną. Taigi apsakiau jai, ką 
reiškia augti Broktone; kalbėjau apie rajoną ir senąją gaują; 
kaip bilietu išeiti iš ten tapo ledo ritulininko stipendija Bos- 
tono universitete. 

Tai, atrodo, nustebino ją. 

— Tu lankei BU? 

- Tu nežinojai, kad kalbiesi su 1995 metų Leo. J. Fener- 
čio apdovanojimo laimėtoju? Esu geriausias Bostono kata- 
likiškos jaunimo organizacijos puolėjas, - tariau šyptelėjęs 
ir gūžtelėjau pečiais menkindamas save. - Diplomantas, - 
pasakiau. - Ketveri metai, humanitarinių mokslų bakalau- 
ras. Tu tikriausiai neįsivaizdavai manęs kaip akademinio 
Žmogaus. 

— Man tai nė nešovė į galvą, kai tu binzdinėjai aplink 
prekybos centro stovėjimo aikštelę ieškodamas pavogti au- 
tomobilį, - nusišypsojo Elė. 

- Aš pasakiau, kad nieko nenužudžiau, agente Šar- 
tlef, - atsakiau šypsniu. - Bet ir niekada nesakiau, kad esu 
šventasis! 

Tai iš tikrųjų prajuokino Elę Šartlef. 

— Ar nori dar vienos staigmenos, - paklausiau atsiloš- 
damas lovoje, - kad jau pasakoju savo biografiją? Tiesą 
sakant, porą metų dirbau mokytoju, dėsčiau socialinius 
mokslus aštuntai klasei tokioje vidurinėje mokykloje pro- 
blemiškiems vaikams čia, Stautone. Man gana gerai sekė- 
si. Galbūt ir nesugebėčiau pateikti skyriaus ir eilutės pa- 
gal kiekvieną konstitucijos pataisą, tačiau vaikai sutarė su 
manimi, turiu galvoje, aš supratau juos, nes susidurdavau 
atvejais, panašiais į mano. 

— Tai kas atsitiko bloga? - paklausė Elė, nuleisdama 
bloknotą. 

— Nori paklausti, kaip toks didelis žmogus kaip aš tapo 
gelbėtoju Palm Biče? Tai klausimas, vertas milijono dolerių, 
tiesa? 

Ji gūžtelėjo pečiais: 

— Tęsk. 

— Antraisiais darbo mokykloje metais susidomėjau vie- 
na iš savo mokinių - mergina. Ji buvo iš Broktono pietų — 

kaip ir aš - Dominikos vaikas. Ji trynėsi su prasta kompa- 
nija, tačiau buvo protinga kaip velniūkštis. Jai gerai sekėsi. 
Taigi aš norėjau, kad jai sektųsi. 

— Kas nutiko? — Elė pasilenkė į priekį. Mačiau, kad šis 
klausimas jau nebuvo apie Floridą. 

— Galbūt ją išgąsdinau, nežinau. Bet turėtum suprasti, 
kad tos klasės mokymas man reiškė viską. Ji mane kažkuo 
apkaltino. Atsidėkojo už paslaugą, - štai toks reikalas. 

— O ne, - atsitraukė Elė. Dabar ji atsargiai žvelgė į 
mane. 

— Nieko ten nebuvo, Ele. Tikriausiai aš padariau kelias 
kvailystes - kelis kartus parvežiau ją į namus. Galbūt ją 
įklampino melas apie mane. Tai nusirito kaip sniego gniūž- 
tė. Jos istorija netikėtai pasklido. Bandžiau aiškintis klasėje, 
po pamokų, tiesiai mokyklos teritorijoje. Jie išklausė mane. 
Tačiau tokie reikalai nepamirštami. Man buvo suteikta ga- 
limybė eiti žemesnes — gimnastikos instruktoriaus — parei- 
gas. Aš palikau darbą ir išėjau. 

Daugybė žmonių nusivylė manimi. Mano tėvas... 

— Tavo tėvas yra teistas, tiesa? - įsiterpė Elė 

— Teistas? Greičiau jau turi personalinę kamerą Souzo 
pataisų centre Širlyje, kuri nuolat rezervuota. Obuolys nuo 
obels netoli krinta, - prisimenu jį sakant, tarsi aš įrodžiau 
tai. Įsivaizduok, jis buvo tas, kuris nusivylė manimi. Prieš 
keletą metų tėvas nužudė savo paties prakeiktą sūnų — 
mano vyresnįjį brolį. Žinai, kas tikrai buvo juokinga, pa- 
galvok? 

Elė papurtė galvą. 

— Maždaug po mėnesio, kai išėjau iš darbo, toji mergina 
atsisakė parodymų. Gavau malonų atsiprašymo laišką iš 
mokyklos. Bet žala jau buvo padaryta: mokytoju nebega- 
lėjau dirbti. 

— Man dėl to gaila, - pasakė Elė. 

— Bet ar Žinai, kas manimi nenusivylė? Tai, agente Šar- 
tlef, mano pusbrolis Mikis, Bobis O“ Reilis, Barnis ir Dy. 
Saujelė Broktono nevykėlių, jie suprato, kad tas mokytojo 
darbas man reiškė viską. Tu manai, jog aš nužudžiau tuos 
vyrukus?.. - Padaužiau sau į krūtinę prie širdies. - Nusi- 
žudyčiau pats, jeigu tai sugrąžintų juos. Kad ir kaip ten 
būtų, - tariau nusišypsojęs ir jausdamas, kad tapau truputį 
jausmingas, - tu manai, jei aš turėčiau pavogtų paveiks- 
lų už šešiasdešimt milijonų, kalbėčiausi su tavimi blusų 
knibždančiame motelyje kaip šis? 

Elė nusišypsojo. 

— Galbūt esi protingesnis nei atrodai. 

Staiga Žinių suvestinė nutraukė TV laidą. Trumposios 
žinios... reportažas apie šiandienos pagrobimą. Mano akys 
išsprogo. Štai ir vėl. Mano veidas buvo ekrane. Jėzau Kris- 
tau... mano vardas! 

- Nedai, - prabilo Elė Šartlef, pamačiusi mano veide pa- 
niką, - tu privalai pasiduoti policijai kartu su manimi. Tai 
vienintelis būdas, kai galime išsiaiškinti. Vienintelis būdas. 

— Taip nemanau. - Paėmiau ginklą ir sugriebiau ją už 
rankos. - Nagi, eime! Mes nešdinamės iš čia. 

Įsimečiau kelis savo daiktus į mikroautobuso galą. Įrankių 
komplekte sugebėjau surasti atsuktuvą ir nuo kito automo- 
bilio aikštelėje nuėmiau ir sukeičiau Masačusetso lenteles į 
Konektikuto. 

Dabar taip pat turėjau atsikratyti automobilio. Iki šiol 
jie jau buvo suradę visureigį. Aš turėjau paleisti Elę Šartlef. 
Bet ko negalėjau padaryti, tai pasiduoti policijai, kol nesu- 
radau, kas mus apgavo ir nužudė mano draugus. Taigi kol 
nesuradau to suknisto Gašė. 

Įšokau į mikroautobusą ir pradėjau nervingai sukti ratus. 

— Kur mes važiuojame? - paklausė Elė nujausdama, kad 
viskas pasikeitė. 

— Nežinau, - atsakiau. 

— Jei nori, kad tau padėčiau, Nedai, - tarė Elė, - privalai 
leisti man nuvesti tave į policiją. Nepadaryk dar ko nors 
kvailiau, nei jau esi padaręs. 

— Manau, tam jau per vėlu, - atšoviau. Ieškojau vietos, 
kur galėčiau ją išleisti. 

Suradau ramią atkarpą 138-ame kelyje tarp granitinio 
aptvaro ir naudotų automobilių prekyvietės. Išsukau iš pa- 
grindinio kelio ir sustojau ramioje, atokioje vietoje. 

Elė buvo pradėjusi nerimauti - mačiau tai jos akyse. 
Buvo akivaizdu, kad mes pasukome ne ten, kur ji manė, 
jog mes važiuojame. Ką ketinau daryti? 

- Prašau, Nedai, - maldavo ji, - nesielk kaip nors kvai- 
lai. Nėra kitos išeities. 

— Viena išeitis yra. - Pastačiau mašiną parke ir linktelė- 
jau, tarsi norėdamas pasakyti: Nagi, pro duris! 

- Jie suras tave... - pasakė ji. - Šiandien ar rytoj gali būti 
nužudytas. Aš rimtai kalbu, Nedai. 

— Viskas, ką tau papasakojau, yra tiesa, Ele. - Pažvelgiau 
jai į akis. - Aš nedariau to ir nedariau ko nors kito, apie ką 
galiausiai tu galėtum išgirsti. Dabar eik, išlipk! 

Pokštelėjau užraktą. Pro ją pasiekiau duris ir pa- 
stūmiau. 

— Tu darai klaidą, - dar kartą priminė Elė. - Nedaryk to, 
Nedai. 

— Na ką gi, tu išgirdai mano istoriją. Išdėsčiau tau savo 
daugelio metų gyvenimo istoriją. 

Vadinkite tai atvirkštiniu Stokholmo sindromu, bet aš 
šiek tiek prisirišau prie specialios agentės Šartlef. Žinojau, 
kad ji tikrai norėjo man padėti. Tikriausiai ji buvo paskuti- 
nė, geriausia mano turėta galimybė. Taigi man buvo gaila 
matyti ją išeinančią. 

— Nė vienos raukšlės ant tavo drabužių, kaip ir žadė- 
jau. - Aš nusišypsojau. - Būtinai pasakyk tai savo part- 
neriui. 

Elė pažvelgė į mane kartu nusivylusi ir sužlugdyta. Ji 
išslydo iš mikroautobuso. 

— Atsakyk man į vieną klausimą, - paprašiau. 

— Kokį? - Ji sustojo, žvelgdama į mane. 

— Kodėl neturėjai užsidėjusi ginklo ant kulkšnies, jeigu 
ėjai atlikti užduoties? 

— Mano skyriuje, - atsakė ji, - to nereikalaujama. 

— Koks tai skyrius? - Žiūrėjau į ją sumišęs. 

- Meno kūrinių vagysčių, - atsakė agentė Šartlef. — 
Mano darbas susijęs su paveikslais, Nedai. 

Aš išsižiojau, tarsi žavingasis Marvinas Hagleris būtų 
pribloškęs mane greitu smūgiu tiesiai į smakrą. „Jau gal- 
vojau patikėti savo gyvenimą FTB agentei, o ji dirba Meno 
kūrinių vagysčių skyriuje? Viešpatie, Nedai, ar tu gali ką 
nors padaryti gerai?“ 

— Tu dar galėtum, - stovėdama pratarė Elė. Ji atrodė ne- 
įtikėtinai liūdna. 

- Viso gero, Ele Šartlef, - tariau jai. - Turiu pripažinti, 
buvai velniškai drąsi. Tu nė nepamanei, kad ketinu tave 
nušauti, tiesa? 

— Ne. - Elė pakratė galvą. Pagavau jos šypsnį. - Tavo 
ginklas: jis visą laiką buvo nenuleistu saugikliu. 


Trečioji dalis 


Gašė 

— Nemanau, kad jis tai padarė, Frenkai! - sušuko Elė į mi- 
krofoną. — Šiaip ar taip ne žmogžudystes. 

FTB Krizių grupė Bostone buvo ką tik apklaususi Elę 
dėljos pagrobimo. Galbūt ji ir jautėsi šiek tiek ne savo rogė- 
se, tačiau papasakojo jiems, ką matė. Tas Kelis visai nebu- 
vo joks žudikas, tik atrodė beprotiškai supanikavęs, kai jo 
nuotrauka netikėtai šmėstelėjo TV. Taigi ji buvo tikra, kad 
beveik būtų galėjusi įkalbėti jį pasiduoti. 

Dabar ji galėjo prisistatyti savo viršininkui Floridos sky- 
riuje direktoriaus pasitarimų kabinete. 

— Atsimenate, kaip vietinė policija pranešė, kad vagys- 
tės metu signalizacijos suveikė po visą miestą, Frenkai? Tai 
jis padarė. Kelis nenužudė tų Žmonių ir nepaėmė paveiks- 
lų. Jis tik įjungė pavojaus signalus. 

— Skamba taip, tarsi judu gana jaukiai praleidote laiką, — 
pasakė Moretis. 

— Ką tai turėtų reikšti? — paklausė Elė. 

— Nežinau. Man tik atrodo, kad galėjai daug nuveikti su 
tuo vyruku: kartu pavogėte automobilį, pasikeitėte gyveni- 
mo istorijomis. 

Elė spoksojo į mikrofoną. Ji ką tik aštuonias valandas 
išgyveno su nukreiptu į ją ginklu - tai daugiausiai nervų 
kainuojanti diena jos gyvenime. 

— Aš juk minėjau, kad jis turėjo ginklą, tiesa, Frenkai? 

— Minėjai. Bet ar nepasitaikė nė vienintelės galimybės 
per visą tą buvimo kartu laiką, pridėjus ir dviejų vietų pa- 
keitimus, pabėgti nuo jo arba išeiti iš ten, Ele? Aš tik galvo- 
ju, galbūt kitas agentas... 

— Maniau, galėsiu pristatyti jį niekam nenukentėjus. 
Mano vertinimu, buvo nepanašu, jog žudikas slėptųsi po 
nekalto vaikino kauke. 

Moretis prunkštelėjo. 

- Atleisk man, jeigu aš paprasčiausiai tuo nepatikė- 
siu, Ele. 

— Kuo? - dvejodama pasitikslino ji. 

— Tavo vertinimu. Žinoma, nors ir kaip gerbdamas 
tave. 

— Kokiu pagrindu? - atšovė ji. Subingalvis kažką slėpė 
nuo JOS. 

— Tuo pagrindu, kad nekaltas vyrukas negrobia federa- 
linių agentų, - atsakė Moretis. 

- Sakiau, kad jis supanikavo, Frenkai. 

— Mes išklijavome vyruko nuotraukas aplink Brazilian 
Court Palm Biče. Jis buvo pastebėtas su Tes Makolif, Ele. Jis 
pietavo su ja. Tą pačią popietę moteris buvo nužudyta. 

Aš beveik įsitikinęs, kad ta naktis buvo pati ilgiausia ir vie- 
nišiausia mano gyvenime. 

Tai buvo mano trečioji bėgimo naktis. Nežinojau, kuo 
galiu pasitikėti, išskyrus Deivą, bet buvau pasiryžęs neį- 
painioti jo. Visi kiti, kas man padėtų nuėjus pas juos, buvo 
negyvi. 

Blogiausia yra tai, kad tam tikri Žmonės, kuriais negalė- 
jau pasitikėti, turėjo tą pačią pavardę kaip ir aš. 

Atsikračiau mikroautobusiuko ir pernakvojau susiraitęs 
naktiniame kino teatre „Kembridžas“, vėl ir vėl žiūrėda- 
mas „Žiedų valdovą“ su saujele pernelyg entuziastingų ko- 
ledžo studentų. Buvau šiltai apsirengęs sportiniu nertiniu 
su gobtuvu ir per daug išsigandęs, kad kam nors rodyčiau 
savo veidą. Tiesą sakant, kai baigėsi paskutinis seansas, pa- 
sijutau taip, tarsi man būtų atidėtas mirties nuosprendis. 

Maždaug aštuntą ryto pasigavau taksi į Vatertauną, 
esantį už penkiolikos minučių kelio. Greitomis sėdėdamas 

ant priekinės taksi sėdynės žvilgtelėjau į rytinį Globe. REGI- 
ONE IEŠKOMAS VYRAS DĖL FTB ĮKAITO PAGROBIMO. 
APTIKTAS JO RYŠYS SU ŽMOGŽUDYSTĖMIS FLORIDO- 
JE. Sudribau sėdynėje ir užsitraukiau kepurę. 

Vatertaunas yra vienas iš tų Bostono darbininkų klasės 
priemiesčių, kur namai apgyventi ne tik airių, italų ir juo- 
daodžių, bet ir daugybės armėnų. Taksi išleido mane prie 
Palfrey. Aš grįžau keletą kvartalų atgal į Maunt Oburną. 
Vos užsukęs už kampo sustojau priešais įprastą baltą Vik- 
torijos laikų namą. 

Virš priekinių laiptų kabėjo lenta: LAIKRODŽIŲ TAI- 
SYKLA. SUPERKAMI IR PARDUODAMI JUVELYRINIAI 
DIRBINIAI. Medinė rodyklė rodė į trečią aukštą. Užlipau 
laiptais, apėjau aplinkui ir įžengiau į prieangį. Man atvėrus 
duris skambtelėjo varpas. 

Stambaus sudėjimo vyras vešliais pilkais plaukais, su 
laikrodininko prijuoste pažvelgė iš už prekystalio. Jo veide 
su padribusiu pagurkliu staiga atsirado silpna šypsenėlė. 

— Tu velniškai rizikuoji šitaip čia ateidamas, Neduk. Bet 
kaip, po velnių, tu laikaisi? 

Apsukau ranka pakeverzotą ženklą į UŽDARYTA. 

— Man reikia su tavimi pasikalbėti, dėde Džordžai. 

Džordžas Harotunianas nebuvo mano tikras dėdė. At- 
sitiko taip, kad pažinojau jį visą savo gyvenimą. Jis buvo 
patikimas mano tėvo draugas, jo verslo partneris ir vogto 
turto pardavinėtojas. 

Mums augant Džordžas Deivui ir man buvo artimiau- 
sias dėdė iš tų, kuriuos kada nors turėjome. Jis visuomet 
duodavo mano motinai pinigų, kai tėvas ir vėl sėdėdavo 
kalėjime. Garden arenoje jis turėjo ryšių gauti sėdimas vie- 
tas į Celtics. Pats jis kažkaip sugebėjo išvengti teisėsaugos. 
Atrodė, kad dėdė Džordžas kažkaip sugebėjo visiems pa- 
tikti — ir geriems, ir blogiems vaikinams. Taigi aš galvojau: 
Ar jis Gašė? 

— Sveikinu, Nedi! - Džordžas pakratė galvą. - Visada 
galvojau, kad išgarsėsi dėl ledo ritulio, bet dabar tu vis tiek 
patekai į aukščiausiąją lygą. 

— Man reikia surasti Frenką, dėde Džordžai. 

Jis nusiėmė savo okuliarą ir atbulas išvažiavo iš už pre- 
kystalio su kėde. 

— Nemanau, kad dabar tai būtų išmintinga, sūnau. Ar 
nori patarimo? Tau reikia advokato. Užmegzk draugiškus 
santykius sų kai kuo naudingu: pasiduok policijai. 

— Nagi, dėde Džordžai, tu juk Žinai, aš nieko ten nepa- 
dariau. 

— Žinau, tu nieko nepadarei, - atsakė Džordžas, mesda- 
mas rytinio laikraščio numerį ant prekystalio, - bet pasirin- 
kai velniškai savotišką būdą parodyti tai kitiems. Tu manai, 
kad tavo tėvas buvo susijęs? Viešpatie, Nedi, tu dabar jo 
nepažįsti! „Baltasis“ per daug serga, kad šiomis dienomis 
galėtų ką nors daryti, išskyrus kosėti ir skųstis. 

— Jam reikia inkstų, teisingai? 

— Jam reikia daugybės dalykų, vaike. Tu manai, tavo tė- 
vas pasinaudotų savo brolio sūnumi ir kitais likusiais vai- 
kais, tik kad galėtų šlapintis per vamzdelį dar porą metų? 
Tu per griežtai jį teisi, sūnau. 

— Tu geriau nei kas kitas Žinai, kad Mikis nė nepajudėtų 
be Frenko, - atsakiau. - Nesakau, kad jis ką nors nužudė, 
bet aš tikrai velniškai manau, jog jis žino, kas juos pakišo. 
Jis kažką Žino, todėl man irgi tai reikia Žinoti. Mano geriau- 
si draugai negyvi. 

— Dieve mano, Nedai! - Džordžas atsiduso. - Tu galvoji, 
jog tavo tėvas žinojo, kuo skiriasi Džeksonas Polokas nuo 
suknistos graviūros eskizo? Žmogus nėra šventas, žinau, 
bet jis myli tave labiau, nei tu manai. 

— Manau, jis savo gyvenimą labiau myli. Man reikia jį 
surasti, dėde Džordžai, prašau... 

Džordžas apėjo prekystalį ir įsistebeilijo į mane, purty- 
damas savo didelę, apžėlusią galvą. 

— Tau turbūt reikia pinigų, vaike. 

Jis pakišo ranką po savo prijuoste ir iš didelio ryšulėlio 
ištraukė penkis naujus šimto dolerių banknotus. Paėmiau 
juos ir įsikišau į džinsus. Naudojimasis sąskaita bankomate 
dabar būtų panašus į savo buvimo vietos paskelbimą. 

— Pažįstu žmonių, pas kuriuos galėtum apsistoti. Tačiau 
geriausias tavo ėjimas būtų prisipažinti. 

— Džordžai, pasakyk mano tėvui, kad noriu jį matyti. 
Kur nors saugioje vietoje, jeigu jis manimi nepasitiki. Jis tu- 
rėtų būti patenkintas. Aš galiausiai ėmiausi šeimos verslo. 

Džordžo užgriuvusios akys tapo švelnesnės. Jis ilgokai 
žvelgė į mane, paskui papurtė galvą. 

— Pamėgink man paskambinti ketvirtadienį, Nedi. Gal- 
būt iki tol susitiksiu jį. 

— Ačiū, dėde Džordžai, - šyptelėjau. 

Jis ištiesė savo mėsingą ranką ir, kai ją paspaudžiau, 
prisitraukė mane arčiau ir smarkiai apkabino. 

— Visi žino, kad nepadarei to, kas tenai atsitiko, sūnau. 
Man gaila Mikio ir tavo draugų. Tačiau tu esi bėdoje, Ne- 
dai, ir aš nemanau, kad Frenkas gali tave ištraukti. Mano 
pasiūlymai lieka galioti. Dar kartą apie tai pagalvok, o 1a- 
biausiai - pasirūpink savimi. 

Linktelėjau, paplekšnojau jam per nugarą ir nuėjau link 
durų. 

— Neįsižeisk, vaike, - pasakė jis, sustabdydamas mane, - 
bet gal išeitum pro užpakalines duris? 

Laiptai vedė į mažą stovėjimo aikštelę, kuri lenkėsi ratu 
į alėją. Pamojau dėdei Džordžui, kol jis stebėjo mane einan- 
tį. Žinojau, kad jis mylėjo mane kaip tikrą sūnėną. 

Tačiau jis padarė klaidą, ir aš pagavau jį. 

Niekur neskaičiau ir nemačiau per TV, kad kas nors mi- 
nėtų pavogtą Džeksono Poloko paveikslą. 

Elė piktinosi ir, tiesą sakant, ji sau labiausiai patiko, kai bū- 
davo tokia - kivirčni, kovinga, ginanti save. 

Ji buvo apgauta: susiruošė kovoti už Nedą o jis nuvylė 
ją. Kalės vaikas žinojo, - kartojo ji sau vėl ir vėl. Jis pažinojo 
Tes Makolif ir buvo kartu tą dieną, kai ją nužudė. Elė jautė- 
si kaip visiška kvailė. 

Ji vis dar sėdėjo Bostono skyriuje, tačiau jau vakare bus 
nuvežta atgal į namus. Tą dieną Elė praleido atsakinėdama 
į skambučius: vieni buvo iš jos išsigandusių tėvų Naujaja- 
me Džersyje, kiti iš rajono FTB direktoriaus dėl jos sunkių 
išmėginimų, dar kiti skambino iš Krizių grupės. Be to, dar 
mėgino iškasti ką nors besivadinantį Gašė vardu ir susijusį 
su šiuo reikalu. 

Ji, žinoma, žinojo šitą vardą. Kiekvienas, turintis meno 
mokslinį laipsnį, girdėjo jį. 

Gašė buvo vienas iš paskutinių van Gogo tapytų Žmo- 
nių. Jis buvo baigtas 1890 metų birželio mėnesį Auverse, 
likus vos kelioms savaitėms iki jo mirties. Tai garsus gydy- 

tojas geliančiai liūdnomis žydromis akimis. Pirmą kartą iš 
van Gogo dvaro paveikslas buvo parduotas už 300 frankų — 
58 dolerius. 1990 metais japonų verslininkas už jį sumokėjo 
82 milijonus dolerių - tai kada nors brangiausiai pirktas to 
laikotarpio meno kūrinys. Tačiau kaip tai, po velnių, yra 
susiję su vagyste Floridoje? 

Elė taip pat šiek tiek laiko skyrė ką nors išpešti apie 
Nedą Kelį - policijos duomenis apie jo draugus, tėvą, vy- 
resnįjį brolį, kuris policijos buvo nušautas 1997 metais api- 
plėšimo metu ir, galimas daiktas, pakištas tėvo. 

Visa tai buvo tiesa. 

Paskui ji surado Nedą, besipuikuojantį 1998 metų Bos- 
tono universiteto ledo ritulio komandos nuotraukoje. Ji pa- 
tikrino Žinias apie Stautono mokyklą. Jis buvo neteisingai 
moksleivės apkaltintas ir po kelių savaičių išteisintas. Kaip 
Nedas jai sakė, taip ir buvo, apie tai nemelavo. 

O kaip dėl paskutinių keturių dienų? 

Vyrukas savo gyvenime niekada nebuvo pakliuvęs į 
bėdą. Šiuo metu jis buvo ieškomas dėl keleto šiurpių žmog-- 
žudysčių. Nesvarbu, ką sako įrodymai, Elė vis dar buvo 
įsitikinusi: jis ne žudikas, tik galbūt melagis, visiškai išsi- 
kraustęs iš galvos, o gal ir mergišius. Tačiau šaltakraujis Žu- 
dikas? Šūdas! Jis netgi nežinojo, kaip naudotis ginklu. 

Ji atsitraukė nuo rašomojo stalo. Tikriausiai Moretis buvo 
teisus. Užsiimti menu... Žinoma, buvo smagu kurį laiką pa- 
žaisti A komandoje, bet jos dienos ieškant žudikų baigėsi. 

- Šartlef? — vienas iš Bostono agentų kyštelėjo galvą į jos 
vienvietį kambariuką. 

Elė linktelėjo. 

— Kažkas skambina tau antrąja linija. 

— Kas? - paklausė ji. Istorija buvo plačiai pasklidusi. Elė 
visą dieną vengė žiniasklaidos atstovų skambučių. 

— Skambina garsenybė, - atsakė agentas, gūžtelėjęs pe- 
čiais, - kažkoks Stivas Makvynas. 

Šį kartą ji buvo nusprendusi elgtis teisingai, kaip vadovėly- 
je, ne taip kaip praėjusią dieną, net jeigu pokštas apie Stivą 
Makvyną ir verstų ją tramdyti šypseną. Elė paspaudė myg- 
tuką, kad įrašytų pokalbį. Ji uždengė delnu telefono ragelį 
ir sušnibždėjo agentui: Susek šitą skambutį. 

— Pasiilgai manęs, Ele? — pradėjo Nedas Kelis, kai ji pa- 
kėlė ragelį. 

— Tai ne žaidimas, Nedai! - atšovė Elė. - Žmonės čia 
mano, kad tu kaip reikiant prisidirbęs. Aš sakiau, kad tau 
padėti mes turime tik vieną galimybę, tačiau ir toji greitai 
blėsta. Pasakyk man, kur esi. Leisk man atvažiuoti tavęs 
paimti. Pasiduok! 

— Manau, ne, - tarsi nusivylęs atsiduso Nedas. 

— Tu nori žinoti, ko aš gailiuosi? - paklausė Elė jausda- 
ma, kad pradeda pykti. - Gailiuosi, jog nepaėmiau to gin- 
klo iš tavęs ir neuždėjau tau antrankių, kai turėjau šansą. 

Pasitikėjau tavimi, Nedai. Aš dėl tavęs ėjau peilio ašmeni- 
mis. O tu man nepasakei tiesos. 

— Apie ką tu kalbi? - nustebęs paklausė jis. 

— Apie Brazilian Court, Nedai, Tes Makolif, apie tą dalį, 
kurioje tu buvai su ja tą pačią popietę. O galbūt tu tik pa- 
miršai paminėti, pasakodamas savo gyvenimo istoriją? 

— Ak! - Nedas atsikrenkštė. Ragelyje stojo tyla. Jis ti- 
kriausiai svarstė, ką galėtų pasakyti, kad apsigintų. - Jeigu 
galėčiau, papasakočiau tau apie tai, Ele. Ar dar patikėtum 
kuo nors, ką pasakyčiau? į 

— Kas gi tau pakišo tokią idėją? Dviejose žmogžudysčių 
vietose vos per kelias valandas. Sunki diena, ką, Nedai? 

— Aš nepadariau to, Ele. 

— Ar visada toks tavo atsakymas, Nedai? Ar tik dėl 
žmogžudysčių ir vogtų daiktų gabenimo tarp valstijų? 
Ak, taip! O seksualinis priekabiavimas prie nepilname- 
čių! - Kaip žema, - pagalvojo sau Elė, kai tik ištarė šiuos 
žodžius. Ji norėjo susigrąžinti juos atgal, nes žinojo, kad 
tai netiesa. 

— Spėju, kad tai užsitarnavau, - atsakė Nedas. - Bet ma- 
nau, jog patikrinai Stautone ir Žinai, kad sakiau tau tiesą. 
Ar tu seki šį skambutį, Ele? 

— Ne, - greitai atsakė ji, nors ir žinojo, kad tai nuskam- 
bėjo greičiau kaip: Žinoma, aš seku, kvaileli. Aš gi esu iš FTB. 

— Puiku. - Nedas susierzinęs išpūtė orą. - Manau, liko 
ne tiek jau daug ką prarasti. Gerai, aš buvau su Tes, Ele, bet 
jos nenužudžiau. Tu nesupranti... 

— Vieną dalyką suprantu puikiai, Nedai. Tu sakai, kad 
esi nekaltas. Taigi įrodyk tai ir pasiduok policijai! Duodu 
žodį, kad užtikrinsiu, jog kiekviena tavo istorijos dalis bus 
visiškai patikrinta. Vakar tu nė karto man negrasinai. Ge- 
rai. Šitai gali tau padėti. Bet, prašau, aš bandau tau padėti, 
Nedai, ir tai vienintelis kelias. 

Stojo gili, užsitęsusi pauzė. Kurį laiką Elė nebuvo tikra, 
ar jis nesiliovė kalbėjęs. Pagaliau Nedas atsiduso ir tarė: 

— Manau, turiu eiti. 

— Ką ketini daryti? - emocingai paklausė Elė. - Nori 
būti nužudytas? 

Jis akimirką dvejojo. 

— Suradai Gašė? 

Elė pažvelgė į savo laikrodį. Ji buvo įsitikinusi, kad jie 
turėjo pakankamai laiko nustatyti kokias nors jo buvimo 
koordinates. Jis vis tiek greičiausiai lindėjo telefono būde- 
lėje ir po minutės dings. 

— Ne, - atsakė Elė, - jo dar nesuradome. 

— Tuomet prašau, ieškokite toliau, Ele. Tačiau tu klysti 
dėl Tes. Niekuomet jos nenužudyčiau, Ele. 

— Dar vienas ilgametis draugas? - piktai atsikvėpdama 
ir nusivylusi paklausė Elė. 

— Ne, - švelniai atsakė Nedas, - nieko panašaus. Ar 
kada nors buvai įsimylėjusi, Ele? 

Denas Stratonas dūmijo. 

Priešais save ant rašomojo stalo jis turėjo USA Today ir 
Boston Globe laikraščius. 

Šis suknistas diletantas viską iš esmės sujaukė. 

Kai Stratonas perskaitė apie nepavykusį FTB areštą 
Bostone, jo skrandžio sienelė susitraukė. Jis liepė įtraukti 
profesionalus, o ką jie nusiuntė? Tą kalę iš Meno vagysčių 
departamento? Dabar jie viską sužlugdė. O tas veikėjas, 
Nedas Kelis, gali būti bet kur. 

Tas kalės vaikas turėjo kai ką labai brangaus, priklau- 
sančio jam. 

FTB reikalai nepavyko. Prakeikimas! Jis įspėjo juos. Da- 
bar jis nebeturėjo šansų. Kelis privalėjo būti surastas. Jam 
buvo nusispjauti dėl to, kas jo laukė. Jam tik rūpėjo, kad 
Kelis turėjo būti nužudytas tuose namuose Leikvorte su vi- 
sais likusiais. Stratonas išskleidė laikraštį ir pradėjo skaity- 

ti. FTB šaltiniai teigė, jog jie neturį tiesioginės informacijos 
apie įtariamojo asmens apytikrę buvimo vietą. Tai Strato- 
nui ėmė virsti košmaru. 

Jis paėmė mobilųjį telefoną ir suspaudė slaptą nume- 
rį. Po trijų pyptelėjimų atsiliepė pažįstamas balsas: „Duok 
man minutę, gerai?“ 

Stratonas laukė nekantraudamas, tikrindamas ryto fak- 
similes. Jis seniai buvo sukūręs būtent tokius santykius. Da- 
bar atėjo laikas rinkti vaisius. Stratonas mokėjo už vyruko 
apleistų vaikų privačią mokyklą, išvykas žvejoti jo namuo- 
se Keise. Šiuo metu jam reikėjo atgauti savo investicijas. 

Po kelių sekundžių balsas vėl prabilo: 

— Ar matei rytinius laikraščius, ką? 

— Mačiau, - Stratonas riauktelėjo į ragelį, - ir man ne- 
patinka tai, ką skaitau. FTB privirė košės. Kelis turi kai ką 
svarbaus, kas priklauso man. Nebūk kvailinamas, nes jis 
turi daiktus. Tu sakei, jog kontroliuoji situaciją. Taigi aš dar 
nematau jokių įrodymų, kad situacija yra „valdoma“. Ji 
eina tik blogyn. 

— Bus pasirūpinta, - atsakė vyras, stengdamasis kalbėti 
ramiai. - Ten jau pasiunčiau žmogų. Jis tikina mane, kad 
mes apie poną Kelį turime informacijos. 

— Noriu tai, kas man priklauso. Man nereikia to išaiš- 
kinti kiek geriau, tiesa? Kad ir kas dar nutiktų, su manimi 
nėra susiję. Tai tik verslas. 

— Nujaučiu, kur paveikslai, pone Stratonai. Nurimki- 
te, - atsakė vyras. - Žinau, jūs užsiėmęs žmogus. Taigi pa- 
žaiskite golfą, ne pro šalį būtų masažas. Aš bet kuriuo metu 
galiu išgirsti reikiamų žinių iš savo Žmogaus. Galite juo pa- 
sikliauti. Kaip jau sakiau jums šimtus kartų, pone Strato- 
nai, - vyriškis nusijuokė, - kokia prasmė turėti draugų... 

Stratonas išjungė liniją. Jis įsikišo mobilųjį telefoną į 
švarko kišenę ir atsistojęs pasilygino Thomas Pink marški- 

nius. Nuo pat pradžių jis turėjo taip pasielgti: susisiekti su 
tikru profesionalu. 

Jo Žmona įėjo į kambarį. Vilkėjo juodas bėgimo kelnes 
su apvyniotu apie liemenį oranžinio kašmyro sportiniu 
nertiniu. 

— Išeini pabėgioti, brangioji? 

— Turėčiau sugrįžti po pusvalandžio, - atsakė Liz Stra- 
ton, prieidama prie rašomojo stalo, - tik ieškau savo raktų. 
Pamaniau, kad juos čia palikau. 

— Pakviesiu vaikinus, - Stratonas siekė telefono. 

— Nesiruūpink, Denai. - Ji paėmė raktus nuo stalo. - Aš 
tik pabėgiosiu Žemyn palei ežerą. 

Stratonas sugriebė Liz už riešo ir trūktelėjo jai praei- 
nant, kad sustotų. 

— Visai nesirūpinu, - atsakė stipriai suspausdamas. 

— Prašau, patrauk nuo manęs rankas, Denai. 

— Tu mane stebini, brangioji! Juk Žinai taisykles. - Jis lyg 
ir rūpestingai Žvilgtelėjo į ją, tačiau tai buvo tik egoizmas, 
noras kontroliuoti. Sekundėlę jie stovėjo žvelgdami vienas 
į kitą. Moteris stengėsi ištrūkti. Paskui ji nusileido. 

— Kviesk savo kvailius. 

— Taip geriau, atsakė Stratonas, atlaisvindamas gniauž- 
tus ir palikdamas ant jos riešo plačią raudoną žymę. 

- Atleisk, brangioji, bet mes niekada nebūsime per daug 
saugūs, tiesa? 

— Neatsiprašinėk, Denai. - Liz mėgino nutrinti skausmą 
nuo savo riešo. - Tu visus spaudi, brangusis. Toks yra tavo 
stilius. Tai suteikia tau tam tikro žavesio. 

Įsimaišęs į minią prasistūmiau pro metalinę sukamąją už- 
tvarą ir nuėjau link rampos, prie ženklo, kuris skelbė: VIE- 
NO LYGIO AIKŠTĖS BOKSAI žemyn nuo kairės aikštės 
linijos. Mane užliejo tas pažįstamas adrenalino antplūdis, 
kai tik pamačiau aikštę: senovinę klijuojamąją rezultatų 
lentą, man artimą „Žaliojo monstro“ sieną, kur 1978 metais 
Bakis Dentas dar kartą nutraukė mūsų svajones. 

Fenway parkas. 

Buvo nuostabi pavasario popietė. Yankees buvo mies- 
te. Aš tik troškau — prakeiktai minutei! - ateiti ir pamatyti 
juos, kad jie būtų ten, kur aš. Nuėjau Žemyn link aikštės 
prie bokso 60C. Sekundėlę stabtelėjau už lieso vyro siau- 
rais pečiais, baltais marškiniais atvira apykakle, žvelgian- 
čio į aikštę. 

Pagaliau atsisėdau šalia jo. Jis vos pasisuko. 

— Sveikas, Nedi! 

Buvau sukrėstas, koks trapus ir silpnas atrodė mano tė- 
vas. Jo žandai įdubę, o kaulai atsikišę; plaukai, kurie visa- 
da buvo balti, dabar išretėję iki kelių panašių į plunksnas 
kuokštų; oda — pergamento pilkumo. Mano tėvo rankos, 
darbininko rankos, kurios visada buvo tvirtos, atrodė la- 
biau panašios į oda aptrauktus kaulus. Jose jis laikė susuk- 
tą varžybų dalyvio kortelę. 

— Girdėjau, kad norėjai mane matyti. 

— O tėti, esu visai sutrikęs! - pasakiau tik sekundę žvilg- 
telėjęs į jį. - Ten iš tikrųjų Yankees Žaidėjai ar dar kokie slap- 
ti vyrukai iš FTB? 

— Tu manai, jog aš susijęs su tuo, kas vyko tuose namuo- 
se? - Tėvas papurtė galvą. - Nedai, tu galvoji, jeigu norė- 
čiau tave išduoti, padaryčiau tai tavo motinos akivaizdoje? 
Jeigu klausi, - atsakė jis šyptelėjęs, - ar matai trisdešimt aš- 
tuntą numerį? Nesu toks tikras, kad jis galėtų atmušti mano 
beisbolo kamuoliuką. 

Negalėjau nenusišypsoti. Frenkas taip pat nušvito. Mi- 
nutėlę mačiau seną pažįstamą liepsną jo - Bostono airių ka- 
linio - šiltose akyse. 

— Tu gerai atrodai, Nedai. Dabar taip pat esi garsus. 

— Tu atrodai... - Nežinojau, ką pasakyti. Nebuvo itin 
lengva matyti savo tėvą taip atrodantį. 

— Nieko nesakyk. - Jis patapšnojo programa man per 
kelį. - Atrodau kaip šmėkla, kuri nežino, kad yra suknistas 
negyvėlis. 

— Norėjau pasakyti geriau, nei išgirdau, - nusišypsojau. 

Jau buvo žaidžiamas trečias padavimas: Sox eilė smū- 
giuoti. Jie atsiliko 3-1. Minioje nuvilnijo skandavimas, 
kviečiantis susitelkti. Mano tėvas papurtė galvą. 

— Milijoną metų nebūčiau pamanęs, kad turėsiu nukelti 
prieš tave skrybėlę, Neduk. Menkai tepasinaudojau gyve- 

nimo galimybe - štai pažvelkim į tave! Tau pasisekė pačiu 
pirmuoju bandymu. 

— Manau, jog visada kiek pasitaupydavau, - gūžtelėjau 
pečiais, — ir žinojau, kad savyje turiu didybės. 

— Na, šitai daužo mano širdį, Nedi. - Frenkas suraitė il- 
gesingą šypseną. - Argi ne tai senatorius Moinihenas vadi- 
no airių būkle, kai širdys nuolat gyvenimo daužomos? 

— Tikriausiai jis kalbėjo apie Kenedžius, tėti, — arba 
apie Sox. 

— Na, tai vis tiek žeidžia senio širdį, - atsakė mano sena- 
sis tėvas. Kad ir kas iš jos liko. 

Pažvelgiau į jo šviesiai mėlynas, beveik skaidrias akis. 
Jose atsispindėjo ne išsekęs senis, kurio nemačiau penke- 
rius metus, bet ilgametis apgavikas, Žinojau, vėl mane ap- 
gaudinėjantis. 

— Žeidžia ir mane, tėti. Kas yra Gašė? 

Tėvas įdėmiai žvelgė į aikštę. 

— Kas yra kas? 

— Baik, tėti. Tu gyvenai savo gyvenimą kaip norėjai, bet 
dabar aš įkliuvau. Reikia, kad tu mane ištrauktum. Kas yra 
Gašė? 

— Neturiu supratimo, apie ką tu kalbi, sūnau. Prisiekiu 
Dievu, Nedai! 

Mane visuomet stulbindavo, kaip tėvas gali įžūliai me- 
luoti ir atsakyti taip, lyg, tai būtų tiesa. 

— Džordžas prasitarė, - pasakiau. 

— Tikrai? - Mano tėvas gūžtelėjo pečiais. - Kaipgi? 

- Jis kalbėjo apie Džeksoną Poloką, kuris buvo pavog- 
tas. Nemanau, kad jis kada nors buvo paminėtas. 

Frenkas nusišypsojo. Jis paplekšnojo su programa man 
per petį. 

—- Tu nepasinaudojai savo pašaukimu, Nedai. Turėjai 
tapti detektyvu, ne gelbėtoju. 

Aš nekreipiau dėmesio į jo užgauliojimą. 

— Prašau, tėti, kas yra Gašė? Nežaisk su manim. Mes abu 
žinome, kad Mikis niekada nebūtų pajudinęs be tavo žinios. 

Išgirdau, kaip lūžo lazda. Minia pakilo ir viltingai aik- 
telėjo. Nomaro atmuštas kamuoliukas staiga atšoko nuo 
sienos. Du bėgimai namo. Nė vienas iš mūsų į tai nekreipė 


dėmesio. 

— Aš mirsiu, Nedai, - tarstelėjo mano tėvas. - Nebeturiu 
jėgų nei laiko. 

— Ne, jeigu gausi inkstus. 


— Inkstus? - Pirmą kartą jis pasisuko į mane. Pyktis tvis- 
kėjo jo vyzdžiuose. - Tu manai, jog galėčiau gyventi išdavęs 
tuos vaikus, Nedi? 

— Nežinau. Nemanau, kad pakišai savo paties sūnų ir 
prisiėmęs kaltę už žmogžudystę galėtum gyventi toliau. Tu 
jau praradai vieną sūnų, tėti. Jis dirbo tau, tiesa? Ar tiesa? 

Frenkas įkvėpė, paskui sukosėjo. Negaliu pasakyti, kas 
kirbėjo jo galvoje: gailestis, galbūt greičiau neigimas. Jis tik 
sėdėjo, akimis sekdamas žaidimą. Paskui parodė į sieną. 

- Žinai, jie dabar gavo vietas štai ten. 

— Tėti, - tariau pasisukdamas į jį, - prašau... nemalk 
šūdo! Aš ieškomas už žmogžudystę. 

Frenkas sugriežė dantimis, tartum jis būtų tas kenčian- 
tysis. Jis tvirtai suspaudė programą savo voriškomis ran- 
komis. 

— Niekas neturėjo nukentėti, - pagaliau ištarė. - Tai vis- 
kas, ką turiu pasakyti. 

— Bet Žmonės nukentėjo, tėti. Mikis, Bobis, Barnis, Dy — 
visi jie yra negyvi. Tu Žinai, kaip aš dėl to jaučiuosi. Vienin- 
telis žmogus, į kurį galiu kreiptis pagalbos, esi tu. Padėk 
man surasti jų žudikus, tėti, ir atkeršyti už draugus. 

Jis atsisuko į mane. Akimirką pamaniau, kad jis ne- 
išlaikys. 

— Džordžas davė tau gerą patarimą, Nedai. Gauk gerą 
advokatą ir pasiduok policijai. Bet kas, turintis ant pečių 
galvą, Žino, jog tu nenužudei tų jaunuolių. Daugiau aš nie- 
ko nežinau. 

— Daugiau tu nieko nežinai? - nusistebėjau, o mano 
akys kaito nuo ašarų. 

- Išsikapstyk, Nedi. - Frenkas pasisuko ir rūsčiai pa- 
žvelgė į mane. 

Nemanau, jog kada nors jaučiausi blogiau nei tą akimir- 
ką žinodamas, kad mano senis ketina leisti man atsistoti ir 
išeiti, nepajudinęs nė piršto. Manyje virė kraujas. Aš atsi- 
stojau ir spoksojau į jį žemyn. 

— Ketinu surasti jį, tėti. Kai tai padarysiu, viską išsiaiš- 
kinsiu ir apie tave, ar gerai? 

Pora jankių pasiekė bazę. Sox vėl pakeitė metiką. Staiga 
A-Rodas atmušė metimą per kairiąją aikštės sieną. 

— Tu tiki tuo? - mestelėjo mano tėvas. - Visai kaip sa- 
kiau, prakeikta nelaimė! 

— Tikiu tuo, tėti. - Palaukiau pakankamai ilgai, kad jis 
pakeistų nuomonę. Bet tėtis nė nepažvelgė į mane. 

Užsmaukiau ant akių kepurę ir palikau beisbolo aikštę. 

Ir savo tėvą. 

Dar nenuėjęs iki stadiono žemesniojo trapo supratau, kad 
juokiaus pats iš savęs. Visa ta bravūriška kalba apie Gašė 
suradimą... Viskas, ką turėjau, buvo keli šimtai dolerių, 
kuriuos dėdė Džordžas įspraudė man į delną. Mano vei- 
dą rodė per visas Žinias. Kiekvieną sekundę policija galėjo 
pulti ir apsupti mane. 

Aš netgi nežinojau, kur eisiu toliau. 

Stovėjau už parko ribų ant Yawkey kelio ir pirmą kar- 
tą neturėjau supratimo, kur pasukti. Žinojau, kad reikalai 
su Tes Makolif buvo blogi. Tikriausiai mano DNR ir pirštų 
atspaudų buvo po visą kambarį. Tačiau tiesa tokia, kad aš 
daugiau nieko nepadariau, tik įjungiau keletą niekingų pa- 
vojaus signalų. Galbūt Elė buvo teisi. Matyt, yra tik vienas 
pasirinkimas - pasiduoti policijai. Taigi keikiau jį kiekvie- 
ną minutę stovėdamas čia. 

Perėjęs keletą kvartalų Kenmoro aikštėje suradau mo- 
kamą telefoną. Man reikėjo su kuo nors pasikalbėti. Vienin- 

telis Žmogus, atėjęs man į galvą, buvo Deivas. Tik surinkęs 
jo mobiliojo telefono numerį pajutau, tarsi toji gyvenimo 
našta, slėgusi mano pečiu, būtų palengvėjusi. 

— Nedai! - išgirdęs mano balsą tyliai šūktelėjo Deivas. — 
Viešpatie, Nedi, kaip laukiau tavo skambučio! Kur tu? Ar 
tau viskas gerai? 

— Gerai. Tik galvoju apie daugybę dalykų. Išsiaiškinau 
situaciją ne visai taip, kaip planavau. 

Jis dar tyliau prabilo: 

— Ar matei tėtį? 

— Taip, mačiau. Jis palinkėjo man sėkmės ir paprašė 
brūkštelėti jam eilutę iš kalėjimo. Pamaniau, jog turėjo pa- 
matyti Sox Žaidimą. Juk taip net geriau. Klausyk, aš galvojau 
apie tai, ką tu pasakei. Turiu su tavimi pasikalbėti, Deivai. 

— Aš taip pat turiu su tavimi persimesti žodeliu, Nedi.- 
Jo balse skambėjo susijaudinimas. - Be to, norėčiau kai ką 
tau parodyti. O apie tą Gašė... Bet, Nedai, policija buvo pa- 
simatyti su manim. Jie visur ieško, žmogau. Aš kalbėjausi 
su keliais žmonėmis... Kiekvienas žino, kad tu nenužudei 
Mikio ir kitų vaikinų. Pasirodo, yra vadinamoji afekto bū- 
klė. Tai reiškia, jog kai priešinaisi suėmimui, nebuvai aiš- 
kaus proto. 

— Tai toks mano pasiteisinimas? Aš esu kuoktelėjęs? 

— Ne kuoktelėjęs, Nedai. Tu buvai spaudžiamas daryti 
tai, ko nedarytum, jei mąstytum blaiviai. Jeigu tau šitai padės 
išsikapstyti iš kokios nors bėdos, kodėl gi ne? Bet tu privalai 
liautis dar giliau rausęs sau duobę. Tau reikia advokato. 

— Užsiimat privačia praktika, patarėjau? 

— Mėginu, bukagalvi, išsaugoti tau gyvybę! 

Užsimerkiau. Dabar viskas baigta, tiesa? Turėjau elgtis 
teisingai. 

— Kur mes galime susitikti, broli? Negaliu rizikuoti ir 
eiti prie baro. 

Deivas keletą sekundžių pagalvojo. 

— Ar atsimeni X-meną? 

Filas Morisanis. Mes žiūrėdavome televizorių jo rū- 
syje, Hilsaide, tame pačiame rajone, kuriame ir augome. 
Tai buvo tarsi mūsų klubas. Jis tiek svaigo dėl „X-Failų“, 
kad mes pavadinome jį X-menu. Girdėjau, jis dabar dirbo 
Verizonui. 

— Žinoma, atsimenu. 

- Jis išvykęs verslo reikalais, o aš kaip ir saugau jo vie- 
telę. Rūsio raktas yra ten, kur ir visuomet. Šiuo metu esu 
mokykloje. Man reikia užbaigti keletą reikalų. Kaip, ar 
tinka šešta valanda? Jeigu nueisiu ten pirmas, paliksiu tau 
atviras duris. 

— Laukdamas treniruosiuosi laikyti rankas už nugaros — 
antrankiams. 

— Mes ketiname ištraukti tave, Nedai. Niekada nesakiau 
tau, vaiki, kad iš procesinio teismo dokumentų ir statutų 
turiu A. 

— Po perkūnais, dabar viskas puikiai seksis! Arčiau prie 
esmės, kaip vestum bylą? 

— Bylą? — Deivas atsiduso. - Ai, neišlaikiau to. 

Mes ėmėm juoktis. Kai tik išgirdau savo paties juoką ir 
pajutau, jog kažkas yra mano pusėje, kūnu pasklido taip 
reikalinga šiluma. 

— Mes ketiname ištraukti tave iš viso šito, - pakartojo 
Deivas. - Laikykis toliau nuo akių. Pasimatysime šeštą. 

Turėjau užmušti keletą valandų. Taigi vaikščiojau aplink 
Kenmoro aikštę. Tuščiame airiškame bare išgėriau alaus ir 
laimėtų, sugrįžo su trimis Riveros taškais devintame kėli- 
nyje. Galbūt po viso to turėčiau tikėti stebuklais. 

Išsiurbiau alaus likučius ir pamaniau, jog tai bus mano 
paskutinis bokalas ilgam ilgam laikui. Gyvenimas, Žinojau, 
jau ėjo į pabaigą. Aš neabejotinai sėsiu į kalėjimą. Mestelė- 
jau dešimtinę baro padavėjui. Afekto būklė... Puiku, Nedai, 
tavo gyvenime liko tik viltis, kad tu veikei būdamas nevisiškai 
savo proto. 

Buvo kiek po penkių. Radau taksi, kuris už keturias- 
dešimt dolerių nuvežė mane į Broktoną. Paprašiau išleis- 
ti mane Edsono gatvėje. Už pradinės mokyklos pasukau 
į Hilsaidą, kur Deivas ketino mane sutikti. 

Tai buvo trečias namas įėjus į kvartalą: nugairintas pil- 
kas „Iškišulys“ su trumpu, stačiu įvažiavimu. Pajutau pa- 

lengvėjimą. Mano brolio juodas „WRX“ buvo pastatytas 
gatvėje. 

Keletą minučių palaukiau stebėdamas gatvę prie žibin- 
to stulpo. Policininkų nebuvo. Niekas nesekė. Laikas tai pa- 
daryti... 

Lėtai slinkau aplink prie namo šono. Kaip sakė Deivas, 
antrosios durys į rūsį buvo atviros — visai kaip senais lai- 
kais. Mes ten dažnai lankydavomės, stebėjome beisbolo 
rungtynes, retkarčiais kiek parūkydavome žolės. 

Pabeldžiau į stiklą. 

— Deivai! 

Niekas neatsakė. 

Pastūmęs atidariau duris. Suplėkęs, užsistovėjęs kvapas 
sugrąžino daugybę gerų prisiminimų. Filas nebuvo remon- 
tavęs šios vietelės nuo to laiko, kai išvykau: tas pats pledas, 
pinta sofa apkramtytu atlošu; pulo stalas su pora Miller Lite 
žibintų virš jo, pigus sendinto medžio baras. 

— Ei, Deivai! - sušukau. 

Ant sofos pastebėjau atverstą knygą, meno knygą. Atsiver- 
čiau ją: Van Gogo paveikslai. Jeigu tai ne Filo, ištraukusio savo 
skaitomą medžiagą man išvykus, pamanyčiau, jog ją atnešė 
Deivas. Vidiniame atvarte buvo Bostono koledžo bibliotekos 
antspaudas. Jis sakė, kad turi kažką parodyti apie Gašė. 

— Deivai, kur, po velnių, tu esi, žmogau? 

Susmukau kušetėje ir greitai atsiverčiau tą knygos pus- 
lapį, kuris buvo pažymėtas geltonu lipniu žymekliu. 

Ten buvo senio, pasirėmusio kumščiu, su balta kepurai- 
te, melancholišku žvilgsniu ir skvarbiomis žydromis aki- 
mis, portretas. Paveikslo fone spindėjo tos pažįstamos van 
Gogo garbanos. 

Akys nukrypo prie užrašo. 

Dr. Gašė portretas. 

Pažvelgiau iš arčiau. Mano akį patraukė smulkus šrif- 
tas: Dr. Gašė portretas, 1890 metai. 

Mane užplūdo susijaudinimo banga. Paveikslas buvo 
nutapytas daugiau nei prieš šimtą metų. Šiuo vardu galėjo 
vadintis kas tik nori. Netikėtai atsirado viltis. Gašė yra ti- 
kras! Galbūt Elė Šartlef žinotų? 

— Deivai! - sušukau garsiau. Pažvelgiau laiptais aukš- 
tyn į pirmą aukštą. 

Tuomet pastebėjau šviesą vonioje ir kiek praviras duris. 

— Viešpatie, Deivai, tu ten? - Priėjau ir pabeldžiau į du- 
ris. Nuo mano beldimo jos pamažu atsivėrė. 

Viskas, ką prisimenu, tai, kad maždaug šešiasdešimt se- 
kundžių stovėjau ten, tarsi būčiau trenktas kūju į paširdžius. 

Ak, Deivai!'.. Ak, Deivai! 

Mano brolis, vilkintis savo BC nertiniu su gobtuvu, 
buvo atremtas ant klozeto. Jo galva buvo šiek tiek atlošta į 
šoną, kraujas varvėjo iš jo pilvo ant džinsų, grindų. Jis ne- 
judėjo. Deivas tik spoksojo į mane su ta taikia išraiška, tarsi 
sakytų: Kur, po velnių, tu buvai, Nedai? 

— O Dieve, Deivai, ne! 

Pribėgau prie jo, norėdamas užčiuopti pulsą, kurio, Ži- 
nojau, jau nėra, ir purtydamas Deivą mėginau kažkaip grą- 
žinti jį į gyvenimą. Kairėje pusėje po šonkauliais pro megz- 
tinį matėsi didelė durtinė žaizda. Pakėliau megztinį: Deivo 
kairioji pilvo pusė tarsi įkrito man į rankas. 

Aš suklupau atbulas. Man pakirto kojas. Spaudžiausi prie 
vonios sienos ir bejėgiškai nuslydau ant linoleumo grindų. 

Staiga mano kūnu vėl ėmė žliaugti prakaitas. Negalėjau 
taip ilgiau sėdėti spoksodamas į Deivą. Turėjau dingti. At- 
sistojau ant kojų ir svirduliuodamas išėjau iš vonios kam- 
bario. Man trūko oro. 

Ir tada pajutau, kaip ranka neįtikėtinai stipriai apsivijo 
man apie kaklą. Balsas sušnypštė man į ausį: 

— Tu turi keletą daiktų, kurie priklauso mums, pone 
Keli. 

Negalėjau kvėpuoti. Buvau traukiamas už kaklo labai 
stipraus vyro. Aštrios geležtės briauna rėmėsi man į šon- 
kaulius. 

— Paveikslai, pone Keli, - vėl pakartojo balsas, - jeigu aš 
neišgirsiu apie paveikslus per kitas penkias sekundes, tavo 
gyvenimas šiame pasaulyje bus baigtas. 

Kad geriau mane įtikintų, vyrukas vėl leido man pajusti 
geležtės ašmenis. 

— Paskutinis šansas, pone Keli! Ar matai savo brolį ten? 
Atsiprašau už netvarką, tačiau jis tiktai nieko nežinojo, jog, 
tu čia atvyksti. Tau tai tikrai nesibaigs taip lengvai. - Jis at- 
lošė mano galvą dar smarkiau atgal ir spaudė geležtės smai- 
galį po mano smakru. - Niekas nekruš žmonių, kuriems 
aš dirbu. 

— Aš neturiu jokių paveikslų! Tu manai, jog meluočiau 
apie tai dabar? 

Jis dantytais geležtės ašmenimis įdrėskė man kaklą. 

— O tu galvoji, kad aš esu visiškas kvailys, pone Keli? Tu 
turi kai ką, kas mums priklauso. Tai maždaug šešiasdešimt 
milijonų vertės. Aš noriu išgirsti apie paveikslą - dabar. 

Ką jam turėjau pasakyti? Ką jam galėjau pasakyti? Apie 
dingusį paveikslą visiškai nieko nežinojau. 

— Gašė! - sušukau atsukdamas galvą. — Gašė turi jį! Su- 
rask Gašė! 

- Atsiprašau, pone Keli, bijau, kad nepažįstu jokio Gašė. 
Aš tau daviau penkias sekundes. Dabar jos baigėsi. - Jis su- 
spaudė stipriau. - Pasakyk „labas“ savo broliui, šikniau... 

— Ne! 

Aš suklykiau, tikėdamasis pajusti į mano kaklą smin- 
gančią geležtę. Bet tuo metu mano kojos pakilo nuo Žemės: 
galbūt jis man davė paskutinę progą kalbėti. Žinojau, kad 
ir ką sakyčiau, gyvas neliksiu. 

Kiek išgalėdamas trenkiau vyrukui alkūne į šonkaulius ir 
išgirdau aiktelėjimą. Jo gniaužtai atsileido pakankamai, kad 
mano pėdos pasiektų Žemę, jo ranka sekundėlei nusileido. 
Griuvau į priekį, permesdamas jį per nugarą. Jis mosikavo 
geležte, pajutau kirtį į ranką. Iš visų jėgų trenkiau jį į sieną. 

Staiga vyrukas atsidūrė ant grindų. 

Jis atrodė maždaug keturiasdešimties, vešliais tamsiais 
plaukais, dėvėjo nailoninę striukę, buvo sudėtas kaip spin- 
ta, žodžiu, kultūristas. Nugalėti jį nebuvo jokios galimybės. 
Jis vis dar laikė rankoje peilį ir vikriai susilenkė. Per sekun- 
dę turėjau sumąstyti, kaip išgelbėti savo gyvybę. 

Apsidairiau aplinkui siekdamas bet ko, ką galėjau rasti. 
Radau į sieną atremtą aliumininę beisbolo lazdą. Užsimo- 
jau ja kiek tik galėdamas. Prakeikta lazda sudaužė šviesas 
virš pulo stalo. 

Vyrukas atsitraukė atgal nuo dūžtančio stiklo krušos. 
Jis juokėsi iš manęs. 


|48 JAMES PATTERSON 


— Aš neturiu tų paveikslų! - šaukiau. 

— Atsiprašau, pone Keli. - Jis vėl ėmė mojuoti peiliu. — 
Man į tai nusispjauti. 

Akimoju jis prišoko prie manęs, ir ašmenys kirto man į 
dilbį. Neįtikėtinas skausmas nudiegė ranką tikriausiai to- 
dėl, jog mačiau, kaip atsirado žaizda. 

— Tai tiktai pradžia, - pasakė jis šypsodamasis. 

Užsimojau lazda ir sugebėjau jam įkalti į ranką. Jis su- 
kriokė. Peilis iškrito ir nubarškėjo ant grindų. 

Vyrukas prilėkė prie manęs. Aš trenkiausi į sieną: akyse 
tarsi kažkas sužaibavo ir sušvito spalvos. Mėginau atrem- 
ti jį lazda, tačiau jis buvo pernelyg arti manęs ir per daug 
stiprus. 

Jis ėmė spausti lazda man krūtinę, vis labiau slėgdamas 
šonkaulius ir plaučius. Lėtai kėlė ją aukščiau, - kol ši atsi- 
dūrė man prie gerklės. 

Pradėjau dusti. Buvau pakankamai stiprus, bet negalė- 
jau jo pastumti. Neturėjau galimybės įkvėpti oro. 

Jaučiau, kaip mano veide išsipūtė venos. Iš paskutinių 
jėgų staigiai spyriau keliu į viršų ir pataikiau jam tiesiai į 
kirkšnį. Puoliau ant jo. Mes voliojomės po kambarį, tranky- 
damiesi į lentynas už pulo stalo, krintant žaidimams, pulo 
lazdoms, vaizdo magnetofonui. 

Girdėjau vyruką dejuojant. Viešpatie, gal jis susitrenkė gal- 
vą! Pastebėjau jo peilį, gulintį ant grindų priešais. Mečiausi 
prie jo ir sugrįžau jam net nespėjus prasitrinti akių. 

Patraukiau jo galvą atgal ir prispaudžiau jo paties peilį 
po smakru. 

- Kas atsiuntė tave? - Šis šunsnukis nužudė mano brolį. 
Nedaug trūko, kad būčiau įsmeigęs ašmenis į jo gerklę. 

— Kas siuntė tave? Kas? 

Jo galva nusviro, veidas buvo visiškai išblyškęs. 

— Kas per velnias? 

Sugriebiau jį už striukės apykaklės, tarsi būčiau mėgi- 
nęs įkelti jį į valtį, o vyrukas tiktai nuvirto į priekį man tie- 
siai į rankas. 

Jo nugaroje pleištu styrojo ledo ritulio pačiūžos geležtė. 
Pastūmiau jį. Šis nuvirto negyvas. 

Buvau nusikamavęs ir išsekęs, vos pajėgiau pajudėti ir 
tik sėdėjau ten, smarkiai kvėpuodamas, žvelgdamas į jį. 
Tuomet prieš mano akis stojo realybė: tu juk ką tik nužudei 
žmogų. 

Dabar negalėjau apie tai galvoti. Sugrįžau pas savo brolį 
ir paskutinį kartą atsiklaupiau šalia jo. Ašaros degino man 
akis. Apsivijau rankomis Deivo veidą. 

— O Deivai, ką aš padariau? 

Pakilau ir klupinėdamas vėl priėjau prie meno knygos, 
gulinčios ant sofos. Išplėšiau puslapį su Dr. Gašė portretu. 

Paskui išslinkau iš rūsio atgal į naktį. Mano ranka krau- 
javo. Apvyniojau ją savo sportiniu nertiniu kaip tvarsčiu. Ir 
padariau tai, kas man pastaruoju metu gerai sekėsi. 

Aš bėgau. 

Mobilusis telefonas išvertė jį iš lovos. Denas Stratonas 
nemiegojo. Jis laukė Žiūrėdamas užsienietišką laidą per 
CNBC. Taigi jis pašoko su trumpikėmis ir pagriebė telefoną 
jam suskambus antrą sykį. Liza miegojo susirietusi. Strato- 
nas patikrino šviečiantį numerį: privatus skambutis. 

Jis susijaudino. Ši situacija turėjo būti išspręsta. 

- Ar mes tai padarėme? - paklausė atsikvėpdamas Stra- 
tonas. Jis norėjo baigti šį reikalą, nes jį tai nervino. O ner- 
vintis jis nemėgo. Denas Stratonas buvo toks Žmogus, ku- 
riam patiko kontroliuoti situaciją. 

— Beveik, - dvejodamas atsakė skambintojas. Stratonas 
pajuto kažką pasikeitus. - Mums reikės šiek tiek daugiau 
laiko. 

— Daugiau laiko... - Stratono burna išdžiūvo. Jis apsi- 
siautė chalatu ir pasuko į balkoną. Paskui atsisuko pažvelg- 
ti į Lizą, nes lyg ir išgirdo ją sujudant jų juodai lakuotoje 
kiniškoje lovoje. 

— Šįkart nėra „šiek tiek daugiau laiko“. Tu pasakei, kad 
turėjome jį, ir mane užtikrinai, jog mes dirbame su profe- 
sionalais. 

— Mes turime, - atsakė pašnekovas, - tik... 

— Kas tik? — atžariai atkirto Stratonas. Jis stovėjo balko- 
ne apsisiautęs chalatu ir spoksojo į vandenyną. Brizas ant 
jo plinkančios galvos plaikstė menkus plaukus. Jis buvo 
įpratęs gauti rezultatus, ne atsiprašymus. Už tai jis mokėjo 
pinigus. 

— Įvyko netikėtas dalykas. 


Ketvirtoji dalis 


Smūgis! 

Sugrįžusi į biurą Floridoje, Elė atidžiai perskaitė Bostono 
skyriaus pranešimą apie Deivido Kelio ir kito žmogaus nu- 
žudymą Broktone prieš dvi dienas. Ji jautėsi tiesiog klai- 
kiai, žmogžudystės galėjo įvykti dėl jos kaltės. 

Tai buvo kruvinas profesionalo darbas. Durtinė žaizda 
peiliu po penktu kairės pusės šonkauliu. Ašmenys žiauriai 
susmeigti iki širdies. Kad ir kas tai padarė, auka turėjo ken- 
tėti. O kitas vyrukas - tas, su pačiūžos geležte nugaroje, — 
profesionalus nusikaltėlis, vardu Erlas Ansonas, turintis 
šaknų Bostone ir Pietų Floridoje. 

Jai dar labiau kėlė nerimą Nedo pirštų atspaudai visur 
aplinkui nusikaltimo vietą. 

Kaip ji galėjo susidaryti apie jį visiškai klaidingą nuo- 
monę? Arba jis pats šaltakraujiškiausias žudikas, apie kurį 
ji kada nors buvo girdėjusi, arba neįtikėtinai baisus žudikas 
sekė paskui jį. Tai buvo kažkas, kas žinojo, su kuo jis turėjo 
kontaktų Bostone. Kažkas norintis to, ką turi Nedas. 

Galbūt pavogtų paveikslų. 

Dabar Nedas buvo susijęs su septyniomis žmogžudystė- 
mis. Jis buvo daugiau nei svarbiausias įtariamasis asmuo. 
Jo veidas badė akis lįsdamas iš kiekvieno policijos depar- 
tamento fakso aparato. Nedas buvo įtariamasis asmuo 
didžiausiose Bostono gaudynėse - po ko? - po Bostono 
Smaugiko. 

Ne, - pagalvojo Elė, užvertusi bylą su nuotraukomis iš 
nusikaltimo vietos. Negali būti, kad taip galėtų įvykti! Tik 
ne po to, kai Nedas taip kalbėjo apie savo brolį. Ji negalėtų 
įsivaizduoti jo, žudančio Deivą. Ne! Neįmanoma! Elė išsi- 
traukė negrabiai pakeverzotus užrašus, kuriuos brūkštelė- 
jo po paskutinio pasikalbėjimo su juo: 

BC Teisės mokykla. Dabar šeimos viltis... 

Policija nusikaltimo vietoje rado knygą apie dailės meną 
su išplėštu puslapiu. Žymus van Gogo portretas. Taigi da- 
bar Nedas taip pat žinojo. 

Tesk paieškas, - Nedas maldavo jos. - Surask Gašė. 

Dar ten buvo Tes. Kaip ji susijusi su visu tuo? Ji turėjo 
būti susijusi. Policijos ataskaitos apie ją buvo atliktos pavir- 
šutiniškai ir nieko nepaaiškino. Jos asmens liudijimo pažy- 
mėjimas vedė į niekur. Viešbučio sąskaitos buvo visuomet 
apmokėtos grynaisiais. 

Keistas jausmas kirbėjo jos galvoje. Ar kada nors buvai 
įsimylėjusi, Ele? 

Būk realistė, - tarė ji sau. - Remkis protu! Vyrukas ją pa- 
grobė ir laikė įrėmęs pistoletą aštuonias valandas. Jis buvo 
įsivėlęs į septynias žmogžudystes. Jo ieškojo tiek pat įsta- 
tymo saugojimo agentų, kiek ir Osamos bin Ladeno. Tiesą 
sakant, ar ji galėjo jausti pavydą? 

Ir kodėl buvo taip, jog trūkstant visų įrodymų ji iš tikrų- 
jų tikėjo tuo vyruku? 

Sugrįžk prie meno, - pasakė Elė pati sau. Raktas slypi va- 
gystėje. Tai buvo jausmas, kurį Elė jautė nuo pat pradžių. 

Laidas buvo nukirptas. Taigi vagys Žinojo signalizacijos 
kodą. Jeigu Nedo draugužiai nepavogė paveikslų, kažkas 
kitas tai padarė. Kas? 

Tie patys du žodžiai - savųjų darbas. 

Elė kantriai laukė, kol šampano spalvos „Bentley“ atlenkia- 
mu stogu įslinko pro atsiveriančius vartus ir girgždėjo link 
jos ilgu, baltais akmenukais barstytu įvažiavimo keliu. 

- Agente Šartlef. — Stratonas sustojo žiediniame keliu- 
ke, vaidindamas nustebusį. Jis vilkėjo golfo drabužius, ojo 
veido išraiška rodė, kad jis, matydamas agentę, džiaugiasi 
taip, lyg būtų pataikęs kamuoliuku į mišką. 

— Bandymas areštuoti Bostone - puikus darbelis, - pa- 
sakė Stratonas, lipdamas iš mašinos. - Nemanau, kad per 
tą laiką, kurį jūs su Keliu praleidote kartu, sugebėjote suži- 
noti ką nors apie mano paveikslus? 

— Mes palaikome ryšius su prekybos agentais ir polici- 
jos organais po visą pasaulį, - atsakė Elė, stengdamasi ne- 
žvelgti piktai. - Niekas ligi šiol nepateko į akiratį. 

— Niekas į akiratį, tiesa? — Stratonas šyptelėjo iš po Oa- 
kley akinių nuo saulės. - Ką gi, išduosiu jums mažą pa- 

slaptį... - Jis pasilenkė arčiau ir griežtai sušnibždėjo Elei į 
ausį. - Jų čia nėra! 

Stratonas pasuko į savo namus, 0 Elė nusekė paskui. At- 
ėjo kambarinė ir padavė jam keletą Žinučių. 

— O kaip tas tavo mažasis draugas, gelbėtojas, kuris su- 
gebėjo įsigauti pro mano saugos sistemą? Ar jis taip pat ieš- 
komas? 

— Kaip tik dėl to aš ir esu čia. - Elės balsas aidėjo di- 
džiulėje nišoje. - Tiesa yra ta, kad mes nesame tikri, kas iš 
tikrųjų įsilaužė pro jūsų apsaugos sistemą. 

Stratonas susierzinęs nusisuko. Jis užkėlė akinius nuo 
saulės ant savo praplikusios kaktos. 

— Aš būčiau pamanęs, kad šio vyro pistoletas, priremtas 
jums prie galvos, išvaduos jus nuo šios „savųjų darbelio“ te- 
orijos. Kiek dabar jis yra nužudęs - penkis, šešis? Prisipažįs- 
tu, nelankiau detektyvų mokyklos. Bet ar nėra jau toks per- 
dėjimas manyti, jog galbūt jis gali turėti mano paveikslus. 

Elė pajuto, kaip trūktelėjo jos veido raumenys. 

— Jus sugaišinsiu tik vieną minutėlę. 

Stratonas pažvelgė į savo laikrodį. 

— Maždaug po dvidešimties minučių susitinku prieš- 
piečių Collette klube. Manau, liko viena minutė, kad išklau- 
syčiau jūsų paskutines puikias idėjas. 

Elė nekviesta nusekė paskui Stratoną į jo studiją. Šis su- 
dribo už stalo minkštoje odinėje kėdėje. 

— Jūs atsimenate, klausinėjau, kodėl signalizacijos kabe- 
lis buvo nukirptas, nors tarnaitė ir prisiminė, kad įsibrovė- 
liai turėjo vidaus kodą? - Elė atsisėdo priešais jį ir atsivertė 
savo aplanką. 

Jis nekantraudamas sukinėjo ranką. 

— Tikriausiai mes tai išsiaiškinome? 

— Mes išsiaiškinsim, - atkirto Elė, parodydama manilinį 
voką, - kai tik suprasime, ką daryti su šituo. 

Ji ištraukė plastikinį įrodymų maišelį ir padėjo ant ra- 
šomojo stalo priešais jį. Viduje buvo išlyginta popieriaus 
5kiautelė. Stratonas pažvelgė, ir įžūli šypsena išnyko nuo 
jo veido. 

10-02-85 - jo signalizacijos kodas. 

— Tai nėra jau toks perdėjimas, tiesa, - tarė Elė, prikąs- 
dama lūpą, - sukti sau galvas, kodėl vagys buvo taip go- 
džiai susidomėję jūsų pirmojo IPO data. 

— Kurjūs tai aptikote? - Stratono veidas įsitempė. 

— Prie vieno iš žmonių, nužudytų Leikvorte, kūno, - at- 
sakė Elė. - Prieš tai jūsų klausiau, ar galėtumėt pateikti tų, 
kurie galėjo sužinoti jūsų signalizacijos kodą, sąrašą. Regis, 
ponią Straton, žinoma... 

Stratonas papurtė galvą, tarsi būtų pralinksmintas. 

- Jūs tikrai įsivaizduojate save esant apsukrią detekty- 
vę, tiesa, agente Šartlef? 

Elė pajuto, kaip įsitempė jos nugara. 

— Atsiprašau? 

— Jūs turite menų mokslinį laipsnį, - tęsė Stratonas. — 
Jūsų darbas yra asistuoti kitiems agentams nustatant kūri- 
nių kilmę ir, manau, autentiškumą. Įsivaizduoju, kaip jums 
turėtų būti sudėtinga Žavėtis grožiu ir praleisti savo gyve- 
nimą beieškant nuostabių daiktų, kurie priklauso kitiems 
žmonėms. 

— Mano darbas yra atskleisti apgavystes, - atkirto Elė, 
truktelėdama pečiais, — ar jos būtų drobėse, ar ne. 

Pasigirdo beldimas į duris. Liz Straton kyštelėjo galvą. 

— Atleiskite! - Ji šyptelėjo Elei, paskui kiek apatiškai 
Stratonui. - Denai, klajūnai atvyko. 

— Aš tučtuojau ateisiu... - Jis pažvelgė į ją ir nusišypsojo. 
Paskui grįžo prie Elės. 

— Bijau, kad mūsų pinigų švaistymo laikas jau baigėsi, 
agente Šartlef. - Jis atsistojo. - Mes ruošiame namus nedi- 
deliam šeštadienio vakaro susibūrimui. „Pakrantės išsau- 
gojimo sąjunga“ — nuostabi priežastis. Jūs turėtumėte ateiti. 
Mes ką tik gavome apmokėjimą iš draudimo kompanijos. 
Ant sienų bus įvairių naujojo meno kūrinių. Norėčiau iš- 
girsti jūsų nuomonę. 

— Žinoma, - atsakė Elė, — jūs sumokėjote per daug. 

Stratonas spoksojo į ją patenkinta šypsena. Jis įkišo ran- 
ką į kelnių kišenę ir ištraukė pluoštą sąskaitų, kredito kor- 
telių, kiek smūlkių pinigų ir paliko tai ant rašomojo stalo. 

- Vienas iš mano darbų, kaip mes suprantame, agente 
Šartlef, yra apsaugoti savo šeimą nuo Žmonių, kaltinančių 
mus dėl privačių reikalų. 

Elė susirinko įrodymų maišelį ir jau norėjo padėti at- 
gal į aplanką, kai kažkas privertė ją sustoti ir įdėmiau pa- 
žvelgti. 

- Jūs esate golfo žaidėjas, pone Stratonai? 

- Žaidžiu jį, agente Šartlef. - Stratonas nusišypsojo. — 
Dabar, jeigu man atleisite... 

Tarp pluošto sąskaitų ir smulkių pinigų ant savo angliš- 
ko, oda apmušto stalo Stratonas buvo numetęs juodą golfo 
kamuoliuko laikiklį. 

Palikęs Filo namus įšokau į Deivo „Subaru“. Sumečiau, 
kad turiu šiek tiek laiko, kol kūnai bus aptikti, - greičiau- 
siai dieną, - ir tuomet jau turėjau būti už mylių. Tačiau kur 
už mylių? 

Vairavau beprotiškai. Prieš akis vėl ir vėl iškildavo bai- 
sus brolio vaizdas: jis sėdi ten kaip koks išskrostas gyvu- 
lys. Žinojau, kad aš jį įvėliau į šį reikalą. Mačiau jo daiktus, 
išmėtytus po visą automobilį: vadovėlius, porą sudėvėtų 
Nike marškinėlių, krūvą kompaktinių diskų, Deivio atsi- 
pumpuota muzika... 

Viename provincijos mietelyje Šiaurės Karolinoje at- 
sikračiau automobilio ir suradau tokį prekeivį, aikštelėje 
parduodantį naudotus automobilius. Jis nieko neklausinė- 
damas man pardavė dvylikos metų senumo „Impalą“ už 
350 dolerių. Nuėjau į šalikelės užkandinės vyrų tualetą ir 
nusidažiau plaukus. Paskui didžiąją jų dalį atsargiai nusi- 
kirpau. 

Kai pažvelgiau į veidrodį, buvau jau kitas Žmogus. 
Mano tankūs, šviesūs plaukai kartu su daugybe kitų daly- 
kų buvo dingę. 

Šios kelionės metu galvojau apie savo gyvenimo baigtį. 
Paprasčiausiai tik reikia pasukti į atokią magistralės stotelę 
ir paleisti šią seną griuveną nuo uolos. Jeigu galėčiau ras- 
ti uolą arba pistoletą. Tai, tiesą sakant, mane prajuokino. 
Štai koks aš, ieškomas dėl septynių žmogžudysčių ir netu- 
rintis ginklo! 

Galėčiau užbaigti tai šioje kelionėje. Tačiau jeigu taip 
padaryčiau, visi galvotų, kad buvau kaltas ir nužudžiau 
žmones, kuriuos mylėjau. O kas ieškotų jų žudiko? Taigi 
pamaniau, jog galbūt turiu sugrįžti į Floridą, kur visa tai 
prasidėjo. | 

Visa tai nesuprantamu būdu įgavo prasmę. Aš turiu 
jiems - policininkams, FTB, visam pasauliui - parodyti, 
kad nieko nepadariau, nieko nenužudžiau, išskyrus tą vie- 
ną žudiką. 

Taigi praėjus maždaug dienai aš savo kledaru dardėjau 
per Okičobio tiltą į Palm Bičą. Pasistačiau automobilį prie- 
šais Brazilian Court. Sėdėjau spoksodamas į geltono atspal- 
vio pastatą ir traukiau į plaučius lengvą vėjelį, dvelkiantį 
nuo sodų, supratau, kad tai mano kelionės pabaiga: atvy- 
kau ten, kur viskas prasidėjo. 

Užsimerkiau vildamasis, kad mane pasieks kokia nors 
karminė išmintis ir patars, kaip elgtis toliau. 

O kai atsimerkiau, pamačiau pranašingą ženklą. 

Ten buvo Elė Šartlef, išeinanti pro pagrindines duris. 

Elė nusprendė, jog yra pora būdų, kaip ji galėtų elgtis. 

Perduoti Morečiui tai, ką suradusi, ir leisti jam pačiam 
tvarkytis - kita vertus, Tes Makolif žmogžudystė netgi ne- 
buvojų atvejis - arba viską atiduoti Palm Bičo policijos val- 
dybos globai. Tačiau Elė jau matė, kaip žvaigžde laikomas 
Stratonas elgėsi su jais. 

Arba ji galėtų veikti taip, kaip jaučia kiekviena jos kūno 
ląstelė. 

Ženkime žingsnį į priekį, tik dar vieną ar du žingsnius... 
Kam tai galėtų pakenkti? 

Ji paprašė asistento, su kuriuo kartu dirbo biure, at- 
spausdinti Stratono nuotrauką iš interneto ir susigrūdo ją 
sau į rankinę. Elė liepė perduoti Morečiui, kad išeinanti ke- 
lioms valandoms. Paskui ji įlipo į savo tarnybinį „Crown 
Vic“ ir pasuko greitkeliu atgal į Palm Bičą. 

Ji žinojo, kad Moretį ištiks infarktas. Šypsena nušvito 
Elės lūpose: Velniop meną! | 

Važiuodama Okičobio tiltu ji pasuko į viešbutį Brazi- 
lian Court. Dabar buvo tikrai daug ramiau nei prieš keletą 
dienų. 

Elė nuėjo į vestibiulį. Patrauklus šviesiaplaukis vaiki- 
nas stovėjo už registracijos stalo. Ji kyštelėjo FTB ženklelį, 
laisvai kabantį jai ant kaklo, ir parodė vyrui Deno Stratono 
nuotrauką. 

— Gal kartais esate matęs šį asmenį? 

Registratorius sekundėlę žiūrėjo, paskui gūžtelėjo pe- 
čiais. Jis parodė ją kolegei. Šioji papurtė galvą. 

— Galbūt jūs parodykite ją Saimonui? Jis dirba naktimis. 

Elė kaišiojo nuotrauką visiems: durininkui, paskui 
restorano vadybininkui. Ji parodė ją porai padavėjų. Visi 
purtė galvas ir sakė „ne“. Elė pagalvojo, kad sėkmė buvo 
abejotina. Galbūt ji sugrįžtų nakčia ir pamėgintų susitikti 
Saimoną. 

— Ei, aš pažįstu šį dabitą! - šūktelėjo vienas iš kambarius 
prižiūrinčių padavėjų, surastų virtuvėje. Vos pamačius Stra- 
tono veidą jo akys sužibo. - Tai panelės Makolit draugas. 

Elė sumirksėjo. 

— Arjūs tikras? 

— Žinoma, esu tikras! - sušuko padavėjas Džordžas. - Jis 
kartais čia ateina ir negaili arbatpinigių. Man davė dvide- 
šimt dolerių, kad iššaučiau butelį šampano. 

— Sakote, jie buvo draugai? - pasitikslino Elė, jausdama 
padažnėjusį savo pulsą. 

— Galite vadinti juos draugais. - Džordžas nutaisė šyp- 
seną. —- Turėčiau ir aš išmokti įsigyti draugų kaip šis. Sunku 
įsivaizduoti: kresnas, praplikęs dabita su tokia gražuole! 
Reikia manyti, kad jis turėjo pinigų, tiesa? 

— Taip. -Elė linktelėjo. - Daugybę pinigų, Džordžai. 

Aš pasukau „Impalą“ į puspilnę karinio kelio aikštelę Oki- 
čobio pietuose, paskui į Verno degalinę link „Tamio ir Semi- 
nolo“ lombardo - gana tolimas kelias nuo didžiulių namų 
paplūdimyje. 

Vieta atrodė panaši į kažkokią griūvančią laivyno kon- 
torą arba į vieną iš tų baltintų, tinkuotų namelių, kur gy- 
vena apsileidę teisininkai, nagrinėjantys nelaimingų trans- 
porto atsitikimų bylas. Tai išdavė ant šaligatvių stovintys 
keli pertvarkyti „Vespas“ motoroleriai ir suskilęs Yamaha 
ženklas lange. 

„Geofo motociklai“. NACIONALINIS MAŽŲJŲ LENK- 
TYNIŲ ČEMPIONAS, 1998. 

Pasistačiau automobilį ir žengiau į vidų. Prie prekys- 
talio nieko nebuvo. Galiniame kieme išgirdau variklio, 
didinančio apsukas, garsą. Pro lentynas, nukrautas dėžių 
su šalmais, prasispraudžiau į garažą. Ant grindų mačiau 

pusiau nugertą Pete's Wicked alaus butelį ir porą nunešiotų 
Adidas sportinių batelių, išlindusių iš po švytinčio „Ducatti 
999“. Variklis vėl užkaukė. 

Aš paspyriau sportbačius. 

- Šis daiktas burzgia kaip senė, turinti kosulio priepuo- 
lį. Ar tik taip skamba? 

Tepaluotas veidas išlindo iš po motociklo. Pasirodė 
trumpai apkirpti oranžiniai plaukai ir švystelėjo miglota 
šypsena. 

— Nežinau, bičiuli. Manau, kad tai priklauso nuo to, 
kaip greitai sena dėžė gali lėkti. 

Paskui jo akys išsprogo taip plačiai, tarsi aš būčiau išro- 
pojęs iš kriptos filme „Mirusiųjų prabudimas“. 

— Po galais, Nedai! - Geofas Hanteris numetė veržlia- 
raktį ir pašoko ant kojų. - Ar tai tu, Nedai, ne koks nors 
Endriu Kunanano antrininkas? 

— Tai aš, - atsakiau Žengęs žingsnį į priekį, - kad ir kas 
iš manęs liko. 

— Drauguži, norėčiau pasakyti, kad man malonu tave 
regėti, - Geofas pasakė purtydamas galvą. - Bet nuošir- 
džiai sakau, aš vyliausi, kad esi tikrai daug toliau nuo šios 
apgailėtinos vietelės. - Jis apsikabino mane savo purvino- 
mis, tepaluotomis rankomis. 

Čempionas buvo „kivis“, naujazelandietis, keletą metų 
dalyvavęs pasaulio motociklų mažųjų lenktynių ture. Kar- 
tą jis netgi pasiekė turo greičio rekordą. Po kurio laiko dėl 
Jack Daniel's ir keblių skyrybų jis baigė per motociklų šė- 
liones rodyti tokius triukus kaip šokinėjimas per mašinas 
ir pro ugnies žiedus. Esu sutikęs jį dirbantį Bradley's bare. 
Padaryk jo akivaizdoje ką nors pakankamai beprotiško ir 
pridėk alaus, Čempas neatsisakys dalyvauti! 

Jis nuėjo prie mažo šaldytuvo ir atidarė man Pete's. Pas- 
kui atsisėdo ant jo. 

— Manau, kad esi čia ne dėl alaus, tiesa, drauguži? 

Papurčiau galvą. 

— Aš giliai įklimpęs į šūdą, Geofai. 

Jis prunkštelėjo. 

— Manai, jei mano smegenys pusiau iškepusios, o kitą 
pusę laiko esu girtas, tai negaliu skaityti laikraščių, Nedai? 
Na, gal tai ir tiesa, bet aš galiu įsijungti TV. 

— Tu žinai, aš nieko nepadariau, Čempai. - Pažvelgiau 
jam į akis. 

— Tu aušini burną, draugeli. Manai, kas nors tikrai tave 
pažįstantis patikės, kad važinėji po šalį žudydamas kie- 
kvieną sutiktą tipelį? Aš susirūpinęs dėl likusio pasaulio. 
Užjaučiu dėl tų tavo draugų, Nedai, ir tavo brolio. Tik 
į kokią tu painiavą įsivėlei? 

— Į tokią, kur reikia didžiulės pagalbos, Geofai. 

Jis gūžtelėjo pečiais. 

— Tu nedaug tikiesi, jeigu ateini pas mane. 

- Viliuosi, kad ateinu, - tariau ir kiek gurkštelėjau, — 
į vienintelę galimą vietą. 

Geofas sumirksėjo ir stumtelėjo link manęs savo alų. 

— Buvau ten, - pasakė jis linktelėjęs. - Tai ilgas, tiesus 
nuosmukis žemyn iš pirmosios vietos, ypač kai negali aiš- 
kiai matyti ryte, nekalbant apie bandymą vairuoti, atlikti 
šaukšto vingius lekiant šimtą aštuoniasdešimt mylių per 
valandą greičiu. Atleisk, neturiu daug grynųjų, draugeli. 
Tačiau žinau, kaip padėsiu ištrūkti iš čia, jeigu tau to reikia. 
Truputį pažįstu tuos laivus, kurie priartėję slapta praplau- 
kia pro pakrantės apsaugą, kad ir ką, po velnių, jie gabentų. 
Spėju, kad jie taip pat išplaukia atgal. Lažinuosi, kad Kosta 
Rika skamba visai neblogai, teisingai? 

Papurčiau galvą. 

— Aš nemėginu išvykti, Geofai. Tik noriu įrodyti, kad 
nepadariau tų dalykų, ir trokštu išsiaiškinti, kas tai įvykdė. 

— Suprantu... Tu prieš tokią armiją, drauguži. 

— Arba išsiaiškinsiu, arba nusižudysiu, - atsakiau. 

— Taip pat ne naujiena. - Geofas patrynė tepaluotas ran- 
kas į savo oranžinius plaukus. - Mėšlas! Atrodo, nepaisant 
visko, esu tobulai išmokytas ištiesti ranką. Be to, dar esu ir 
mulkis, neatsispiriantis beviltiškiems reikalams. Tačiau tu 
tai žinai, tiesa, Neduk? Štai kodėl tu esi čia. 

— Dėl to, - prisipažinau. - Be to, neturiu kur daugiau 
eiti. 

- Pamalonintas. - Čempas dar gurkštelėjo alaus. - Tu, 
aišku, Žinai, kad jeigu būčiau pagautas kartu su tavimi, vis- 
kuo rizikuočiau - savo verslu, galimybe sugrįžti. 

Jis pakilo ir nušlubčiojo prie kriauklės taip, tarsi šliauž- 
tų po dviejų valandų regbininkų grumtynių. Geofas nusi- 
prausė purvą nuo rankų ir veido. 

— Ak, sugadinsiu tavo sugrįžimą, draugeli... Bet mes 
privalome išsiaiškinti tiesiai, prieš man įsipareigojant. 

- Aš nestumsiu tavo subinės į jokį pavojų, Čempai, jei- 
gu tai turi galvoje. 

— Pavojų? — Jis pažvelgė į mane, tarsi aš būčiau pami- 
šęs. - Tu tikriausiai juokauji, draugeli! Aš skraidau per 
degančio benzino ugnį už tris šimtus dolerių už šuolį. Tik 
galvoju... Tu, po galais, esi nekaltas, tiesa, Nedai? 

- Žinoma, esu nekaltas, Geofai. 

Jis keletą sekundžių pasvarstė parimęs ant alaus butelio. 

— Gerai, tai palengvins reikalus... Ar tau kas nors kada 
sakė, jog esi kietas, suknistas derybininkas, Nedai? - Čem- 
po akyse sužibo šypsena. 

Aš priėjau ir ištiesiau jam ranką. Paskui truktelėjau jį 
prie savęs. 

— Daugiau neturėjau į ką kreiptis, Geofai. 

— Nereikia man visų tų sentimentų, Nedi. Kad ir ką turi 
omenyje, tai yra daug patikimiau, nei dirbti įprastu būdu. 

Tačiau prieš pradedant tai laistyti alumi, tau reikia turėti 
kokį nors planą. Ką mes dar turime šioje duobėje? 

— Tikiuosi, vieną merginą, - pasakiau. 

— Vieną merginą? - Geofas sušnairavo. 

— Manau, gera naujiena yra ta, jog ji taip pat manimi 
tiki. 

— Puiku, draugeli. Mes sutriuškinsime juos savo gausa. 
O kokia gi bloga Žinia? 

Aš susiraukiau. 

— Bloga Žinia yra ta, kad ji iš FTB. 

— Pasakyk man tiesiai. - Specialusis vadovaujantis agentas 
Moretis atsistojo prie savo rašomojo stalo, atidžiai žvelgda- 
mas į Elę. Jo žandikaulis atvipo, tarsi jis būtų šokiruotas ar 
kuo nors netikėtų. - Tu nori, kad suimčiau Deną Stratoną 
apklausai dėl žmogžudystės? 

— Pažvelk, - tarė Elė, ištraukdama įrodymų maišelį su 
juodu golfo kamuoliuko laikikliu iš Tes Makolif kamba- 
rio. - Matai šitą, Džordžai? Kai klausinėjau Stratoną jo 
namuose, jis iš savo kišenės ištraukė tokį pat juodą gol- 
fo kamuoliuko laikiklį. Jie yra iš tarptautinio golfo klubo 
Trump. Stratonas yra jo narys. Tai rodo jį susijus su nusi- 
kaltimo vieta. 

- Jis susijęs ir su keliais šimtais kitų Žmonių, - mirksė- 
damas atsakė Moretis. - Girdėjau, kad Rudis Džulianis irgi 
narys. Tu taip pat nori jį suimti? 

Elė linktelėjo. 

— Jeigu jis turėjo ryšių su Tes Makolif, Džordžai, taip. 

Elė atsivertė savo aplanką ir padėjo Deno Stratono nuo- 
trauką ant stalo. 

— Aš nuėjau į Brazilian Court viešbutį ir ten parodžiau ją. 
Stratonas pažinojo ją, Džordžai. Jis daugiau nei pažinojo ją. 
Jie turėjo meilės reikalų. 

Moretis spoksojo į ją veriančiu žvilgsniu. 

— Tu vaikščiojai po nusikaltimo vietą su nuotrauka 
vieno iš įžymiausių Žmonių Palm Biče? Tai ne mūsų ju- 
risdikcijoje. Maniau, kad mes suprantame vienas kitą, 
Ele. Tu neturi rūpintis mirusiaisiais, 0 privalai ieškoti 
paveikslų. 

— Jie yra tarpusavyje susiję, Džordžai. Tie paveikslai, 
Stratonas, taip pat Tes Makolif... Padavėjas atpažino jį. Jie 
turėjo meilės ryšių. 

— Ir kuo tu norėtum, kad jį apkaltinčiau, specialioji agen- 
te? Neištikimybe savo Žmonai? 

Moretis apėjo aplink stalą ir uždarė duris. Paskui jis 
palinko ant savo rašomojo stalo krašto, atrodydamas kaip 
priekaištaujantis mokyklos direktorius. 

— Denas Stratonas nėra koks pankas, kurį priremtum 
prie sienos be tikrų įrodymų, Ele. Tu sugrįžai atgal į Bra- 
zilian Court nepaisydama mano nurodymų dėl bylos, kuri 
yra netgi ne mūsų? Tu nuo pat pradžių erzinai tą vyruką, o 
dabar nori jį suimti už žmogžudystę? 

- Jis turėjo ryšių su auka. Kaip mes į tai nekreipsime 
dėmesio? 

— Aš ne visai tave suprantu, Ele. Mes turime įtariamą- 
jį, kuris įrėmė prakeiktą pistoletą tau į galvą Bostone. Jo 
pirštų atspaudų yra dviejose žmogžudysčių vietose, brolis 
rastas negyvas. Be to, išaiškėjo, kad šis vyrukas buvo su ta 
mergužėle Makolif jos nužudymo dieną. O tu nori, kad aš 
suimčiau Deną Stratoną? 

— Kam Keliui žudyti merginą? Jis buvo įsimylėjęs ją, 
Džordžai. Stratonas meluoja, Džordžai. Jis neprisipažino 
pažinojęs auką ir neminėjo to, kai Palm Bičo policija ten 
buvo. 

- Iš kur tu Žinai, kad jis neminėjo to Palm Bičo polici- 
jos departamente? - paklausė Moretis. - Ar tu tikrinai jų 
raštiškus liudijimus byloje? - jis nusivylęs atsikvėpė. - Aš 
dėl to užbėgsiu į Palm Bičo policijos departamentą. Duodu 
žodį. Ar tuomet bus gerai? Tu turi išmokti pasitikėti tarny- 
bomis, atliekančiomis savo darbą. Joms paskirta peržvelgti 
tas bylas. Lygiai taip ir tu turi daryti savo darbą, teisingai? 

— Taip, - linktelėjo Elė. Ji pasiekė savo tiek, kiek galėjo. 

—- Tik dar vienas dalykas... - pridūrė Moretis, ranka 
apkabindamas Elę per pečius, kai lydėjo ją prie kabineto 
durų. - Užsuk kada nors pas mane vėl su kuo nors panašiu, 
ir kitas tavo „išeinantis už pareigos ribų“ darbas bus tirti 
pardavimų sukčiavimus parduotuvėse Kolinso aveniu. Tai 
tikrai būtų to nepaprasto tavo išsilavinimo švaistymas, ar 
ne, specialioji agente Šartlef? 

Elė pasikišo po ranka įrodymų aplanką. 

— Taip, sere, - linktelėdama pritarė ji, - tai būtų švais- 
tymas. 


I|/3 

Elė ritosi baidare per kylančias bangas, ištiesindama laive- 
lį, kai vėl kildavo kita banga. 

Baidarė buvo graži. Ji laikė ją tvirtai užplaukdama, nu- 
jausdama akimirką, kai banga pasiekia aukščiausią tašką. 

Tuomet ji pakliuvo į smarkų sūkurį. Sekundę Elė laukė 
nejudėdama, apimta palaimos, paskui leidosi į jį tarsi iš- 
šauta raketa. Šalti purslai taškė jai veidą. 

Ji buvo to sūkurio viduje, beveik kaip kokiame vamz- 
dyje. Dešimt balų. Elė laikėsi ramiai laukdama, kol banga 
suduš, ir jautėsi gyva šimtu procentų. 

Pagaliau banga virš jos sudužo. Ji šovė į viršų, o baidarė 
šoktelėjo į orą. Elė valdė ją keletu yrių, slysdama link kran- 
to. Dar viena banga trenkė jai iš paskos. 

Elė įslydo į krantą. Ji nusišluostė sūrius purslus nuo 
savo veido. 

Dešimt! 

Mergina pagalvojo apie dar vieną plaukimą, paskui iš- 
traukė stiklo pluošto laivelį iš gožos, pasikišo jį po pažasčia 
ir pasuko atgal link rožinio dviejų kambarių bungalo Del- 
rėjuje, kurį nuomojosi už kvartalo. 

Tokie vėlyvo popiečio pasiplaukiojimai, kada aukštos 
bangos, buvo vienintelis laikas, kai Elė galėjo jaustis viena 
ir pakankamai laisva galvoti apie likusį pasaulį. Ir pagalvo- 
ti iš tiesų. Atsikraustyti čia vertėjo: ji turėjo nuosavą mažą 
pasaulį, kai kas nors ją neramino. O šiuo metu atrodė, kad 
viskas jai kėlė nerimą. 

Ji žinojo, kad Moretis neketino veltis į tą nesąmonę dėl 
Stratono ryšių su Tes. Jie jau turėjo Nedą, suvyniotą ir su- 
rištą geltona juosta. Pirštų atspaudai, ryšys su aukomis, fe- 
deralinio pareigūno pagrobimas - viskas. 

Būk gera, mažoji agente, - paragino save Elė. Kaip sakė 
Moretis, šis Tes Makolif reikalas netgi nebuvo jų byla. 

Kažkas atklydo į jos mintis. Matyt, tai, apie ką kalbėda- 
vo jos senelis. Jis buvo vienas iš tų savo jėgomis iškilusių 
žmonių, kurie kovėsi su gangsteriais ketvirtajame dešim- 
tmetyje. Senelis blogus vyrukus vadino „skystakiaušiais“. 
Jis iš mažos palaidinukių siuvyklos sukūrė didelę sportinių 
drabužių firmą. 

Kai gyvenimas smogia tau iš už kampo, - visuomet sakyda- 
vo jis, smok atgal! 

Elė buvo įsitikinusi, kad tas šunsnukis Stratonas buvo 
kažkaip susijęs su jo paties paveikslų vagyste, galbūt su Tes 
žmogžudyste. Kaip jis šaipėsi iš jos! Atrodo, lyg būtų kurs- 
tęs ją. Surask ką nors prieš mane. Pabandyk. 

Taigi surask ką nors, Ele. Ji tempė stiklo pluošto baidarę 
aukštyn iki savo verandos. 

Smok atgal! 

Tarsi tai būtų taip lengva, tiesa? Vis dar apsitempusi neo- 
preno kostiumu Elė skalavo druską iš laivelio korpuso. 

Ji dirba FTB, ne palaidinių versle. Čia uždėtos įsakymų 
grandinės. Jos darbas griežtai apibrėžtas. Ji yra kai kam pa- 
valdi. Tai ne šiaip kažkokia kupra, kurią ji neša. Tai žmo- 
nėms nesuprantama. 

Tačiau tokia yra jos profesija. 

Elė atrėmė baidarę į sieną ir, kratydama purslus nuo 
plaukų, nusiavė savo aukštus guminius batus. Tai tikrai 
būtų puikaus tavo išsilavinimo švaistymas, tiesa? — prunkštelė- 
jo Moretis. Ji kiekvieną dieną prarasdavo pusiausvyrą kal- 
bėdama su juo. O Nedas? Kodėl ji taip elgėsi? 

— Ką tu mėgini daryti? - susierzinusi ir purtydama galvą 
sumurmėjo ji. - Leisti tam vyrukui sugriauti tavo karjerą? 

Ji išgirdo už savęs balsą, mirtinai ją išgąsdinusį. Elė 
greitai atsisuko. 

— Būk atsargi, ko nors trokšdama, Ele... Niekada neži- 
nai, ką potvynis atplukdys. 

— Viešpatie, Nedai! - Elės akys išsprogo. 

Ar bent jau jis atrodė kaip Nedas, tik trumpais ir tam- 
sesniais plaukais bei keturias dienas neskusta barzda. 

— Nebijok! - Nedas pakėlė rankas. - Šįkart nebus jokių 
pagrobimų, Ele. Prisiekiu. 

Elė nebijojo, tik jautėsi supykusi ir šį kartą Žinojo, kad 
atėjo laikas parodyti tai, ko išmokyta. Ji metė žvilgsnį į savo 
pistoleto dėklą ant kabyklos virtuvės viduryje. Šį kartą ji 
bus toji, kuri kontroliuos padėtį. 

Elė metėsi link virtuvės. Nedas bėgo iš paskos, griebda- 
mas ją už rankos. 

— Prašau, Ele... 

Ji staigiai apsisuko jo laikoma. 

— Velniai rautų, Nedai, ką, po galais, tu čia darai? 

— Pagalvojau, jog esant tokiam viešumui, - jis susivaldė 
nenusišypsojęs, - tavo kabinetas tiesiog pasirodė netinka- 
mas susitikimams. 

Elė dar kartą mėgino jį atstumti, bet jis laikė ją tvirtai, 
tačiau ne taip stipriai. 

— Man reikia pasikalbėti su tavimi, Ele. Tik išklausyk 
mane. 

Ji panūdo parmesti jį ir nubėgti ginklo, tačiau turėjo 
pripažinti, jog šiek tiek iš tikrųjų buvo laiminga, tikrai lai- 
minga, kad jam nieko neatsitiko ir jis buvo čia. Elė jautėsi 
mažumėlę susidrovėjusi dėl to prigludusio prie kūno kos- 
tiumo ir dėl to, kad jis uždėjo ranką. Dabar ji paraudo. 

— Ką, po velnių, tu čia darai, Nedai? 

— Aš pasitikiu tavimi, Ele - štai ką darau. Rodau tau 
savo naują išvaizdą. Ką tu manai? 

— Manau, kai išeisi iš kalėjimo, būsi velniškai geras kan- 
didatas į „Ekstremalius pokyčius“. - Ji atsistūmė nuo jo. 

Nedas atleido savo ranką. 

— Norėjau pasakyti, jog galbūt ir tu galėtum pradėti pa- 
sitikėti manimi. 

Elė stovėjo, rūsčiai žvelgdama į Nedą. Ji vis dar norėjo 
bėgti pasiimti ginklo, bet ir žinojo, kad jis net nemėgins jos 
sulaikyti. 

— Sunku tavimi pasitikėti, Nedai. Kiekvieną kartą, kai 
tai darau, pasirodo, jog; dar kas nors, su kuo tu susijęs, atsi- 
randa negyvas. Iš kur čia atsiradai? Aš esu federalinė agen- 
tė, o ne tavo virtuali draugužė. Kas, po velnių, verčia tave 
manyti, kad aš tavęs nesuimsiu? 

— Vienas dalykas, - atsakė jis, vis dar laikydamas jos 
ranką. 

— Koks? - paklausė ji, rūsčiai žvilgtelėjusi į jį. 

Šis paleido jos ranką. 

— Manau, tu tiki manimi, Ele. 

Elė dar kartą metė žvilgsnį į ginklą, tačiau žinojo, kad 
nieko nebus. Ji nesirengė jo griebtis. Nedas buvo teisus, ji 
tikrai juo tikėjo. Elė jautė, kaip jos kūnas tarsi linguoja nuo 

įtampos. Pagaliau ji nusileido, įdėmiai žvelgdama jam į 
akis, ir paklausė: 

— Ar tu nužudei tą moterį, Nedai? 

— Tes? - Jis papurtė galvą. - Ne. 

— O tavo brolis? Kas jam nutiko? 

— Viskas, ką padariau, tai nuėjau pasimatyti su juo. Tai 
atsitiko po to, kai susitikau su savo tėvu. Ele, mano brolis 
buvo negyvas, kai ten nuėjau. Mano brolis, Ele. Kad ir kas 
tai padarė, jis laukė manęs. Manęs taip pat vos nenužudė. 
Kažkas jį pasiuntė, Ele. Jis galvojo, kad aš turiu paveikslus. 
Aš vis dar nežinau, kas jis buvo. 

- Jis buvo vardu Ansonas. Tai nieko vertas vykdytojas iš 
Pietų Floridos su mylios ilgio charakteristika. 

— Negi tau neaišku?.. Juk šitai ir įrodo. Kažkas jį atsiun- 
tė iš Čia. 

Elė prisimerkė. 

— Tu gyveni Pietų Floridoje, tiesa, Nedai? 

— Tikrai manai, kad jį pažinojau, Ele? - Jis įkišo ranką 
į kišenę ir ištraukė iš ten sulankstytą popieriaus skiaute- 
lę. - Pažvelk, turiu tau kai ką parodyti. 

Elė akimirksniu jį atpažino. Puslapis išplėštas iš knygos 
apie meną - van Gogo Dr. Gašė. 

— Deivas norėjo man tai parodyti, bet buvo nužudytas. 
Jis nesistengė manęs įkalbėti pasiduoti, tik mėgino padė- 
ti man, Ele. - Nedo akys buvo kaip bejėgio, maldaujančio 
vaiko. - Aš neturėjau, kur eiti, Ele. Gašė yra tikras. Tu turi 
padėti man jį surasti. 

— Aš federalinė agentė, Nedai. Ar to nesupranti? - Elė 
palietė jo ranką. - Nuoširdžiai užjaučiu tave dėl brolio. Ta- 
čiau vienintelis būdas, kaip galėčiau padėti tau, pasiduoti 
policijai. 

— Bet mes abu suprantame, kad tam jau kiek per vėlu. — 
Nedas atsilošė į verandos turėklus. - Žinau, visi mano, jog 

aš paėmiau paveikslus. Tes, Deivas... mano atspaudų yra 
visur. Tu nori išgirsti tiesą, Ele? Išteisinti save? Daugiau jau 
nebe. Kad ir kas pasiuntė tą kalės vaiką nužudyti Deivo, 
jis ieškojo paveikslų. Mes abu Žinome, kad niekas neketina 
toliau ieškoti, jeigu jau turi mane. 

— Prašau, galvok realiai, Nedai. - Elė pajuto nusivylimo 
ašaras, besikaupiančias akyse. - Aš negaliu prisidėti prie 
tavęs, nes esu su FTB. 

— Realiai galvoti? Ką, Ele? - Atrodė, kad Nedas žūsta. — 
Ar nemanai, kad aš kiekvieną dieną pabundu trokšdamas, 
kad to nebūtų nutikę... — Jis atbulas pasitraukė nuo veran- 
dos krašto. - Aš suklydau čia ateidamas. 

— Nedai, prašau, tu dabar negali iš čia išeiti. 

— Aš surasiu, kas mus pakišo, Ele. 

Nedas nušoko žemyn, Elė suprato, kad jos širdis pašė- 
lusiai daužosi. Ji nenorėjo, kad jis išeitų. Ką ji galėjo pada- 
ryti? Ryžtingai veikti ginklu. Ar ji ketino šauti į jį? 

Nušokęs jis atsistojo ant Žemės ir mirktelėjo jai, stovin- 
čiai verandoje su lašančiu naro kostiumu. Nedo įdėmus 
žvilgsnis nukrypo prie baidarės. 

- Šauni lenta. Tai Big Yak? 

— Ne, - atsakė Elė, purtydama galvą, - Scrambler. 

Jis pritariamai linktelėjo. Gelbėtojas, teisingai. Paskui jis 
ėmė trauktis atgal į naktį. 

— Nedai! - pašaukė Elė. 

Jis atsisuko. Sekundę jie stovėjo įdėmiai žvelgdami vie- 
nas į kitą. 

Ji gūžtelėjo pečiais. 

— Kad ir ką manytum, bet man tu labiau patinki švie- 
siais plaukais. 

Kai Denas ir Liz Stratonai surengė vakarėlį, atvyko A sąra- 
šo Žmonės, ar bent jau tie, kurie manosi esą iš A sąrašo. 

Kai Elė įėjo pro duris, madingai apsirengęs padavėjas 
prie jos prinešė padėklą nedidelių sumuštinių su ikrais. Ji 
akis į akį susidūrė su kai kuriais įžymiais Palm Bičo meno 
mėgėjais, kaip jie patys save vadino. Elė matė Ridą Barlou, 
galerijos savininką Vorto aveniu, lydimą žavios blondinės 
raudona suknele su gilia iškirpte; atpažino įspūdingą žila- 
plaukę moterį, įsikibusią į parankę įdegusiam ir perpus už 
ją jaunesniam vyrui. Ji buvo vienos iš dar pretenzingesnių 
kolekcijų mieste savininkė. 

Elė jautėsi kiek nesmagiai. Visos moterys buvo apsiren- 
gusios dizainerių pasiūtomis suknelėmis, su aukščiausios 
kokybės brangakmeniais, o ji vilkėjo juoda suknele be ran- 
kovių su kašmyro megztiniu, užmestu ant pečių. Vieninte- 
lis jos papuošalas buvo soliteris, smeigė su deimantu, kurią 

jai paliko senelė. Tačiau šiame kambaryje niekas jos nė ne- 
pastebėtų. 

Ji nuėjo tolyn. Šampanas, atrodė, šiuose namuose liejosi 
beveik už kiekvieno kampo. Butelis Magnums of Cristal, Elė 
žinojo, kainuoja šimtus dolerių, o didžiulis dubuo su ikrais 
stovėjo iš ledo iškaltame gulbės kūne. Poilsio kambaryje grie- 
žė styginių kvintetas, sudarytas iš Floridos simfoninio orkes- 
tro muzikantų. Šmėžavo fotografas iš The Shiny Sheet, pra- 
šantis ponių iškišti šlaunį, sulenkti koją, parodyti savo švie- 
siausias, balčiausias šypsenas. Visa tai, žinoma, labdarai. 

Elė pagavo Verno Losono, vyriausiojo Palm Bičo detek- 
tyvo, žvilgsnį. Jis su ausinėmis sustingęs stovėjo minios pa- 
kraštyje. Tikriausiai suko galvą, ką ji čia veikia. Palei sieną 
stovėjo mažiausiai penki vyrai su smokingais, sudėti kaip 
statinės ir laikantys rankas už nugarų. Stratonas pasam- 
dė dirbti apsaugininkais pusę nedirbančių Palm Bičo po- 
licininkų. 

Nedidelė minia ūžė koridoriuje, vedančiame į Stratono 
svetainę. Elė įėjo, norėdama pamatyti, dėl ko čia toks su- 
judimas. 

Jos žandikaulis atvipo. 

Ji spoksojo į Matiso „Natiurmortą su smuiku“, vieną iš 
žymiausių jo kubizmo laikotarpio darbų. Elė kartą matė 
jį Modernaus meno muziejuje Niujorke. Ji buvo girdėjusi, 
kad neseniai atsirado kitas savininkas, ir paveikslas per- 
duotas į privačias rankas. Tačiau matydama jį čia, ant Stra- 
tono sienos, Elė staiga pajuto pyktį. Štai kodėl jis pasikvietė 
ją! Kalės vaikas mėgino tėkšti tai jai į veidą. 

— Matau, kad jūs suradote Matisą, agente Šartlef. - Ją iš- 
gąsdino išdidus balsas už nugaros. 

Elė atsisuko. Stratonas vilkėjo baltais marškiniais be 
apykaklės ir kašmyro bleizeriu. Jo pasipūtusi veido išraiš- 
ka išdavė, kad jis patenkintas savimi. 

— Neblogas pavyzdys, trumpai tariant. Tikriausiai ne 
toks prieštaringas kaip Pikasas, tačiau ką padarysi... Kolek- 
cininkas turi užpildyti savo sienas, net jei ir permoka. 

- Jis nuostabus, - susižavėjusi tarė Elė. Ji negalėjo nu- 
slėpti, kad vertina paveikslą. 

— Ten yra dar daugiau... - Stratonas paėmė ją už rankos 
ir nusivedė prie grupės gerbėjų, įdėmiai stebinčių gerai Ži- 
nomą Raušenbergą ant kitos sienos. Vien šitas turėtų kai- 
nuoti dešimt milijonų. O laiptinėje, vedančioje į didįjį kam- 
barį, ant dviejų medinių stovų kabėjo nuostabūs El Greko 
piešiniai: studijos - ji atpažino — iš jo garsaus „Penktojo 
apokalipsės antspaudo atidarymo“. 

Šedevrai. 

— Kad ir kas jums patarinėja dėl meno, jis darbą atlieka 
gerai, - tarė Elė, žvelgdama aplinkui. 

— Džiaugiuosi, kad jūs pritariate, - Stratonas nusišypso- 
jo, aiškiai mėgaudamasis savimi, - ir esate pasipuošusi. At- 
eikite išgerti šampano. Ten turėtų aplinkui vaikštinėti vie- 
no turtingo ir įžymaus Žmogaus sūnėnas, kuriam tai, kuo 
tu užsiimi pragyvenimui, pasirodytų visiškai įdomu. 

— Ačiū, - prunkštelėjo Elė. - Bet ne šį vakarą. Aš dirbu. 

— Dirbate? - Stratonas atrodė pralinksmėjęs. - Na, tai iš- 
skirs jus iš šios minios. Spėju, jūs manote, kad Nedas Kelis 
yra šiuose namuose? 

— Kelis... ne. - Elė pažvelgė į jį. - Bet man įdomu, ar var- 
das Erlas Ansonas ką nors jums sako? 2 

— Ansonas? — Stratonas gūžtelėjo pečiais ir giliai, mąs- 
liai atsikvėpė. - O turėtų? 

- Jis buvo tas vyras, nužudytas kartu su Kelio broliu 
Bostone. Paaiškėjo, kad jis nusikaltėlis iš šitų kraštų. Pama- 
niau, kad tai galėtų būti kažkur girdėta. 

— Kodėl turėtų? - pasiteiravo Stratonas, linksėdamas 
pažįstamam. 

— Nes jis buvo atvykęs į Bostoną ieškoti jūsų trijų pa- 
veikslų. 

Stratonas pamojo per kambarį savo žmonai, sveikinan- 
čiai svečius. Šioji buvo apsirengusi panašia į Prada suknele 
atvirais pečiais. Liz Straton, pamačiusi Elę, nusišypsojo. 

— Jūs vis pamirštate, — tarė Stratonas, vos nusukdamas 
žvilgsnį. - Jų yra keturi. Pavogti keturi paveikslai. Atrodo, 
jūs nuolat nepastebite Gaumė paveikslo. 

— Ten buvo nužudytas nekaltas vyras, pone Stratonai, 
teisės studentas. - Elė vėl priėjo prie jo. 

— Vienu teisininku mažiau, - leptelėjo Stratonas ir nu- 
sijuokė iš savo paties neskoningo juokelio. - Atsiprašau, 
deja, turiu kitų svečių. 

— O kaipgi dėl Tes Makolif? - paklausė Elė sugriebdama 
Stratoną už alkūnės. - Aš ir dėl jos susipainiojau? 

Stratono veidas įsitempė. 

- Žinau, kad jūs matėtės su ja. - Elė įdėmiai žvelgė į jį. — 
Aš galiu susieti jus su įvykiais viešbutyje Brazilian Court. 
Jūs turėjote su Tes meilės ryšių. 

Stratono žvilgsnis staiga tapo griežtas. 

— Manau, dabar mes turime išgerti šio šampano, Ele. — 
Jis įsikibo į jos parankę. - Eime į verandą. 

Galbūt ji neturėjo sakyti to, ką pasakė. Elė žinojo, kad nuėjo 
per toli. Bet ji norėjo tėkšti tai jam į veidą ir stebėti, kaip 
nyksta jo išpuikusi šypsena. 

Stratonas ištempė ją pro plačias stiklines duris į didžiu- 
lę terasą netoli vandenyno. Jie atsidūrė lauke greičiau, nei 
Elė galėjo pasipriešinti. Stratonas buvo suleidęs savo pirš- 
tus į jos ranką. 

— Patraukite nuo manęs savo rankas, pone Stratonai! — 
Elė mėgino išlaisvinti nesukeldama scenos, pavyzdžiui, 
kaip jis pargriūva šios minios viduryje. 

— Pagalvojau, kad jūs galbūt norėtumėte pamatyti Fra- 
tesio marmurą, - pasakė Stratonas, kai jie praėjo porą, kla- 
jojančią terasoje. - Atsigabenau jį iš vilos, esančios šalia Ro- 
mos. Septynioliktas amžius. 

— Aš esu federalinė agentė, pone Stratonai, - įspėjo jį 
Elė. - Dvidešimt pirmas amžius. 

— Nukrušta federalinė kalė, štai kas tu esi! - rėžė Stra- 
tonas, jėga vesdamas ją prie nuošalaus ruožo, žvelgiančio 
į jūrą. 

Elė dairėsi aplinkui ko nors, kam ji galėtų sušukti, jeigu 
reikalai tikrai pasisuks į blogąją pusę. Viduje orkestras pra- 
dėjo groti. Jeigu sužinotų Moretis, jai būtų riesta. 

— Atrodo, mūsų kalba vakar nepadarė jums įspūdžio. — 
Stratonas stipriai trūktelėjo ją per plytelėmis grįstą grindinį 
arčiau lauko akmenų atbrailos. 

— Tu esi miela maža mergaitė, Ele. Tu Žinai, kaip mielos 
ir mažos mergaitės turi būti atsargios šiandieniniame pa- 
saulyje, net jeigu jos dirba FTB. 

- Jūs neturite taip toliau elgtis, - išsigandusi tarė Elė, 
mėgindama ištrūkti. - Jūs grasinate federalinei agentei... 

- Grasinimai? Aš niekam negrasinau, agente Šartlef. Vi- 
sus grasinimus išgirdau tik iš jūsų. Su Tes buvo asmeniniai 
santykiai. Man patiko krušti mažąją kalę - tai ir viskas. Ne- 
žinau, kaip ji mirė. Nelabai man rūpi. Bet pastebėjau, kad 
mielos mažos merginos, sakykime, bėgioja paplūdimyje 
arba, dar geriau, irkluoja baidarę jūroje... Klausyk, Ele!.. Tu 
nežinai, kaip pavojinga ten, bangų mūšoje. 

— Aš ketinu susieti jus su Erlu Ansonu, - tarė Elė ir ve- 
riamai pažvelgė į jį. 

Jos megztinis nukrito. Stratonas čiupo ją už rankos. 

Spoksant į jos figūrą ir nuogus pečius jo veide nušvito 
šypsena, kuri jai nepatiko. 

— Turėtum žaviai atrodyti su naro kostiumu, Ele. Norė- 
čiau kiek dažniau matyti tave. 

Kas tai buvo? 

Aš buvau išėjęs į prieplauką, Žvalgiausi į Stratono na- 
mus, kai visa tai pamačiau. Net nesuprantu, kodėl ten sto- 
vėjau. Gal dėl to, kad viskas nuo ten prasidėjo. Mikis, Bobis 
ir Barnis buvo apgauti, o aš neturėjau atsakymų. O galbūt 
dėl to, kad man kėlė skausmą tai, jog Stratonas yra ten ir 
kažką švenčia, kai mano gyvenimas byra. 

Arba paprasčiausiai aš tik stebėjau pobūvį, tarsi būčiau 
viso savo gyvenimo nuošalyje. 

Kad ir kaip ten būtų, sekiau tą vyruką tamsiai mėlynu 
bleizeriu, tempiantį merginą į terasą maždaug už penkias- 
dešimties jardų. Jis spaudėsi prie jos ant akmenų atbrailos. 
Šūdas, Nedai! Dabar tu pasiekei dugną, - sunkiai atsidusau. 
Pagalvojau, jog atsidūriau kažkokiame vakarėlyje ir pro 
rakto skylutę stebiu, kaip nedirbantys turtuoliai daro tai 
po Žvaigždėmis. 

Staiga pastebėjau, kad toji mergina buvo Elė. 

Priėjau arčiau. Tai buvo Elė! O vyrukas su bleizeriu —- De- 
nas Stratonas. Laikraščiuose buvau matęs jo nuotrauką. Ta- 
čiau aš klydau. Jokie meilės reikalai čia nevyko. Jis laikė ją 
už rankos. Jie ginčijosi. Elė mėgino ištrūkti. 

Lėtai sėlinau arčiau, prigludęs prie uolos sienos. Jų Žo- 
džiai ėmė aiškėti. Kažkas apie Tes... apie tai, kad tai priva- 
tus reikalas. Ar aš teisingai išgirdau? Ką Tes turėjo veikti su 
Stratonu? 

Paskui Elė pratrūko: „Aš ketinu tave pričiupti už apga- 
vystę ir žmogžudystę!“ 

Tai buvo viskas, ką man reikėjo išgirsti. Tačiau tas šuns- 
nukis pradėjo jai grasinti. Elė stengėsi išsisukti, bandyda- 
ma šūktelėti: Man skauda! 

Aš užšokau ant betoninės dambos ir ant terasos at- 
brailos. 

Paskui stryktelėjau nuo atbrailos į terasą už kelių pėdų 
nuo jųdviejų. Vėliau viskas įvyko greitai. Aš stumtelėjau 
Stratoną šalin ir gerai kaliau jam dešine ranka. Jis išsi- 
drėbė terasoje. 

— Nori prie ko nors prikišti savo rankas! - įtūžęs tariau 
virš jo. — Na, ką gi manai apie mane? 
smakrą. 

— Kas, po velnių, tu esi? 

Aš pasisukau į Elę ir dar kartą įsižiūrėjau į ją. Ji buvo 
nuostabi: su žavia juoda suknele atvirais pečiais - viskas 
suderinta. Ir deimantinė smeigė, žėrinti kaip jos akys. Elė 
spoksojo į mane atvėrusi burną. 

Vyliausi, kad nepritrenkiau jos taip stipriai, jog ištartų 
mano vardą. 

Ji neištarė. Užuot tai padariusi, tik stvėrė mano ranką. 

— Aš norėjau žinoti, kur tu esi. Dinkime iš čia! - Ji pa- 
žvelgė į Stratoną, kuris lėtai stojosi ant kojų. - Ačiū už va- 
karėlį, Denai! Greitai pasimatysime. Nepamiršk to. 

— Tu blogai pasielgei, Nedai, - priekaištingai tarė Elė, sku- 
bindama už Stratono namų kampo. - Galėjai būti sučiuptas. 

— Maniau, kad toks buvo planas, - atsakiau lydėdamas 
ją pro porą automobilių aikštelės patarnautojų, stovinčių 
prie vartų. - Sučiupti mane. 

Ji pasuko į dešinę prie paplūdimio. Aš beveik tikėjausi, 
kad Elė sustos, išsitrauks ginklą ir ten pat areštuos mane. 
Bet mane pribloškė tai, ką išgirdau terasoje. 

— Tu manai, kad tai Stratonas? - Pažvelgiau į ją kiek ap- 
stulbęs. 

Elė neatsakė. 

Aš sustojau. 

— Tu sakei, kad ketinai suimti jį dėl žmogžudystės ir 
sukčiavimo. Galvoji, kad tai Stratonas? 

— Turi automobilį, Nedai? - paklausė Elė, ignoruodama 
mano klausimą. 

Abejingai linktelėjau. 

- Jeigu taip galima pavadinti... 

— Tuoj pat eik pasiimti jo. Nenoriu tavęs čia matyti. Su- 
sitiksime Delrėjuje. 

Aš sumirkčiojau. Ji manęs neareštavo. 

Elė nekantriai žvelgė į mane. 

— Nemanau, kad tau reikia parodyti kryptį, tiesa, Nedai? 

Papurčiau galvą ir, kai pradėjau eiti žemyn gatve, šyp- 
sena nutvieskė mano veidą. 

— Tu tiki manimi, tiesa? - sušukau. 

Elė sustojo prie tamsiai mėlyno sedano. 

— Ar tu manimi tiki? - vėl šūktelėjau. 

Ji atidarė savo automobilio duris. 

— Tai buvo kvaila, Nedai. Tai, ką padarei. - Ji suminkš- 
tėjo. - Bet ačiū... 

Važiuodamas į Delrėjų visą kelią nebuvau tikras, ką Elė 
turėjo galvoje. Naujasis aš, paranojikas, buvo įsitikinęs, kad 
susitiksiu akis į akį su policijos užtvara ir mirgančiomis 
šviesomis. Viskas, ką Elė turėjo padaryti, tai įduoti mane 
policijai. Taip ji galėjo padaryti karjerą. 

Tačiau nebuvo jokių užtvarų. Manęs nepuolė jokie po- 
licininkai, kai pasukau už kampo link jos namų netoli pa- 
plūdimio Delrėjuje. 

Tuo metu, kai pasibeldžiau į priekines duris, Elė jau 
buvo persirengusi, be makiažo ir deimantinės smeigės, 
apsimovusi džinsus, apsivilkusi baltus sportinius marški- 
nėlius ir rožinį sportinį nertinį iki juosmens. Žinote, pama- 
niau, kad ji vis dar atrodo nuostabiai. 

— Nagi, išsiaiškinkime vieną dalyką, - griežtai tarė Elė, 
man stovint tarpduryje. - Tu sėsi į kalėjimą, nes buvai įsi- 
vėlęs, Nedai. Nesvarbu, ar tu nužudei tuos Žmones, ar ne. 
Ketinu tau padėti surasti vyruką, nužudžiusį tavo draugus. 
Paskui tu pasiduosi policijai, supratai? Ar aišku? 

— Supratau, - pasakiau. — Tačiau yra kai kas, ką turiu Ži- 
noti. Tu ir Stratonas terasoje... Jūs kalbėjotės apie Tes. 

— Atsiprašau, kad tau teko tai išgirsti, Nedai. - Elė atsi- 
sėdo ant kėdės virtuvėje, prie bufeto, ir gūžtelėjo pečiais. — 
Ji ir Stratonas. Jie matydavosi ir buvo meilužiai. 

Tie žodžiai pritrenkė mane. 

Tes... ir Denas Stratonas. Mano krūtinėje atsirado tuštu- 
ma. Tikriausiai apgaudinėjau save. Kodėl tokia kaip Tes 
norėtų ko nors panašaus į mane? Bet Stratonas? Aš susmu- 
kau kušetėje. 

— Kaip ilgai? 

Elė atsikvėpė. 

— Iki tos dienos, kai ji buvo nužudyta. Manau, kad jis 
buvo su ja po tavęs. 

Silpnumas dabar ėmė lėtai virsti pykčiu. 

— Ar policija tai žino? Jie žino, Ele, ir persekioja mane? 

— Atrodo, niekas nenori imtis Stratono, išskyrus galimą 
išimtį, sakykime, mane. 

Netikėtai reikalai pradėjo aiškėti, kai išgirdau tai 
Stratono terasoje. Kodėl Elė nesuėmė manęs? Kodėl aš 
buvau ten? 

— Galvoji, kadjis tai padarė, taip? Manai, jis pakišo mano 
draugus? Kad jis yra tas Gašė? 

Elė priėjo ir atsisėdo ant kavos stalelio priešais mane. 

— Imu svarstyti, Nedai, jei tavo draugai nepavogė Stra- 
tono paveikslų, tai kas pavogė? 

Šypsena nutvieskė mano lūpas. Pajutau, kad kažkas sun- 
kaus nukrito man nuo pečių. Minutėlę norėjau paimti Elę 
už rankos ar apkabinti ją, bet džiaugsmas greitai išblėso. 

— Bet kodėl Tes? 

— Dar nežinau. - Elė papurtė galvą. - Ar ji kada tau ką 
nors sakė? Galbūt ji anksčiau žinojo apie tave ir tavo drau- 
gus? Kaip judu susitikote? 

— Paplūdimyje, netoli tos vietos, kur dirbau... - Prisimi- 
niau. Aš priėjau prie jos. Ar tai įmanoma, kad ji ten buvo? 
Kad aš buvau pakištas? Ne, tai beprotybė. Visa tai yra be- 
protybė. 

— Kodėl Stratonas norėtų pavogti savo paties pa- 
veikslus? 

— Galbūt dėl draudimo. Bet nepanašu, kad jam reikia 
pinigų. Tikriausiai reikia ką nors pridengti. 

— Tokiu atveju, kur buvo paveikslai, kai Mikis ir vaiki- 
nai atėjo jų paimti? 

Elės akys sukibirkščiavo. 

— Matyt, kas nors pralenkė juos. 

— Kas nors kitas? Kas? Tes? - Nepritardamas papurčiau 
galvą. - Negali būti! - Bet buvo vienas dalykas, kurio ne- 
galėjau atmesti, ir kuris, man atrodė, neturėjo jokios pras- 
mės. - Jeigu Stratonas suorganizavo savo paties apiplėšimą 
ir turi paveikslus, kam jam reikia siųsti vyruką nužudyti 
Deivą? Kodėl jis vis dar persekioja mane? 

Mes pažvelgėme vienas į kitą. Manau, mes suradome 
atsakymą tuo pat metu. 

Stratonas neturėjo paveikslų. Kažkas pergudravo jį. 

Staiga pajutau silpnumą. Reikalai klostosi blogai. 

- Paklausyk, Ele, - tariau, - aš nebuvau visiškai atviras 
su tavim. 

Jos akys prisimerkė. 

— One, ką tai reiškia? 

Šiek tiek tramdydamas save pasakiau: 

— Spėju, kas buvo susijęs. 

— Gerai, - pritarė Elė. - Ir kada tu ketinai pasidalyti tuo 
su manimi, Nedai? Dar vienas senas draugas? 

— Ne. - Papurčiau galvą. - Tiesą sakant... mano tėvas. 

Elė kelis kartus sumirksėjo. Mačiau, kaip ji stengėsi iš- 
likti rami. 

— Tavo tėvas! Žinau, kad jis buvo teistas, Nedai. Bet kaip 
jis, po velnių, yra susijęs su septyniomis žmogžudystėmis? 

Atsikrenkščiau. 

— Galimas daiktas, jis žino, kas yra Gašė. 

— Ak! - Elė suniurnėjo, nepatikliai žvelgdama į mane. - 
Maniau, kad tai kažkas svarbaus, Nedai. Ar įmanoma, kad 
tu galėjai pasakyti, tarkim, prieš tai, kai sugadinau savo kar- 
jerą, atsivesdama čia tave? 

Papasakojau jai, kaip Mikis niekada nežengė žingsnio 
be mano tėvo, apie savo pokalbį su juo Fenway parke. 

— Tavo tėvas žinojo, kad tu ketini aplankyti Deivą? - pa- 
klausė Elė, išpūtusi akis. 

— Ne, - atsakiau. Ši mintis buvo per daug siaubinga net- 
gi Frenkui. 

— Tu žinai, jog dėl to, ką man pasakoji, - pasakė Elė, - 
mes jį suimsime. 

— Tai nieko gero neduos, - paprieštaravau. - Pirmiausia, 
vyrukas yra profesionalas, Ele. Jis ketvirtadalį savo gyveni- 
mo praleido kalėjime. Antra, nieko prieš jį nerasi. Jis serga, 
Ele, miršta nuo kažkokio inkstų sutrikimo. Jis neišsikaps- 
tys. Mano tėvas norėjo, kad jo sūnus pasiduotų. Jis niekuo- 
met nebūtų nužudęs. Mikis jam buvo kaip sūnus. Dabar 
dėl savo nemalonumų jis prarado abu. - Vėl prisiminiau 
sukniubusį Deivą. - Jau nekalbant apie mane. 

Elė toliau stebino mane. Ji priėjo ir paėmė mano ranką. 

— Nedai, man tikrai gaila tavo brolio. 

Suspaudžiau savo pirštais josios, pažvelgiau į akis ir pa- 
drąsinau šypsniu. 

— Tu juk Žinai, kad aš neturiu tų paveikslų, tiesa, Ele? 
Žinai ir tai, jog nenužudžiau nė vieno iš tų žmonių - nei 
Mikio, Tes, Deivo... 

— Taip, - linktelėjusi atsakė Elė, — visais atžvilgiais. 

Kažkas pasikeitė manyje, kai pažvelgiau į tas švelnias, 
žydras akis. Galbūt ji buvo tokia, kokią mačiau Stratono va- 
karėlyje: nuostabi, bet tokia drąsi, stovinti priešais jį. O kąji 
dabar daro dėl manęs? Ji prisiėmė riziką sau. Po tokio ilgo 
laiko taip gerai jaučiausi, ką nors turėdamas savo pusėje. 

— Ele? - tariau. 

— Taip, —- sušnibždėjo ji. - Kas dabar? 

— Nesuimk manęs už šitai... 

Paliečiau ranka jos skruostą ir švelniai pabučiavau ją į 


lūpas. 

Žinojau, kad tai nebuvo pats protingiausias dalykas ir tikė- 
jausi, kad ji pašoks ir parodys duris sakydama: Ar praradai 
protą? 

Tačiau ji taip nepadarė. Elė tik kažkaip kilstelėjo savo 
smakrą ir prasižiojo, o jos liežuvis kiek pašoko aplink ma- 
nąjį, minkštas ir šiltas. Visa tai netikėtai užklupo mus abu. 
Staiga aš apsivijau ją rankomis ir traukiau prie savęs, kol 
pajutau jos plakančią širdį prie savo krūtinės. Žinote, kar- 
tais reikia vos vieno bučinio, jog suprastum tikrai esant ki- 
birkštį. Ji buvo. 

Aš sulaikiau kvėpavimą, kai mes paleidome vienas kitą. 
Bijojau to, ką ji norėjo pasakyti. Nubraukiau plaukų sruogą 
jai nuo akių. 

Elės akys kažkaip mirksėjo, tarsi ji taip pat nebuvo tikra 
dėl to, kas ką tik nutiko. 

— Taip neteisinga, Nedai. 

— Žinau. Atleisk, Ele. Pagaliau buvo taip gera išgirsti, 
kad manimi tiki. O tu atrodei tokia žavinga ten, toje teraso- 
je. Manau, kad buvau pakerėtas. 

- Ne tai. - Ji pažvelgė į mane ir kiek šyptelėjo. — Šita da- 
lis buvo puiki. Aš tik galvojau apie Stratoną. Jis turi įsigijęs 
tuos nuostabius meno kūrinius. Jeigu jis surengė šią vagys- 
tę dėl draudimo, kodėl spaudžia surasti pavogtus paveiks- 
lus? Stratonas gavo, ko norėjo. 

- Galbūt jis nori juos susigrąžinti, - pasakiau. — Žinai, 
nušauti du kiškius vienu šūviu. 

— Klausyk, - rimtai tarė Elė, - nesureikšmink to, Nedai. 
Iš esmės tai buvo rankos paspaudimas, patvirtinantis mūsų 
naująją darbo sutartį. 

Aš mėginau ją vėl arčiau prisitraukti. 

— Tikėjausi, kad mes iš tiesų galėtumėm pasirašyti kon- 
traktą. 

— Atleisk, - atsiduso ji. - Vadink mane senamadiška, bet 
tu esi ieškomas Žmogus, o aš - iš FTB. Be to, yra darbo. - Ji 
išsitiesė ir stumtelėjo mane. Nustebau, kokia ji stipri. 

— Tu turi eiti. Tikriausiai neįsižeisi, jei paprašysiu išeiti 
pro užpakalines duris? 

— Ne. - Nusijuokiau. - Tai man tapo įprasta. 

Aš nuėjau prie verandos durų ir atstūmiau jas. Atsisu- 
kau, norėdamas pažvelgti į Elę. Nežinojau, ar tai, ką mes 
padarėme, buvo klaida. Ar tai dar kartą pasikartotų? Viena 
supratau, kaip ji rizikavo su manimi. Mūsų akys susitiko. 

Stovėdamas prie durų nusišypsojau jai. 

— Kodėl tu taip elgiesi, Ele? 

— Nežinau. - Ji patraukė pečiais. - Tarkime, aš boksuo- 
juosi, Nedai. 

— Boksuojiesi? 

— Dabar negaliu paaiškinti. Ar tau viskas bus gerai? 

Aš linktelėjau. 

— Na, kad ir ką sakai, ačiū tau, Ele. 

— Sakiau, tai buvo tik rankos paspaudimas, - sumirksė- 
jusi tarė Elė. 

Papurčiau galvą. 

— Turėjau galvoje, kad tiki manimi. Visi taip ilgai neti- 
kėjo. 

Aukštas vyras, pasidėjęs sau ant kelių Nikon, sėdėjo susirie- 
tęs ant priekinės sėdynės juodame „Forde“ maždaug pen- 
kiasdešimt pėdų nuo Elės Šartlef namo. Jis buvo tam per 
senas, O tie automobiliai - per daug ankšti. Vyras galvojo 
apie senus laikus, kai iš tikrųjų galėjo išsitiesti kojas „Cou- 
gar“ arba „Grand Am“ automobiliuose. 

Jis pamatė kažką išeinant iš Elės Šartlef namo pro už- 
pakalines duris. Gerai, - pamanė jis, nukreipdamas Nikon 
fotoaparatą, - laikas kibti į darbą. 

Po galais! Jis pašoko, pažiūrėdamas dar kartą. Tai Nedas 
Kelis išėjo į gatvę. 

Tai neabejotinai buvo Kelis. Vyras keletą kartų spragtelė- 
jo. Spragt, spragt, spragt. Jis pasijuto taip, tarsi jį būtų ištikęs 
širdies smūgis. 

Viskas, ką jis tikėjosi daryti, tai stebėti meiliąją mažu- 
tę Elę. Jis tikrai nelaukė tokio gero laimikio. Vyriškis sekė 
Kelį, einantį žemyn gatve, ir pritraukė jį objektyvu. 

Spragt, spragt. 

Aišku, jis Žinojo, kad tas bukagalvis buvo nekaltas. Ma- 
tyt, FTB mergužėlė taip pat tai jautė arba buvo slaptai su 
juo susitarusi. 

Jis ėmė galvoti, ką turėtų daryti. Galbūt jam nubėgti ir 
suimti Kelį. Jo veidas atsirastų pirmame USA Today pusla- 
pyje. Taip jis susikurtų sau ateitį. Žinoma, tuomet jis turėtų 
paaiškinti, kodėl stebėjo Elę. 

Jis vėl pritraukė objektyvą ir dar kartą spragtelėjo. Da- 
bar Nedas Kelis lipo į kažkokį seną išklerusį automobilį su 
Šiaurės Karolinos numeriais. Dar vienas Kelio veido ka- 
dras. Vyrukas neatrodė per daug nuvargęs. 

Ak, turi kiaušus, brangioji, - turėjo pripažinti aukšta- 
buvo, - Havo namuose! 

Ilgšis nuleido fotoaparatą ir, mikliai braukdamas popie- 
rinių degtukų dėžutę pro dešinės rankos pirštus, stebėjo, 
kaip Kelis nuvažiuoja. 

Miniatiūrinė, - pagalvojo jis, linksėdamas sau, - bet drąsi. 

Kai vidurnaktį grįžau į Čempo motociklų parduotuvę, 
ją radau uždarytą. Savo nuostabai, viduje pastebėjau de- 
gančią šviesą. Paskui pamačiau prie konteinerio pastatytą 
CČempo „Ducati“. 

— Vėlyva naktis? — išgirdau jį pasisveikinant, kai įslin- 
kau pro duris, sujungtas su garažo skyriumi. Čempas sė- 
dėjo užkėlęs kojas ant bufeto. Jo kėdė buvo atlošta, rankoje 
laikė alaus butelį. TV buvo įjungtas. Džėjus Leno kalbino 
Nikolę Kidman. 

— Nacionalinio pasididžiavimo naktis? - pasakiau atsi- 
sėsdamas į kėdę šalia jo. 

- Ji iš Australijos, draugeli, o aš - iš Naujosios Zelandi- 
jos, - kiek suirzęs atsakė Geofas. Jis pasiūlė man alaus. — 
Nemanau, kad tu Žinai praėjusio vakaro kerlingo rezul- 
tatus vien dėl to, kad esi gimęs šiaurėje, netoli Kanados, 
tiesa? 

— Kaltas, - atsakiau ir sutrenkiau savo butelį su jo. Atsi- 
lošiau šalia jo taip pat pakėlęs kojas. 

— Taigi, kaip praėjo vakarėlis, draugeli? Ar buvo gerų 
moterų? 

— Viena, - tarstelėjau. 

— Tos lieknos kalės... - Geofas ignoravo mane, linktelė- 
jęs į Nikolę TV ekrane. - Visada šiek tiek sunku su jomis 
bendrauti. Einant pinasi kojos. Pažįstu tą mergužėlę... 

— Čempai, - pertraukiau jį, - tu nori išgirsti, kas nutiko 
šį vakarą? 

— Tiesą sakant, - atsakė jis, pažemindamas savo kėdę 
ir atsisukdamas į mane, - noriu, jog žinotum, kokį tei- 
singą sprendimą padarei, kad kreipeisi į mane. Ta mer- 
gužėlė, kurią minėjau, yra tikra naktinė plaštakė. Ji du 
kartus per savaitę dirba administratore viešbutyje Bra- 
zilian Court. 

Nukėliau kojas žemyn ir įsistebeilijau į jį. 

— Gerai. 

— Pirma, turi sutikti, drauguži, kad toji graži australė 
nebuvo tokia, kokią esant privertė tave patikėti. 

— Manau, aš tai supratau, - atsakiau. 

Jis apsišuko ir, atsirėmęs dilbiais į kelius, pažvelgė man 
į veidą. 

- Atrodo, ji priimdavo kelis dažnus ir įžymius lankyto- 
jus ten, savo kambaryje. Kaip tau skamba pavardė Straton, 
Neduk? 

— Kaip senos naujienos, - atsakiau atsidusęs iš nusi- 
vylimo. - Denas Stratonas. Jis matydavosi su Tes. Aš jau 
viską Žinau. 

— Tu Žinai vos dalį. - Geofas šypsodamasis papurtė gal- 
vą. - Aš nekalbu apie senį, drauguži, o apie Liz Straton, 
Deno žmoną. 

Jis pamatė, koks aš priblokštas, ir atsilošė, patenkintas 
savimi ir nurydamas gurkšnį alaus. 

— Ką tu manai? Ar turiu gyslelę tokios rūšies darbui, ką, 
Neduk? 

Daugybė dalykų, šokiravusių mane nuo to laiko, kai pali- 
kau Tes apartamentus Brazilian Court viešbutyje, kaip ir kiti 
įvykiai mano gyvenime, atrodo, baigėsi. Tačiau kaip Strato- 
no Žmona susijusi su Tes? 

Elė ir aš buvome sugalvoję slaptažodį, jeigu man reikė- 
tų susisiekti su ja darbe. Aš pasivadinčiau Stivo vardu, kaip 
Makvynas. Tai padariau artimiausią rytą ir išdėjau jai, ką 
man papasakojo Čempas. 

— Mes turime pasikalbėti su Liz Straton, Ele. 

— Pirmiausia, — atsakė ji, - privalome išsiaiškinti, kas iš 
tikrųjų yra Liz Straton. 

Aš turėjau stipriausią kozirį, kurį saugojau, ir pagalvo- 
jau, jog galbūt atėjo laikas jį panaudoti. 

— Tikriausiai aš sugebėsiu tai padaryti. 

— Ne, tu nieko nedaryk, - atšovė Elė, - pasilik vietoje. 

Aš susisieksiu su tavimi, kai ką nors sužinosiu. Tu compren- 
de, Stivai? 

Taigi dabar elgiausi kaip mielas, menkas bėglys. Dieną 
praleidau pasislėpęs mažame kambarėlyje virš Geofo ga- 
ražo. Pasiėmiau keletą lazanijų, skirtų ruošti mikrobangų 
krosnelėje, ir jo kriminalinius romanus, parašytus Džono 
D. Makdonaldo, stebėjau naujienas per TV. Taip elgiausi ir 
kitą dieną. Elė neatsakė į mano skambučius. Jaučiausi kaip 
Anė Frank, besislepianti nuo vokiečių. Išskyrus tai, kad 
manęs ieškojo ne paprasti vokiečiai, o visas pasaulis. Čia 
nebuvo kokios nors gydytojo šeimos, kuri mane globotų, 
arba Bramso, kurį girdėčiau pro sienas, tik vienas pamišęs 
motociklų lenktynininkas, kaukiantis U2 dainas ir gazuo- 
jantis savo „Ducatti“. 

Vėlyvą tos antrosios popietės metą Geofas trinktelėjo į 
grindis. 

— Komandos susirinkimas! - sušuko jis. - Lipu laiptais 
aukštyn. Ar tu pasirengęs, drauguži? 

Pamaniau, kad „pasirengęs“ reiškia „apsirengęs marš- 
kinėliais ir užsimovęs trumpikes“, o „komandos susirinki- 
mas“ - tai „16 val., laikas gerti alų“. Aš atvėriau duris. 
stypsojo nuošaliau. 

— Noriu padėkoti tau, drauguži, už tavo neapsakomą 
diskretiškumą saugant tai tarp mūsų, i7 suknistam FTB už 
tai, kad esate čia. 

— Spėju, kad judu jau esate pažįstami, - pasakiau pėda 
atidarydamas duris. Aš minutėlę kuičiausi, kišdamas kojas 
į džinsus. 

Elė vogčiomis dairėsi po bjaurų sandėliavimo kambarį, 
kur mėtėsi atsarginių detalių dėžės; visur ant grindų buvo 
išmėtyti motociklų katalogai; nepaklotas gultas, kur mie- 
gojau. Ji mėgino surasti vietą atsisėsti. 

— Nebloga landynė... 

— Ačiu, - atsakė Geofas, paspirdamas nuo kelio sulanks- 
tytų ratlankių dėžę. - Pats naudojausi ja daugybę kartų. Be 
to, turiu prisipažinti, - pridūrė Čempas, man pritariamai 
linksėdamas, — kai tu pasakei - FTB agentė, Nedi, įsivaiz- 
davau visai ne Džodi Foster. 

Ji tikrai atrodė žaviai. Buvo apsirengusi juodu kostiu- 
mu ir rožine palaidinuke, bet nelabai džiugi. 

— Ką tu sužinojai apie Liz? 

— Mažai ką. - Elė paėmė alaus ir paslaugiai stumtelėjo 
ji link Geofo. - Moteris yra nepaliečiama. Jos mergautinė 
pavardė - O'Kelahan. Sena Floridos šeima. Toje giminė- 
je daugiausia advokatai ir teisėjai, tokie slapti ir įtakingi, 
kokius tik galima įsivaizduoti. Ji lankė Vanderbiltą, kurį 
laiką dirbo savo tėvelio teisės firmoje. Maždaug prieš de- 
šimt metų ištekėjo už Stratono. Sakiau, kad jos dėka jis ga- 
lėjo pakliūti į sferas, finansuojančias didžiąją dalį jo verslo 
sandorių. 

— Mes turime pasikalbėti su ja, Ele. 

— Aš mėginau, - atsiduso mergina. - Norėjau apklausti 
ją be savo skyriaus Žinios, tačiau lyg į sieną atsitrenkiau 
į šeimos advokatą. Galima tik dalyvaujant Stratonui ir iš 
anksto raštu pateikus sąrašą klausimų. 

— Viešpatie, ta kekšė kietesnė nei vienuolė prezervatyvų 
fabrike! — tarstebėjo Geofas ir gurkštelėjo alaus. 

— Puiku, - Elė spustelėjo nosį. - Stratonas laiko ją visiš- 
kai suvystęs. Ji netgi neišeina papietauti be apsaugos. Aš 
neturiu pakankamai galios atsivesti ją apklausai. 

— Viešpatie, Ele, tu esi FTB! 

— Ką nori, kad aš daryčiau? Visa tai paaiškinčiau savo 
viršininkui? Mums reikia ko nors iš jos aplinkos, kas gali 
prieiti prie jos ir priversti ją kalbėti. O aš neturiu ten jokių 
kontaktų. 

Kaip minėjau, aš turėjau stipriausią kozirį, todėl ne- 
bevertėjo ilgiau laukti. Pavarčiau alaus butelį rankose ir 
prabilau: 

— Galbūt aš galėsiu tai padaryti. 

Kas nors kartais pasako, kad jis yra tavo draugas, bet tu iš 
tiesų to nežinai. Gyvenimas išmokė mane, jog gyvenimo 
kelyje visada atsiranda kliūčių. Turtuolis palaiko turtuolį, 
nesvarbu, kieno pusėje jis yra - taip sako anglai. Nėra am- 
žinų draugų ar amžinų priešų. Egzistuoja tik amžini inte- 
resai. Ir, manau, niekada nesužinosi, kokie tie interesai, kol 
nepabandysi. 

Taigi kitą rytą aš paskambinau. Jaučiausi kaip šešiolika- 
metis, pirmąjį kartą kviečiantis merginą. Niekada gyveni- 
me taip nesinervinau, rinkdamas numerį. 
jį atsiliepiant. 

Palaukiau. Neatsakė. Ėmiau jaudintis, kad suklydau. 
Tai galėtų mums visiems pridaryti begalę rūpesčių. 


Mo -—- 


žarną giliausioje vietoje? - Pagaliau Solis Rotas atsiduso. 

Aš nesijuokiau. Jis to netaikė man. Toks buvo Solio bū- 
das - būti mirtinai rimtam. 

— Tu kažką sakei, Soli, man išvažiuojant. Tu pasakei, 
kad vyras nebėga vidury nakties ir kad nėra neišsprendžia- 
mų problemų. Galbūt man reikėjo tavęs paklausyti? Žinau, 
kaip dabar atrodo reikalai. Taigi, ar tu vis dar neapsigalvo- 
jai, Soli? 

— Niekada tavęs neįdaviau, sūnau, jeigu apie tai klausi. 
Pasakiau, kad miegojau, kai tu išslinkai. 

— Žinau tai, - atsakiau jausdamasis kiek susigėdęs. — 
Ačiū. 

— Nereikia dėkoti, - pasakė jis sausai. - Aš pažįstu žmo- 
nes, vaike, ir žinau, kad tu nepadarei tų nusikaltimų. 

Minutėlę atitraukiau galvą toliau nuo telefono, paskui 
sunkiai įkvėpiau. 

— Nepadariau, Soli. Prisiekiu prieš Dievą. Bet man reikė- 
tų kiek padėti tai įrodyti. Ar galiu tavimi pasitikėti, Soli? 

— Gali pasitikėti, Nedai, - atsakė senis. - Aš buvau tokio- 
je padėtyje, kokioje tu esi dabar. Supratau, kad vieninteliai 
galintys apsaugoti tave nuo kalėjimo iki gyvenimo pabai- 
gos yra tavo ištikimi draugai. Ar turi tokį draugą, Neduk? 
esi, Soli? 

Girdėjau jį sukikenant. 

— Tokiuose reikaluose, - atsakė Solis Rotas, paskui kiek 
patylėjo, - tikriausias, vaike. Tikriausias. 

— Taigi su kuo mes čia susitinkame? — Geofas įstūmė mo- 
tociklą į stovėjimo aikštelę anapus gatvės prie Šv. Edvardo 
bažnyčios ir išjungė degimą. 

Green's buvo ir užkandinė, ir šiaurinės apygardos vais- 
tinė. Tai lyg grįžimas į apsnūdusius praėjusius laikus, kai 
Džonas Ficdžeraldas Kenedis buvo prezidentas, o Palm 
Bičas turėjo Baltuosius žiemos rūmus. Kenedžio ir Vašing- 
tono personalas švęsdavo visą naktį, dalyvaudavo anksty- 
vose mišiose Šv. Edo bažnyčioje. Paskui dar su smokingais 
pasipildavo į Green's, kad išgertų stiprios kavos ir pakibin- 
tų padavėjas. 

Vyras, su kuriuo mes atėjome susitikti, sėdėjo savo kam- 
pinėje kabinoje už stiklo, apsirengęs parako mėlynumo 
megztiniu su V formos iškirpte ir golfo marškiniais, šalia 
savęs pasidėjęs Kangol skrybėlę. Jo retėjantys balti plaukai 
buvo prilaižyti prie galvos odos. Vyriškis turėjo atsivertęs 

Wall Street Journal, buvo užsidėjęs skaitymo akinius ir at- 
rodė panašesnis į pensijon išėjusį buhalterį, tikrinantį savo 
kapitalą, nei į žmogų, ketinantį gelbėti man gyvybę. 

— Tai turi kažkokį puikų žmogų, drauguži? - Čempas 
bakstelėjo man alkūne, akimis šukuodamas kambarį, no- 
rėdamas pamatyti tą, su kuo mes ketinome susitikti. — Štai 
kodėl tu slepiesi pas mane. Kai kas tikrai užsislaptinęs. 

- Sakiau tau, Čempai, pasitikėk manimi. 

Nušliurinau prie stalo. Jis siurbtelėjo kavos ir tvarkingai 
sulankstė Journal. 

— Tu niekada manęs neįdavei, - pasakiau dėkingai nu- 
sišypsojęs. 

— Kodėl turėčiau tai daryti? - Jis pažvelgė. - Tu vis dar 
skolingas man praloštus du šimtus dolerių. 

Aš plačiai išsišiepiau. Jis taip pat. Ištiesiau jam ranką. 

— Gera tave matyti, sūnau, - tarė Solis, kratydamas 
man ranką ir linguodamas galvą, kai pastebėjo, kaip aš 
pasikeičiau. 

— Atrodo, tu patekai į tokią bėdų virtinę, jog net nusikir- 
pai plaukus. 

— Laikas permainoms, - atsakiau. 

— Nori atsisėsti? — Jis patraukė savo skrybėlę ir pažvel- 
gė į Geofą. - Ar tai vaikinas, apie kurį kalbėjai? - Jis kiek 
nejaukiai sušnairavo į Čempo įspūdingus oranžinius plau- 
kus. 

- Ar kas nors iš jūsų leis man įsiterpti? - Čempas abejin- 
gai spoksojo stebėdamasis, kas, po velnių, vyksta. 

Aš išsišiepiau. 

- Ši skylė tapo kiek daugiau prigrūsta, Čempai. Pasi- 
sveikink su Soliu Rotu. 

— Solis Rotas! - Geofas įsižiūrėjo išsproginęs akis. — Žemu- 
tinio Palm Bičo Solis Rotas? Ir šunų trekas, ir tas šimto pėdų 
laivas, stovintis įlankos valčių prieplaukoje. 

- Šimto keturiasdešimties, — pataisė Solis, - jeigu gerai 
skaičiuosi. Ir polo klubas, ir miesto parduotuvių rajonas, ir 
„Amerikos perdraudimas“, jeigu tau reikia visos santrau- 
kos. Kas tu esi, sūnau, mano naujasis biografas? 

- Geofas Hanteris. - Čempas ištiesė Soliui ranką ir atsi- 
sėdo priešais jį. - Vieno rato, 1000 kubinių centimetrų grei- 
čio rekordas Superpole lenktynėse. Du šimtai penkiolika 
mylių per valandą. Du šimtai dvidešimt dvi, jeigu jie galė- 
tų užfiksuoti tokioje migloje. Kaip jie sako, veidu į metalą, 
šikna ore. 

— Kaip kas sako, sūnau? — Solis šiek tiek šaltokai pa- 
spaudė Geofo ranką. 

Priėjo padavėja, dėvinti Simpsonų marškinėlius. 

— Ką galėčiau jums pasiūlyti, berniukai? Pone Rotai? 

Aš kiek įmanydamas slėpiau savo veidą. Padavėją kvie- 
tėsi dar kiti du staliukai. Ji nukreipė akis į Solį. 

— Dabar žinote, kodėl aš geriu, pone Rotai? 

Užsisakiau plaktos kiaušinienės su trupučiu sūrio. 
Čempas užsisakė kažkokį prašmatnų omletą su pipirais, 
aštriu padažu, Jack sūriu ir tortiljų gabalėliais, nedidelę stir- 
tą naminių blynų. Solis - minkštai virtą kiaušinį su nemal- 
tų kviečių skrebučiu. 

Mes keletą minučių tyliai plepėjome apie tai, kaip aš tei- 
singai pasielgiau jam paskambinęs. Jis pasiteiravo, kaip lai- 
kausi ir pareiškė tikrai užjaučiąs mane dėl brolio netekties. 

— Tu bendrauji su labai blogais žmonėmis, Nedai. Ma- 
nau, dabar tai Žinai. 

Atnešė pusryčius. Solis stebėjo, kaip Čempas puolė savo 
storą omletą. 

— Lankausi čia trisdešimt metų ir niekada anksčiau 
nieko panašaus nemačiau užsisakant. Ar tai bent jau 
valgoma? 

- Štai. — Čempas nustūmė lėkštę per stalą. - Būtų garbė. 
Paragaukite, pone Rotai. 

— Ne, ačiū, - atsakė Solis. - Mėginsiu išgyventi po vi- 
durdienio. 

Padėjau šakutę ir prisitraukiau arčiau jo. 

— Tai tu ką nors sužinojai, Soli? 

— Šį bei tą, - atsakė jis, gūžtelėjęs pečiais. Jis įmerkė savo 
skrebutį į lipnų kiaušinį. - Nors kai kas, ką tu išgirsi, tave 
įskaudins, vaike. Žinau, kad tu labai žavėjaisi ta mergina. 
Aš šiek tiek pasidomėjau apie ją pasinaudodamas savo pa- 
ties šaltiniais. Bijau, yra ne visai taip, kai tu galvoji, Nedai. 
Ne Denas Stratonas naudojosi Tes, o atvirkščiai. 

— Atvirkščiai? - Nustebau. Liz pakišo jį. - Ką tuo nori pa- 
sakyti? 

Solis gurkštelėjo kavos. 

— Liz Straton iš tikrųjų su šita mergina veikė už savo 
vyro nugaros. Dar daugiau, Nedi, ji vadovavo tam ir paki- 
šo jį. Liz mokėjo merginai pinigus. 

Mirkčiojau akimis ir buvau visai sutrikęs. 

— Kodėl ji tai darė? 

— Kad jį diskredituotų, — atsakė Solis, į savo puoduką įsi- 
berdamas dar vieną šaukštą iš Cremora dėžutės. - Kiekvie- 
nas žino, kad šios Stratono vedybos nėra tai, kas atrodo. Liz 
seniai norėjo išeiti, bet jis neleido. Didžioji dalis pinigų yra jo 
vardu. Taigi ji norėjo apgauti jį ir išeiti su viskuo, ką šis turi. 

- Žinai, aš taip pat girdėjau apie tokias kekšes, ku- 
rios... - Geofas sužiaumojo didžiulį gabalą omleto. 

Aš sulaikiau jį. 

— Tai ką tu sakei, Soli? Tes buvo pasamdyta? Tarsi kokia 
aktorė... ar sukta menininkė? 

— Kiek daugiau nei tai, vaike. - Solis ištraukė sulanksty- 
tą popieriaus skiautę iš savo megztinio kišenės. - Bijau, jog 
ji buvo profesionalė. 

Tai buvo faksimilės kopija: policijos duomenys apie 
areštą iš Sidnėjaus, Australijos. Aš spoksojau į Tes veidą. 
Jos plaukai buvo užkritę atgal, akys nuleistos žemyn. Kita 
mergina. Jos vardas arešto duomenų lape buvo Mati Miler. 
Keletą kartų sulaikyta už receptinių vaistų pardavinėjimą 
ir prostituciją King's Cross geležinkelio stotyje. 

— Viešpatie! - Sumirkčiojau akimis ir sudribau kėdėje. 

- Ji buvo aukštos klasės iškviečiama mergina, Nedai. Ji 
kilusi iš Australijos. Štai kodėl apie ją aplinkui nieko neži- 
noma. 

— Naujasis Pietų Velsas, - sumurmėjau prisimindamas 
mūsų pirmąją dieną paplūdimyje. 

— Hm, - Geofas prunkštelėjo, imdamas lapą iš mano 
rankų. - Australė. Nenuostabu... 

Iškviečiama mergina. Ji pasamdyta išgręžti Deną Stratoną. 
Taigi atlikti savo darbą. Mano kraujas pradėjo virti. Visą tą 
laiką galvojau, kad jokiu būdu nenusipelniau jos... ir visa 
tai buvo tik apgaulė. 

— "Tai jis sužinojo apie ją, - pasakiau sukandęs dantis, — 
ir nužudė. 

— Stratonas turi žmonių, kurie dirba jam ir gali padaryti 
beveik viską, Nedai, - atsakė Solis. 

Aš linktelėjau ir pagalvojau apie Elės dvejones dėl vie- 
tinio policininko Losono, to, kuris visuomet, atrodo, buvo 
šalia Stratono. 

- Štai kodėl policija vilkina. Jie žino, kad tarp jų buvo 
ryšys. Jis valdo juos, teisingai? 

- Jeigu nori jį pričiupti, Nedi, - atsakė Solis, žvelgdamas 
į mane rimtai, - aš taip pat valdau keletą dalykų. 

Dėkingai nusišypsojau Soliui. Paskui dar kartą pažvel- 
giau į arešto lapą. Vargšė Tes... Toks nuostabus veidas. Ji 
tikriausiai taip pat galvojo, kad atėjo atpildo diena. Man 
prieš akis sugrįžo tas mirkčiojantis, viltingas žvilgsnis, ku- 
rio negalėjau suprasti. Kaip ji jautėsi žinodama, kad jos li- 
kimas taip pat ruošiasi pasikeisti. 

Aš ketinu pričiupti jį, Tes, - prisiekiau žvelgdamas į jos 
veidą. Paskui numečiau arešto lapą ant stalo. 

— Marti Miler, - tariau šypsodamasis Soliui. - Netgi jos 
vardo nežinojau. 

Šiek tiek po penkių Denas Stratonas išėjo iš savo kabine- 
to, esančio viename iš finansinių pastatų išilgai Rojal Palm 
kelio. 

Jo „Bentley Azure“ išriedėjo iš garažo, o aš užvedžiau 
savo nutriušusią „Impalą“. 

Nesu visai tikras, kas mane paragino sekti jį, bet tai, ką 
Solis papasakojo, iš tikrųjų mane užkniso. Mačiau, kaip 
Stratonas elgėsi su Ele terasoje. Pagalvojau, jog iš tikrųjų 
noriu įsitikinti, kuo tas subingalvis užsiiminėja. 

Stratonas staiga pasuko į šviesą ir tęsė kelionę tiltu į 
Vest Palmą. Sekiau jį kelių automobilių atstumu. Jis buvo 
užsiėmęs, kalbėjosi telefonu. Pamaniau, kad jeigu jis ir pa- 
stebėjo, jo smegeninėje negalėtų įstrigti vyrukas tokiu senu 
išklerusiu automobiliu kaip mano. 

Stratono pirmoji stotelė - Rachel žlėgtainių restoranėlis 
45-ojoje gatvėje, kur gali godžiai suryti didelį bifšteksą ir 

stebėti scenoje šokančias striptizo šokėjas. Tvarkdarys pasi- 
sveikino su juo taip, tarsi jie būtų seni draugai, nepaisant tai 
visuomenės daliai būdingos puikybės dėl jų didelių namų 
ir aukščiausios rūšies meno. Kodėl aš nenustebau? 

Į patalpas įslinkau pro automobilių stovėjimo aikštelės, 
kurioje buvo vietų, įvažiavimą priešais Cracker Barrel ir pa- 
laukiau. Po penkiolikos minučių jau beveik nusprendžiau 
praleisiąs ten naktį. 

Maždaug po pusvalandžio Stratonas išėjo su dar vie- 
nu vyru: aukštu, rausvo veido, baltaplaukiu, apsivilkusiu 
tamsiai mėlynu bleizeriu ir gelsvai žaliomis kelnėmis, vie- 
nu iš tų „mano šaknys siekia šalies įkūrimo pradžios tipo 
veidą“. Abu juokėsi ir kvailai šypsojosi. 

Jiedu įlipo į „Bentley“, nuleido stogą ir užsidegė ciga- 
rus. Aš pasitraukiau už jų. Mėlynakraujai pradeda vakarą! Jie 
pasuko į Belvederį pro oro uostą ir nudūmė į Palm Bičo 
Kennel klubą, į VIP stovėjimo aikštelę. 

Tikriausiai tai buvo nuobodi diena, nes patarnautojas 
vartė akimis, šaipydamasis iš mano ratų, tačiau atrodė lai- 
mingas imdamas iš manęs dvidešimtinę ir įkišdamas man 
klubo leidimą. Stratonas ir jo draugužis nuvyko liftu atsi- 
sėsti į prabangias vietas. 

Atsisėdau kitoje stiklais atitverto klubo pusėje. Užsisa- 
kiau sumuštinį su alumi ir jaučiau pareigą retkarčiais nueiti 
prie lango pastatyti keletą kartų po du dolerius. „Stratonui 
tai įprasta“, - pamaniau. Jis triukšmavo ir plepėjo, dūmi- 
jo savo cigarus, kiekvienam bėgimui didžiuliais pluoštais 
traukdamas šimtines. 

“Prie stalo priėjo trečias asmuo: storas, plinkantis vyru- 
kas, kurio kelnes prilaikė petnešos. Jie audringai tęsė la- 
žybas, užsisakinėdami šampano butelius. Kuo daugiau jie 
pralošė, tuo labiau juokėsi, mėtydami tarnautojams, prii- 
mantiems jų statymus, didelius arbatpinigius. 

Maždaug dešimtą valandą Stratonas paskambino savo 
mobiliuoju telefonu. Jie visi kartu atsistojo. Jis pasirašė sąs- 
kaitą, greičiausiai tūkstančiams. Paskui apkabino rankomis 
kitus du ir pasuko laiptais žemyn. 

Aš apmokėjau savo sąskaitą ir nuskubėjau paskui juos. 
Vyrai susigrūdo į Stratono „Bentley“, nuleido stogą ir surū- 
kė po cigarą. „Bentley“ šiek tiek vingiavo. 

Jie grįžo atgal į Palm Bičą viduriniuoju tiltu. Stratonas 
pasuko į dešinę ir nukreipė „Bentley“ į valčių prieplauką. 

Laikas vakarėliui, tiesa, berniukai? 

Vartai pakilo, ir apsauga pamojo jiems važiuoti. Negalė- 
jau sekti jiems iš paskos, nors man, be abejonės, buvo smal- 
su. Pasistačiau automobilį šalutinėje gatvelėje ir užkopiau 
atgal ant viduriniojo tilto pėsčiųjų tako. Pasukau prie ram- 
pos. Toliau nuo tilto priešais žvejojo senas juodaodis vyru- 
kas. Iš ten mes matėme valčių prieplauką kaip iš paukščio 
skrydžio. 

Stratonas ir jo draugeliai vis dar sukiojosi po doką. Jie 
nuėjo prie priešpaskutinės laivo stovėjimo vietos ir įlipo į 
didžiulę baltą jachtą Mirabel, tokią švytinčią baltą gražuolę, 
nuo kurios negalėtum atplėšti akių. Stratonas elgėsi taip, 
lyg ji būtų jo. Jis pasisveikino su įgula ir pakvietė aplinki- 
nius. Pasirodė padėklai su maistu, gėrimais. Subingalvių 
trijulė, sėdėdama Stratono jachtoje, elgėsi kaip vakarėly- 
je: gėrė, rūkė cigarus, elgėsi taip, tarsi jiems priklausytų 
visas pasaulis. 

— Oho, mažule! - neiškentęs sušvilpė juodukas žvejys. 

Trys ilgakojės merginos, panašios į manekenes, ėjo su 
aukštakulniais palei jachtą. Jos įlipo į Mirabel. Kiek žinojau, 
tai galėjo būti tos pačios merginos, kurios tą vakarą šoko 
„Rachelės“ klube. 

Stratonas atrodė gana gerai pažįstamas su viena iš jų, 
šviesiaplauke, apsitempusia trumpa, raudona suknele. Jis 


GELBĖTOJAS 219 


stovėjo apsikabinęs ją viena ranka, pristatydamas kitas 
savo draugams. Vakarėlio dalyviai pradėjo dalytis gėrimais 
ir skirstytis poromis. Storulis ėmė šokti su plona raudon- 
plauke mergina, vilkinčia marškinėliais, nedengiančiais 
juosmens, ir džinsiniu sijonu. 

Stratonas prisitraukė raudonplaukę ant suolo. Jis ėmė 
bučiuoti ir čiupinėti ją. Ši apsivijo jį savo ilga koja. Paskui 
Stratonas pakilo ir paėmė ją už rankos, kitoje laikydamas 
butelį šampano, ir, juokaudamas su draugužiais, nulipo 
žemyn. 

— Kažkoks šou, - pasakiau Žvejui. 

— Daugybė jų naktimis vizgina savo raudonomis uode- 
gomis, — pritarė jis. 

— Kur tu šitai gavai? — Elė pakilo nuo virtuvės stalo, įsmei- 
gusi akis į įrašus apie Tes areštą. 

— To negaliu tau pasakyti, Ele. - Žinojau, kaip niekingai 
tai skambėjo. — Bet šitai gauta iš to, kas turi įtakos. 

- Įtakos? - Ji palingavo galva. - Tai nėra įtaka, Nedai. 
Policija netgi neturi šios informacijos. Dalyvaudama aš 
viskuo rizikuoju, o tu net negali pasakyti man, su kuo dar 
kalbiesi? 

— Jeigu tau palengvės nors kiek, - šiek tiek kvailokai 
tarstelėjau, - aš jam nepasakiau apie tave. 

— Ak, puiku, Nedai! - linktelėdama prunkštelėjo Elė. — 
Tuomet viskas puiku. Žinojau, kad tai vidinis nusikaltimas. 
Bet dabar neturiu jokio prakeikto supratimo - kieno. - Ma- 
čiau, kad ji galvoja. - Jeigu Liz Straton pakišo savo vyrelį 
šioje istorijoje... 

- Žinau, — pasakiau užbaigdamas jos mintis. - Ji galėjo 
pakišti jį taip pat ir su paveikslais. 

Elė atsisėdusi atsilošė. Jos veido išraiška rodė, kad ji lyg, 
ir supranta, lyg ir sutrikusi. 

— Ar mes visi galėjome suklysti dėl Stratono? 

— Tarkime, ji apgavo savo vyrą. - Prisėdau šalia jos. - Tai 
kam sekti mano draugelius? Ir kodėl kažkas turėjo nužu- 
dyti Deivą? 

— Ne, - atsakė Elė, purtydama galvą, - tai buvo Strato- 
nas. Esu tuo tikra. Jis buvo pergudrautas ir manė, kad tai 
tavo darbas. 

— O kas, po velnių, yra Gašė, Ele? Liz? 

— Nežinau... - Ji išsitraukė bloknotą ir, pasidėjusi ant 
spintelės, brūkštelėjo keletą pastabų. - Nagi, tik sustokim 
prie to, ką turime. Mes beveik įsitikinę, kad Stratonas pri- 
kišo ranką prie Tes nužudymo. Aišku, jis suprato apie suk- 
tybę. Ir jeigu taip, yra daug šansų, kad jis Žino, jog už šito 
taip pat stovėjo jo Žmona. 

— Dabar mes žinome, kam reikalingi visi tie apsauginin- 
kai. - Sušnirpščiau. - Jie yra ne tam, kad apsaugotų ją, o 
kad užtikrintų, jog ji nepabėgs. 

Elė parietė kojas ir atsisėdo jogos stiliumi. Ji pakėlė areš- 
to įrašų lapą. 

— Mes galime jį nunešti į Policijos departamentą. Kas 
žino, ką jie su juo darys... 

- Žmogus, kuris man jį davė, nenorėjo, kad taip pasielg- 
čiau, Ele. 

— Gerai, Nedai. - Elė kiek piktai pažvelgė į mane. - Aš 
pasiruošusi. Ką jis norėjo, kad darytum? 

— Prisipažinčiau, Ele. 

— Prisipažintum dėl ko? Ką turi galvoje - tu ir aš? 

— Toji moteris yra iki ausų pavojuje, Ele. Jeigu mes galė- 
tumėm susitikti su ja... ji padėtų mums įrodyti ryšius tarp 
Stratono ir Tes, galbūt net išsiaiškinti dėl paveikslų. To pa- 
kaktų, teisingai? 

— Ką tu nori daryti? Pagrobti ją? Sakiau tau, jau mė- 
ginau. 

— Tu mėginai savaip, Ele. Pažvelk... - Aš apsisukau ir 
bet man buvo pasakyta, jog Liz Straton nuolat pietauja ke- 
tvirtadieniais Ta-bo0 Vorto aveniu. Tai bus poryt. 

— Kas tau pasakė? - Elė kiek piktai įsistebeilijo į mane. 

— Neklausk. - Paėmiau ją už rankos. - Sakiau tau, jog 
kai kas, turintis įtakos. 

Gaudžiau jos žvilgsnį. Žinojau, kaip ji rizikuoja. Bet ši- 
tai galbūt galėjo mane išteisinti. Liz Straton, matyt, kai ką 
žinojo. 

Elė fatališkai nusišypsojo. 

— Ar tas Žmogus, kurį tu pažįsti, pakankamai įtakingas, 
kad ištrauktų mane iš kalėjimo kameros, į kurią pakliūsiu 
greta tavosios, kai visa išaiškės? 

Suspaudžiau jos ranką ir dėkingai nusišypsojau. 

— Tu juk Žinai, kad vis dar yra nedidelė bėda dėl apsau- 
gininkų, Nedai. Jie yra nuolat šalia jos. O mes kaip tik nega- 
lime tau leisti pasirodyti viešumoje Ta-bo0, tiesa? 

— Ne, - sutikau purtydamas galvą. - Bet, laimei, Ele, aš 
kaip tik pažįstu vieną vyruką. 

— Tai kaip aš atrodau? - išsišiepė Geofas, šaltai žiūrėdamas 
pro savo Oakley saulės akinius. - Kaip tokiai atsiskyrėlei te- 
paluotai beždžionei, esu neblogai nusišveitęs. Šituos pasi- 
skolinau Pob parduotuvėje mieste. 

Gerai įrengta priekinė salė ir baras Ta-boo buvo sausa- 
kimši Žmonių iš Palm Byčo. Visur tik blondinės ir blondi- 
nės, moterys pastelinių spalvų Polo kašmyrais ir su Hermes 
krepšeliais; vyrai su Stubbsėz:Wootton šlepetėmis ir akiniais 
nuo saulės, persimetę Trillion megztinius per petį, knibinė- 
ja akmens krabus ir Cezario salotas - tai vieni iš geriausių 
ėdalų Palm Biče. Keletas nuolatinių klientų atrodo taip, tar- 
si būtų nužengę iš rūmų Vandenyno kelyje. 

— Nė Džordžas Hamiltonas tau neprilygtų,- pasakė 
Elė, apžvelgdama kambarį per Geofo petį. 

Liz Straton sėdėjo prie kampinio stalo ir pietavo su tri- 
mis draugėmis. Du jos apsaugininkai buvo prie baro: viena 

akimi stebėjo ją, kita - klajojo prie dar vienos laibos blondi- 
nės, ką tik išlipusios iš Lamborghini. 

— Prieš imdamas veikti įsisavinu reginį, - šypsodamasis 
tarė Geofas. - Niekada nežinau, kada būsiu pakviestas su- 
grįžti čia, į salą. 

Elė siurbčiojo Perrier su citrina. Jos skrandis maištavo. 
Vien tam, kad sėdėtų Ta-bod, ji turėtų būti išėjusi iš proto. 
Bet dabar ji galėjo pateikti argumentą, kad dirbo savo dar- 
bą. Jei po kelių minučių reikalai nesusiklostys gerai, „talki- 
ninkavimas nusikaltėliui“ bus jai kaip malonės prašymas. 

Svarbiausia - išsivesti Liz Straton iš restorano ir sulai- 
kyti ten apsaugininkus. Nedas laukė už namo mašinoje. Jie 
skubiai pačiuptų Liz ir, jeigu pasisektų, šioji tiek pat noriai 
kalbėtų, kiek jie klausytųsi jos. 

— Viešpatie! — Geofas atgijo, tiesdamas kaklą ir bakstelė- 
damas Elę savo alkūne. - Pasakyk man, kad ten ne Rodas 
Stiuartas prie baro? 

— Tai ne Rodas Stiuartas. Manau, jog matau Tomį Ly 
Džonsą. 

Padavėja, vardu Luis, priėjo ir paklausė, ar jie pasiruošę 
ką nors užsisakyti. 

— Norėčiau akmens krabų, - paprašė Geofas, užversda- 
mas meniu, tarsi jis tai darytų kiekvieną dieną. Elė užsisakė 
vištienos salotų. Ji turėjo imtuvą savo ausyje, sujungtą su 
Nedu užpakaliniame kieme. Jie tik turėjo palaukti tinkamo 
laiko veikti. Na, brolau... 

Praėjo kelios minutės. Padavėja atnešė užsakyto maisto. 
Staiga Liz Straton atsistojo kartu su viena iš savo draugių. 
Jos pasuko link moterų tualeto. 

— Jau dabar įvyks, Nedai, - pranešė Elė į telefoną. Ji metė 
atsargų žvilgsnį į barą. - Stebėk užnugarį, Čempai. 

— Man visada nesiseka. Maistas atrodo puikiai. - Ge- 
ofas sunkiai atsiduso, žvelgdamas į ką tik atneštas krabų 
žnyples. 

Elė pakilo nuo kėdės ir nuėjo tiesiai prie Liz, sulaikyda- 
ma ją restorano gale. Liz atpažinusi Elę jai atsakė neaiškiai 
mirktelėdama. 

Elė pasilenkė, tarsi norėdama su ja pasibučiuoti. 

— Jūs Žinote, kas aš esu, ponia Straton. Mes žinom 
apie jus ir Tes Makolif. Turime su jumis pasikalbėti. Čia, 
tiesiai priekyje, yra užpakalinės durys. Lauke stovi ma- 
šina. Galime padaryti tai tikrai sklandžiai, jeigu dabar 
ateisite. 

— Tes... - dvejodama ištarė ji. Paskui greitai pažvelgė 
į savo apsaugininkus. - Ne, aš negaliu... 

— Taip, jūs galite, Liz, - tvirtai atsakė Elė. - Arba taip, 
arba jūs pakliūsite tarp įtariamųjų dėl apiplėšimo ir bendri- 
ninkavimo nužudant. Paprasčiausiai nesidairykite ir sekite 
paskui mane pro duris. 

Liz Straton sustojo nežinodama, ką daryti. 

— Patikėkite manimi, ponia Straton, niekas netrokšta 
kuo nors jus apkaltinti. 

Liz Straton nervingai linktelėjo atsakydama. 

— Siuz, tu eik, — sutrikusi tarė ji savo draugei. - Aš atei- 
siu po minutėlės. 

Elė uždėjo rankas ant Liz pečių ir ramiai pamėgino 
stumtelėti ją į priekį. 

— Nedai, mes išeiname, - tarstelėjo. 

Vienas iš apsaugininkų pakilo. Jis stovėjo ten akimirką 
stebėdamas ir mėgindamas įvertinti, kas vyksta. 

Elė stūmė Liz pro duris. Nagi, Čempione, daryk savo darbą! 

— Sveiki, draugužiai! - Geofas žengė prie baro, užstoda- 
mas jiems kelią. - Ar kuris nors iš jūsų žino, kur galėčiau 
gauti bilietą į Britni Spyrs koncertą „Šok Amerika“ Kravis 
centre? Manau, kad jis bus Kravis. 

— Atsiknisk! — atšovė apsaugininkas su arklio uodega, 
bandydamas prasistumti pro jį. 

- Atsiknisti? — Geofas apstulbęs sumirksėjo ir spyrė dič- 
kiui su arklio uodega į kojas, parblokšdamas jį ant grindų. 

— Atsargiai, aš kalbu apie Britni labai rimtai. Man ne- 
svarbu, jei kam nors ji atrodo kaip kokia pigi, visiems dali- 
jama paleistuvė. - Geofas griebė antrąjį vyruką už rankos ir 
sviedė į barą. Nukrito gėrimų padėklai, pažiro stiklinės. 

Daili baro padavėja, brunetė Sindi, sušuko: 

— Ei, baikite! - Tuomet šūktelėjo kitam baro padavėjui: — 
Endi, reikia truputį pagalbos! Bobi! Maiklai! 

Staiga Arklio uodega įkišo ranką po savo švarku ir išsi- 
traukė pistoletą. 

— Kita vertus, drauguži, - tarė atsitraukdamas ir iškėlęs 
delnus Geofas, - kas kiša savo liežuvį į Madonos gerklę ma- 
tant visam pasauliui, mano nuomone, yra gana ištvirkęs. 

Jis pastūmė baro stalą į apstulbintus apsaugininkus, 
paskui puolė prie pagrindinių durų. 

— Ar tai tu! - sušuko jis, prikibdamas prie Rodo Stiuar- 
to, stovinčio šalia baro. - Tavo paskutinis albumas žavus, 
drauguži, labai romantiškas. Nežinojau, kad tu toks esi. 

— Tai Nedas Kelis, - pasakė Elė, stumdama Liz Straton 
į savo FTB automobilio galinę sėdynę. 

Liz spoksojo pritrenkta ir sumišusi dėl to, ką girdėjo. 

— Jis yra nekaltas Žmogus, pone Straton, nepagrįstai 
apkaltintas Žmogžudystėmis, kurias, mes manom, padarė 
jūsų vyras. 

Sėdėdamas prie vairo pasisukau ir įsižiūrėjau į Liz Straton 
akis. Jos neatrodė įžeistos ar piktos, tik kiek išsigandusios. 

- Jis nužudys mane, - pasakė Liz. - Negaliu jums sakyti, 
nes mirtinai jo bijau. Bet kartu negaliu to daugiau ištverti. 

— Mes ketiname jį pasodinti, ponia Straton. - Elė įsi- 
spraudė šalia jos užpakalinėje sėdynėje. - Tačiau tam mums 
reikia jūsų pagalbos. 

Nuspaudžiau akceleratorių ir šoviau automobiliu į 
priekį, kai tik išgirdau už savęs užsitrenkiant duris. Nuva- 
žiavau už kvartalo ir sustojau šalutinėje gatvelėje. 

Elė atsisuko ir pažvelgė poniai Straton į veidą. Žinojau, 
kad viskas, ką Liz pasakys per kitas dvi minutes, gali mane 
išgelbėti arba pasmerkti. 

— Mes žinome, kad jūs pasamdėte Marti Miler apsimesti 
Tes Makolif, kad šioji turėtų meilės reikalų su jūsų vyru. 

Liz nutylėjo žinodama, kad jai daugiau nėra prasmės 
apsimetinėti. 

— Taip, aš jį apgavau, - patvirtino. Ji lyg ir buvo paten- 
kinta tai pripažinusi, bet sykiu - vos neverkė. 

— Taip, jis apie tai sužinojo ir nužudė ją. Manau, kad tai 
buvo neteisinga, siaubingai neteisinga. Tačiau mano vy- 
ras yra pavojingas žmogus. Jis neleis man niekur eiti be tų 
samdytų galvažudžių. 

— Galiu padaryti tam galą - pasakė Elė, uždėdama 
savo ranką ant Liz peties. - Reikia susieti jį su žmogžudys- 
te viešbutyje Brazilian Court. Man tik reikia įrodyti, kad jis 
sužinojo apie tai, ką jūs darėte. 

— Ak, jis tikrai apie tai žinojo, - Liz Straton šnirpštelė- 
jo. - Mano vyras liepė apsaugai sekti Tes. Jis surado mano 
banko telegramą, skirtą apmokėti jos sąskaitą su tikru var- 
du. Mes susikirtome dvi dienos prieš tai, kai paveikslai 
buvo pavogti. 

Liz nutempė žemyn savo megztinį ir parodė mums dvi 
tamsias mėlynes ant kaklo. 

— Arjjums tai pakankamas įrodymas? 

Aš daugiau nebegalėjau laukti ir greitai atsisukau. Liz 
pakankamai žinojo, jog tai, kas man nutiko, ji galėjo pa- 
kreipti visai kita linkme. 

— Prašau, ponia Straton, pasakykite, kas pavogė pa- 
veikslus? Kas nužudė mano draugus ir brolį. Kas yra Gašė? 

Ji uždėjo savo ranką ant manosios. 

- Prisiekiu jums, pone Keli, aš niekuo dėta dėl to, kas 
atsitiko jūsų broliui arba kam kitam iš Žuvusiųjų. Tačiau 

neguldyčiau galvos už Deną. Jis pamišęs dėl savo paveiks- 
lų. Mano vyras nori juos susigrąžinti labiau už viską, ką 
esu kada nors mačiusi. 

Pažvelgiau į Elę. Ji, kaip ir aš, atrodė nustebusi girdė- 
dama tuos žodžius. Jeigu Denas Stratonas nepavogė savo 
paties paveikslų, tuomet kas? 

— Kažkas pergudravo jį, ponia Straton. Manau, jūs ga- 
lėtumėte žinoti, kas paėmė paveikslus? Kas tai sutvarkė? 
Galbūt tai buvote jūs? 

— Aš? - Lizos lūpas perkreipė patenkinta šypsena. - Jūs 
norite sužinoti, koks mano vyras yra bjaurybė? Ką gi, jūs 
tuojau sužinosite. Paveikslai nebuvo pavogti. - Keršto ugnis 
suliepsnojo jos akyse. 

— Buvo pavogtas tik vienas paveikslas. 

Buvo pavogtas tik vienas paveikslas. Elė ir aš tik sutrikę mirk- 
čiojome žvelgdami į ją. 

— Ką jūs sakote? 

Staiga išgirdau iš kvartalo artėjant variklio gaudesį. 
Čempas, palinkęs virš savo „Ducatti“ vairo, spaudė mo- 
tociklą tiesiai link mūsų. Jis akimirksniu sulėtino greitį ir 
žviegdamas padangomis sustojo šalia mūsų „Crown Vic“. 

— Laikas važiuoti, Kemo Sabe. Maždaug už kvartalo 
mums ant uodegos visas būrys. 

Pažvelgiau į gatvę ir pamačiau įsukantį juodą „Merce- 
desą“, lekiantį tiesiai link mūsų. 

— Jiems reikia manęs, - išsigandusi tarė Liz, žiūrėdama 
į Elę. - Tu nepažįsti tų baisių Žmonių. Jie mano vyrui pada- 
rys viską. - Paskui kreipėsi į mane: - Jūs turite važiuoti! 

Ji atidarė mašinos dureles ir, mums nesuspėjus jos su- 
laikyti, išlipo ir pradėjo trauktis atgal. 

- Štai ką aš padarysiu. Ateikite į namus apie ketvirtą, — 
pasakė ji. - Denas bus ten. Tuomet mes ir pasikalbėsime. 

— Liz, - neatstojo Elė, puldama paskui ją, - pasakykite, 
ką jūs turite galvoje sakydama, kad pavogtas tik vienas pa- 
veikslas? Juk ten buvo keturi. 

— Pagalvokite apie tai, agente Šartlef, - atsakė Liz Straton 
nusišypsojusi ir toliau traukdamasi atgal. - Jūs esate meno 
ekspertė. Kodėl, jūsų nuomone, jis vadina save Gašė? 

Juodas „Mercedesas“ pasuko link Liz ir pradėjo stabdyti. 

— Ateikite į namus, - priminė ji, fatališkai nusišypsoju- 
si. - Ketvirtą. 

Du vyrai iššoko dar važiuojant automobiliui ir griebė 
Liz Straton. Jie piktai nužvelgė mus, šiurkščiai grūsdami ją 
ant užpakalinės sėdynės. Nenorėjau jos palikti, tačiau mes 
neturėjome pasirinkimo. 

— Ojojoi, Nedi! - Čempas pažvelgė atgal į gatvę. Jo „Du- 
catti“ riaumojo. - Mes turim bėdos! 

Už „Mercedeso“ buvo kitas automobilis, juodas „Hum- 
mer“, spaudžiantis tiesiai į mus. Jis nesiruošė lėtinti 
greičio. 

— Nedai, nešdinkis iš čia! - Elė pradėjo mane stumti pro 
duris. - Prisimink, jie gaudo tave. 

Suspaudžiau Elės ranką. 

— Aš nepaliksiu tavęs. 

— Ką jie man gali padaryti? - paklausė Elė. - Juk aš esu 
iš FTB. Tačiau čia negaliu būti su jumis. Eik! 

— Nagi, Nedai! - ragino Geofas, rėkdydamas „Ducatti“ 
iki kurtinančio triukšmo. 

Puoliau iš „Crown Vic“ vairuotojo vietos ir užšokau ant 
Geofo motociklo užpakalinės sėdynės. Elė pamojo. 

— Paskambinsiu tau, kai bus aišku. 

- Nesijaudink dėl jos, drauguži! - sušuko Čempas. — 
Jaudinkis dėl mūsų! 


232 JAMES PATTERSON 


Apsivijau rankomis jo liemenį. 

— Kodėl? 

— Ar tu kada nors skridai „F-15“? 

— Ne. - Pažvelgiau atgal. „Hummer“ artėjo link mūsų. 
Jis nelėtino greičio. Maždaug po trijų sekundžių jis būtų 
tiesiai užšokęs ant mūsų. 

- Neskridau ir aš, - atsakė Čempionas, kaitindamas 
„Ducatti“. - Bet palūkėk. Man sakė, kad tai panašu į šitai. 

Priekinis ratas pašoko, pagreičio jėga metė mano galvą at- 
gal, ir „Ducatti“ šovė kaip raketa, nešama kažko panašaus 
į viršgarsinį sprogimą. 

Pasijutau taip, tarsi būčiau tempiamas reaktyvinio lėk- 
tuvo, kabindamasis už brangaus gyvenimo. Spaudžiausi 
prie Geofo nugaros būdamas tikras, kad jeigu tik akimirką 
atleisiu rankas, būsiu nusviestas į betoną kaip šokinėjantis 
kamuoliukas. 

Mes susilenkę skridome gatve. Pasukome ežero kryp- 
timi. Aš žvilgtelėjau atgal: „Hummer“ nesustodamas lėkė 
paskui mus. 

— Nešdinkimės iš čia! Jie vejasi! - šaukiau į Čempo ausį 
garsiau už bet kokį riaumojimą. 

— Tavo noras man įsakymas! 

„Ducatti“ variklis tarsi sprogo, ir mane stipriai metė at- 
gal, mums šovus pro namus šimto mylių per valandą grei- 

čiu. Mano vargšas skriaudžiamas skrandis atsidūrė gerklėj. 
Ženklas „Stop“ artėjo gana greitai. Kokosų gatvė. Paskuti- 
nė sankirta prieš ežerą. Ten buvo vienintelis kelias į šiau- 
re. Čempionas šiek tiek sulėtino. „Hummer“ greitai lėkė iš 
paskos. 

- Kuris kelias? - šūktelėjo Čempas, pažvelgdamas atgal. 

— Kuris kelias? Yra tik vienas kelias, - pasakiau. - Į deši- 
nę. - Mes vis dar buvome vos už vieno ar dviejų kvartalų 
nuo prašmatniausios visoje Floridoje parduotuvių gatvės. 
Aplinkui galėjo būti policininkų. 

— Tai tu taip manai, - pasakė jis. 

Pajutau žvėrišką žemesnės pavaros perjungimą, ir ČCem- 
po „Ducatti“ įčiuožė į sankryžą, paskui staigiai pasuko 
į kairę. 

Pagalvojau, kad mano skrandis liko kažkur už mūsų. 
Buvome palinkę taip žemai, jog mano džinsai šlavė grindi- 
nį. Vos ne vos sugebėjome išvengti kaktomušos su „Lexus“, 
kuriuo važiavo kažkoks akis išsproginęs turistas su šeima. 

Greitai išvingiavome atgal į Kokosų gatvę. 

— Kaip dėl išėjimo, drauguži? — paklausė šyptelėdamas 
Geofas. 

Buvo taip, tarsi mes šokinėtume per mišką su kokia 
nors riedlente. Dabar mes lėkėme kitu keliu, vingiuoda- 
mi priešais srovę. Apsižvalgiau, ar nėra policininkų, ir su 
palengvėjimu atsikvėpiau jų nepastebėdamas. Tuomet pa- 
žvelgiau atgal. „Hummer“ cypdamas sustojo sankryžoje. 
Pamaniau, kad jis tikrai trūktels į dešinę ir dings iš ten. Ta- 
čiau jis to nepadarė! Staiga metėsi į kairę - ir vėl važiavo 
paskui mus. 

- Viešpatie! - sušukau suspausdamas Čempo šonkau- 
lius. - Jis vis dar seka! 

— Prakeikimas! - Jis papurtė galvą. - Tie šunsnukiai vi- 
siškai negerbia įstatymų. 

Čempionas paspaudė droselį, tačiau dabar mes artėjo- 
me prie Palm Bičo judriausios parduotuvių gatvės, Vorto 
aveniu. Pristabdėme pusei sekundės. 

- Visada tai norėjau pamėginti... - Čempionas vėl šovė 
į priekį. 

Jis trūktelėjo „Ducatti“ į kairę. Netikėtai pasukome at- 
gal į Vorto aveniu. Priešais eismą. 

Klaidingas kelias! 

Iki šiol tai buvo beprotiškiausia! 

Mes vinguriavome tarp atvažiuojančių mašinų, sukdami 
žmonėms iš kelio. Turistai ir kiti pirkėjai ant šaligatvio rodė 
į mus, tarsi tai būtų kažkoks pasirodymas. Mes pralindome 
tarp dviejų automobilių. Žmonės žiūrėjo į mus pasukę galvas. 
Meldžiausi, kad tik neišgirsčiau policijos sirenos gausmo. 

Metėmės į šalį, norėdami išvengti vyro, kažką bekrau- 
nančio į visureigį. Tuomet šonu kliudėme senovinį pjedes- 
talą. Jis, nukritęs ant žemės, sudužo į šipulius. O šūdas!.. 
Mes važiavome pro Filipso galerijas. Pažvelgiau atgal. 
Mūsų nuostabai, „Hummer“ pasuko ir vis dar buvo už 
mūsų, garso signalu pašėlusiai trimituodamas bet kam, 
stojančiam ant kelio. Atrodė taip, tarsi vairuotojas žinotų 
turįs neliečiamybę, jeigu būtų pagautas. 

- Čempai, mes turime nešdintis iš čia, - pasakiau. — 
Traukimės iš šitos gatvės. 

Jis linktelėjo. 

— Aš pagalvojau tą patį. 

Mes greitai pasukome į dešinę, zvimbdami pralėkė- 
me pro įėjimą į Poincietta Country klubą. Pažvelgiau atgal: 
„Hummer“ važiavo savo keliu pro transporto kliūčių ruo- 
žą. Jis vis dar sekė paskui mus. 

ČCempas paspaudė akceleratorių ir mes, padidinę greitį, 
artėjome prie golfo kelio. Pro gyvatvores golfo lauke ma- 
čiau žaidėjus. „Hummer“ vis dar artinosi. 

Suspaudžiau Čempo liemenį. 

— Aš laukiu idėjų. 

— Kaip tau patinka golfo žaidimas, bičiuli? 

— Man kas? 

— Laikykis! - Jis trūktelėjo „Ducatti“ aštriu kampu į de- 
šinę. Kibirkštys pasipylė nuo šaligatvio. Mes prasibrovėme 
tiesiai pro tarpą gyvatvorėje, šakoms plakant mano veidą. 

Staiga mes išvažiavome iš kelio ir atsidūrėme vidury to- 
bulai nukirptos golfo aikštės! 

Už dešimties jardų priešais mus kažkoks vargšas vai- 
kinas su penkiomis geležinėmis lazdomis jau ketino smū- 
giuoti į žalumą. 

- Atleiskit, pertrauksime! - sušuko Cempas, kai „Du- 
catti“ lėkė pro šalį. Du golfo partneriai, sėdintys ratuose, 
žvelgė, tarsi jie būtų kažkokiame beprotiškame košmare. 
Galbūt taip ir buvo. 

- Staigus posūkis į dešinę, - tarė Geofas. - Sužaidžiau 
dingimą. 

„Ducatti“ didino greitį, ir mes kirtome platų smaragdi- 
nio žalumo lauką, kiekvienam golfo žaidėjui stovint ir ne- 
kantriai laukiant. Aš surikau: 

- Čempione, tu esi pamišęs vyrukas! 

Netikėtai mes praslydome pro dar vieną gyvatvorę ir 
atsidūrėme kažkieno galinio kiemo viduryje. Ten buvo 

nuostabus baseinas, kotedžas, o apstulbusi moteris su vo- 
nios chalatu skaitė sėdėdama ant šezlongo. 

- Atsiprašom! — šūktelėjo Geofas, pamodamas mums 
vingiuojant pro šalį. - Klaidingai pasukome. Tęskite. 

Mergužėlė nedelsdama griebė mobilųjį telefoną. Žino- 
jau, kad maždaug po dviejų minučių „Hummer“ mums 
mažiausiai rūpės. Ant uodegos lips Palm Bičo policija. Kad 
ir kokių farso elementų turėjo ši scena, ji pamažu peraugo 
į pačią tikriausią paniką ir... labai greitai. 

Nėrėme pro dar vieną plyšį gyvatvorėje ir atsiradome 
Pietų apygardoje. 

— Kelias laisvas, - mirktelėjęs pasakė Geofas. „Hum- 
mer“ jau neturėjo galimybės sekti mus. 

Problema buvo ta, jog Palm Bičas yra lygiagretus siau- 
rai įlankėlei. Taigi jei tau tektų bėgti iš tikros pražūties, iš 
ten veda vos keletas kelių. Mes pasukome link Pietų tilto. 
Maniau, kad mes dabar saugūs, nebent kas nors radijo ry- 
šiu valdytų tiltą. Pravažiavome keletą didžiulių namų, tarp 
jų ir Deno Stratono. Buvau jau bepradedąs atsigauti. 

Pažvelgiau atgal. 

O žmogau! 

„Hummer“ vėl važiavo mums įkandin. Taip pat sekė 
ir juodas „Mercedesas“. Tik šį kartą buvo blogiau. Daug 
blogiau. Man pro ausį prazvimbė viena kulka, paskui dar 
viena. 

Šunsnukiai šaudė į mus. 

Dar tvirčiau suspaudžiau Čempą už liemens. 

— Geofai, spausk! 

- Pirmyyyn, drauguži! 

„Ducatti“ trūktelėjo, išsilygino ir... šovė į priekį įjungus 
kažkokią ypač galingą pavarą. 

Mes pralėkėme daugiau žymių rūmų. Druskingas ir 
gaivus vandenyno brizas pliekė man į akis. Mačiau, kaip 

spidometras pasiekė devyniasdešimt, šimtą, šimtą de- 
šimt... šimtą dvidešimt. Abu pasilenkėme į priekį tiek, kiek 
galėjome - veidais į metalą, užpakaliais į dangų. Taigi kiek 
atitolome nuo tų dviejų automobilių. 

Pagaliau priartėjome prie trumpos tiesiosios pabaigos. 
Mums iš kairės buvo Trump aikštė, Mar-a-Lago. Mes apsu- 
kome staigia kreive, o tuomet... 

Pietų tiltas buvo arti. 

Paskutinį sykį pažvelgiau atgal. „Hummer“ buvo atsili- 
kęs apie šimtą jardų. Mums turėjo pavykti. 

Tada pajutau, kaip „Ducatti“ gerokai sulėtėjo perjungus 
žemesnę pavarą. Išgirdau Geofo riksmą: 

— O, šūdas! 

Pažvelgiau į priekį ir negalėjau tuo patikėti. 

Tarp pakrančių pūškavo Bostono banginių medžioklės 
laivas. Mano širdis taip pat tvinksėjo, tik greičiau. 

Tiltas kilo. 

Skambėjo tilto varpas. Turėklai jau leidosi žemyn. Automo- 
bilių linija ir sodininkų sunkvežimiai buvo pradėję trauk- 
tis atgal. 

„Hummer“ artėjo prie mūsų. 

Mes turėjome tik sekundę, kad nuspręstume, ką daryti. 

Geofas sulėtino, prisidėdamas prie automobilių eilės 
pabaigos. „Hummer“ taip pat pasielgė matydamas, kad 
mes įsispraudėme, vadinasi, įkliuvome. 

Galėjome apsukti 180 laipsnių ir mėginti pralėkti pro 
juos, tačiau jie turėjo ginklus. Galbūt mes galėjome pra- 
švilpti aplinkui ratu ir pasukti toliau į pietus, pro Slouno 
lanką. Tačiau iš salos nebuvo kelio, kol nepravažiuosi Lei- 
kvorto. Jis - už mylių. 

— Gerai! - bandžiau peršaukti per čiaudintį motociklą. — 
Galvoju aš, Geofai. 

Bet jis jau buvo sugalvojęs. 

— Laikykis! — riktelėjo jis, žvelgdamas pirmyn ir smar- 
kiai burzgindamas variklį. — Tvirtai! 

Mano akys išsprogo, kai pamačiau, ką jis buvo su- 
manęs. 

— Tu žinai, ką darai? 

- Atleisk, bičiuli. - Jis dar kartą pažvelgė atgal. — Šitai 
yra nauja netgi man... 

Jis trūktelėjo „Ducatti“ iš mašinų eilės ir nutaikė didžiu- 
lį motociklą į priekį, tiesiai po turėklais. Mano skrandis vėl 
pradėjo šliaužti link gerklės. Tiltas vėrėsi: pirma porą pėdų, 
paskui penkias, dešimt... 

Motociklas ėmė riedėti kylančia platforma. 

- Laikykis velniškai žemai! - sušuko Geofas. 

Mes švilpėm rampa kone sprogstančiu varikliu. Pagrei- 
tis spaudė man šonkaulius. Neturėjau jokio supratimo, 
koks tarpas skiria mus nuo kitos tilto pusės. Aš buvau susi- 
gūžęs ir meldžiausi. 

Atitrukome nuo kelio pakraščio į orą maždaug šešias- 
dešimties laipsnių kampu. Nežinau, kaip ilgai mes buvo- 
me pakibę ore. Laikiau savo veidą prispaudęs prie Geofo 
nugaros, tikėdamasis pajusti kažką nekontroliuojama, gal- 
būt sukimosi paniką, laisvą kritimą, galiausiai tai, kaip aš 
atsitrenkiu ir mano kūną sudrasko į dalis. 

Tačiau viskas, ką jaučiau, buvo nuostabus jausmas, — 
kurį turėtų justi paukštis, staigiai pakildamas aukštyn ir 
sklandydamas be svorio ir jokio garso. Netrukus Čempo 
balsas sušuko: 

— Mes tai padarysim! 

Atsimerkiau pačiu laiku, kad pamatyčiau tilto galą, ar- 
tėjantį link mūsų. Buvo aišku, kad mūsų priekinis ratas jį 
pasieks. Mes šoktelėjome ant grindinio. Mano skrandis su- 
sitraukė. Tikėjausi jau skristi, įsitempiau ir... pasiruošiau, 
bet Geofas išlaikė motociklą. 

Mes atšokome dar kelis kartus ir tada jis tarsi palietė 
stabdžius ir motociklas nuslydo platforma žemyn. Mes tai 
padarėme! Negalėjau tuo patikėti. 

— Na, kaip? - Geofas sušuko, riedėdamas pakalnėn iš- 
jungtu varikliu, kol sustojo priešais automobilius kitoje tilto 
pusėje. Mes atsidūrėme priešais moterį, sėdinčią mikroau- 
tobusiuke. Jos akys buvo išsprogusios kaip pietų lėkštės. 

— Aštuoni su puse už nuvažiavimą. Bet, sakyčiau, galė- 
tų būti vertas tobulo dešimtuko... - Geofas apsisuko ir išsi- 
šiepė man kaip šūdo kandęs. 

— Puiku! Kitą kartą, manau, man patiktų tai atlikti naktį. 

Vyras gelsvai rudame automobilyje stebėjo visą sceną, 
vykstančią kitapus gatvės, iš Ta-bo6. Jam nepatiko vienas 
dalykas. 

Pirmiausia „Mercedesas“ sustojo, atsidarė durys ir vienas 
iš Stratono vyrų įsitempė Liz Straton ant galinės sėdynės. 

Jis spragtelėjo fotoaparatu. Spragt, spragt. 

Tuo metu Stratono vaikinai automobilyje „Hummer“ 
stebėjo Nedą Kelį ir tą besimaivantį ant motociklo kaubojų 
„kivį“. 

— Pavojinga liaudis, - sumurmėjo jis sau, spustelėda- 
mas dar vieną kartą. Geriau jau šitas kalės vaikas iš tikrųjų 
mokėtų važiuoti. 

Paskui du Stratono samdyti galvažudžiai išlipo iš auto- 
mobilio ir priėjo prie Elės Šartlef. 

Sekundėlę jis griebėsi savo ginklo ir nežinojo, ar turėtų 
kištis. Kilo ginčas. Jie pradėjo su ja elgtis kiek šiurkščiai. 

Mergužėlė Šartlef mostelėjo savo ženkleliu. Ji stovėjo gana 
išdidžiai ir valdingai. 

Elė buvo drąsi. Vyras mašinoje turėjo tai pripažinti ir 
šitai jai pasakytų. 

Ji sudarė šį planą, kad susitiktų su Liz Straton, ir bičiu- 
liuojasi su tipu, įtariamu žmogžudyste. 

„Drąsi, -sukikeno jis tyliai, - bet nepakankamai gudri.“ 
Viskas, ką jis turėjo daryti, tai nunešti nuotrauką Federali- 
nio tyrimų biuro agentams kitapus gatvės. Tai tikrai nebū- 
tų aukso Žvaigždė jos karjerai arba, šiuo atveju, likusiam 
jos gyvenimui. 

Stratono vyrai pasitraukė. Atrodė, jog parodytas žen- 
klelis suveikė, nes po šiokio tokio susidūrimo jie sugrįžo 
atgal į savo automobilį. Paskui savo „Mercedesu“ jie priva- 
žiavo prie kito automobilio, tada visi greitai nulėkė. Vyras 
patraukė ranką nuo savo ginklo. Jis džiaugėsi, jog nuspren- 
dė palaukti. Galbūt bus dar geresnė proga. 

Tikriausiai jis turėjo nunešti tas nuotraukas. Vyrukas 
buvo ieškomas žudikas, o ji, Elė Šartlef, velniškai rizikavo. 
Ojeigu pati agentė kaip nors įsipainiojusi? 

Jis stebėjo FTB mergužėlę įlipant į savo automobilį ir 
nuvažiuojant. „Negudri“, -vėl tarė sau, paslėpdamas foto- 
aparatą ir sprigtelėdamas degtukų dėžutę tarp pirštų. 

Bet velniškai drąsi. 

Tą dieną maždaug 3 valandą 30 minučių Elė vėl mus aplan- 
kė Čempo garaže. 

Buvau laimingas matydamas, kad jai viskas gerai, ir ap- 
kabinau. Iš to, kaip ji elgėsi, galėjau pasakyti, kad ji taip 
pat jaudinosi dėl manęs. Mes papasakojome jai, kaip mus 
persekiojo. 

- Jūs pamišę! - Elė papurtė galvą Geofui. 

— Nežinau, - atsakė jis gūžtelėjęs pečiais ir tarsi susi- 
mąstydamas apie tai. - Aš dažnai jusdavau, kad riba tarp 
pamišimo ir atsakomybės stokos yra gana neapibrėžta. Vis 
tik pamaniau, kad taip daug geriau, nei dalyvauti su tais 
vyrukais „Hummer“ vakarėlyje. Šiomis aplinkybėmis, tie- 
są sakant, tvirtinu, kad reikalai ėjosi gana gerai. 

Užmečiau akį į laikrodį, kabantį ant Čempo garažo 
sienos. Laikas artėjo. Maždaug po valandos mums daug 
kas galėtų išsispręsti. Mes galėtume sužinoti, kas pavogė 


246 JAMES PATTERSON 


Stratono paveikslus, o aš tikriausiai būčiau išteisintas dėl 
žmogžudysčių. 

— Tu pasirengusi eiti pas Liz? Ar pasiruošusi sučiupti 
Deną Stratoną? - paklausiau. Elė nervinosi, galbūt dėl jos. 

- Taip, - griežtai atsakė Elė ir pagavo mano ranką. - Tik 
ar tu supranti, kad pas Stratonus šiandien nutiks ne vien tai. 

Ji atlapojo savo striukę. Antrankių komplektas karojo 
jai ant liemens. Pajutau, kaip kažkas kyla mano skrandžiu. 
Paskutines keletą dienų jaučiausi keistai laisvas tirdama- 
mas nusikaltimus, galbūt artėdamas prie žudiko. Beveik 
buvau pamiršęs, jog ji FTB agentė. 

— Jeigu viskas eisis taip, kaip mes tikimės, - pasakė Elė, 
ir vėl jos veide atsispindėjo griežtas įstatymo vykdytojos 
žvilgsnis, - tu pasiduosi policijai. Ar pameni susitarimą? 

- Žinoma. - Pažvelgiau į ją ir linktelėjau, bet viduje jau- 
čiau stingulį ir šaltį. - Pamenu mūsų susitarimą. 

Mes tylėdami pravažiavome vidurinįjį tiltą į Palm Bičą. 
Mano viduje viskas kunkuliavo. Kad ir kas nutiktų pas 
Stratoną, Žinojau, kad mano laisvos dienos eina į pabaigą. 
Balandžio vidurio ketvirtadienį miestas buvo nykiai ty- 
lus. Vorto aveniu vaikštinėjo tik keletas turistų ir pirkėjų, 
ieškančių sezono pabaigos išpardavimų. Žilaplaukė sen- 
jorė praėjo priešais mus su paskui ją tipenančiu pudeliu. 
Ji buvo apsisiautusi kailiais, nors jautėsi maloni balandžio 
šiluma. Pažvelgiau į Elę. Mes abu nusišypsojome. Dabar 
laikiausi už ko tik galėjau. 
Mes pasukome į Stratono privačią gatvę, esančią visai 
šalia vandenyno. Štai tada ir supratau, kad kažkas negerai. 
Du policijos automobiliai blokavo kelią, jų šviesos mir- 
gėjo. Kitos buvo pastatytos aplinkui Stratono vartus. 
Pirmiausia pamaniau, jog taip sutinka mane, ir išsigan- 
dau. Galbūt Liz mane pakišo, bet ne... Pro vartus traukė 
greitosios pagalbos mašina. 

— Slėpkis, - atsisukusi tarė man Elė. Susmukau ant už- 
pakalinės sėdynės, pakišdamas veidą po kepure. Elė nulei- 
do langą ir kyštelėjo savo ženkliuką policininkui, stabdan- 
čiam eismą. 

— Kas atsitiko? —- paklausė ji. 

Policininkas žvilgtelėjo į jos asmens liudijimo pažymė- 
jimą. 

— Namuose yra pora lavonų. Nušauti du žmonės. Nieko 
panašaus dar nemačiau. 

— Stratonas? — paklausė Elė. 

— Ne, - atsakė pareigūnas, purtydamas galvą. - Man 
sakė, kad vienas yra asmens sargybinis, o kitas - Stratono 
žmona. 

Jis pamojo mums važiuoti. Aš perbalau, o panikos jaus- 
mas surakino nuo galvos iki pat kojų pirštų. 

Liz buvo mirusi. Taigi byla prieš Stratoną baigta. Mes jau 
neturėjome galimybių įrodyti, kad jis žinojo, jog jo Žmo- 
na buvo apgavusi jį. Blogiausia, kad mes įpaniojome į tai 
vargšę Liz. 

— O Viešpatie, Ele, mes nužudėme ją! - tariau jausdama- 
sis taip, tarsi vėl matyčiau Deivą. 

Elė įsuko pro vartus į ilgą žvirgždo įvažiavimą. Dar trys 
patrulių automobiliai buvo pastatyti priešais namą, kaip ir 
antrasis greitosios medicinos pagalbos furgonas. Jo durys 
buvo atidarytos. 

— Tu čia palauk, - pasakė Elė, lipdama iš mašinos. - Pa- 
žadėk man, Nedai, kad nepabėgsi. 

— Pažadu, - patvirtinau. - Aš niekur neinu. 

Elė užtrenkė duris ir nubėgo į vidų. Jutau, kad kažkas 
neišvengiamai turi atsitikti. Tiesą sakant, tai Žinojau. 

— Pažadu, Ele, - užtikrinau ją, siekdamas durų, - dau- 
giau nebėgsiu. 

Stratonas buvo ten. 

Elė atpažino jį fojė. Jis sėdėjo krėsle, trindamas savo pe- 
lenų spalvos veidą, ir vaizdavo esąs šokiruotas. Su juo sė- 
dėjo Karlas Brynas, detektyvas, kurį Elė buvo sutikusi Tes 
apartamentuose. Šalia pasipūtęs stovėjo Arklio uodega, 
randuotas subingalvis, kuris sekė paskui Nedą ir Čempą. 

— Negaliu patikėti, kad ji tai padarė, - murmėjo Strato- 
nas. - Jie turėjo romaną. Ji man tai sakė ir pyko ant manęs. 
Aš per daug dirbau ir nepaisiau jos... Bet šitaip... 

Elė pažvelgė priešais į saulėtą kambarį. Vaizdas jai kėlė 
pasibjaurėjimą. Ji iš karto atpažino vieną iš raumeningų 
apsauginių, kurį matė Stratono vakarėlyje. Šis aukštiel- 
ninkas gulėjo ant grindų. Jo krūtinėje buvo dvi kulkų sky- 
lės. Tačiau ypač negera buvo matyti Liz Straton, gulinčią 
ant jos mėgstamo gėlėto suolo priešais jį vis dar tuo pačiu 
baltu kostiumu, kuriuo buvo apsirengusi tą popietę. Iš jos 

kaktos žemyn sruveno kraujas. Vernas Losonas klūpinėjo 
šalia jos. 

Pakeliui Elė girdėjo kalbant policininką. Buvo spėjama, 
kad tai žmogžudystė ir kartu savižudybė. 

Velniava. Elė pajuto, kaip kaista kraujas. Ji pažvelgė į 
Losoną, paskui į Stratoną ir vėl į Liz. Kokia puiki apgaulė! 

- Žinojau, kad ji sielojosi, - tęsė Stratonas detektyvui 
Brynui. - Pagaliau ji pasakė man apie romaną ir ketini- 
mą jį baigti. Galbūt Polas nenorėjo jos paleisti? Bet šitaip... 
O Dieve!.. Ji vos prieš keletą valandų atrodė tokia laimin- 
ga. - Stratonas pagavo Elės žvilgsnį. - Ji išėjo pietauti su 
draugėmis... 

Elė negalėjo daugiau tverti. 

- Žinau, tu ją nužudei, - šiurkščiai pasakė ji Stratonui. 

— Ką? - krūptelėjęs pažvelgė jis. 

— Tu tai organizavai, - tęsė toliau Elė, liedama piktu- 
mą. - Nebuvo jokio romano. Vienintelis romanas buvo 
tavo - su Tes Makolif. Liz viską mums papasakojo. Ji tave 
apgavo, bet tu sužinojai. Tu padarei tai, Stratonai, arba lie- 
pei tai padaryti. 

- Jūs girdėjote! - Stratonas sušuko ir pakilo nuo kėdės. — 
Jūs girdite, nuo ko aš vėl turiu gintis? Nuo šios niekus tauš- 
kiančios meno agentės! 

— Aš buvau su ja, - tarė Elė, žvelgdama į Bryną, - vos 
prieš porą valandų. Ji man viską papasakojo. Kaip Liz su- 
galvojo romaną, norėdama sukompromituoti savo vyrą, ir 
jis sužinojo. Kaip jis buvo įsivėlęs į savo paties paveikslų 
vagystę. Patikrinkite viešbutį Brazilian Court, parodykite 
nuotraukas ir pamatysite, kad Stratonas buvo su Tes Ma- 
kolif. Paklauskite jo, ką Liz turėjo galvoje sakydama, kad 
tik vienas paveikslas buvo pavogtas. 

Kambaryje stojo tyla. Brynas įdėmiai Žiūrėjo į Stratoną, 
o šis žvalgėsi aplinkui susirūpinęs. 

— Galbūt Liz kažką žinojo apie paveikslus, - pasakė 
Losonas. Jis laikė ginklą plastikiniame maišelyje. - Tai 
„Beretta 32“, - pridūrė. - Tokios pačios markės ginklas 
kaip tik panaudotas ir per žudynes Leikvorte. - Jis pa- 
žvelgė į Bryną. 

Stratonas vėl atsisėdo. Jo veidas buvo sutrikęs, išbalęs, 
ir jis visas drebėjo. 

— Jūs netikite tuo? — stebėjosi Elė. - Jūs manote, kad Liz 
Straton pavogė paveikslus ir nužudė visus tuos žmones? 

— Arba jos draugužis, - gūžtelėjo pečiais Losonas. Jis 
pakėlė įkalčių maišą. - Pamatysime... 

"— Jūs klaidingai viską suprantate, - toliau dėstė Elė, 
nukreipdama žvilgsnį į kvailą šypseną, lėtai atsirandančią 
Stratono veide. - Liz pakvietė mus čia. Ji ketino visa tai iš- 
dėstyti. Štai kodėl Liz Straton yra mirusi. 

- Tu vis sakai mes, specialioji agente Šartlef, - pagaliau 
prabilo Losonas. - Gal mums paaiškintum, apie ką kalbi? 

- Ji turi galvoje mane, — pasigirdo balsas nuo įėjimo. Visi 
atsisuko. 

Į kambarį įėjo Nedas. 

— Tai Nedas Kelis! - Losono akys išsprogo. 

Du Palm Bičo policininkai sugriebė mane ir tėškė ant ply- 
telėmis išklotų grindų. Man į juosmenį buvo įremtas kelis, 
rankos užlaužtos už nugaros, o ant riešų uždėti antrankiai. 

- Šią popietę pasidaviau agentei Elei Šartlef, - pasakiau 
skruostu prispaustas prie grindų. - Ji šiandien susitiko su 
Liz Straton. Šioji norėjo liudyti prieš savo vyrą. Liz nenusi- 
žudė ir aš nenužudžiau Tes Makolif. Agentė Šartlef atsive- 
dė mane čia norėdama surengti akistatą Stratonui pateikus 
informaciją, ir kad aš pasiduočiau policijai. 

Pažvelgiau į Elės nuolankią veido išraišką, kai vienas iš 
policininkų spustelėjo mane žemyn. Ji atsakė man sumišu- 
siu žvilgsniu. Kodėl, Nedai? Policininkas parklupdė mane 
ant kelių, laikydamas man rankas už nugaros. 

— Praneškite tai per radiją, - sulojo Losonas jaunam po- 
licininkui civiliniais drabužiais. - Taip pat ir FTB. Pasakyk 
jiems, kad mes ką tik suėmėme Nedą Kelį. 


Aš buvau nuvestas į patrulio automobilį, įstumtas į 
vidų, o durys užtrenktos. Paskutinį kartą pažvelgiau per 
petį į Elę. Ji nepamojo, nieko nedarė. 

Greičiau nei po penkiolikos minučių atsidūriau Palm 
Bičo policijos nuovados kameroje. Buvau nurengtas, apieš- 
kotas, nufotografuotas ir įmestas į vieną iš tų kamerų. Ap- 
linkui buvo tikras sujudimas. Policininkai tiesė kaklus, no- 
rėdami mane pamatyti. 

Iš karto jie niekuo manęs neapkaltino. Manau, policija 
laukė, kol išsiaiškins. Žinojau, jog jie neturi tiesioginių įro- 
dymų, siejančių mane su kuo nors - išskyrus vyruką, kuris 
nužudė mano brolį Bostone. 

Jie, tiesą sakant, su manimi elgėsi ramiai. Palm Bičo po- 
licininkai buvo gana geri vyrukai. Pagaliau paskambinau 
telefonu į Bostoną, ieškodamas savo tėvo. Atsiliepė motina. 
Jo nebuvo namuose. 

— Klausyk, mama, turi jam pasakyti, kad prisipažintų. 
Mano gyvenimas balansuoja tarp gyvybės ir mirties. - Ji 
truputį dvejojo, paskui ėmė verkti.- Tik paprašyk jo, 
mama. Jis žino, kad aš nekaltas. 

Paskui sėdėjau ir laukiau, - kad ir kas turėjo nutikti 
toliau. 

Būnant kameroje tarsi viskas pradėjo suktis: Mikis, Bo- 
bis, Barnis ir Dy, jų siaubingos mirtys. Galvojau apie Tes, 
vargšę Tes. Tiek daug aukų! Visi nužudyti Gašė? Kas jis, po 
velnių? Aš sėdėjau kalėjime, o jis buvo ten, laisvėje. 

Tai neteisinga. 


Penktoji dalis 


Meno bumas 

Jie pamaitino mane, davė apklotus ir paklodę. Atsisėdau 
ant gulto ir praleidau kameroje vienišą naktį. Įsivaizdavau, 
kaip šioji bus viena iš daugelio. Ten, koridoriuje, buvo gana 
triukšminga: žvangėjo kameros durys, matyt, kažką įmetė. 

Ir taip iki pat ryto, kol pagaliau kažkas atėjo manęs. 
Tai buvo stambaus sudėjimo juodaodis policininkas, vakar 
matytas, su dar dviem kitais. 

— Tikriausiai esu laisvas? — paklausiau fatališkai šypso- 
damasis. 

— O taip, teisingai, - sukikeno jis, - jie laukia jūsų ten 
prie SPA. Nepamirškite savo apdarų. 

Jie nuvedė mane laiptais į viršų į mažą pasimatymų 
kambarį. Ten buvo tik stalas ir dvi kėdės, veidrodis ant 
sienos, kuris man pasirodė esąs dvipusis. Laukiau vienas 
maždaug dešimt minučių. Buvau pradėjęs nervintis. Paga- 
liau durys atsidarė ir du policininkai žengė į vidų. 


GELBĖTOJAS 257 


Vienas jų - aukštas žilaplaukis detektyvas, buvęs ten, 
pas Stratoną, kai aš pasidaviau. Tai Losonas iš Palm Bičo 
policijos departamento. Kitas - žemas, sudėtas kaip statinė 
vyrukas žydrais marškiniais ir šviesiai rudu kostiumu. Jis 
kyštelėjo man savo kortelę, tarsi jo inicialai man turėtų pa- 
daryti įspūdį. 

Specialusis vyriausiasis agentas Džordžas Moretis iš 
FTB. 

Elės bosas. 

— Taigi, pone Keli, - pradėjo Losonas, įsisprausdamas į 
medinę kėdę priešais mane, - ką mes su jumis darysime? 

— Kuo aš esu kaltinamas? - paklausiau. 

Jis kalbėjo lėtai, atsipalaidavęs. 

— Kuo, jūsų nuomone, mes turėtume jus kaltinti? Jūs 
mums palikote išsirinkti beveik iš viso baudžiamojo kodek- 
so: Tes Makolif nužudymas, savo draugų nužudymas. - Jis 
žvilgterėjo į lapą. - Maiklas Kelis, Robertas O Reilis, Barna- 
bas Flintas, Diana Linč. 

— Nė vieno iš tų nusikaltimų nepadariau... 

— Gerai, tuomet planas B, - pasakė Losonas. - Įsilaužia- 
moji vagystė: vogto turto pervežimas tarp valstijų, pasiprie- 
šinimas suėmimui... Tokio Erlo Ansono mirtis Broktone... 

— Jis nužudė mano brolį, - atšoviau, - ir bandė nužudyti 
mane. Ką jūs darytumėte? 

— Pirmiausia, aš nebūčiau pakliuvęs į tokią painiavą, 
pone Keli, - atsakė policininkas. - Ir tiktai protokolui, - ant 
to peilio buvo jūsų pirštų atspaudai, ne jo... 

— Esi gilioje... duobėje, - pasakė FTB vyrukas, prisi- 
traukdamas kėdę. - Du dalykai gali išgelbėti tavo subinę. 
Pirma, kur yra paveikslai? Antra, kaip Tes Makolif buvo su 
visu tuo susijusi? 

— Aš neturiu paveikslų, - atsakiau, - o Tes su niekuo ne- 
buvo susijusi. Sutikau ją paplūdimyje. 

— Ak, ji buvo susijusi, - neatstojo FTB vyrukas ir supra- 
tingai linktelėjo, pasilenkdamas arčiau. - Sūnau, tu su mu- 
mis nesi atviras. Nuo šios minutės visas tavo gyvenimas 
gali tapti tik prisiminimais. Tu žinai, kaip ten yra federali- 
niame kalėjime, Nedai. Sūnau, ten nėra paplūdimių ir pri- 
žiūrimų baseinų... 

— Aš esu atviras su jumis, - pertraukiau jį. - Jūs matote 
čia advokatą? Ar aš jo prašiau? Taip, buvau įsipainiojęs į 
šių paveikslų vagystę. Aš įjungiau pavojaus signalus Palm 
Biče. Patikrinkite. Jūs gavote pranešimus apie keletą įsilau- 
žimų mieste tą naktį prieš vagystę, ar ne? Galiu jums duo- 
ti adresus. Bet aš nenužudžiau savo draugų. Manau, šiuo 
metu jūs tai žinote. Gavau skambutį iš Dy, jog paveikslų 
ten nebuvo ir juos kažkas pakišo. Tas kažkas vardu dakta- 
ras Gašė. Ji sakė man, kad susitiksime namuose Leikvorte. 
Kai nuvykau, jie buvo negyvi. Taigi aš pakvaišau. Pabėgau. 
Galbūt tai buvo neteisinga. Pamačiau tik savo senus drau- 
gus, išnešamus maišuose. Ką, po velnių, darytų kitas? 

FTB vyrukas sumirksėjo. Jis kažkaip prisimerkė žvelg- 
damas į mane, tarsi sakydamas: Pakaks pokštauti, vaike. Tu 
net nežinai, kokių bėdų galėčiau tau sukelti. 

— Be to, - tariau pasisukdamas į Losoną, - jūs netgi ne- 
užduodate teisingų klausimų. 

— Gerai, - pasakė policininkas, gūžtelėjęs pečiais. - Taigi 
užduok man teisingus klausimus. 

— Pavyzdžiui, kas dar žinojo, kad paveikslus ketinama 
pavogti? - pasiūliau. - Kas buvo Tes Makolif apartamen- 
tuose po manęs? Kas siuntė tą panką į Bostoną nužudyti 
mano brolį? Ir kas yra Gašė? 

Jie akimirką pažvelgė vienas į kitą, paskui FTB vyrukas 
nusišypsojo. 

— Ar tu nepagalvojai, kad mes žinome atsakymus į tuos 
klausimus, Nedai? 

Aš įbedžiau į jį akis ir laukiau, kol jis sumirksės. Jie žino- 
jo. Jie žinojo, kad nieko nenužudžiau ir laikė mane ten prie- 
kabiai klausinėdami. Taip pat žinojo, jog nenužudžiau Tes 
ar Deivo, netgi kas yra Gašė. Kuo ilgiau jis delsė atsakyti, 
tuo labiau buvau įsitikinęs, kad ruošiasi pasakyti, jog tavo 
tėvas yra daktaras Gašė. 

rė Palm Bičo detektyvas. - Pas Stratoną suradome ginklą. 
Visai taip, kaip mes tikėjomės. Jis priklausė Poliui Angelui, 
Stratono apsaugininkui. Tas pats ginklas buvo panaudo- 
tas Leikvorto Žmogžudystėse. Jis turėjo seksualinių ryšių 
su Liz Straton. Tai patvirtino dar vienas Stratono vyras. Jis 
dirbo šiai moteriai nešvarius darbelius. Ji apgaudinėjo savo 
vyrą. Mums tai atrodo pakankamai aišku. Straton norėjo 
pinigų. Ji ketino pabėgti nuo Deno Stratono ir buvo susijusi 
su Tes Makolif. Tu nori išsiaiškinti, kas yra Gašė, Nedai? 
Nori sužinoti, kas pasiuntė tą vyruką į Bostoną? Tai buvo 
Liz. Specialioji agentė Šartlef pasakė, kad ji beveik prisipa- 
žino tai restorane. 

Liz... Gašė? Žiūrėjau į juos nepatikliai. Laukdamas, kada 

Liz nebuvo Gašė. Stratonas viską taip susuko, pakišo ją. 
Jis veikė aplinkiniais keliais, o jie ir užkibo! 

— Tiesą sakant, yra tik vienas klausimas, kurį tau turi- 
me, - prabilo Losonas, pasilenkdamas arčiau. 

— Kas, po velnių, atsitiko su tais paveikslais? 

Stojau prieš teismą, apkaltintas vagyste įsilaužus, pasiprie- 
šinimu suėmimui ir pabėgimu į kitas valstijas. 

Pirmą kartą jų iškelti kaltinimai buvo teisingi. Taigi bu- 
vau kaltas dėl visų trijų. 

Valstybinis gynėjas, kurį paskyrė man konsultuoti, 
prašė neprisipažinti kaltu pagal visus tris kaltinimus, o aš 
nusprendžiau paskambinti dėdei Džordžui Vatertaune. Jis 
gavo man vieną iš savo siūlytų aukščiausios klasės advoka- 
tų. Buvau tikras, jog dabar man tokio reikėjo. 

Jie man paskyrė 500 000 dolerių užstatą. 

— Ar gali kaltinamasis sumokėti užstatą? — Teisėjas pa- 
žvelgė iš savo kėdės žemyn. 

— Ne, gerbiamasis teisėjau, negaliu. - Taip jie sugrąžino 
mane į kamerą. 

Spoksojau į šaltas, betonines sienas, galvodamas, kad 
tai bus pirmoji diena iš daugelio panašių. 

— Nedai. 

Išgirdau iš kitapus sklindantį pažįstamą balsą. Pašokau 
ant savo gulto. 

Tai buvo Elė. 

Ji gerai atrodė su Žaviu raštuotu sijonu ir trumpu lini- 
niu švarku. Pribėgau prie grotų. Norėjau tik paliesti ją, bet 
jaučiau gėdą būdamas su savo oranžiniu kombinezonu už 
grotų. Nežinau, bet tai galbūt buvo labiausiai slegianti aki- 
mirka iš visų turėtų. 

— Viskas bus gerai, Nedai, - optimistiškai tarė Elė. - Tu 
atsakysi į visus jų klausimus. Viską pasakyk jiems, Nedai. 
Pažadu, ką nors padarysime. 

- Jie mano, kad tai buvo Liz, Ele, -pasakiau, purtyda- 
mas galvą. - Jie galvoja, jog ji buvo Gašė ir viską surengė su 
savo apsauginiu. Paveikslai... Jie viską suprato klaidingai. 

— Žinau, - iškošė Elė pro sukąstus dantis. 

Jis išsisuks nuo Žmogžudystės, - pasakiau. 

— Ne. - Ji papurtė galvą. - Jis neišsisuks. Tačiau paklau- 
syk manęs ir bendradarbiauk. Būk protingas, gerai? 

— Tai būtų permaina. - Nusišypsojau jai save niekinan- 
čia šypsena. Norėjau pažvelgti jai į akis. - Taigi, ei, kaip se- 
kasi tau? 

Elė gūžtelėjo pečiais. 

— Tu padarei mane tikra didvyre, Nedai. Visa spauda 
domisi manimi. 

Ji uždėjo ranką ant strypo šalia manosios ir apžvelgė 
koridorių norėdama įsitikinti, ar niekas nestebi. Paskui 
savo mažuoju pirštu apsivijo manąjį. 

- Čia būdamas jaučiuosi gana gėdingai - visai kaip 
mano tėvas. Manau, jog viskas pasikeitė. 

— Niekas nepasikeitė, Nedai, - Elė papurtė galvą. 

Linktelėjau. Aš buvau sunkus nusikaltėlis, pasirengęs 
pripažinti savo kaltę ir sėsti į kalėjimą, o ji - FTB agentė. 
Niekas nepasikeitė... 

— Noriu, kad tu kai ką žinotum... - Jos akys spindėjo. 

— Ką? 

— Ketinu pričiupti jį dėl tavęs, tavo draugų ir brolio, Ne- 
dai. Pažadu. Gali patikėti tuo, Nedai. 

— Ačiū, - sušnibždėjau. - Jie paskyrė man penkių šimtų 
tūkstančių dolerių užstatą. Spėju, kad pabūsiu čia kurį laiką. 

— Mažiausiai vienas geras dalykas gali iš to išeiti... 

— Taip, ir kas tai? 

Ji koketiškai nusišypsojo. 

— Tu galėsi sugrįžti šviesiaplaukis. - Tai mane taip pat 
privertė nusišypsoti. Pažvelgiau Elei į akis. Dieve, norėjau 
apkabinti ją. Ji dar kartą paspaudė man ranką ir mirktelė- 
jo. - Paprašysiu Čempo, kad jis prasimuštų pro sieną, tar- 
kime, 10 valandą 5 minutės. 

Aš nusijuokiau. 

— Nurimk, Nedai! - Elė švelniai palietė nykščiu mano ran- 
ką. Ji ėmė trauktis. - Pasimatysime anksčiau, nei tu manai. 

— Žinai, kur mane rasti. 

Ji stabtelėjo. 

— Tikrai padarysiu tai, ką pasakiau, Nedai. - Ji pažvelgė 
man į akis. 

— Apie Stratoną? 

— Apie visus tuos dalykus, Nedai, ir apie tave. 

Ji pamojo pirštu ir atbula nuėjo koridoriumi. Aš vėl at- 
sisėdau ir apsižvalgiau aplinkui po mažą, ankštą kambarį, 
kuriam laikui tapsiantį mano namais. Jame buvo gultas, 
metalinis unitazas, prisuktas prie grindų. Psichologiškai 
ruošiausi leisti laiką kokybiškai. 

Praėjo vos kelios minutės, kai Elė išėjo, ir stambus juo- 
daodis policininkas vėl atsirado priešais kamerą. Jis įkišo 
raktą. 

— Gal į SPA, teisingai? - Kilstelėjau manydamas, kad jie 
dar nepabaigė su manimi. 

— Ne šįkart. - Jis nusijuokė. — Tu ką tik sumokėjai užstatą. 

Jie nusivedė mane į priėmimo punktą ir grąžino mano dra- 
bužius bei piniginę. Pasirašiau keletą blankų ir pažvelgiau 
už rašomojo stalo į tolimesnį kambarį. Jie nepasakė man, 
kas mane išpirko. 

Kitapus stiklo, už priėmimo zonos, stovėjo Solis Rotas. 

Atidaromos durys suzvimbė, ir aš Žengiau pro jas 
spausdamas savo ryšulį. Ištiesiau ranką. 

Solis šypsodamasis paspaudė ją. 

— Kaip ir sakiau, vaike, apie tavo draugus... tikriausi, 
vaike, tikriausi. 

Jis apkabino mane ranka ir nuvedė laiptais žemyn į ga- 
ražą. 

— Nežinau, kaip tau atsidėkoti, - rimtai jam pasakiau. 

Netoliese sustojo naujausias Solio automobilis — 
„Caddie“. Iš jo iššoko vairuotojas. 

— Nedėkok man tiek, - lyg ir sudraudė jis, kai vairuoto- 
jas atvėrė užpakalines duris, - kiek jai. 

Ant užpakalinės sėdynės sėdėjo Elė. 

— O Dieve, tu nuostabi! - tariau susižavėjęs, įšokau šalia 
jos ir apkabinau. Tai buvo maloniausias mano gyvenime 
apkabinimas. Paskui pažvelgiau į tas gilias, mėlynas Elės 
akis ir pabučiavau ją į lūpas. Man visai nerūpėjo, ar kas 
nors matė, ar tai teisinga, ar ne. 

— Jeigu paukšteliai neprieštaraus, - atsikrenkštęs pasa- 
kė Solis priekinėje sėdynėje, - jau vėlu. Kai dėl jūsų, tai aš 
keliais tūkstančiais skurdesnis. Be to, mes turime darbo. 

— Darbo? 

—- Kodėl man susidarė įspūdis, kad jūs kažką norėjote 
sučiupti už žmogžudystę? 

Negalėjau nuslėpti šypsenos savo veide. Paspaudžiau 
Soliui ranką. Buvo sunku paaiškinti, kaip man širdyje buvo 
gera. Juk šie du Žmonės palaikė mane. 

— Pamaniau, jog mes galime sukelti sensaciją spaudoje 
išeidami per užpakalines duris, - pareiškė Solis, bakstelė- 
damas savo vairuotojui. - Tu ne prieštarauji sugrįžti į savo 
seną kambarį namuose? 

— Nori pasakyti, kad galiu tiesiog grįžti į namus? 

— Tu esi laisvas važiuoti, ten kur nori, Nedai, - atsakė 
Elė, - bent jau iki tavo teismo proceso. Ponas Rotas prisiė- 
mė už tave atsakomybę. 

— Taigi nesiūlyk jokių idėjų. - Jis metė griežtą žvilgsnį į 
mane. - Be to, man vis dar esi skolingas du šimtus dolerių. 
Ir mano tikslas juos atgauti. 

Negalėjau patikėti tuo, kas nutiko. Buvau pritrenktas, 
juk taip ilgai jaučiausi medžiojamas. Dabar turėjau žmo- 
nių, kurie tikėjo manimi ir kovojo už mane. 

Po kelių minučių mes sugrįžome į Solio namus. Atsi- 
vėrė jo dvaro vartai ir „Caddie“ sustojo priešais plytomis 
išklotą kiemą. Solis pasisuko į mane. 

— Manau, tu rasi kambarį tokį, kokį ir palikai. Ryte 

pasižiūrėsime, kaip užmegzti draugiškus santykius su geru 
advokatu. Ar gerai skamba? 

— Taip, Soli, puikiai skamba. 

— Tokiu atveju eisiu į lovą, - atsiduso jis ir mirktelėjęs 
palinkėjo geros nakties. Aš likau su Ele, įdėmiai žvelgda- 
mas į savo seną kambarį virš garažo ir suprasdamas, kad 
turiu keletą nuostabių minutėlių, kai niekas manęs neper- 
sekioja. 

Elė stovėjo, įdėmiai žvelgdama į mane. Mus šildė iš 
vandenyno pro besisupančias palmes dvelkiantis brizas. 
Minutėlei prisitraukiau ją artyn ir paliečiau jos veidą ran- 
komis. Norėjau pasakyti, kaip esu jai dėkingas už tai, ką 
padarė, tačiau negalėjau ištarti nė žodžio. 

Pasilenkiau ir pabučiavau ją dar kartą. Jos burna buvo 
šilta ir drėgna. Taigi šį kartą nebuvo dėl ko dvejoti. Kai 
pritrūko kvapo, atsitraukiau. Mano ranka užsibuvo jai ant 
krūtinės. 

— Agente Šartlef, ką dabar darysime? 

— Dabar, - prabilo Elė, - mes galbūt užlipsime laiptais 
į viršų ir peržiūrėsime keletą bylos detalių. 

— Tai bloga mintis, - atsakiau. Paskui švelniai paėmiau 
jos ranką ir patraukiau ją arčiau savęs. Jaučiau plakant jos 
širdį, stangrų mažą kūną, prigludusį prie manojo. 

— Blogas sumanymas, - pasakė Elė, pakėlusi į mane 
akis. —- Bet kam dabar tai rūpi? 

Šį kartą mes nė kiek nesivaržėme, tik mums buvo sunku už- 
lipti laiptais į viršų. Mūsų lūpos susikibo ir, vos įgriuvę pro 
duris, iš karto ėmėme grabinėtis po vienas kito drabužiais. 

— Apie ką tu norėjai padiskutuoti? - paklausiau ir išsi- 
šiepiau, atseginėdamas Elės švarko sagas. 

— Nežinau... - atsakė Elė, išsivaduodama iš palaidinu- 
kės. Ji turėjo nuostabų kūną. Buvau matęs jį tą dieną, kai 
užtikau ją irkluojančią. Šį kartą aistringai troškau jos visos. 
Prisitraukiau ją arčiau savęs. 

— Noriu, kad tu žinotum, - pasakė ji, prisitraukdama už 
diržo ir įkišo ranką į mano džinsus. Aš buvau kietas kaip 
granitas. - Tu dar eisi į kalėjimą, nesvarbu, kada ir kaip 
mums būtų gera. 

— Tai nedidelis stimulas, -pratariau. Mano rankos kelia- 
vo jos nugara žemyn, paskui sijonu. Atsegiau užtrauktuką 
ir padėjau išsivaduoti iš jo, kol šis nukrito ant žemės. 

— Išmėgink mane, - vylingai tarė Elė. 

Aš paėmiau ją ant rankų ir švelniai paguldžiau į lovą. 
Nuspyriau savo kelnes. Ji išlenkė nugarą, grakščiai išslinko 
iš savo kelnaičių ir nusišypsojo. 

Laikiausi virš jos. Mūsų akys susitiko. Kiekvienas mano 
kūno raumuo, kiekviena ląstelė užsidegė šios neįtikėtinos 
merginos troškimu. Jos oda buvo švelni ir lygi, o mano - 
šlapia nuo prakaito ir liepsnojanti. Įsitempusi, maža, stan- 
griais rankų ir šlaunų raumenimis ji lanksčiai siūbavo po 
manimi. Paskui lanku išrietė nugarą. 

— Negaliu patikėti, kad mes tikrai tai darome, - pasakiau. 

— Papasakok man apie tai, - atsakė Elė. 

Aš baigiau joje. Elė išleido dejonę, nuostabų garsą, ir 
tvirtai laikėsi mano rankų. Ji buvo tokia maža ir lengvutė, 
beveik galėjau ją pakelti. Mes supomės vienodu ritmu su 
bangų mūša lauke. Negalėjau liautis galvojęs: Taip ir turi 
būti. Tu esi laimingas, šunsnuki. Atrodo, kad tai nuostabi mer- 
gužėlė, kuri dėl tavęs viskuo rizikavo. Ji pažvelgė į tavo vidų ir 
pamatė tai, ko niekas kitas nenorėjo matyti. 

Ką tu dabar ketini daryti? Kaip tu žadi išlaikyti Elę Šartlef? 

Langas buvo atviras. Skaisčiai švietė mėnulis, o brizas, pu- 
čiantis nuo vandenyno, švelniai pukšnojo mus kaip koks 
plaukų džiovintuvas. Mes susirangėme ant pagalvių, bū- 
dami per daug išsekę, kad pasijudintume. 

Buvome pavargę ne tik vienas nuo kito ir ne dėl to, jog 
Elė ir aš mylėjomės tris kartus, bet dėl visų įvykusių stre- 
sų. Dabar buvau su Ele ir tik sekundėlę jaučiausi esąs už 
milijono mylių nuo bylos. Priglaudžiau savo galvą prie jos 
peties. 

— Tai ką mes dabar darysime? - paklausiau Elės, susi- 
rangiusios mano rankose. 

— Tu darai tai, ką pasakė Solis, - atsakė ji. - Pirmiausia 
gauni puikų advokatą. Dėl įvairovės lieki toliau nuo bėdų. 
Rūpinkis savo byla. Su tavo švaria biografija, su tuo, ką jie 
turi prieš tave, Nedai, tau gresia galbūt metai - daugiausia 
aštuoniolika mėnesių. 

— Ar tu palauksi manęs, Ele? - erzindamas kutenau ją 
pagalve. | 

Ji gūžtelėjo pečiais. 

— Nebent pasitaikys dar viena byla, ir aš sutiksiu ką nors 
kitą. Niekada negali Žinoti. 

Mes nusijuokėme. Aš prisitraukiau ją prie savęs. Tuo 
pat metu supratau, kad galvoju apie kažką kita. Aš sėsiu 
į kalėjimą, o Stratonas veikia sumaniai ir tobulai. 

— Pasakyk man kai ką. Ar tu pasitiki Palm Bičo polici- 
ninkais? Ar jie su Losonu priešakyje užbaigs visa tai iki 
galo? O kaip dėl tavo pačios skyriaus, Ele? Moretis? 

— Turi būti kas nors, kuo galiu pasitikėti, - tvirtai pasa- 
kė ji. - Tai Palm Bičo detektyvas. Nemanau, kad jis yra po 
Losono arba Stratono padu. 

— Aš dar turiu žaidimo žetonų, - prisiminiau. Ji pažvel- 
gė į mane plačiai atvertomis akimis. - Mano tėvas... 

— Tavo tėvas? Tu neišdavei jo policijai? 

Papurčiau galvą. 

— Ne. Tu? 

Elė ryžtingai pažvelgė į mane. Ji nieko neatsakė. Bet iš 
jos ramaus veido supratau, jog ji to nepadarė. 

Elė įsistebeilijo man į akis. 

— Manau, kad mes kai ką pamirštame, būtent tai, ką Liz 
pasakė automobilyje. Buvo pavogtas tik vienas paveikslas. 
O žodžiai: „Tu esi meno ekspertė. Kaip manai, kodėl jis pa- 
sivadino Gašė?“ 

— Kaip ten yra dėl to Gašė? Kuo jis ypatingas? 

— Tai buvo vienas iš paskutinių van Gogo nutapytų pa- 
veikslų 1890 metų birželio mėnesį, likus vos mėnesiui iki 
jo savižudybės. Gašė buvo gydytojas, įpratęs pasilikti prie 
jo namie, Auverse. Tu matei nuotrauką. Jis sėdi prie stalo 
su kepure, galvą pasirėmęs rankomis. Paveikslo dėmesio 
centras - liūdnos mėlynos akys... 

— Prisimenu, - pasakiau, - Deivas paliko man paveikslo 
nuotrauką. 

— Jo akys yra tokios nutolusios ir neduodančios ramy- 
bės, - tęsė Elė. - Jos pilnos skausmo ir pažinimo. Tai daili- 
ninko akys. Visuomet buvo manoma, kad jos išpranašavo 
van Gogo savižudybę. Paveikslą 1990 metais aukcione nu- 
sipirko japonas. Jis kainavo virš aštuoniasdešimt milijonų. 
Tuo metu tai buvo didžiausia kaina, kada nors sumokėta 
už meno kūrinį. 

— Aš vis dar nesuprantu. Juk Stratonas neturėjo jokio 
van Gogo paveikslo. 

— Ne, - atsakė Elė, - neturėjo. - Mano galvoje švystelėjo 
šioks toks spindulėlis. - Nebent... 

— Nebent kas, Ele? - Atsisėdau ir pažvelgiau jai į veidą. 

Ji kramtė lūpą. 

— Buvo pavogtas tik vienas paveikslas. 

— Ar man paaiškinsi, apie ką tu mąstai, Ele? 

Ji nusišypsojo man. 

— Jis dar nelaimėjo, Nedai, visiškai ne. Jis dar neturi savo 
paveikslo. - Elė nusimetė paklodes nuo savęs. Jos akyse 
nušvito šypsena. - Kaip pasakė Solis, Nedai, mes turime 
darbo. 

Praėjus dviem dienoms gavau leidimą skristi į Bostoną, bet 
ne dėl to dalyko, kurio laukiau. Policija pagaliau atidavė 
Deivo kūną. Mes laidojome jį mūsų vietinėje Šv. Onos baž- 
nyčioje Broktone. 

Kelionėje mane turėjo lydėti federalinis teismo pareigūu- 
nas. Tai buvo jaunas vyrukas, ką tik baigęs mokymus, var- 
du Hektoras Rodrigesas. Laidotuvės buvo už valstijos ribų. 
Taigi prieštaravo mano laidavimo sutarčiai, todėl, žinoma, 
jie baiminosi, kad aš pabėgsiu. Jau kartą buvau pabėgęs. 
Taigi Hektoras buvo prilipęs prie manęs visos kelionės į ten 
metu. 

Mes palaidojome Deivą žemės sklypelyje šalia mano 
brolio, Džono Maiklo. Visi susibūrė. Skruostais sruvo aša- 
ros. Aš laikiau savo mamą už rankos. Juk kaip sakoma apie 
airius? Mes žinome, kaip laidoti žmones. Mes žinome, kaip 
palaikyti savus. Įpratome prarasti žmones nuo senų laikų. 

Kunigas paklausė, ar kas nors norėtų pasakyti pasku- 
tinį žodį. Mano nuostabai, tėvas žengė į priekį. Jis paprašė 
vienos minutėlės. 

Jis žengė prie poliruoto vyšnios medžio karsto ir uždėjo 
ranką ant dangčio. Paskui kažką švelniai sumurmėjo. Ką jis 
galėjo sakyti? Niekada nenorėjau, kad taip atsitiktų tau, sūnau? 
Nedas neturėjo tavęs įpainioti? 

Žvilgterėjau į tėvą Donlaną. Jis linktelėjo. Nužengiau 
prie kapo ir atsistojau šalia Frenko. Ėmė kauptis lietus. Man 
į veidą papūtė šaltas vėjas. Mes tyliai stovėjome minutėlę. 
Frenkas perbraukė ranka karsto dangtį net nežvilgtelėjęs 
į mane. Jis sunkiai tramdė žodžius. 

— Jiems reikėjo tarpininko, Nedai, - prabilo mano tėvas 
ir sugriežė dantimis. — Jiems reikėjo ko nors, kas suorgani- 
zuotų šutvę ir įvykdytų apiplėšimą. 

Pasisukau į jį, tačiau jis toliau spoksojo tiesiai priešais 
save. 

— Kas, tėti? 

— Ne Žmona ir ne tas kitas mulkis, kurį jie nužudė. 

Linktelėjau. 

— Aš jau Žinojau tai, tėti. 

Jis užsimerkė. 

— Tai turėjo būti metimas iš po krepšio, Nedai. Niekas 
neturėjo nukentėti. Tu manai, kad aš būčiau galėjęs įtraukti 
Mikį į ką nors nešvaraus? Bobis, Dy... Viešpatie, Nedai! Jos 
tėvą pažinojau trisdešimt metų... 

Jis atsisuko į mane. Jo liesame veide pamačiau ašaras. 
Niekada nebuvau matęs savo tėvo verkiant. Jis beveik pik- 
tai žvelgė į mane. 

- Ar tu, sūnau, nors sekundėlę pamanei, kad aš kada 
nors jiems leisčiau tave pagauti? 

Tą akimirką kažkas manyje, mano krūtinės duobutėje, 
sprogo. Tai atsitiko lietui lyjant ir mano broliui gulint kars- 

te. Vadinkite tai sukilusiu pasipiktinimu ar ryžtu pamatyti 
jį tokį, kokį pamačiau. Akys prisipildė sūrių ašarų. Nežino- 
jau, ką daryti. Pasiekiau ir švelniai suspaudžiau jo ranką, 
gulinčią ant karsto. Jaučiau jo drebančius ir kaulėtus pirš- 
tus, siaubą jo širdyje. Tą akimirką jutau tai, kas turėtų būti 
panašu į mirties baimę. 

- Žinau, ką padariau, - pasakė jis išsitiesdamas. — Tu- 
rėsiu su tuo gyventi, kad ir kiek ilgai tai truktų. Vis tiek, 
Neduk. - Pamačiau šiokią tokią šypsenėlę. - Džiaugiuosi, 
kad tau gerai baigėsi. 

Mano balsas trūkčiojo. 

— Man negera, tėti. Deivas negyvas. Aš sėsiu į kalėjimą. 
Viešpatie, tėti, kas? 

Jis suspaudė delną į kietą kumštį ir lėtai išpūtė kvapą, 
tarsi būtų laužęs kažkokią priesaiką ar įžadus, kurių laikėsi 
daugelį metų. 

— Pažinojau jį nuo senų laikų Bostone, tačiau jis persi- 
kraustė kitur. Tas persikėlimas jam buvo į naudą. Jiems pri- 
reikė gaujos iš už miesto. 

— Kas? 

Tėvas pasakė man vardą. 

Stovėjau ten akimirką maudžiančia krūtine. Viskas man 
paaiškėjo per sekundę. 

- Jis norėjo gaujos iš už miesto, - dar kartą pakartojo 
mano tėvas, - 0 aš turėjau tokią, tiesa? - Jis pagaliau pa- 
žvelgė į mane. - Tai buvo tik išmoka, Nedai. Tarsi nueitum 
į banką ir jie tau duotų milijoną. Tai lyg dvigubas tūzas, 
Nedai. Ar Žinai, ką turiu galvoje? 

Jis braukė ranka per poliruotą karsto dangtį, slidų nuo 
lietaus. 

— Netgi Deivas būtų tai supratęs. 

Aš priėjau arčiau ir uždėjau ranką jam ant peties. 

— Taip, tėti, žinau, ką turi galvoje. 

Palm Bičo detektyvas Karlas Brynas sėdėjo ant suolo ir siu- 
rbčiojo Starbucks, atsukęs veidą į valčių prieplauką anapus 
tilto nuo Fleglerio kelio. Elė atsisuko į jį. 

— Man reikia tavo pagalbos, Karlai. 

Jie spoksojo į prabangias baltas jachtas už ežero, gražius 
vyrukus baltomis uniformomis, plaunančius jas žarnomis. 

— Kodėl aš? - paklausė Brynas. - Kodėl neini pas Loso- 
ną? Tu irjis, atrodo, esate bičiuliai. 

— Puikūs draugai, Karlai. Taip pat ir su Stratonu. Štai 
kodėl aš čia. 

— Gerai, apsirikau, — atsakė Palm Bičo detektyvas ir nu- 
sišypsojo, kalbėdamas apie Losoną. - Jis tik per ilgai čia. 

- Esu įsitikinusi, kad su juo viskas gerai, - pasakė Elė. — 
Bet jis dirba tam, kuriuo aš nepasitikiu. 

Už kelių pėdų ant laivo lyno suklykė kiras. Brynas pa- 
purtė galvą: 

— Prieš kelias savaites tu užtikrintai dirbai, kol man ne- 
užkliuvai nusikaltimo byloje. Labiausiai ieškomas įtaria- 
masis asmuo Amerikoje nukrito tau į glėbį. Dabar tu meti 
kaltinimus vienam svarbiausių žmonių mieste. 

— Meno kūrinių bumas, Karlai. Ką aš galiu pasakyti? 
Nelabai tikslu būtų tvirtinti, kad Nedas „įkrito man į glė- 
bį“. Tiesiog buvau pagrobta, ar pameni? 

Brynas iškėlė delnus. 

- Ei, iš tikrųjų tik norėjau pasakyti tau komplimentą. 
Taigi kokios iš viso to man bus naudos? 

— Didžiausias policijos reidas tavo karjeroje, - atsakė Elė. 

Brynas linksmai nusijuokė. Jis nurijo paskutinį kavos 
gurkšnį ir suglamžė puodelį į kamuoliuką. 

— Gerai, aš klausau... 

— Stratonas nužudė Tes Makolif, - pasakė Elė, įbedusi 
jį akis. 

— Žinojau, kad ketini tai pasakyti, - Brynas prunkštelėjo. 

— Tikrai? Gerai, bet ko tu iš tiesų nežinojai, tai to, jog 
tikrasis jos vardas buvo Marti Miler, o ne Tes Makolif. Taigi 
priežastis, dėl kurios negalėjai nieko sužinoti apie ją, yra ta, 
kad ji iš Australijos. Ten ji dirbo prostitute. Ji buvo pasam- 
dyta daryti darbą - aptarnauti Stratoną. 

— Iš kur tai sužinojai? - Brynas atsisuko į ją. 

— Nesvarbu, - atsakė Elė, - turėk ir tai omenyje. Tikrai 
svarbu tai, kad Denas Stratonas turėjo meilės reikalų su ja. 
Tavo paties skyrius žinojo ir nė nepajudino pirštu. Taigi jis at- 
sikeršydamas nužudė savo žmoną ir suvertė visą painiavą 
ant jos bei apsauginio. 

— Ją nužudė? - Bryno akys suspindėjo. - Už ką atkeršy- 
damas? 

—- Atkeršydamas už sąmokslą su Tes. Liz norėjo pasi- 
traukti. Ji mums prisipažino. Stratonas tai padarė. Jis atsi- 
kratė ja ir taip išliejo savo pyktį. 

— Vieno aš vis dar nesupratau, - stengėsi išsiaiškinti 
Brynas, atsargiai linksėdamas. - Tu sakei, kad mano sky- 
rius jau Žinojo apie šiuos santykius tarp Tes ir Stratono? Ar 
gali paaiškinti? 

— Denas Stratonas buvo kelis kartus pastebėtas Brazilian 
Court viešbutyje su Tes. Jo namuose mačiau golfo kamuo- 
liuko laikiklį, kuris atitiko rastąjį žudynių vietoje. Aš pati 
rodžiau jo nuotrauką viešbučio personalui. Policijos depar- 
tamentas visa tai turi. 

Elę nustebino sumišusi Bryno veido išraiška. 

„- Tai neturėjo nustebinti, Karlai. Ar tau nepakliuvo ši 
informacija? 

— Tu galvoji, kad jeigu mes turėtume kažką panašaus, 
nepatikrintume ar visi nebūtume užsiėmę Stratonu? Loso- 
nas taip pat. Užtikrinu tave, kad jis nekenčia arogantiškų 
šunsnukių kaip ir tu. - Brynas įsmeigė į ją akis. - Tik kas 
buvo tas, kuris, kaip manoma, nuslėpė šią informaciją? 

Elė neatsakė. Ji tik sutrikusi pažvelgė į jį. Ją užplūdo tuš- 
tuma ir jos krūtinėje kylantis pasibjaurėjimas. Viskas pasi- 
keitė. Ji pasijuto taip, tarsi slystų prieš savo valią, iš pradžių 
lėtai, paskui greičiau. 

— Pamiršk tai, Karlai, - sumurmėjo Elė, vėl grįždama at- 
gal ir prisimindama viską, ką žinojo apie šią bylą - atgal į 
pačias pirmąsias akimirkas. 

Ką tik viskas pasikeitė. 

Skrydis atgal į Floridą buvo ilgas ir ramus. Agentas Rodri- 
gesas ir aš vos apsikeitėme vienu kitu žodeliu. Aš buvau 
palaidojęs savo brolį, galbūt paskutinį kartą mačiau ir tėvą. 
Ir dar kai ką turėjau su savimi - kai ką sukrečiančio. 

Vardą asmens, nužudžiusio mano brolį ir artimiausius 
draugus. 

Kai aš praėjau pro Palm Bičo oro uosto vartus link lėktu- 
vo, pastebėjau Elę, laukiančią manęs. Ji stovėjo atokiau nuo 
daugybės įprastai svaigstančių šeimos narių, sveikinančių 
savo giminaičius atvykus į saulėtąją Floridą. Manau, ji ėjo 
savo pareigas, nes buvo apsirengusi juodu kostiumu su 
kelnėmis, plaukai surišti į arklio uodegą. Pamačiusi mane 
ji nusišypsojo, tačiau atrodė taip, tarsi būtų įtemptos die- 
nos pabaiga. 

Hektoras Rodrigesas pasilenkė ir nusegė man nuo ke- 
lio kontroliuojantį įtaisą. Jis pakratė man ranką ir palinkėjo 
sėkmės. 

— Tu dabar vėl tampi FTB problema. 

Sekundę Elė ir aš tik stovėjome. Mačiau, kad ji mano 
akyse įžvelgė įtampą. 

— Ar tau viskas gerai? 

— Taip, gerai, - sumelavau. Apsidairiau aplinkui norė- 
damas pamatyti, ar niekas nestebi, tuomet apkabinau ją. 

— Turiu naujienų. 

Jaučiau jos veidą lengvai paliečiant mano krūtinę. Aki- 
mirką nebuvau tikras, kas ką laiko. 

— Aš taip pat turiu naujienų, Nedai. 

- Žinau, kas yra Gašė, Ele. 

Jos akys sudrėko. Ji linktelėjo. 

— Eikim, nuvešiu tave namo. 

Tikėjausi, jog ji bus visiškai priblokšta, kai pakeliui at- 
gal pas Solį ištariau jai vardą, pasakytą mano tėvo. Bet ji tik 
linktelėjo, pasukusi į Okičobį. 

— Palm Bičo policija niekada netikrino informacijos apie 
Stratoną, - dėstė ji, važiuodama į kelio pakraštį ir pastaty- 
dama automobilį į stovėjimo vietą. 

— Maniau, tu informavai juos, - pasakiau kiek apstulbęs. 

— Informavau, - atsakė Elė, - bent taip jau galvojau. 

Praėjo sekundė, kol pamačiau, kur ji ėjo. 

Iki pat šios akimirkos, slėpdamasis nuo teisėsaugos ir 
bandydamas įrodyti savo nekaltumą, aš niekada nesusi- 
mąsčiau, koks jaučiausi piktas. Bet dabar jaučiau pyktį kaip 
audrą, kylančią manyje, kurios negalėjau sulaikyti. Strato- 
nas visada turėjo kažką savo pusėje. Jis laikė visas kortas. 

— Kaip mes elgsimės? — paklausiau Elės, automobiliams 
dumiant pro šalį. 

— Mes galim iš tavo tėvo gauti liudijimą, bet jie yra įsta- 
tymus saugantys žmonės, Nedai. Reikia daugiau nei kalti- 
nimo iš vyruko, kuris pajuto pagiežą ir kurio istorija nėra 
jau tokia nepriekaištinga. Tai nėra tikras įrodymas. 

— Bet tu turi įrodymą. 

— Ne. Viskas, ką turiu, yra tai, jog kažkas paslėpė Tes 
Makolif bylą. Jeigu nuneščiau tai savo viršininkui, vargu ar 
jis bent mirktelėtų. 

— Aš ką tik palaidojau savo brolį, Ele. Manau, netiki, 
kad aš galiu paprastai čia sėdėti ir leisti Stratonui ir tiems 
šunsnukiams pasprukti su kuo nors. 

— Ne, netikiu tuo, Nedai. 

Jos švelniose mėlynose akyse pamačiau ryžtą. Žvilgsnis 
sakė: Man reikia, kad tu padėtum įrodyti tai, Nedai. 

Trumpai atsakiau: 

— Aš su tavimi. 

Kad gautų įrodymus, Elė užtruko dvi dienas. 

Tai buvo panašu į paveikslo stebėjimą iš kito kampo, 
lyg į prizmę, apverstą aukštyn kojomis. Kiekvienas vaizdas 
ir šviesos ruoželis lūžo skirtingai. Ji žinojo, kad viskas pri- 
klauso nuo to, ką ji suras. Jai geriau pačiai įsitikinti. 

Pirmiausia ji įlindo į Policijos departamento bylą dėl 
žmogžudystės ir savižudybės, susijusios su Liz Straton. 
Ten buvo NIBIN tinklo paieška, rodanti ginklo istoriją. 
Kaip Losonas įtarė, jis aiškiai atitiko vieno iš ginklų, pa- 
naudotų Nedo draugų skerdynėse Leikvorte, istoriją. Dėl 
to byla prieš Liz ir apsauginį atrodė nekelianti abejonių. 

Ji pervertė puslapį. 

„Beretta 32“ buvo konfiskuota prieš dvejus metus per 
narkotikų reidą jungtinės operacijos metu, kurią vykdė 
Majamio ir Deido apygardos Policijos departamentai ir 
FTB. Pistoletas buvo laikomas policijos įkalčių dėžėje Ma- 

jamyje ir tapo vienu iš tų ginklų, kurie mistiškai dingo 
prieš metus. 

Polas Andželas, nužudytasis apsaugininkas, buvo Ma- 
jamio policininkas. Kodėl kas nors iš Stratono tarnautojų 
turėtų nešiotis „nešvarų“ ginklą? 

Elė peržvelgė dokumentus, ieškodama pareigūnų, ku- 
rie pasirašė Majamio byloje. Ji manė rasianti Andželo var- 
dą, tačiau ten, puslapio apačioje, buvo pavardė, kurią išvy- 
dusi, ji sustingo. 

„Tai galėjo būti atsitiktinumas“, - pasakė ji sau. Jai rei- 
kėjo tvirto įrodymo. 

Paskui Elė pradėjo gilintis į Erlo Ansono, vyruko, kuris 
nužudė Nedo brolį Broktone, biografiją. Kaip jis yra susijęs 
su Stratonu? 

Ansonas buvo senas nusikaltėlis iš Pietų Floridos. Jam 
inkriminuotas ginkluotas apiplėšimas, prievartavimas, 
narkotikų gabenimas. Jis leido laiką Tampos ir Gleidso ka- 
lėjimuose. Bet ją suglumino tai, jog, nepaisant jo purvinos 
biografijos, buvo paleistas anksčiau - lygtinai už pasiža- 
dėjimą. Nuo ketverių iki šešerių metų, kurie skiriami už 
apiplėšimą, bausmė sutrumpinta iki keturiolikos mėnesių. 
Antrojo nusižengimo - sunkaus nusikaltimo - bausmės at- 
likimas atidėtas. 

Ansonas pažinojo kažką iš pareigūnų. 

Elė paskambino į Gleidso kalėjimo viršininko kabi- 
netą. Tai gana didelė institucija maždaug keturiasdešimt 
mylių į vakarus nuo Palm Bičo. Jai pavyko susisiekti su 
kalėjimo viršininko pavaduotoju Kevinu Flečeriu. Elė pa- 
klausė jo, kodėl Erlas Ansonas du kartus buvo išleistas 
anksčiau. 

— Ansonas, - tarė Felčeris, nuspausdamas įrašą. - Ar tik 
neskaičiau, kad jis ką tik buvo nužudytas Bostone? 

— Jūs nepamatysite jo trečią kartą, jeigu tai turite galvo- 
je, - patvirtino Elė. 

— Čia nedidelė netektis, - atsiduso viršininko pavaduo- 
tojas. - Bet kažkas, atrodo, buvo su juo gana artimas. Jis 
turėjo turtingą tėvelį. 

— Turtingą tėvelį? —- pakartojo Elė. 

- Kai ką, kas gynė jį, agente Šartlef. Ir ne už tai jis buvo 
paleistas iš čia. Mano nuomone, jis buvo KI. 

Kažkieno informatorius. 

Elė padėkojo Flečeriui. Dabar ji jautė, jog planai žlunga. 
Sužinoti, kas naudojosi informatoriumi, būtų neįmanoma 
neiškėlus ryškiai raudonos vėliavos. 

Taigi ji pabandė dar vieną taktiką: paskambino į kontorą 
draugui Geilui Silveriui, Majamio apygardos prokurorui. 

— Aš ieškau buvusio kalinio pavarde Erlas Ansonas. Jis 
buvo žudikas toje paveikslų vagystėje, kurią nagrinėju. Ti- 
kėjausi, kad jūs galėtumėt pateikti man sąrašą nagrinėtų 
bylų, kuriose jis buvo liudytojas, davęs parodymus. 

— Kas jis toks? Koks nors samdomas liudytojas? —- pasi- 
juokė iš jos Geilas. 

— Informatorius, - atsakė Elė. - Bandau surasti, gal jis 
turėjo kokių nors ryšių su vogto turto pardavinėtojais ar 
meno gaujomis, per kurias galėčiau susekti tuos paveiks- 
lus, — visiškai nemelavo ji. 

— Kas tave domina? - paklausė apygardos prokuroras, 
įprastai sureaguodamas į jos paklausimą. 

— Kaltinamieji, nuosprendžiai... - atsainiai tarstelėjo Elė. 
Ji sulaikė kvapą. - Jeigu gali, Geilai... taip pat pateik bylos 
atstovus. 

Kitą popietę Elė pasibeldė į Morečio kabineto duris. Ji už- 
klupo savo viršininką vartantį bylą. Jis nenoromis pamojo 
jai užeiti. 

— Gal turi ką pranešti? 

Blogi santykiai su specialiuoju vyriausiuoju agentu Mo- 
rečiu virto dar blogesniais. Žinoma, jis jautėsi užgožtas, tai 
buvo matyti po Nedo arešto, kai nedidukei meno reikalų 
agentei staiga atiteko visas dėmesys. 

— Aš kai ko ieškojau, - pasakė Elė prie durų. - Kai kas 
išaiškėjo, ir nežinau, kaip man elgtis. Dėl paveikslų. 

— Gerai, - atsilošė Moretis, pakeisdamas bylą. 

— Nedas Kelis kai ką paminėjo, - pareiškė Elė, laikyda- 
ma dokumentus ant kelių. - Jūs žinote, jis vyko į Bostoną 
į savo brolio laidotuves. 

— Teisingai, kaip tik ketinau su juo apie tai pasikalbė- 
ti. - Moretis sukryžiavo kojas. 

— Jis tasai kalbėjosi ten su savo tėvu. Tai kiek netikėta, 
bet, sere, nurodė žinąs, kas yra daktaras Gašė. 

— Kas? - Jos viršininkas išsitiesė. 

— Maža to, - atsakė Elė - Kelio tėvas, atrodo, leido su- 
prasti, kad tai buvo kažkoks įstatymų sergėtojas. Kažkas 
iš Čia. 

Moretis prisimerkė. 

— Kaip Nedo Kelio tėvas galėtų turėti kokį nors suprati- 
mą apie apiplėšimo organizavimą? 

— Nežinau, sere, - atsakė Elė. - Šitai ir noriu sužinoti. 
Tačiau man pasidarė įdomu, kodėl Palm Bičo policija nie- 
kada nesiėmė to Stratono reikalų su Tes Makolif, kuriuos 
jums išdėsčiau. Ar jūs su tuo susipažinote? 

Moretis linktelėjo. 

- Žinoma... 

— Ar pažįstate Losoną, kuris vadovauja detektyvų sky- 
riui? Aš visuomet turėjau abejonių dėl jo. 

— Losonas? 

— Buvau mačiusi jį Stratono namuose visus tris kartus, 
kai ten buvau, - tęsė Elė. 

— Tu nenustoji bandžiusi prie dviejų pridėti du, tiesa, 
specialioji agente Šartlef? 

— Taigi aš patikrinau tą „Beretta 32“ pistoletą, panaudotą 
Liz Straton, - atsakė Elė, ignoruodama jį. - Ar žinote, iš kur 
jis atsirado? Jis buvo pavogtas iš policijos įkalčių dėžės. 

— Tikriausiai numanai, jog žinau, kur tu suki. Tu lanks- 
taisi spaudai, kuri ploja tau už tai, kad įkalbėjai pasiduoti 
Nedą Kelį. Paskui tu sakai iki pasimatymo vaidinančiai po- 
nią Kodžak. Argi toks buvo mūsų susitarimas? Kol skyrius 
yra suinteresuotas, tos žmogžudystės bus išaiškintos. Ba- 
listika. Motyvas. Nenuginčijamurnas. 

— Aš kalbu apie paveikslus, - neatstojo Elė, žvelgdama 
tiesiai į jį. - Galėčiau ten nueiti ir pasiklausyti, ką senis pa- 
sakys. Ar taip bus gerai? 

Moretis gūžtelėjo pečiais. 

— Galėčiau nusiusti vietinę grupę... 

— Vietinė grupė nėra susipažinusi su vogto turto parda- 
vinėtojais ir neišmano, ko klausinėti apie meną, - pasiprie- 
šino Elė. 

Moretis neatsakė. Jis patrynė veidą delnais. 

— Kada planuoji vykti? 

— Rytoj ryte, - atsakė Elė, - šeštą valandą. Jeigu tas vy- 
rukas toks ligotas, kaip aš girdėjau, būtų geriau dabar ten 
vykti. 

— Rytoj iš ryto. - Moretis nusiminęs linktelėjo, tarsi būtų 
kažką svarstęs. Po sekundės jis patraukė pečiais, tarsi būtų 
ką sugalvojęs. 

— Stenkis šį kartą būti atsargi, - tepasakė ir nusišypso- 
jo. - Ar atsimeni, kas atsitiko praėjusį kartą, kai ten nuėjai? 

— Nesijaudink, - nuramino Elė. - Kokia galimybė, kad 
kas nors panašaus atsitiks du kartus iš eilės? 

Tą vakarą Elė užsivilko senus, suglamžytus marškinėlius, 
nusivalė veidą ir apie vienuoliktą įslinko į lovą. 

Ji buvo pavargusi ir kartu įsitempusi, net neįsijungė TV. 
Elė šiek tiek pavartė knygą apie van der Heideną, XVII am- 
Žiaus olandų dailininką, bet suprato daugiausia spoksanti 
į tuštumą. 

Elė atrado, ką jai reikėjo sužinoti. Dabar liko klausimas, 
ką daryti toliau. Pagaliau ji išjungė šviesas ir gulėjo tamso- 
je, bet niekaip negalėjo užmigti. 

Paskui užsitraukė apklotą ant pečių ir žvilgtelėjo į laikro- 
dį: praėjo dvidešimt minučių. Ji įsiklausė į tylą namuose. 

Staiga išgirdo girgždesį kitam kambaryje, svetainėje. Elė 
sustingo. Sugiręždėjo grindys ar galbūt kas nors lenda pro lan- 
24. Ji paprastai palieka jį atvirą, kad pūstų lengvas vėjelis. 

Elė pasiklausė kiek ilgiau išsproginusi akis ir nepaju- 
dindama nė raumens. Sekundėlę laukė garso. 

Nieko. 

Tuomet ji vėl išgirdo girgždesį. 

Šį kartą Elė gulėjo visiškoje tyloje visas dvidešimt se- 
kundžių. Neabejotina, jai niekas nesivaideno. 

Kažkas buvo namuose. 

Viešpatie! Elė gaudė orą. Širdis daužėsi. Ji pasiekė po pa- 
galve ir sugriebė ten gulintį ginklą. Dažniausiai laikė jį ant 
kabyklos, bet šią naktį dėl viso pikto laikė sau prie šono. Elė 
atsargiai išjungė saugiklį ir ištraukė pistoletą iš po pagal- 
vės. Liepė sau nusiraminti, bet burna buvo visiškai sausa. 

Ji neklydo. Tai nutiks šiąnakt! 

Girgždesys vis artėjo. Elė jautė kažką einant į priekį 
tamsoje link jos miegamojo. Ji stipriau suspaudė pistoletą. 

Tu gali tai padaryti, - sakė vidinis balsas. — Žinojai, kad 
taip nutiks. Tik palauk kiek ilgiau. Nasi, Ele. 

Ji žvilgterėjo į duris, pro kurias įslinko tamsi figūra. 

Paskui pasigirdo garsas, sukėlęs virpulį jos nugaroje. 
Tai buvo ginklo spragtelėjimas. 

O šūdas. Elės širdis kone sustojo. Šunsnukis ketina mane 
nušauti. 

Nedai... dabar! 

Miegamojo šviesos nušvito. Nedas stovėjo kitoje kam- 
bario pusėje su ginklu, nukreiptu į įsibrovėlį. 

— Nuleisk jį žemyn, tu, kalės vaike! Staigiai! 

Elė išsitiesė lovoje abiem rankomis taikydama ginklu 
į įsibrovėlio krūtinę. 

Jis stovėjo, apakintas netikėtos šviesos. Jo ginklas buvo 
nukreiptas kažkur tarp Elės ir Nedo. 

Moretis. 

— Nuleisk jį Žemyn, - dar kartą liepė Elė. - Jeigu nešaus 
jis, šausiu aš. 

Nė neįsivaizdavau, kas atsitiks toliau. Ką Moretis darys? 
Mes buvome aklavietėje. Anksčiau į nieką nebuvau šovęs, 
Elė - taip pat. 

— Paskutinį kartą sakau, - įsakmiai tarė Elė, atsistojusi 
lovoje. - Padėk jį žemėn. Šausiu į tave! 

— Gerai, - atsakė Moretis, žiūrėdamas į mus abu. Jis vai- 
dino ramų, tarsi tokia situacija jam nieko nereikštų. Jis lėtai 
nuleido ginklą. Paskui atsargiai padėjo jį ant Elės lovos. 

— Mes sekėme šiuos namus, Ele, ir pastebėjome, kad at- 
eina Kelis. Pamaniau, kad jis kažką sumanė. Mes jaudino- 
mės. Žinau, į ką tai panašu, bet pamaniau, kad geriausia 
būtų, jeigu aš... 

— Neišsisuksi, Moreti, - Elė papurtė galvą, išlipdama iš 
lovos. - Sakiau tau, kad suradau Lizos ginklą ir Žinau, iš kur 
jis atsirado. Policijos reidas, kur tu įtraukei informatorių. 
Kaip šitas? Ar jis taip pat pavogtas iš Majamio skyriaus? 

— Viešpatie! - nusistebėjo FTB agentas. - Tu tikrai gal- 
Voji... 

— Aš tikrai galvoju, jog; tu šlykštus kalės vaikas. Aš ži- 
nau! Žinau apie tave ir Erlą Ansoną. Tu jį laikei kaip in- 
formatorių. Per vėlu malti šūdą. Neišsisuksi! Man nereikia 
vykti į Bostoną. Nedo tėvas jau prakalbo. Jis pasakė Nedui, 
kad pažinojo tave, kai gyvenai Bostone. - Moretis įkvėpė. — 
Tu sekei mane? Taigi kur tavo pastiprinimas, Moreti? Būkit 
mano svečiai! Pasikviesk juos! 

FTB agento veide atsirado įtampa. Jis gūžtelėjo pasi- 
duodamas. 

— Ar taip nužudei Tes Makolif? - Elė pakėlė jo ginklą. — 
Prisėlinai prie jos vonioje ir panardinai merginos galvą po 
vandeniu! 

— Nežinau, - atsakė Moretis. - Aš nenužudžiau Tes Ma- 
kolif. Stratono vyrukas tai padarė. 

Sugniaužiau pistoletą. 

— O mano draugai Leikvorte... Tavo darbas, tu, kalės 
vaike! 

— Ansono, - šaltai atsakė Moretis ir gūžtelėjo pečiais. — 
Atleisk, Neduk, ar motina tau niekada nesakė, kas nutinka, 
kai paimi kažką, kas tau nepriklauso? 

Aš ėmiau judėti link Morečio. Niekas manęs nebūtų 
taip nudžiuginęs kaip jo sulaužytas žandikaulis. 

Elė mane sulaikė. 

— Tu taip lengvai neišsisuksi, Moreti. Leikvorte buvo 
panaudoti du ginklai: 32 kalibro pistoletas ir šratinis šautu- 
vas. Ne vienas asmuo padarė tas žmogžudystes. 

— Kodėl? - Spoksojau į jį, ranka spausdamas ginklą. — 
Kodėl reikėjo juos žudyti? Mes nepaėmėme paveikslų. 

— Ne, jūs nepaėmėte paveikslų. Stratonas pats tai pada- 
rė. Iš tiesų tai jis buvo pardavęs paveikslus jums dar nė ne- 
išgirdus apie šį darbą. 

— Pardavė? - pažvelgiau į Elę. Vyliausi, kad ji galės kaž- 
kaip tą paaiškinti. 

Moretis nusišypsojo. 

— Tu visą laiką turėjai tai įsikalusi, tiesa, Ele? Nedas yra 
tikra sėkmė. Tai buvo tik priedanga. Kaip jautiesi, kai tavo 
bičiuliai buvo nužudyti dėl suktybės? 

Moretis išsišiepė taip, tarsi būtų žinojęs, jog atsakymas 
į kitą klausimą įskaudins dar labiau. 

— Kokia suktybė? Kodėl tau reikėjo mus sekti, jeigu pa- 
veikslai jau buvo parduoti? Kodėl Deivas? 

— Tu vis dar nežinai, tiesa? - Moretis papurtė galvą. 
Mano akis degino ašaros. 

— Buvo paimta dar kai kas, - atsakė Moretis. - Būtent 
tai, kas nebuvo pradinio sandėrio dalis. 

Dabar Elė įdėmiai žvelgė į mane. 

— Gomė, - pasakė ji. 

- Sveikinu! - paplojo Moretis. - Žinojau, jeigu pasiliksime 
čia pakankamai ilgai, kas nors pasakys ką nors protinga. 

Nuo Morečio Elės akys nukrypo į mane. 

— Gomė kolekcininkų yra nelabai vertinamas. Niekas 
dėl jo nenužudytų. 

Moretis patraukė pečiais. 

— Bijau, kad atėjo laikas advokatui, Ele. - FTB agentui 
sugrįžo išdidi šypsena. - Viskas, ką pasakiau, neoficialu. 
Visa tai, jei gali, turėsi įrodyti, kuo aš abejoju. Ginklas, An- 
sonas... Viskas, ką tu anksčiau pateikei, yra šalutiniai fak- 
tai. Stratonas apgins mane. Atleisk, kad sugadinau reidą, 
tačiau aš gersiu „Margaritos“ kokteilius, o tu vis dar pildy- 
si bylų lenteles iki pat savo pensijos. 

— Kaip tau toks dalykėlis, Moreti? — Kaliau jam kiek ga- 
lėdamas į dantis. Jis suklupo. Kraujas pasruvo iš lūpos. 

- Šitas už Mikį ir mano draugus, - pasakiau ir vėl smo- 
giau Morečiui. Šį kartą jis parvirto. — O šitas - už Deivą. 

Maždaug po penkių minučių policijos automobiliai, re- 
aguodami į skambutį 911, suspiegė priešais namą. Įsiveržė 
keturi pareigūnai. Elė paaiškino, kas atsitiko. Ji jau skambi- 
no į FTB. Visur blykčiojo šviesos. Policininkas nuvedė Mo- 
retį priekiniais laiptais žemyn. Tokia saldi akimirka. 

— Ei, Moreti! - sušuko Elė. Jis atsisuko eidamas pieve- 
le. - Ne taip jau blogai, kaip meno agentei, ką? - mirktelė- 
jusi pasakė ji. 

Stebėjau, kaip jie išveda jį, ir galvojau, jog dabar visas 
reikalas turi pajudėti. Taip negalėjo tęstis. Moretis kalbės. 
Jis turi kalbėti. 

Štai tada man pradėjo aiškėti visas naujas siaubo pa- 
veikslas. 

Iš automobilio išlipo vyras. Jis, pasikišęs ranką po švar- 
ku, žengė per Elės pievelę. 

Mačiau, kas vyko. Vyras paprasčiausiai ėjo pro žybčio- 
jančias policijos mašinas, paskui ištraukė ranką iš po spor- 
tinės striukės. Jis priėjo prie Morečio, laikomo policininkų. 

Pasigirdo du skardūs šūviai į FTB agento krūtinę. 

— Ne! - sušukau ir puoliau bėgti. Kai sustojau, apimtas 
siaubo, mano balsas pritilo. — Tėti, ne... 

Aš pamačiau, kaip mano tėvas nužudė specialųjį vy- 
riausiąjį agentą Frenką Moretį. 


Šeštoji dalis 


Vienas neišspręstas reikalas 

FTB direktoriaus pavaduotojas Henkas Kolas spoksojo 
į Majamio vaizdą pro savo kabineto langą. Už jo - tik 
puiki Žydra jūra. „Tikrai, velniop tą Detroitą, - priminė 
sau direktoriaus pavaduotojas. - Ar Ferbanksą!“ Jis abe- 
jojo, ar jie bent jau turi golfo kursus Aliaskoje. Kolas ži- 
nojo, kad privalo išsisukti kaip nors iš šios painiavos, ir 
greitai. Žinoma, jeigu jis nori išsaugoti šį skambų titulą 
prie savo vardo ir toliau kiekvieną dieną matyti šį puikų 
vaizdą. 

Pirma, jo tarnyba visomis pajėgomis vadovavo nekalto 
žmogaus puolimui, nacionalinėms gaudynėms. Gerai, taip 
nutinka. Juk Kelio vaidmuo šioje byloje atrodė aiškus. Tuo 
metu pagrindinė FTB bylos tyrėja apkaltino savo pačios 
viršininką bandymu ją nužudyti jos namuose, kad nuslėptų, 
jog jis buvo viską organizavęs. Paskui Moretis buvo nušautas, 
kai policininkai jį vedėsi suėmę. 

Ir kieno? Kolas kietai suglamžė popieriaus lapą delne. 
Pirmojo įtariamojo asmens tėvo! 

Ak, jis bus nugalėtas! Direktoriaus pavaduotojas Kolas 
sukando dantis. Spauda ketina surengti mūšio dieną. Tai 
bus vidaus tyrimas. Valdyba sudraskys jį į skutus. Kolas 
pajuto skausmą krūtinėje ir pamanė, jog tai galbūt širdies 
smūgis. Širdies smūgis... man labai pasisektų. 

— Direktoriaus pavaduotojau Kolai? 

Kolas nusisuko nuo lango ir grįžo prie susirinkusiųjų jo 
kabinete. 

Taip sėdinčių aplink konferencijų stalą buvo Džeim- 
sas Harperingas, vietinis valdybos vyriausiasis advokatas; 
Meri Rapaport, Palm Bičo apygardos prokurorė ir Artas 
Fikė, naujasis vyriausiasis agentas. 

Taip pat ir jo paties agentė, kurios karjera kybojo ant 
plauko, specialioji agentė Elė Šartlef. 

— Taigi, ką mes turime? — mėgino ramiai paklausti Ko- 
las. - Grįžkime prie specialiosios agentės Elės Šartlef pa- 
reiškimų prieš Moretį. 

— Žinome, iš kur paimti ginklai, - pareiškė Fikė, - ir Mo- 
rečio ankstesnį ryšį su Erlu Ansonu. Tai vieno gero detek- 
tyvo darbas. - Jis linktelėjo Elei Šartlef. - Bet, deja, tai tik 
netiesioginiai įrodymai. 

— Turime Frenko Kelio parodymus, - įsiterpė Elė. 

— Sunkaus nusikaltėlio profesionalo, jautusio pagiežą 
velioniui, prisipažinimas? - Advokatas Harperingas gūž- 
telėjo pečiais. — Tai galėtų padėti, jeigu mes galėtumėm nu- 
statyti ankstesnį ryšį tarp jų. 

— Mes turime maždaug keturiasdešimt aštuonias valan- 
das, - sušnirpštė Kolas, - kol bylą perims kas nors iš Va- 
šingtono. Patikėję specialiosios agentės Šartlef tvirtinimu, 
kaip elgsimės su Stratonu? Ar galime jį kaip nors susieti su 
Morečiu? 

— Ryšys tarp Morečio ir Stratono būtų suprantamas, — 
įsiterpė Harperingas.- Jis buvo jo bylos atsakingasis 
agentas. 

— Kaip dėl ankstesnės išvados, kad paveikslai buvo pa- 
vogti? 

— Moretis buvo profesionalas, sere, - atsakė Fikė. 

— Po velnių! - Kolis atstūmė kėdę. - Jeigu Moretis buvo 
susitepęs, noriu išaiškinti. Taip pat ir Stratonas. Taigi speci- 
alioji agente Šartlef. - Jis pažvelgė į Elę. - Gal susirinkusių- 
jų ir savo karjeros labui malonėtumėte mums dar kartą pa- 
pasakoti, kaip atsitiko, kad specialusis vyriausiasis agentas 
Moretis atsidūrė jūsų namuose? 

Elė atsikrenkštė. Ji nervinosi. Ne, nervinosi toli gražu nea- 
pibūdina to, kaip ji jautėsi. Elė vėl papasakojo apie tai, kaip 
Nedas sugrįžo iš savo brolio laidotuvių, ką jo tėvas buvo 
pasakęs ir ką jiems kalbėjusi Liz Straton. Kaip jie su Nedu 
priviliojo Moretį, kai ji sužinojusi apie ginklo kilmę. 

Tai buvo beprotiška, bet ji pajuto, kad jie patikėjo ja, tar- 
si taip ir turėtų būti. 

— O kaip ilgai jūs ir šis veikėjas Kelis buvote... bendradar- 
biavote šioje byloje? - paklausė direktoriaus pavaduotojas 
Kolas. 

— Nuo tada, kai jis pasidavė policijai, - atsikvėpdama 
atsakė Elė. Ji nuleido galvą. - Galbūt kiek anksčiau. 

— Galbūt kiek anksčiau. - Kolas sučiaupė lūpas ir apžvel- 
gė sėdinčiuosius už stalo, tarsi laukdamas kažkokio paaiš- 
kinimo. 

Elė atsikrenkštė. 

— Aš galiu jį atvesti, - baimingai tarstelėjo. - Stratoną. 

- Jūs žengėte ant nepaprastai plono ledo, specialioji 
agente Šartlef. Jūsų keliai turėtų virpėti. - Kolas veriamai 
pažvelgė į ją. 

— Aš galiu jį atvesti, sere, - jau tvirčiau pasakė ji. 

Kolas įdėmiai prisimerkė žvelgdamas į ją. Ji pažvelgė į 
Harperingą ir Fikę, norėdama įsitikinti, ar jie nesišaipo. Jie 
to nedarė. 

— Gerai, - atsiduso direktoriaus pavaduotojas. - Kaip? 

— Jis mano, kad mes turime kažką, ko jis nori, - pasakė 
Elė. 

— Tą paveikslą, - linktelėdamas tarė Kolas. - Tą... Gomė? 
Kas paaiškėjo dėl šio reikalo? 

— Dar nežinau, - prisipažino Elė, - bet ir Stratonas ne- 
nutuokia, jog mes nežinome. 

Kolas pažvelgė į Harperingą ir Fikę. Sėdintys aplink 
stalą lyg apmirė. Stojo slogi tyla. 

- Jūs esate kvalifikuota meno tyrinėtoja, ar ne taip, spe- 
cialioji agente Šartlef? - pasiteiravo Kolas. 

— Taip, sere, - linktelėjo Elė. Jis tai žinojo. 

— Taigi jūs manote, - Kolas suglaudė delnus, - jog aš ga- 
liu elgtis taip pražūtingai ir leisti jums daryti kažką pana- 
šaus po to, ką jūs esate padariusi. Jei mes susimausime, jūs 
iš esmės sužlugdysite visą mano karjerą. 

— Savo taip pat, sere. - Elė pažvelgė jam į akis. 

- Teisingai, —- pripažino direktoriaus pavaduotojas. Jis 
metė žvilgsnį į Fikę ir Harperingą. 

— Toks būdas esamoje padėtyje atrodo tinkamas, - pri- 
pažino advokatas. - Stratonas paliktų mus tvarkyti di- 
džiausią netvarką nuo Exxon Valdez. 

Kolas stipriai trynė savo smilkinius. 

— Tęsiant pokalbį, specialioji agente Šartlef, ko tiksliai 
jums prireiks atlikti šiam darbui? 

— Man reikėtų, kad būtų prasitarta, jog Moretis nekalbė- 
jo, nepasakė nė žodžio apie Stratoną. Taip pat, kad aš bu- 
vau nušalinta nuo bylos ir mano klausimas tiriamas. 

— Tai nebus sunku, - atsakė Kolas. 

— Ir dar kai kas, - Elė užsidegusi tęsė toliau. 

— Kas? - direktoriaus pavaduotojas nekantriai vartė 
akimis. 

— Tai būtų kiek neortodoksiška, sere... 

— Ak, ir taip toliau kaip „iš knygos“ iki šio punkto. - Ko- 
las negalėjo susilaikyti nešyptelėjęs. 

Elė atsikvėpė. 

— Man reikės Nedo Kelio, sere. 

Aš ir Solis namuose žaidėme „ožį“. 

Mes buvome lauke, dengtame namuke šalia baseino. Aš 
buvau namų arešte pas Solį, kol mano vaidmuo dėl įvykio 
Elės namuose bus visiškai išaiškintas. 

Maža problema, sutrikdžiusi mano laidavimo sutartį, 
buvo šaunamojo ginklo laikymas. 

Nujaučiau, kad Elė pateko į bėdą. Žinojau, kad tai, ką 
padarėme, galėjo kainuoti jai darbą. Dabar išaiškėjo viskas: 
mano tėvo dalyvavimas, ką Elė sužinojo apie Moretį, mūsų 
pokalbis su Liz. 

Nebelikus Liz ir Morečio, Stratonui galėjome nedaug ką 
prikabinti. Jis viskam puikiai dirigavo. Tai man buvo pik- 
čiausia. Kaip ir dėl mano tėvo. Frenkas galvojo, kad jis atsi- 
skaitys su tuo žmogum, tačiau tikra ironija: paspausdamas 
gaiduką jis išlaisvino Stratoną. 

— Tu vis mėtai man čirvus, o aš vis imu juos, - pasakė 
Solis ir apgailestaudamas atsiduso. 

— Spėju, kad šiandien esu nekoks varžovas, - prisipaži- 
nau traukdamas kortą. 

— Varžovas? Tai reabilitacija, Nedai. Teisėjui pažadėjau. 
Be to, tokiu atveju galėsiu atsiimti užstatą rytojaus popietę. 
Tuomet galėsi nešdintis. 

Nusišypsojau senukui. 

— Aš susirūpinęs dėl Elės, Soli. 

— Matau tai, vaike. Bet, manau, viskas bus gerai. Mergi- 
na puikiai susitvarkys. 

— Ji mėgino padėti man, 0 aš įvėliau ją į bėdą. Noriu pri- 
čiupti Stratoną, Soli. Buvau tikras, kad nutvėrėme jį. 

- Žinau, jog buvai, vaike. - Solis uždėjo ranką. - Ir nea- 
bejoju, kad tu dar turėsi šansą. Leisk man pasakyti tau kai 
ką apie tokius vyrukus kaip Denas Stratonas. Ar Žinai, ko- 
kią jie turi silpnybę? Jie visuomet mano esą didžiausios Žu- 
vys kūdroje. Patikėk manimi, Nedai, visada yra viena dar 
kai kas svarbesnio, ką tu privalai daryti, Nedai. 

— Kas? - išsišiepiau. - Sandėris? 

— Ne. Aš kalbu apie tavo tėvą, vaike... 

— Tik dėl mano įžymaus tėvo mes esame šioje painiavoje, — 
pasakiau atitraukdamas ranką. - Jei ne jis, mes turėtume ką 
paliudyti prieš Stratoną. Ar negalvoji, kad jis vaidino kilnų? 

— Manau, kad jis ėjo vieninteliu keliu, kokį žinojo. Vyru- 
kas serga. Viešpatie, vaike, ketveriukė!.. 

— Ką? 

— Tu perdavei man pikų ketveriukę. Nedai, visai negal- 
voji. 

Pažvelgiau į savo ranką, pamačiau netvarkingą kortų 
krūvą, su kuria žaidžiau, ir supratau, kad mano mintys 
buvo už milijono mylių. 

— Rūpinkis savo paties reikalais, sūnau, - patarė Solis, 
vis dar kalbėdamas apie mano tėvą. - Tas Stratono reikalas 
pats savaime išsispręs. Bet kol mes užsiimame juo, - pa- 

sakė jis, išskleisdamas savo kortas ir pagaudamas mano 
žvilgsnį, - aš galėčiau tau truputį padėti. 

— Apie ką tu kalbi, Soli? 

— Išmesk kortą, vaike... Dabar žaidžiame. Pasikalbėsime 
vėliau. 

Išmečiau būgnų dešimtinę. 

— Ritmas! — Solio akys užsidegė, jam padedant kortas. — 
Taip yra per daug lengva, vaike. - Jis prisitraukė taškų lapą. 
Trečiasis jo „ožys“. - Jeigu taip bus toliau, sugrąžinsiu tave 
atgal į kalėjimą. 

Pasirodė Vini, Solio namų tvarkytoja filipinietė, ir pra- 
nešė, jog mes turime lankytoją. 

Atsilikusi keliais žingsniais paskui ją ėjo Elė. 

Aš pašokau nuo kėdės. 

— Tavo ausys turėtų degti, mieloji, - šypsojosi Solis Ro- 
tas. - Pažvelk į savo vaikiną! Jis taip dėl tavęs jaudinasi, jog 
niekaip negali nugalėti. 

- Jis teisus, — pasakiau ir apkabinau ją. - Taigi, kaip einasi? 

Ji gūžtelėjo pečiais, sėsdama prie stalo. 

— Dėl to, kad Moretis nužudytas ir kad susidėjau su ta- 
vimi, esu vadinama vadovėlinio agento karikatūra. Direk- 
toriaus pavaduotojas ėmėsi atitinkamų veiksmų. Kol visa 
tai sutvarkysime, gavau drausminę nuobaudą. 

— Tu išsaugojai savo darbą? - paklausiau vildamasis. 

— Galbūt, - gūžtelėjo pečiais Elė, - kol neišspręsime vie- 
no dalyko... 

— Kokio? - atsidusau įsivaizduodamas, kad tai bus koks 
nors užsitęsęs procedūrinis patikrinimas. 

— Mes, - atsakė ji, - nuversime Deną Stratoną. 

Nežinau, ar teisingai ją išgirdau. Sėdėjau žvelgdamas 
į ją kiek pašaipiai. 

— Tu pasakei mes? 

- Taip, Nedai, - tarė Elė, prasiveržus šypsniui, - tu ir aš. 
Mes. 

Pirmiausia Elė turėjo šiek tiek giliau ir plačiau pasidomėti 
meno pasauliu. Ką, po velnių, buvo galima sužinoti apie tą 
kūrinį? Gomė. 

Buvo nesuskaičiuojama daugybė būdų viską sužinoti 
apie dailininką, netgi tokį, apie kurį buvo tik girdėjusi ir 
kuris mirė prieš šimtą metų. 

Ji pasirausė internete, bet apie Henrį Gomė sunkiai ga- 
lėjo ką nors surasti. Dailininkas nugyveno visiškai papras- 
tą gyvenimą. Taigi Elė nerado jokios biografijos. Paskui ji 
paieškojo Benezit, didžiulėje prancūzų dailininkų ir skulp- 
torių enciklopedijoje, pati versdama iš prancūzų kalbos. 
Ten beveik nieko nebuvo. Jis gimė 1836 metais Klamare. 
Kurį laiką tapė Monmartre. Parodos surengtos 1866-1870 
metais prestižiniame Salon de Paris. Vėliau jis pradingo iš 
meno pasaulio. Paveikslas, kuris buvo pavogtas, - Strato- 
nas netgi nepareikalavo draudimo už jį, - vadinosi Faire 

le mėnage („Namų ruoša“). Jame pavaizduota kambarinė 
įdėmiai žiūri į veidrodį virš dubens. Elė negalėjo surasti jo 
kilmės vietos, nes tai nebuvo paminėta. 

Ji paskambino į galeriją Prancūzijoje. Stratonas tvirtino 
ten jį pirkęs. Savininkas vos galėjo prisiminti kūrinį. Jis ma- 
nąs, kad paveikslas buvo paveldėtas kaip turtas pagyvenu- 
sios moters Provanse. 

Tai negali būti šitas paveikslas. Gomė yra visai paprastas. 

Kas buvo jame tokio ypatingo? Žinia? Kodėl Stratonas 
taip smarkiai jo norėjo? Kas gali būti vertas šešių žmonių 
mirties? 

Jai pradėjo skaudėti galvą. 

Elė nustūmė į šalį didelę knygą apie XIX amžiaus daili- 
ninkus. Ten atsakymo nerado. Jis kažkur kitur. 

Sezanas, Pikaso ir Polokas buvo paimti. Vadinasi, Stra- 
tonas buvo laimingas juos atidavęs ir gavęs išmoką. Tačiau 
šis bevertis Gomė paveikslas? 

Kaip čia yra, Ele? 

Tuomet jai dingtelėjo viena mintis, lyg galvoje būtų len- 
gvai suspurdėjęs mažytis paukštelis. 

Liz Straton pasakė jai tai, prieš Stratono vyrams nusi- 
vedant ją. Jos veide atsispindėjo toks nuolankumas, tarsi 
ji suprato, kad jie niekada daugiau jos nepamatys. Tu esi 
meno ekspertė. Kaip manai, kodėl jis save vadina Gašė? 

Žinoma. Atsakymą slėpė vardas. 

Daktaras Gašė. 

Elė atsitraukė nuo rašomojo stalo. Iš tiesų visada buvo 
gandų, apokrifų. Niekas niekada nepaaiškėjo. Nieko dėl 
van Gogo turto ar kada jo broliui atiteko šis darbas. O dai- 
lininko globėjai, Tangau ar Bongeris? 

Ant jos stalo gulinčios meno knygos viršelyje buvo van 
Gogo tapytas gydytojo portretas. Elė jį prisitraukė arčiau 

ir įdėmiai pažvelgė į kaimo gydytoją, tas melancholiškas 
žydras jo akis. 

Kažkas tokio, - galvojo ji, —- už ką būtų verta nužudyti. 

Staiga mergina suprato, jog kalbėjosi ne su tais žmonė- 
mis, ieškojo ne tose knygose. 

Ji įsistebeilijo į van Gogo įžymųjį portretą. 

Elė buvo įnikusi į ne to dailininko gyvenimą. 

— Tu pasirengęs? - pasitikslino Elė, paduodama man tele- 
foną. 

Aš linktelėjau, paimdamas telefono ragelį tarsi kieno 
nors man paduodamą pistoletą, kuriuo ketinau kažką nu- 
svarbu. Mintyse svajojau, kaip darau tai, nuo tada, kai su- 
laukęs skambučio iš Dy po valandos pamačiau Tes ir savo 
bičiulius negyvus. 

Paėmiau telefono ragelį ir sudribau į vieną iš Solio krės- 
lų prie rašomojo stalo. 

— Taip, aš pasiruošęs... 

Žinojau, kad Stratonas su manimi kalbėsis. Įsivaizda- 
vau, kad jo širdis ims daužytis iš karto, kai tik išgirs, kas 
kalba. Jis buvo tikras, kad turėjau jo paveikslą. Stratonas 
žudė dėl jo ir buvo aišku, jog jis tas Žmogus, kurį valdo 
įtarimas, kad jo instinktas yra teisingas. Surinkau numerį. 

Atsilošiau ir giliai atsikvėpiau. Atsiliepė namų šeimininkė, 
lotynų amerikietė. 

— Prašyčiau Deną Stratoną. 

Pasakiau jai savo vardą ir ji nuėjo pakviesti. Galvojau, 
kad viskas greitai baigsis. Aš buvau pasižadėjęs Deivui, 
Mikiui ir Bobiui, Barniui ir Dy. 

— Taigi, čia įžymusis Nedas Kelis, - prabilo Stratonas, 
kai pagaliau priėjo prie telefono. - Mes turime progą pasi- 
kalbėti. Kuo galiu jums padėti? 

Niekada nebuvau kalbėjęs su juo tiesiogiai. Aš nenorė- 
jau leisti jam malti šūdo telefonu nė sekundės. 

— Turiu jį, Stratonai. - Ir tai buvo viskas, ką pasakiau. 

— Turi ką, pone Keli? 

— Turiu tai, ko jūs ieškote, Stratonai. Jūs buvote teisus iš 
pat pradžių. Turiu Gomė. 

Stojo pauzė. Jis tik svarstė, kaip elgtis ir reaguoti. Ar aš 
sakiau tiesą? O galbūt norėjau jį apgauti, išdurti? 

— Kurjūs esate, pone Keli? - paklausė Stratonas. 

— Kur aš esu? - sudvejojau. To nesitikėjau. 

— Aš klausiu, iš kur skambinate, pone Keli? Ar tai per 
daug sudėtinga jums atsakyti? 

— Esu gana arti, - atsakiau. - Visų svarbiausia tai, kad 
turiu jūsų paveikslą. 

- Gana arti, ką? Kodėl mums to nepatikrinus? Žinote 
„Chuckė:Harold's“? 

— Žinoma, - atsakiau neramiai pažvelgdamas į Elę. Taip 
nebuvo numatyta. „Chuckė:Harold's“ buvo judri, pilna 
žmonių Palm Bičo girdykla. 

— Ten šalia vyrų tualeto yra mokamas telefonas.. Aš pa- 
skambinsiu į jį, tarkime, po keturių minučių. Turiu galvoje, 
tiksliai po keturių, pone Keli. Ar jūs tikrai esate gana arti? 
Įrodykit, kad jūs ten esate, ir pakelkite ragelį šiam suskam- 
bus. Tik jūs ir aš. 

— Nežinau, ar galiu tai padaryti, - pasakiau žvilgtelėda- 
mas į savo laikrodį. 

— Tuomet aš dumčiau, pone Keli. Dabar liko trys minu- 
tės ir penkiasdešimt sekundžių. Laikas eina. Jeigu jūs no- 
rite aptarti šį reikalą, jumis dėtas nepraleisčiau šito skam- 
bučio. 

Pakabinau ragelį. Sekundėlę žvelgiau į Elę. 

— Bėk! - paragino ji. 

Nubėgau pro namą į priekinį kiemą. Įšokau į Elės darbo 
automobilį. Ji ir du FTB agentai lėkė iš paskos ir įlipo į kitą 
automobilį. Įkaliau pavarą ir žviegiant padangoms plačiu 
lanku nuvariau pro vartus į apygardą. Pralėkiau šešis ar 
septynis kvartalus link Poinciana kaip galėdamas greičiau. 
Lėkdamas nurėžiau kampą apie keturiasdešimt laipsnių ir 
triukšmingai sustojau tiesiai priešais barą. 

Pažvelgiau į laikrodį. Keturios minutės. Žinojau kelią 
į vyrų tualetą, nes kiurksodavau šiame bare. 

Kai tik ten nuskuodžiau, telefonas pradėjo skambėti. 

— Stratonai! - atsiliepiau. 

— Matau, kad esi sumanus, - pripažino jis, lyg būtų vel- 
niškai tuo patenkintas. - Taigi, pone Keli, tik jūs ir aš. Nėra 
reikalo, kad kiti žmonės klausytųsi šia telefono linija. Jūs 
kažką minėjote apie Henrio Gomė paveikslą. Pasakykite 
man, ką turėjote omenyje? 

— Svarsčiau apie jo perdavimą policijai, - pasakiau. - Ne- 
abejoju, kad jie norėtų į jį pažvelgti. - Kitame linijos gale 
tvyrojo tyla. - Arba mes galėtumėm susitarti. 

- Bijau, kad aš nesitariu su įtariamaisiais žmogžudyste, 
pone Keli. 

— Taigi mes jau turime kažką bendro, Stratonai. Papras- 
tai to nedarau ir aš. 

— Miela, - sukikeno Stratonas. - Kodėl staiga persigal- 
vojote? 

— Nežinau. Manau, tai tik sentimentai. Girdėjau, kad jis 
buvo mėgstamas jūsų Žmonos. 

Šį kartą Stratonas tylėjo. 

— Aš ieškau Henrio Gomė kūrinio. Kaip man žinoti, kad 
tai, ką jūs tvirtinate turįs, yra tas pat? 

— O, tai iš tiesų tas! Skalbėja spokso į veidrodį virš du- 
bens. Ji dėvi paprastą baltą prijuostę. - Žinojau, kad bet kas 

galėjo tai sužinoti iš policijos pranešimo. Šis apibūdinimas 
nebuvo tikras įrodymas. - Jis buvo jūsų vonios kambaryje 
tą naktį, kai nužudėte mano draugus. 

— Tą naktį, kai jie apiplėšė mane, pone Keli. Apibūdin- 
kite rėmus. 

— Jie auksiniai, - atsakiau, - seni, puošti filigrano tech- 
nika. 

— Apsukite jį. Ar kitoje pusėje kas nors užrašyta? 

— Neturiu jo su savimi, - pasakiau. - Atsimenate, juk 
esu „Chuck ė: Harold's“? 

— Tai nelabai sumanu, pone Keli, - tarė Stratonas. - Tu- 
rėtumėt tai Žinoti. 

— Ten yra užrašas, - tariau. Ketinau kai ką atskleisti. — 
Lizai. Myliu amžinai, Denas. Labai jaudinantis, Stratonai. 
Koks jūs ištižėlis! 

— Aš neprašiau jūsų komentarų, pone Keli. 

— Kodėl gi ne? Jie kartu su kūriniu. Už tą pačią kainą. 

— Nelabai protinga strategija, pone Keli. Užknisti žmo- 
gų, kuriam mėginate parduoti. Noriu išgirsti, kokia yra 
jūsų siūloma kaina. 

— Mes kalbame apie penkis milijonus dolerių. 

— Penki milijonai dolerių? To paveikslo neparduotum dau- 
giau nei už trisdešimt tūkstančių paties Gomė motinai. 

— Penki milijonai dolerių, pone Stratonai, arba nuvešiu 
ji į policiją. Jeigu gerai atsimenu, tokia buvo suma, dėl ku- 
rios jūs iš pradžių sutarėte su Mikiu? 

Stratonas nutilo. Jis galvojo ne apie tai, kas jam buvo 
pasiūlyta. Jis norėjo nusukti man sprandą. 

— Nesu tikras, apie ką jūs kalbate, pone Keli. Tačiau 
jums pasisekė. Sumokėsiu už šitą paveikslą. Kad būtumėm 
visiškai tikri, kitoje pusėje, rėmų dešinės pusės kampe, yra 
dar kai kas. 

Sekundėlę užmerkiau akis. Stengiausi atsiminti viską, 
kas man buvo pasakyta apie šį paveikslą. Jis buvo teisus. 

Ant rėmų dar kai kas užrašyta. Aš rengiausi atskleisti kai 
ką, kas vertė mane jaustis bjauriai. Tarsi būčiau išdavęs 
žmones. Žmones, kuriuos mylėjau. 

— Ten yra numeris, - sušnibždėjau į ragelį, - keturi-trys- 
šeši-vienas-nulis. 

Stojo ilga pauzė. 

— Geras darbas, Nedai. Jūs nusipelnėte šio atlygio už tai, 
kaip su visais elgėtės, įskaitant ir policiją. Šį vakarą būsiu 
labdaros priėmime, kuris vyks viešbutyje Breakers. Jį orga- 
nizuoja fondas „Suteik viltį“. Tai vienas iš mėgstamiausių 
Liz renginių. Ten išsinuomosiu kambarius savo vardu. Ar 
tinka, jeigu išeičiau iš vakarėlio, tarkim, apie devynias? 

— Būsiu ten. 

Pakabinau ragelį. Širdis daužėsi kaip pamišusi. Kai iš- 
ėjau iš restorano, juodas automobilis laukė prie šaligatvio. 
Elė ir du FTB agentai laukiamai žiūrėjo į mane. 

— Mes sutarėme šį vakarą, devintą valandą, - pasakiau. 

— Tuomet prieš tai dar turime atlikti šiokį tokį darbą, — 
tarė vienas iš agentų. 

— Galbūt vėliau, - atsakiau. - Pirmiausia aš turiu kai ką 
padaryti. 

Apsaugininkas apieškojo mane ir nuvedė atgal į sulaikymo 
kamerą Palm Bičo apygardos kalėjime. 

— Kalėjimas yra jūsų, Keliai, kraujyje? - paklausė jis, 
purtydamas galvą. 

Mano tėvas gulėjo ant metalinio kameros gulto ir spok- 
sojo priešais save. 

Kurį laiką stovėjau stebėdamas jį. Blausioje šviesoje ga- 
lėjau beveik įžiūrėti neryškius jaunesnio vyro veido, veido 
iš praeities, bruožus. Šmėstelėjo scena iš mano vaikystės: 
Frenkas, atvykęs namo, didingai įžengia nešdamas didelę 
dėžę. Mama stovi prie kriauklės. Džonas Maiklas, Deivas ir 
aš po mokyklos sėdime prie virtuvės stalo ir užkandžiauja- 
me. Man galbūt devyneri. 

— Evelin Keli... - Tėvas apsuko motiną aplink ir pasakė 
tarsi žaidimų laidos vedėjas, - ateikite čia! 

Jis iškėlė dėžę. Aš niekada nepamiršiu motinos žvilgs- 
nio, kai ji atidarė ją ir ištraukė nuostabų kailinį paltą. Fren- 

kas apsiautė ją ir suko aplinkui kaip koks šokėjas. Mano 
motinos veidas nuraudo, ji atrodė apstulbusi, lyg būtų pri- 
blokšta ir pakylėta, ir kartu tuo netikėtų. 

Tėvas nuleido ją žemyn kaip šokių salės partneris šokė- 
ją ir mirktelėjo mums. 

— Tik palaukite, ir pamatysite, kas už durų numeris 
trys! - Mano tėvas, kai norėjo, galėjo užburti ir priversti ati- 
duoti šautuvą net patį geriausią policininką. 

— Eli, tėti, - pratariau stovėdamas ten, šalia jo kameros. 

Tėvas pasivertė ant šono. 

— Nedi, - tarė jis ir sumirksėjo. 

— Nežinojau, ką atnešti, tai prigriebiau šiuos... - Paro- 
džiau jam krepšį su Kit Kat šokoladėliais ir Luden's laukinių 
vyšnių skonio saldainiais nuo kosulio. Mano motina neš- 
davo juos kiekvieną kartą, kai lankydavo jį kalėjime. 

Frenkas atsisėdo šypsodamasis. 

— Visada sakiau tavo mamai, kad atneštų metalo pjūklą. 
Jis labiau pravestų. 

— Bandžiau, bet tie suknisti metalo detektoriai surado. 

Jis susiglostė plaukus. 

— Ak, tie naujieji laikai!.. 

Pažvelgiau į jį. Jis buvo liesas ir kiek pageltęs, tačiau at- 
rodė atsipalaidavęs, ramus. 

— Ar tau ko nors reikia? Tikriausiai galėčiau paprašyti 
Solio parūpinti tau advokatą. 

— Džordžas sutvarkė, - prabilo jis, papurtydamas gal- 
vą. - Žinau, tu galvoji, kad aš vėl sujaukiau reikalus, - to- 
liau kalbėjo mano tėvas. - Bet aš turėjau tai padaryti, Ne- 
dai. Kodeksas yra netgi tarp tokių padugnių kaip aš. Mo- 
retis sulaužė jį. Jis nužudė mano kūną ir kraują. Kai kurie 
dalykai nepraeina nepastebėti, ar supratai? 

- Jeigu tu norėjai padaryti kai ką dėl Deivo, turėjai nu- 
šauti Deną Stratoną. Jis tai užsakė įvykdyti. Tai, ką padarei, 
sujaukė mūsų planus pričiupti jį. 

— Tai kaip nutiko, jog aš jaučiuosi taip, tarsi pagaliau pa- 
dariau kažką gero? —- nusišypsojo mano tėvas. - Kad ir kaip 
ten būtų, aš visada buvau menko proto vyrukas. Džiau- 
giuosi, kad esi čia, Nedai. Turiu tau kai ką pasakyti. 

— Aš taip pat, - pasakiau ir rankomis atsirėmiau į grotas. 

Frenkas pasiekė stiklinę ir įsipylė vandens. 

— Aš niekada nebuvau patenkintas matydamas tave tokį, 
koks esi, tiesa, sūnau? Netgi nesuteikiau tau to, ko nusipel- 
nei, kai buvai išteisintas dėl to reikalo privačioje parengia- 
moje mokykloje. O reikėjo tik pasakyti: „Atsiprašau, Nedai, 
kad abejojau tavim.“ Tu esi geras vaikas - geras Žmogus. 

— Klausyk, tėti, dabar mums nereikia grįžti į tuos laikus... 

— Ne, reikia, - neatlyžo tėvas. Jis sunkiai atsistojo ant 
kojų. - Po to, kai mirė Džonas Maiklas, manau, jog nega- 
lėjau susitaikyti su tiesa, jog tai aš jį nužudžiau. Norėjau 
pasakyti: Matai, mano berniukai yra tokie patys, tokie pat kaip 
aš. Toks Kelių būdas. Kai tu gavai tą darbą Stautone, aš iš 
tiesų velniškai didžiavausi. 

Linktelėjau, kad supratau. 

— Ta diena, kai sugrįžau namo... buvo blogiausia mano 
gyvenimo diena. — Tėvas pažvelgė man į akis. 

— Deivo laidotuvės, - tariau linktelėdamas ir atsidu- 
sau. - Ir man. 

— Taip. - Jo akis užtemdė liūdesys. - Bet kalbu apie tą 
dieną Fenway stadione. Kai leidau tau išeiti ir įsikarščiuoti 
dėl to, ką padariau. Štai tuo metu, manau, ir supratau, kaip 
sujaukiau savo gyvenimą. Koks tu esi didis žmogus ir koks 
menkas tapau aš. Ak! Visuomet buvau toks niekam tikęs, 
per daug nuožmus, Nedi. Bet tu nesi toks. 

Frenkas sulinkusiais keliais nušliurino prie grotų. 

— Aš smarkiai pavėlavau, Nedai, tačiau atleisk, sūnau. 
Atleisk už tai, kad visus nuvyliau. - Jis suspaudė savo ran- 
ka manąją. - Žinau, kad nepakanka vien tai pasakyti. Tai 
nieko nepateisina, bet yra viskas, ką galiu. 

Jutau ašaras, deginančias mano akis. 

— Jeigu Deivas dabar ten, būdamas aukštai, pamaty- 
tų, - pasakiau mėgindamas nusijuokti, - lažinuosi, jis taip 
pagalvotų: Žmogau, žinoma, galėjai pasinaudoti šita menka iš- 
mintimi keliomis dienomis anksčiau. 

Frenkas taip pat sukriokė nusijuokdamas. 

— Visuomet buvau kaltinamas dėl didelių idėjų netinka- 
mu laiku. Bet reikalus palikau sutvarkytus. Dėl tavo moti- 
nos ir tavęs, Nedai. 

— Mes sučiupsim tą vyruką, tėti, - pratrūkau. Dabar aš 
verkiau. 

— Taip, sūnau, tu tikrai jį sugausi. - Daugiau netarus nė 
žodžio mūsų žvilgančios akys susitiko. Solis buvo teisus. 
Aš atleidau jam už viską neištaręs nė žodžio. 

— Turiu eiti, tėti. - Suspaudžiau jo kaulėtus pirštus. — 
Kurį laiką manęs nepamatysi. 

— Aš, žinoma, tikiuosi to, sūnau. - Jis sukikeno. - Bent jau 
ne ten, kur einu aš. - Tėvas išsilaisvino nuo mano rankos. 

Žengiau žingsnį atgal į koridorių tarp daugybės kamerų. 

— Ei, tėti! - šūktelėjau atsisukdamas. Mano balsas at- 
kreipė jo dėmesį. 

Frenkas vis dar stoviniavo prie grotų. 

— Pasakyk man kai ką: mamos kailinis paltas, tas, kurį 
atnešei aną dieną namo, buvo pavogtas, ar ne? 

Jis sekundėlę įbedė į mane akis. Jo įdubusios akys stai- 
ga sugriežtėjo, tarsi sakytų: Kaip tu gali klausti manęs kažko 
panašaus? Paskui šypsena išlenkė jo lūpas. 

— Žinoma, jis buvo pavogtas, vaike. 

Sugrįžau į koridorių ir paskutinį kartą nusišypsojau 
savo tėvui. 

FTB agentas apjuosė mane laidais. 

— Tave girdėsime visą laiką, - pasakė Elė. Mes buvome 
Solio namuose. Jais naudojomės kaip baze. - Visur aplin- 
kui bus mūsų Žmonės. Viskas, ką turi daryti, pasakyti žodį, 
Nedai, ir mes visi būsime prie Stratono. 

Susirinko ištisa agentų komanda. Moretį pakeitė vy- 
rukas siauromis lūpomis, suglostytais tamsiais plaukais 
ir akiniais su raginiais rėmeliais. Tai specialusis vyriausias 
agentas Fikė. 

- Čia yra pagrindinės taisyklės, - aiškino Fikė. -— Pir- 
miausia, tu nepajudi tol, kol Stratonas pasakys „ne“ tarpi- 
ninkams. Taip pat nemini Morečio vardo. Nenoriu, jog jis 
galvotų, kad jam yra šansas ką nors atskleisti. Nepamiršk, 
Stratonas tikriausiai niekada nėra sutikęs Ansono ir nema- 
tė tavo tėvo. Jeigu gali, leisk jam kalbėti apie vagystę. Kas jį 
apgavo? Paprašyk parodyti čekį. Jo pakanka, kad Stratoną 
sučiuptume. Ar tu pasirengęs tai padaryti? 

— Aš pasirengęs tam, specialusis vyriausias agente Fike. 
Kaip bus dėl paveikslo? 

- Štai... Pažiūrėk! 

Agentė atnešė supakuotą ir tvirtai surištą ryšulį. 

— Kas jame? - paklausiau. 

— Tau bus didelė bėda, jeigu jie sugebės jį atvynioti, — 
toliau dėstė Fikė. - Taigi prieš jiems atplėšiant, paprašyk 
parodyti čekį. Jeigu jie sukels tau sunkumų, mes ateisime 
tavęs gelbėti. 

Pažvelgiau į Elę. 

— Tu būsi ten? 

— Žinoma, būsiu. 

— Pastiprinimas bus kiekviename aukšte, - pridūrė 
Fikė. - Kai tik gausi, ko mums reikia, arba jie atplėš ryšulį, 
mes išlaušime duris. Tau bus viskas gerai. 
naudojamam eiliniui liepiama išbandyti minų lauką: Eik 
pirmyn, viskas bus gerai! Visi kambaryje žinojo vieną dalyką: 
Stratonas neturėjo ketinimų išleisti mane gyvą iš to viešbu- 
čio kambario. 

— Noriu pasikalbėti su Ele, - paprašiau. 

— Ne ji vadovauja šitam spektakliui, - griežtokai atsakė 
Fikė. - Jei turi kokių klausimų, klausk manęs. 

— Neturiu jokių klausimų. Man reikia pasikalbėti su Ele, 
ir ne čia - vieniems lauke. 

Mes išėjome prie baseino. Mačiau Fikę stebint mus pro ža- 
liuzes. Taigi aš nusivedžiau Elę laiptais žemyn į paplūdimį, 
savo biurą, kiek įmanoma toliau nuo jo. 

Elė ant laiptų atsiraitojo kelnes ir nusiavė batus. Mes 
žengėme ant smėlio. Saulė jau buvo pradėjusi leistis. Artėjo 
penkios. 

Paėmiau Elę už rankos. 

— Malonu čia ateiti, tiesa? Kažkaip pasiilgstu savo senų 
gelbėtojo dienų. Tuomet nežinojau, kaip buvo gera. 

Paėmiau ją už pečių ir nubraukiau plaukų sruogą nuo 
jos akių. 

— Tu pasitiki manimi, Ele, ar ne? 

— Ar nemanai, kad kiek per vėlu klausti tokio dalyko, 
Nedai? Aš nesuėmiau tavęs, kai turėjau progą. Mes pavo- 
gėme automobilį, nuslėpėme informaciją, pagrobėme daik- 
tinius įrodymus... Mano galva, tai reiškia pasitikėjimą. 

Nusišypsojau. 

— Tu turėjai sprukti iš to furgono, kai tau liepiau. Reika- 
lai būtų susiklostę visiškai kitaip. 

- Taip. Tu tikriausiai būtum kalėjime arba negyvas, o aš 
vis dar turėčiau gerą, patikimą darbą. Vis tiek, kiek prisi- 
menu, tuo metu neturėjau didelio pasirinkimo, nes laikei 
įrėmęs pistoletą. 

— Ir, kiek atsimenu, buvo nenuleistas saugiklis. 

Prisitraukiau ją arčiau ir pajutau prie savo krūtinės 
tvirtai plakant jos širdį. Nė vienas iš mūsų nežinojo, kas 
atsitiks šį vakarą. Paskui visas pasaulis bus kitoks. Manęs 
laukė kaltinimas dėl sunkaus nusikaltimo. Aš turėjau iš- 
naudoti laiką, nes paskui būsiu sunkus nusikaltėlis, o ji vis 
dar - FTB agentė. 

— Prašau tavęs, Ele, ir toliau pasitikėk manimi, tik dabar 
kiek ilgėliau. 

Ji išsilaisvino iš mano rankų ir pažvelgė į akis, lyg ban- 
dydama perskaityti, kas jose slypi. 

— Tu gąsdini mane, Nedai. Mes galim sučiupti jį. Visas 
šitas reikalas bus baigtas. Prašau, bent šį kartą pasielk taip, 
kaip reikia. 

Nusišypsojau. 

— Tu būsi ten dėl manęs, Ele? 

— Sakiau tau, - nuramino ji, žvelgdama į mane ryžtin- 
gu žvilgsniu, - būsiu ten pat lauke. Neleisčiau tau eiti ten 
vienam. 

Žinau, kad neleistum. Aš vėl prisitraukiau ją prie savęs ir 
žvelgiau tolyn į besileidžiančią saulę. 

Neturėjau drąsos pasakyti jai, ką turėjau galvoje, saky- 
damas paskui. 

Vos įsukęs į ilgą kelią, vedantį link viešbučio Breakers, pasi- 
jutau, lyg grįžčiau atgal į kitą pasaulį. 

Didingi bokštai dvyniai užlieti ryškia šviesa. Tikriausiai 
tai garsiausias Palm Bičo vaizdas. Iškilmingi arkiniai skliau- 
tai sveikina lankytojus vestibiulyje. Palmių eilės, glostomos 
šviesos. Kartą Flaglersai, Melonai ir Rokfeleriai važiavo ten 
prabangiomis automotrisomis. Dabar buvo Žmonių, kurie 
bandė elgtis panašiai kaip jie. 

Šiąnakt ketinau sutrikdyti tą susibūrimą. 

Pasistačiau Elės „Crown Vic“ automobilį už „Mercedes 
SL 500“ ir „Rolls“ raudonų plytų žiede, vedančiame prie 
vestibiulio durų. Poros žengė pasipuošusios smokingais ir 
prašmatniomis suknelėmis su žibančiais brangakmeniais. 
Aš buvau su džinsais ir žaliais, ant manęs kabančiais La- 
coste marškinėliais. Netgi automobilių stovėjimo aikštelės 

Buvau girdėjęs apie tas aukštuomenės iškilmes. Iš pra- 
džių, kai atvykau, net patarnavau keliose. Jos vyko šalia 
Senosios gvardijos visuomeninio gyvenimo centro. Spren- 
džiant iš pakvietimų, šis bei tas tekdavo labdarai. Bet la- 
biau panėšėjo į tai, jog keletas senjorų galėjo pademons- 
truoti savo juvelyrinius dirbinius, o damos puikuotis sti- 
lingomis suknelėmis, valgyti ikrus ir siurbčioti šampaną. 
Kas žino, kiek iš tikrųjų tai darė dėl „motyvo“ tapti gar- 
siems? Atsiminiau kažkur girdėjęs, jog moteris, kurios vy- 
ras staiga mirė, laikė jį lede kelias savaites tol, kol pasibaigė 
švenčių sezonas. 

Čia nieko nevyksta, Nedai... 

Pasikišau storą suvyniotą ryšulį, kurį FTB agentai 
įgrūdo man po pažasčia, ir nuėjau į vestibiulį. Daugybė 
žmonių malėsi aplinkui: kai kurie buvo apsirengę ofici- 
aliai, kiti - raudonais viešbučio personalo švarkais, keli 
kasdieniais drabužiais. Nusprendžiau, kad bet kas iš 
jų galėjo būti Stratono samdyti vyrai, stebintys mane, 
arba FTB. 

FTB agentai tikriausiai stebėjosi, kas, po velnių, čia 
vyksta. 

Pažvelgiau į savo laikrodį - 8 valandos 40 minučių. Atė- 
jau dvidešimt minučių anksčiau nei numatyta. 

Žengiau tiesiai prie stalo, stovinčio priekyje. Mane pa- 
sveikino patraukli registratorė vardu Dženifer. 

— Tikiuosi, man yra žinutė, - pasakiau, - nuo Stratono. 

— Ponas Kelis, - prabilo ji šypsodamasi, tarsi manęs 
būtų laukusi. Ji sugrįžo su antspauduotu viešbučio voku. 
Parodžiau jai asmens pažymėjimą ir atplėšiau atlanką. Ant 
viešbučio atviruko buvo užrašyti tik keli žodžiai: Kambarys 
Nr. 601. 

Gerai, Nedai, padarykime tai. Sekundėlę sulaikiau kvėpa- 
vimą ir mėginau nuraminti nervus. 

Paklausiau Dženifer, kur buvo surengti „Suteik viltį“ 
pietūs. Ji parodė link Apvaliosios banketų salės, puošnaus 
vestibiulio koridoriumi žemyn ir į kairę. 

Pasikišau suvyniotą „Gaumė“ ryšulį po pažasčia ir nu- 
sekiau paskui dvi poras oficialiais drabužiais, kurie, buvau 
tikras, ėjo į banketų salę. 

Staiga mano ausinėje sutraškėjo balsas. Fikė buvo 
įsiutęs. 

— Velniai griebtų, Keli, ką tu darai? Tu atėjai dvidešim- 
čia minučių anksčiau, nei suplanavome. 

— Atsiprašau, Fike, planai pasikeitė. 

Žingsniavau tol, kol pamačiau Apvaliąją banketų salę laip- 
tinės viršuje už vestibiulio baro. 

Ten prie durų buvo susirinkęs nedidelis žmonių bū- 
rys su smokingais ir vakarinėmis suknelėmis, pranešantys 
savo pavardes ir pateikiantys kvietimus. Tai nebuvo pana- 
šu į oro linijų apsaugą. Kažkas panašaus į grupę grojo ban- 
ketų salėje. Pagal ją, prisiekiu, niekada nešoktum. Aš tarsi 
ištirpau minioje. 

Baltaplaukė moteris pažvelgė į manė, lyg būčiau Kem- 
piniukas Bobas. Deimantiniai auskarai jos ausyse buvo to- 
kie dideli kaip kalėdiniai papuošalai. Prasibroviau pro ją ir 
jau buvau viduje. 

— Sere! 

Išgirdau, tačiau nekreipiau į tai dėmesio. 

Tu geriau padaryk šitą darbą, Nedi. 

Kambarys, tiesą sakant, gniaužė kvapą. Buvo daug švie- 
Žių gėlių, o nuo puoštų lubų kabojo neįtikėtinas sietynas. 
Grupė grojo „Blogas, blogas Lerojus Braunas“, atlikdama 
tai ča ča ča stiliumi. Kiekviena moteris, pro kurią praėjau, 
buvo pasipuošusi deimantais - karoliais, žiedais, diade- 
momis. Vyrai dėvėjo prigludusiais smokingais su baltomis, 
nepriekaištingai sulankstytomis nosinaitėmis kišenėlėse. 
Vienas vyras buvo apsivilkęs kiltą. 

Pradėjau karštligiškai dairytis Stratono. Žinojau, kad 
atrodžiau kaip maorių gentainis karalienės arbatos vaka- 
rėlyje. 

Staiga kažkas palietė mano ranką, atsargiai truktelėda- 
mas toliau nuo minios. 

— Užsakymai vykdomi užpakalinėje dalyje, pone Keli, — 
kažkas šnipštelėjo man į ausį. 

Atsisukau. Tai buvo išsišiepęs Čempas. 

— Ar galima tave minutėlei, bičiuli! 

Jis buvo apsirengęs kaip tikras padavėjas, laikė sidabri- 
nį padėklą, pilną sumuštinių su ikrais. Jeigu ne oranžiniai 
plaukai, jis visai tinkamai atrodytų. 

— Kur yra Stratonas? - paklausiau. 

- Užpakalyje, kur dar galėtų būti tas šikna? - Čempas 
man bakstelėjo. — Jis yra tas su smokingu... Atsipalaiduok, 
drauguži! - Jis uždėjo savo delną atsiprašydamas. - Tik 
stengiuosi praskaidrinti nuotaiką. 

Pro minią pagavau Stratono žvilgsnį. Paskui apžvelgiau 
aplinkui, ar nėra jo samdytų galvažudžių. 

— Nedai, - tarė Čempas, padėdamas savo padėklą ir 
paspausdamas mano petį, - tai suveiks. Žinoma, tai sakau 
prieš kiekvieną šuolį ir turiu porą nuolat gydomų slankste- 
lių, dėl ko gali atsirasti sutrikimų. - Jis pamojo man ir sumu- 
šė kumščiu į manąjį. - Šiaip ar taip, nesijaudink, drauguži... 
Šiuose namuose turi draugų. Aš saugau tavo užpakalį. 

— Nedai! - trakštelėjo balsas mano ausinėje. Elė. - Ne- 
dai, ką tu darai? Prašau... 

— Atleisk, Ele, - atsakiau žinodamas, jog dabar ji turėtų 
panikuoti. - Tik būk ir toliau įsijungusi. Prašau. Tu atgausi 
savąjį vyrą. 

Minioje pastebėjau pažįstamų veidų. Henris Kisindžeris. 
Solis Rotas plepėjo su keletu įžymių verslininkų. Losonas. 

Pagaliau pastebėjau ir Stratoną, stovintį salės gale. Jis 
laikė šampano taurę ir plepėjo su kažkokia blondine, apsi- 
rengusia suknele gilia iškirpte. Aplinkui jį stoviniavo kele- 
tas Žmonių ir juokėsi. Liz buvo ką tik palaidota ir dabar jis 
buvo pats garsiausias viengungis visame Palm Biče. 

Aš pasinaudojau tuo ir nuėjau link jo. 

Kai Stratonas pamatė mane artėjant, jo akys išsipūtė. Po 
trumpos nustebimo akimirkos vėl sugrįžo jo šaltakraujiš- 
kumas, veide atsirado bjauri šypsenėlė. Stratono draugai 

- Jūs atėjote kiek per anksti, pone Keli. Ar mes neturėjo- 
me susitikti viršuje, kambaryje? 

— Esu pačiu laiku, Stratonai. Planai pasikeitė. Supratau, 
kad neverta gadinti tokį nuostabų renginį. Pamaniau, jog 
jums ir jūsų draugams būtų įdomu išgirsti, kaip mes tvar- 
kome reikalus tiesiog čia. 

Viršuje, viename iš viešbučio kambarių, Elė panikavo. Ji to- 
liau šaukė į mikrofoną: 

— Nedai, ką tu darai? - Bet Nedas neatsakė. 

— Nutraukiame, - pasipiktino Fikė. - Mes vadiname tai 
visišku žlugimu. 

— Negalime to daryti, - išsigandusi tarė Elė. Ji pakilo 
nuo savo klausymosi posto. - Nedas yra banketų salėje. Jis 
susitinka su Stratonu ir dabar padarys viską iki galo. 

- Jeigu mes ten nueisime, specialioji agente Šartlef, — 
pasakė Fikė, rūsčiai žiūrėdamas į ją, - gali būti velniškai 
tikra, kad reikės jį pasiimti, o ne jam padėti. Pasirodymas 
baigtas. - Jis nusiplėšė ausines. - Visai netrokštu sukom- 
promituoti biuro dėl šito kaubojaus. - Fikė linktelėjo kitam 
agentui. - Nutraukiam. 

— Ne, - nenusileido Elė, purtydama galvą. - Duok man 
du vaikinus. Mes paprasčiausiai negalime pasitraukti nuo 

jo. Mes pažadėjome. Jam reikės pastiprinimo. Nedas ketina 
tai padaryti. Jis susitinka su Stratonu. 

- Tuomet pasilik ir klausykis, specialioji agente Šartlef, — 
rėžė vyriausiasis agentas jau prie durų. - Juosta sukasi. 

Elė negalėjo tuo patikėti. Jis tiesiog nusiplauna rankas. 
Nedas buvo ten be jokio pastiprinimo. 

— Kelis pasakė, kad atves mums Stratoną. Jis tai ir daro, — 
neatlyžo Elė. - Mes juk pažadėjome ir negalime jo palikti. 
Jis gali būti nužudytas. 

— Tu gali paimti Dauningą, - pasiūlė Fikė. - Perimk Fin- 
čą vestibiulyje. - Jis kažkaip abejingai pažvelgė į ją. - Ne- 
das Kelis yra tavo turtas, specialioji agente Šartlef, ir tavo 
problema. 

— Tvarkyti čia reikalus? —- nusistebėjo Stratonas su ta savo 
pasipūtusia, šaltakraujiška šypsena. Nors Žinojau, kad jis 
stebėsis, kas, po velnių, čia vyksta? 

Atsakiau į jo šypseną taip pat šyptelėdamas. 

— Tu nužudei mano brolį, Stratonai. Ar nemanai, kad 
leisiu tau taip išeiti nepatyrus šiek tiek skausmo? 

Keletas galvų atsisuko. Stratonas apsižvalgė aplinkui. 
Akivaizdu, kad nelabai atsargiai. 

— Neturiu supratimo, apie ką jūs kalbate, pone Keli! Ta- 
čiau jūs esate Žmogus, šiuo metu areštuotas ir FTB kaltina- 
mas nusikaltimais. Nežinau, kaip jūs apskritai galite mane 
kaltinti. 

- Jis taip pat nužudė Liz, - pasakiau pakankamai gar- 
siai, kad esantys šalia atsisuktų pasiklausyti, - ir tai nuslė- 
pė suvaidinęs absurdišką spektaklį, nes ji ketino išduoti jį 
policijai. Jis pavogė savo paties paveikslus ir perpardavė 

juos. Paskui nužudė tuos žmones Leikvorte, kad atrodytų, 
jog vagystė nepavyko. Tačiau jis kažko ieškojo. Kažko, kas 
neturėjo būti paimta. Teisingai, pone Stratonai? 

Ištiesiau suvyniotą dėžę. 

Stratonas išpūtė akis. 

— Ak, pone Keli, ką gi jūs ten turite? 

Turėjau jį. Turėjau jį nutvėręs. Mačiau tą visuomet kon- 
troliuojamą lukštą pradedantį traškėti ir prakaito Žymes 
jam ant kaktos. 

Pastebėjau pro minią pamažu arčiau sėlinant Losoną, o 
dar blogiau, Stratono pakaliką, Arklio uodegą. 

— Labai gaila, kad Moretį nužudė jūsų paties tėvas, - pa- 
sakė Stratonas. - Kodėl nepaskelbus šito visiems? Manau, 
tai esate jūs, kuris kažką slepia. Jūs esate tas, paleistas už už- 
stątą. Neturite prieš mane nė menkiausio įrodymo. 

— Įrodymas... - Pažvelgiau į jį ir nusišypsojau. - Įrody- 
mas yra paveikslas. - Ištiesiau paketą. - Tai tas, kurį jūs 
prašėte manęs atnešti šį vakarą čia, pone Stratonai. Tai 
„Gomė“. 

Stratonas nužvelgė paketą, apsilaižė, ant jo kaktos pasi- 
rodė prakaitas. 

Pritildytas šnabždesys sklido susirinkusiųjų minioje. 
Žmonės grūdosi arčiau, mėgindami išgirsti, kas vyksta. 

- Tai... tai yra absurdas! - Jis pradėjo mikčioti, ieškoda- 
mas draugiško veido. Žmonės laukė atsakymo. Aš beveik 
džiūgavau. 

Paskui jis vėl atsisuko į mane. Bet užuot pasidavęs, jis 
vėl ėmė save kontroliuoti. 

- Šis jaudinantis aktas tikrai galėtų suveikti, - prabilo 
Stratonas ir jo akys užsidegė, - jeigu jūs iš tikrųjų dėžėje 
turėtumėte tą paveikslą, teisingai, pone Keli? 

Pokylių salė staiga nutilo. Jaučiausi taip, tarsi visų akys 
būtų susmigusios į mane. Stratonas žinojo. Jis žinojo, kad aš 
neturėjau daikto. Kaip? 

— Na, atidarykite jį ir parodykite pasauliui savo įrody- 
mą. Aš kažkaip netikiu, jog labai pasiseks. Tai taps jūsų pa- 
smerkimu. 

Iš kur jis sužinojo? Tą akimirką apgalvojau visas ga- 
limybes. Elė... jokiu būdu! Losonas... Jis nepriklausė 
grupei. Stratonas turėjo dar vieną kurmį. Jis turėjo dar 
kažką iš FTB. 

- Įspėju jus, pone Keli, - šaltai šypsodamasis pasakė 
Stratonas, - nešvaistyti mano laiko. 

Arklio uodega sučiupo mano ranką. Pastebėjau Čempą, 
besistumiantį pro minią, ir svarsčiau, ką jis galėtų padaryti. 

Aš rūsčiai pažvelgiau į Stratoną. Viskas, ką galėjau pa- 
daryti, tai iškošti vieną bejėgį klausimą: 

— Kaip? 

— Aš jam pasakiau, Nedai, - pasigirdo balsas minioje. 

Atpažinau jį iš karto. Mano širdis pasruvo krauju. Vis- 
kas, kuo pasitikėjau, sudužo į šipulius. 

— Nedai Keli, - vėl išsišiepdamas prabilo Stratonas, - ti- 
kiuosi, pažįstate Solį Rotą. 

- Atleisk, Neduk, - pasakė Solis ir lėtai žengė iš minios. 

Man lyg kas dėjo antausį. Išbalau apstulbintas ir visiš- 
kai nustebintas. Solis šį vakarą buvo mano slaptasis gin- 
klas, mano paslėptas tūzas. 

Viskas, ką galėjau padaryti, tai spoksoti į senuką pri- 
blokštas ir apsvaigęs - lyg kas kokį didžiulį akmenį užriti- 
no ant mano širdies ar nuo viršutinio aukšto būtų pradėjęs 
byrėti namas. Mačiau nudurtą savo brolį. Mano geriausi 
draugai buvo žvėriškai nužudyti. Tačiau iki pat šios aki- 
mirkos iš tikrųjų nežinojau, su kuo aš kovojau. Turtuoliai 
susiję su turtuoliais. Tai buvo klubas, o aš - už jo ribų. Jau- 
čiau, kaip mano akis graužia ašaros. 

— Tu buvai teisus. - Solis kaltai atsiduso. - Aš tarpinin- 
kavau privačiam pardavimui tarp Deno ir paties kliento, 
Vidurio Rytų kolekcionieriaus. Jis užtikrintai laiko paveiks- 
lą saugykloje. Ten jis tyliai nusės dvidešimčiai metų. Viskas 

gana teisėta, priklausomai nuo požiūrio. Be to, pelninga, jei 
galėčiau taip pasakyti... 

Negalėjau patikėti tuo, ką girdėjau. Kiekvienas žodis iš 
jo burnos buvo tarsi giliai smingančios ieties dūris. Tikiuosi, 
tu gavai neblogus pinigus už tai, Soli, ir išleidai juos tinkamai. 
Tie pinigai atnešė mirtį mano broliui ir geriausiems draugams. 

Stratonas linktelėjo Arklio uodegai. Pajutau buką daik- 
tą, dūriantį man į šonkaulius. Tai buvo pistoletas. 

— Tačiau ko aš niekada nesitikėjau, tu, godus kalės vai- 
ke, - Solio balso tonas staiga pasikeitė ir jis atsisuko į Stra- 
toną, - buvo tai, kad visi tie žmonės turėjo mirti. 

Stratonas sumirksėjo, lūpose dingo jo kvaila šypsena. 

— Arba kad galėjai nužudyti Liz, kurios šeimą pažinojau 
keturiasdešimt metų. Tu esi nesveikas suknistas sąmoks- 
lininkas! 

Stratonas sukando dantis nieko nesuprasdamas. 

— Mes nesikišome, kol tu čiulpei iš jos gyvenimą, tu 
bjaurybe! Mes stebėjome tave, taigi kiekvienas iš mūsų turi 
kuo save apkaltinti. Jeigu aš gėdijuosi ko nors šioje niūrioje 
painiavoje, tai šito. Liz buvo gera moteris. 

Solis įkišo ranką į švarko kišenę. Jis ištraukė ją laikyda- 
mas maišelį. Jame buvo kažkoks raktas, viešbučio Brazilian 
Court raktas, visai taip, kaip mes planavome. Tai Tes raktas. 
Jis atsisuko į Arklio uodegą. Šis vis dar laikė man į šonkau- 
lius įrėmęs pistoletą. 

— Tu palikai šitą raktą savo kišenėje, milžine. Kitą 
kartą turėtum būti atsargesnis, nes drabužiai keliauja 
į skalbyklą. 

Stratonas lyg užburtas įdėmiai spoksojo į raktą, jo vei- 
das papilkėjo. Kiekvienas Žmogus Apvaliojoje salėje matė, 
kaip pasikeitė jo veido išraiška: jis viską suprato. 

Liz. 

Liz surado Tes raktą ir pričiupo Stratoną iš kapo. 

Nežinau, kas buvo geriau, stebėti Stratoną, ištyžtantį 
priešais savo aukštuomenės draugus, ar galvoti apie tai, 
kaip Deivui ir Mikiui patiktų mūsų žaidimas. Solis man 
mirktelėjo, tarsi sakydamas: Kaip tau šitai, Nedai? Bet vis- 
kas, apie ką aš galvojau, buvo: Viešpatie, Deivai, tikiuosi tu 
žiūri ir mėgaujiesi tuo. 

Paskui Solis atsisuko. Ne į mane, į Losoną. 

— Aš manau, kad jūs turite įrodymų, kurių jums reikia... 

Detektyvas žengė į priekį ir paėmė Stratoną už rankos. 
Niekas kambaryje nebuvo labiau priblokštas nei aš. Elė ir 
aš buvome tikri, kad jis Stratono Žmogus. 

— Denai Stratonai, jūs suimamas už Tes Makolif ir Liz 
Straton nužudymą. 

Stratonas stovėjo virpančiomis lūpomis ir visiškai ap- 

Tada viskas pradėjo griūti. Arklio uodega patraukė pis- 
toletą nuo mano šonkaulių ir, sugriebdamas mane kaip 
priedangą, atkišo jį į Palm Bičo policininką. Iš minios išnė- 
rė CČempas ir, užlėkęs ant jo, nusviedė panką per kambarį. 
Minutėlę jie grūmėsi. Geofas apvertė jį ant nugaros. 

— Nekenčiu to daryt, drauguži, bet tu skolingas šonines 
chromo groteles manajam „Ducatti“. - Čempas apvertė Ar- 
klio uodegą kniūpsčia. Garsiai trakštelėdama žudiko galva 
atsisuko atgal. 

Štai tuomet jo ginklas iššovė. 

Iš pradžių pasigirdo riksmai. Žmonės paklaikę stūmėsi 
link išėjimo: Kažkas šaudo! 

Pažvelgiau į Stratoną, Losoną, Solį... Nujausdamas blo- 
giausia, akimis nuklydau prie Čempo. Jis klūpėjo apžergęs 
Arklio uodegą. Jo lūpas suvirpino silpna šypsena. Pama- 
niau, kad jis nori ištarti: Matai, sakiau tau, saugojau tavo nu- 
garą, drauguži. Bet tada pamačiau, kad pro jo baltus marški- 
nius pradeda sunktis kraujas. 

— Geofai! - sušukau. Jis pradėjo sverdėti. Aš puoliau pir- 
myn ir pagavau jį, švelniai guldydamas ant grindų. 

— Šūdas, Nedai, — žvelgdamas į mane pasakė jis, - už tai 
šunsnukis skolingas man visą naują motociklą. 

Nuaidėjo dar vienas pokštelėjimas, kilo tikras sąmyšis. 
Šaudė kitas Stratono apsaugininkas. Pamačiau krintantį 
Losoną. Visi kiti puolė ant grindų. 

Kulka įsmigo į apsaugininko krūtinę. Jis atbulas krito 
pro langą, nuo milžiniškų strypų žemėn tempdamas išsiu- 
vinėtas užuolaidas. Tuomet pagavau Stratono, išsilaisvinu- 
sio nuo Losono, žvilgsnį. Jis traukėsi atbulas, sėlindamas 
link virtuvės durų. 

Šaukiau į mikrofoną Elei: 

— Čempas krito! Į jį pataikė! - Bet ji neatsakė. Aš visus su- 
painiojau. Kas dabar? 

- Viešpatie, drauguži, eik! - ragino Čempas. Jis apsilai- 
žė sausas lūpas. - Dėl Dievo meilės, aš viską kontroliuoju! 

— Laikykis. - Paspaudžiau jam ranką. - Netrukus čia 
bus policija. Apsimesk, kad lauki prakeikto alaus. 

— Taip, dabar man alus nepakenktų. 

Paėmiau Arklio uodegos pistoletą ir nudūmiau paskui 
žmogų, užsakiusį nužudyti mano brolį. 

Kai Elė ir kiti du FTB agentai atbėgo į pokylių salę, šaudy- 
mas buvo baigtas. Žmonės su frakais ir vakarinėmis sukne- 
lėmis šokiruoti sukinėjosi lauke. Matydami uniformuotus 
FTB darbuotojus visi rodė į vidų. 

— Ten buvo šaudoma. Į kažką pataikė. 

Elė, išsitraukusi ginklą, įlėkė į salę. Viešbučio apsaugos 
personalas jau susirinko įvykio vietoje. Salėje beveik ne- 
buvo Žmonių, kėdės ir stalai apversti, gėlės išmėtytos ant 
grindų. 

Atrodė nekaip. 

Ji pamatė Losoną, pasirėmusį į sieną, su raudona dėme 
ant peties. Karlas Brynas klūpėjo šalia jo, šaukdamas į ra- 
diją. Tysojo trys kūnai. Du buvo Stratono vyrai. Vienas, su- 
sivijęs į užuolaidą, atrodė negyvas. Kitas - Arklio uodega, 
gyvulys, kuris persekiojo Nedą. Jis buvo be sąmonės ir nie- 
kur nesiruošė eiti. 

Trečiąjį Elė atpažino iš oranžinių plaukų. 

Čempionas! 

— Dieve mano! - nustėro Elė ir suskubo prie jo. Geofas 
gulėjo ant nugaros, pakėlęs kelį. Kairioji jo kūno pusė buvo 
persisunkusi krauju. Veidas išbalęs, akys - stiklinės. 

- O Viešpatie, Čempai, - Elė priklaupė. 

Apsaugininkas lojo į radiją, kviesdamas greitąją medi- 
cinos pagalbą. Elė pasilenkė ir pažvelgė Geofui į akis. 

— Laikykis! Tau viskas bus gerai. - Elė uždėjo ranką jam 
ant veido. Jis buvo suprakaitavęs ir šaltas. Ji pajuto, kaip 
akyse kaupiasi ašaros. 

- Žinau, reikės velniškai daug mokėti, — išdaužė Geo- 
fas, dar sugebėdamas nusišypsoti, - už savo apsimetimą 
padavėju, ir ne tik už tai. 

Elė nusišypsojo. Ji švelniai paspaudė jo ranką, paskui 
apsižvalgė po salę. 

- Jis nuėjo paskui jį, Ele, - sušnibždėjo Geofas ir pakė- 
lė akis link virtuvės durų. - Nedas paėmė Arklio uodegos 
ginklą. 

— O šūdas! - leptelėjo Elė. 

— Jis turėjo tai padaryti, Ele. - „Kivis“ apsilaižė lūpas. 

— Ne tai turėjau galvoje, - sunerimo Elė. Ji patikrino 
savo ginklą, paskui dar kartą paspaudė Čempui ranką. 

— Esu mačiusi Nedą su pistoletu. 

Aš išlėkiau pro pokylių salės virtuvės duris. Išgąsdinti vir- 
tuvės darbuotojai, girdėdami kitapus šūvius, buvo pasiren- 
gę prisispausti prie sienų, spoksodami į mane ir nesupras- 
dami, kas ką persekioja. 

Pažvelgiau į juodą vyruką su vyriausiojo virėjo kepure. 

— Pro čia praėjo vyras su smokingu. Kur jis pasuko? 

— Ten yra durys, - rodydamas ranka pratarė virėjas. — 
Jos veda į vestibiulį. Kilkite laiptais į viršų, į viešbutį. 

Kambarys Nr. 601, - prisiminiau. 

Radau laiptus ir ėmiau lipti. Buvo verta. Sutikau du pa- 
auglius, einančius žemyn. 

— Ar jūs nematėte bėgančio vyro su smokingu? - pa- 
klausiau. 

Jie abu parodė laiptus į viršų. 

— Vyrukas turi suknistą revolverį! 

Šeštame laiptinės aukšte pastūmiau sunkias duris ir iš- 
ėjau į raudoną, pliušiniais kilimais išklotą koridorių. Klau- 

siausi Stratono žingsnių. Nieko. Kambarys Nr. 601 buvo 
kairėje, link lifto. Pasukau ta kryptimi. 

Už kampo pamačiau Stratoną. Jis stovėjo koridoriaus 
gale, braukdamas plastikine kortele per durų užraktą. Ne- 
žinojau, kas buvo kambario viduje, galbūt daugiau jo pa- 
galbininkų. 

— Stratonai! - sušukau nukreipdamas į jį ginklą. Jis atsi- 
suko ir pažvelgė į mane. 

Vienas dalykas beveik privertė mane nusišypsoti: jo 
ramų, visuomet susivaldančio žmogaus veidą perkreipė 
paklaikusi grimasa. Stratonas kyštelėjo ranką į priekį ir 
šovė. Kulkos atšoko nuo sienos šalia mano galvos. Aš nu- 
kreipiau pistoletą, bet nešoviau. Kad ir kaip jo nekenčiau, 
nenorėjau žudyti. 

Bet Stratonas pamatė mano pistoletą ir nuskuodė kitu 
koridoriumi. 

Aš nubėgau paskui jį. 

Kaip įvaryta į kampą auka Stratonas bandė atidaryti 
duris aplink lifto aikštelę. Jos buvo užrakintos. Ten buvo 
balkonas, tačiau jis nevedė niekur, tik į lauką. 

Tada vienos durys pagaliau atsivėrė ir... jis dingo. 

Keisčiausia mintis blykstelėjo galvoje, kai su pistoletu 
rankoje leidausi tamsia betono laiptine sekdamas Deną 
Stratoną. 

Prieš keletą metų, dar būdamas Broktone, grūmiausi su 
Deivu. 

Man tikriausiai buvo penkiolika, o jam - dešimt. Jis ir 
vienas iš jo paikų draugužių idiotiškai pamėgdžiojo šim- 
panzės garsus, kai aš Buckley parke, netoli mūsų namo, 
mėginau pasigraibyti su ta mergina Roksana Petročeli. Aš 
pasivijau jį prie gimnastikos įrenginių ir gerokai įkrėčiau, 
galbūt paskutinį kartą, kai galėjau tai Deivui padaryti. 
Laikiau užlaužęs jo rankas, kaklą ir kartojau: „Pasiduodi? 
Pasiduodi?“ Tikėjausi, kad jis palūš. Tačiau kietas vyru- 
kas nenusileido. Spaudžiau vis stipriau stebėdamas, kaip 
jo veidas rausta. Maniau, kad jei paspausiu kiek stipriau, 
nužudysiu. Pagaliau Deivas sušuko: „Gerai, pasiduodu!“ 
Aš jį paleidau. 

Sekundėlę jis tiesiog sėdėjo sunkiai kvėpuodamas, kol į 
jo žandus sugrįžo raudonis. Paskui iš visų jėgų puolė mane 
ir pargriovė ant nugaros. Kai Deivas užriedėjo ant manęs, 
pradėjo šaipytis: „Dėdė Elas mano, kad tu esi bukas kalės 
vaikas.“ 

Nežinau, kodėl tai šovė man į galvą, kai lipau paskui 
Stratoną. Bet taip atsitiko. Kai jautiesi pavojuje, ima ir atsi- 
randa viena iš tų nesuprantamų sąsajų smegenyse. 

Laiptai vedė tiesiai į viršų, į vieną iš didžiulių Breakers 
viešbučio bokštų. Laiptinė buvo tamsi, bet lauke iš apačios 
spindinčios šviesos srautai šovė į naktį. Stratono niekur ne- 
mačiau, bet Žinojau, kad jis buvo ten, viršuje. 

Vis girdėjau, kaip mano galvoje skambėjo tolimas bū- 
gnijimas: Dėdė Elas mano, kad tu esi bukas kalės vaikas. 

Pastūmiau metalines duris, jas atidarydamas, ir Žen- 
giau ant betoninio viešbučio stogo. Scena buvo beveik 
siurrealistiška: visur aplinkui driekėsi Palm Bičas, žyb- 
čiojo Biltmoro, Flaglerio tilto šviesos, daugiabučiai namai 
Vest Palme. Milžiniški srautai, didžiuliai akinamos šviesos 
pluoštai, kaip haubicos nukreipti į bokštus ir į viešbučio 
fasadus. 

Aplinkui dairiausi Stratono. Kur, po velnių, jis buvo? 

Dervuota drobė, saugojimo pašiūrės ir TV lėkštės - vis- 
kas prieblandoje. Pajutau per kūną bėgantį šaltuką, tarsi 
būčiau nuogas. 

Staiga nuaidėjo šūvis. Kulka atšoko nuo sienos virš 
mano galvos. Ji pralėkė vos už kelių colių. 

— Kas yra, pone Keli? Atėjai atkeršyti? Ar tai saldu? 

Dar vienas pykštelėjimas į bokšto sieną. Prisimerkiau 
akinamas šviesos spindulių. Niekur negalėjau jo rasti. 

— Turėjai padaryti tai, ką pažadėjai. Mums abiem būtų 
geriau. Tačiau ar tai tik ne dėl tavo brolio, tiesa? Štai ko, 
atrodo, jūs, Keliai, turite su kaupu - kvailo išdidumo! 

Mėginau jį surasti žemai susigūžęs. Nuaidėjo dar vie- 
nas šūvis, pramušdamas brezentą virš mano galvos. 

— Artėjame prie pabaigos! - sukikeno Stratonas. - Atro- 
do, turėjome vieną bendrą reikalą, ar ne, Nedai? Juokinga, 
kad mūsų pokalbis niekada nesisuko apie ją. 

Mano kraujas užvirė. Tes. 

— Ji turėjo puikią subinę. Tie tavo draugai ir brolis buvo 
tik verslas, tačiau Tes... Šios man gaila. Lažinuosi, kad ir tau. 
Ak, ji buvo tik dar viena kekšė! 

Jeigu jis mėgino mane įsiutinti, jam pavyko. Aš iššokau 
iš po priedangos ir įpykęs du kartus iššoviau Stratono bal- 
so kryptimi. Prožektorius sudužo. 

Nuaidėjo atsakomasis šūvis. Pajutau petį persmelkusį 
deginantį skausmą. Ranka griebiausi žaizdos. Pistoletas iš- 
slydo iš delno. 

— Po perkūnais, Nedai! - Stratonas pasirodė iš po žibin- 
to pastolio. - Būk atsargus, drauguži. 

Aš įsistebeilijau į tą šunsnukį. Jo šypsena buvo tokia 
arogantiška, jog kuo toliau, tuo labiau bjaurėjausi, kaip ir jo 
žvilgančia plika kakta. 

Tuo metu išgirdau tai. Silpniausią tvykst tvykst tvykst to- 
lumoje, vis artėjantį ir garsėjantį. 

Aukštai danguje ėmė artėti blyksinčių šviesų eilė. Sraig- 
tasparnis. 

- Vėl suklydai, pone Keli, - nusišypsojo Stratonas. - Štai 
artėja mano išvyka. 

Elė kopė laiptais, vedančiais nuo virtuvės durų. 

Ji susidūrė su skubančiu žemyn padavėju, vapaliojan- 
čiu apie vyruką, persekiojantį kažkokį beprotį, kuris pasu- 
ko į kambarį Nr. 601. Nedas. Elė prisakė jam griebti pirmus 
sutiktus policininkus ar FTB agentus ir nusiųsti juos paskui 
ją. Išeidama šeštame aukšte ji susidūrė su susijaudinusia 
du ginkluoti vyrai užlipo ant stogo! 

Elė dar kartą patikrino savo ginklą ir žengė į bokšto 
laiptinę. 

Ką tu, po galais, darai, Nedai? 

Elė nuo skruostų nubraukė prakaito lašus. Ji girdėjo 
ant stogo balsus. Abiem rankomis sugniaužė savąjį Glock 
revolverį. 

Ji greitai užlipo iki pat laiptų viršaus ir apsižvalgė. Pro- 
žektoriai apšvietė bokšto dangą. Palm Bičo šviesos driekėsi 

žemiau. Ji atsirėmė į sunkias betonines duris. Kas dabar? 
Elė žinojo, jog, Stratonas ir Nedas buvo už jų. Nurimk, Ele! — 
ragino ji save. Tai panašu į mokymus. Tu pasiliksi ugnies 
linijos nuošalyje ir įvertinsi situaciją. Palauk pastiprinimo. 

Skirtumas nuo paprastų mokymų tas, kad ten nėra tokią situ- 
aciją sukėlusio vaikino, kurį tikriausiai myli. 

Ji mintyse žinojo, kaip tai padaryti. Taigi pasuko durų 
rankeną ir giliai įkvėpė. 

Paskui Elė išgirdo ant stogo nuaidėjusius du skardžius 
pokštelėjimus. Tai viską pakeitė. 

Šūviai buvo paleisti. 


I 10 skyrius 


Aš sumoviau reikalus kaip visiškas saviveiklininkas. Toks, 
matyt, ir buvau. Mintis, kad Stratonas paspruks nušovęs 
Mikį, Deivą, savo paties žmoną, žudė mane labiau nei kas 
nors kita. 

— Nebūk toks paniuręs, Nedai, - maloniai nusišaipė 
Stratonas. - Mes abu vyksime į kelionę. Tavo nelaimei, ji 
bus kiek trumpesnė. 

Jis mestelėjo žvilgsnį į kiek priartėjusį sraigtasparnį ir 
pamojo man išilgai stogo savo revolveriu. Nenorėjau pa- 
siduoti jam ir suteikti malonumą matyti mane išsigandusį. 
Bet Žinojau, kad mano vienintelis šansas buvo eiti kartu. 
FTB buvo pastate. Kas nors greitai turėjo čia užlipti, tik rei- 
kėjo sulaukti. 

Ten, priešais mane, bolavo siaura akmenų atbraila — 
tai viskas, kas saugojo mus, kad neiškristume iš septinto 
aukšto. 

— Nagi, pone Keli, - paragino Stratonas su pašaipa 
balse, - laikas tau nusilenkti publikai. Taip būsi prisime- 
namas. 

Pakilo vėjas. Dabar iš tikrųjų ėmiau bijoti. Stratono 
sraigtasparnis piešė vis siaurėjantį ratą, sukdamas link sto- 
go. Priešais mane driekėsi Palm Bičo šviesos. 

Stratonas stovėjo už penkių pėdų nuo manęs. Jo revol- 
veris buvo nukreiptas į mano nugarą. 

— Kaip savijauta, Nedai, žinant, kad būsi negyvas, kai 
aš siurbčiosiu Mai Tais kokteilius Kosta Rikoje skaitydamas 
šią fantastišką nusikaltėlio neišdavimo sutartį? Atrodo kaip 
ir nesąžininga, tiesa? 

— Eik po velnių, Stratonai! 

Išgirdau stingdantį jo revolverio spragtelėjimą. 

Sugniaužiau kumščius. Nieku gyvu. Nieku gyvu viskas 
jam nesibaigs. Jeigu Stratonas norėjo nužudyti mane, jis 
būtų nuspaudęs gaiduką. Žinoma, jei būtų galėjęs. 

— Nagi, Neduk, būk vyras! - Stratonas priartėjo arčiau. 
Kurtinantis sraigtasparnio tvykst tvykst aidėjo nuo viešbu- 
čio sienų. Išgirdau Stratono balsą, besišaipantį iš manęs: 

- Jeigu tai leis tau pasijusti kiek geriau, Nedai, žinok, su 
tokia įtaka, kurią turiu, teisme vis tiek nugalėčiau. 

Jis žengė žingsnį artyn. Nepasiduok jam taip lengvai, 
Nedai. 

Dabar!.. 

Suspaudžiau kumščius ir jau ketinau apsisukti, kai per 
sraigtasparnio gaudesį išgirdau šaukiantį balsą. 

Elės balsą. 

— Stratonai! 


||| skyrius 


Mes abu atsisukome. Elė stovėjo maždaug už dvidešimties 
pėdų, pusiau pasislėpusi nuo akinamos šviesos ant stogo. 
Ji buvo pasirengusi šauti. 

— Padėk ginklą ant žemės, Stratonai. Dabar. Paskui aš no- 
riu, kad pasitrauktum šalin nuo Nedo, kitaip paleisiu kul- 
ką tau į galvą. Taigi padėk man Dieve! 

Stratonas stabtelėjo. Jis vis dar stovėjo nukreipęs revol- 
verį į mane. Prakaitas pradėjo varvėti nuo mano smilkinių. 

Žmogau, aš stovėjau visiškai ramiai. Žinojau, kad jis no- 
rėjo mane nužudyti. Viskas, ką jis turėjo padaryti, tai stum- 
telėti mane, ir aš lėkčiau per kraštą. 

Stratonas šnairai žvilgtelėjo į sraigtasparnį. Šis kybojo 
maždaug trisdešimt pėdų virš galvų. Šoninės durelės atsi- 
darė ir kažkas numetė žemyn virvines kopėčias. 

— Aš taip nemanau! - sušuko jis Elei, griebė mane už 
apykaklės ir įrėmė man į galvą revolverį. - Tikriausiai ne- 

nori, kad tavo vaikinas iškristų. Vis dėlto, Ele, tu esi meno 
tyrinėtoja. Abejoju, ar galėtum kulka pataikyti į „Paskutinę 
vakarienę“, jeigu ištiestų ją ant daržinės sienos. 

— Padėk ginklą žemėn, Stratonai! 

— Bijau, kad aš esu tas, kuris įsakinėja, - tarė Stratonas, 
purtydamas galvą. - Mes dabar ketiname užlipti šiomis 
kopėčiomis. Tu mums leisi, nes tai vienintelis tavo šansas 
išsaugoti jį gyvą. O kai visa tai įvyks, aš noriu, kad tu bū- 
tum labai atsargi, Ele, labai atsargi, kad niekas ten, viršuje, 
sraigtasparnyje nešautų į tave. 

— Ele, grįžk atgal! - sušukau. 

— Jis niekur neis, - įsakmiai tarė Elė. - Kai tik tu pasi- 
trauksi nuo jo per pėdą, - nesvarbu dėl kokios priežas- 
ties, - aš ketinu pykštelėti į tavo galvą. Be to, Stratonai, tu 
tai tikrai Žinai, - dailės magistras ir visa kita, - iš šio atstu- 
mo galėčiau kulka prašauti apaštalo Jono akį „Paskutinėje 
vakarienėje“. 

Pirmą kartą pajutau, kad Stratonas nervinasi. Jis žvalgė- 
si aplinkui, vertindamas situaciją ir norėdamas ją išspręsti. 

— Eik čia, Nedai! - sulojo jis man į ausį, spausdamas re- 
volverį prie smegeninės. - Nedaryk nieko kvailo. Tavo ge- 
riausias šansas - leisti man pasiekti tą virvę. 

Mes žengėme du žingsnelius atgal, eidami pakraščiu 
išilgai atbrailos. Sraigtasparnis pasisuko arčiau. Triukšmas 
buvo kurtinamas, o kopėčios tabalavo maždaug dešimt 
pėdų virš mūsų galvų. 

Žiūrėjau į Elę, mėgindamas įskaityti jos akyse, ko ji nori, 
kad aš daryčiau. Galėčiau bandyti pulti jį ir sudaryti Elei 
progą šauti. Tačiau mes buvome tikrai arti atbrailos. 

Stratonas įdėmiai įsižiūrėjo į siūbuojančias kopėčias. Jos 
buvo vos už kelių pėdų, kad jis galėtų nusitverti. 

— Ele! - sušukau pažvelgdamas į ją ir galvodamas: Die- 
ve, tikiuosi tu supratai, ką dabar darau! 

Atsargiai pasislinkau Žingsnį į kairę. Stratonas taip pat 
turėjo pajudėti. Staiga jis atsidūrė vieno iš galingų prožek- 
torių spindulyje ir graibė kopėčių vos už kelių colių. 

— Ele, dabar! 

Aš pastūmiau jį. Stratonas apsisuko ištiesęs revolverį ir 
visiškai apakintas prožektoriaus šviesos spindulio. Jis su- 
kliko: Ak!.. 

Elė iššovė! Oranžinė liepsna blykstelėjo naktyje ir dunks- 
telėjo į Stratono krūtinę. Taip! Jis susvirduliavo atbulas. 
Smūgis stumtelėjo jį prie atbrailos. Akimirką jis susverdėjo, 
žiūrėdamas žemyn, paskui kažkaip susilaikė ir prisitraukė. 
Kopėčios, atrodo, surado jį. Stratono pirštai desperatiškai 
sugniaužė žemiausią pakopą. 

Sraigtasparnis pakilo. 

Stratonas akimirką ten suposi, bet kažkaip stebuklin- 
gai išsilaikė. Jo veide pasirodė kvaila šypsena, tarsi sakytų: 
Matai, Nedai, sakiau tau, tiesa? Jis pakėlė savo laisvąją ranką. 
Aš buvau taip užburtas to, kas atsitiko, kad beveik nema- 
čiau, kas darėsi. 

Jis taikėsi savo revolveriu. Po viso šito, kas čia įvyko, 
šunsnukis dar ketino nužudyti mane. 

Nuaidėjo šūvis. Balti Stratono smokingo marškiniai su- 
liepsnojo ryškiai raudonai. Iš jo rankų iškrito ginklas. Pas- 
kui jo pirštai nuslydo, paklaikusiai graibydami virvės, bet 
pagriebdami tik tamsą. L 

Stratonas nukrito. Jo paklaikęs riksmas užgeso naktyje. 
Nenoriu to pripažinti, bet man labai patiko tas klyksmas. 

Pribėgau prie atbrailos. Stratonas gavo galą kritęs ant 
nugaros automobilių stovėjimo Žiede prie viešbučio pa- 
grindinio įėjimo. Prie jo sugužėjo minios žmonių su smo- 
kingais ir viešbučio uniformomis. 

Pažvelgiau į Elę. Negalėjau pasakyti, ar ji gerai jautėsi. 
Ji buvo keistai sustingusi, rankos nuleistos. 

— Ele, ar tau viskas gerai? 

Ji abejingai linktelėjo. 

— Niekada nieko anksčiau nebuvau nužudžiusi. 

Apkabinau ją savo sveikąja ranka ir pajutau švelniai 
priglundančią prie mano krūtinės. Akimirką mes stovėjo- 
me nejudėdami ant Breakers stogo. Neištarėme nė žodžio, 
tik lingavome, kaip, ak, nežinau kaip. Dauguma Žmonių 
nieko panašaus nebuvo patyrę. 

— Tu pakeitei mūsų susitarimą, Nedai! Tu kalės vaikas! 

- Žinau. - Prispaudžiau ją arčiau. - Atleisk. 

— Aš myliu tave, - prisipažino Elė. 

— Aš taip pat tave myliu, - atsakiau. 

Mes tartum supomės staiga nurimusioje naktyje dar 
vieną akimirką. Paskui Elė švelniai pasakė: 

— Tu sėsi į kalėjimą, Nedai. Susitarimas yra susitarimas. 

Aš nubraukiau ašarą jai nuo skruosto. 

— Žinau. 


Septintoji dalis 


Susitikimas su daktaru Gašė 


I 12 skyrius 


Po aštuoniolikos mėnesių... 

Zvimbdami atsivėrė federalinio kardomojo kalėjimo 
Kolemane vartai. Išėjau iš ten laisvas žmogus ir išvydau 
Floridos saulę. 

"Viskas, ką su savimi nešiausi, buvo skurdus reikmenų 
krepšys su mano daiktais ir kompiuterio lagaminėlis, per- 
mestas per petį. ĮŽengiau į kiemą priešais kalėjimą ir pri- 
sidengiau akis — visai kaip filmuose. Iš tiesų nežinojau, ką 
ketinu daryti toliau. 

Paskutinius šešiolika mėnesių praleidau Kolemano 
sumažintos apsaugos korpuse (bausmė šešiais mėnesiais 
sutrumpinta už gerą elgesį) tarp viso pasaulio mokesčių 
vengėjų, finansinių sukčių ir turtingų berniukų, narkoma- 
nų bei nusikaltėlių. Per tą laiką sugebėjau įgyti Pietų Flo- 
ridos universiteto socialinį išsilavinimą, magistro laipsnį. 
Vadinasi, turėjau šiokių tokių gabumų. Galėjau kalbėtis su 

daugybe nepilnamečių nusikaltėlių ir socialinių neprita- 
pėlių apie tai, kaip priimti tokius pat sprendimus, kokius 
teko priimti man, ir jie, tiesą sakant, klausėsi manęs. Štai 
ką duoda geriausių draugų ir brolio netektis bei šešiolika 
mėnesių, praleistų federaliniame kalėjime! Gyvenimo pa- 
mokos. Kad ir kaip ten būtų, ką, po velnių, ketinau daryti? 
Vėl dirbti gelbėtoju? 

Apžiūrinėjau keleto laukiančių žmonių veidus. Šiuo 
metu galvoje kirbėjo tik vienas klausimas, į kurį norėjau 
atsakymo. 

Ar ji buvo ten? 

Kol buvau įkalintas, Elė lankė mane reguliariai. Ji atva- 
žiuodavo kone kiekvieną sekmadienį su knygomis, vaiz- 
dadiskiais ir žaviais laiškeliais pažymėdama, kiek dar liko 
savaičių. Kolemanas buvo vos už kelių valandų kelio nuo 
Delrėjaus. Mes pažymėjome dieną: 2005 metų rugsėjo 19- 
oji. Tai toji diena, kai išeisiu. Šiandien. 

Ji visada juokavo, kad atvyks paimti manęs su furgo- 
nu kaip tą dieną, kai susitikome. Buvo visai nesvarbu, jog 
biografijoje turėsiu įrašą, o ji tebedirbs FTB. Tuo ji išsiskirs 
iš visų, sakė Elė juokdamasi. Tai privers ją pasitraukti nuo 
organizacinės netvarkos. Ji bus vienintelė agentė, susitiki- 
nėjanti su vaikinu, kurį pasodino į kalėjimą. 

Gali tuo tikėti, - sakė Elė. 

Tiesą sakant, tada biuras pasiūlė jai paaukštinimą. Jie 
perkėlė ją atgal į Niujorką vadovauti tarptautiniam Meno 
kūrinių vagysčių skyriui. Tai didelis šuolis į viršų, daugybė 
užjūrio kelionių. Ji lankėsi jau nebe kartą per savaitę, o tik 
kas mėnesį, bet praėjusį pavasarį vizitai visai liovėsi. 

Ak! Mes po keletą kartų per savaitę tarpusavyje susi- 
rašinėjome elektroniniu paštu ir kalbėdavomės telefonu. Ji 
sakė man, jog jai aš vis dar rūpiu ir ji didžiuojasi tuo, ką pa- 
dariusi. Elė visuomet žinodavo, kad iš manęs kai kas išeis. 

Tačiau jos balse jutau šiokį tokį pasikeitimą. Elė buvo pro- 
tinga ir linkusi nugalėti. Po bylos ji netgi buvo pasirodžiusi 
rytinių naujienų laidose. Rugsėjis artėjo. Gavau elektroninį 
laišką, jog jai gali tekti išvykti iš šalies. Nenorėjau dėl to jos 
spausti. Svajonės juk keičiasi. Štai ką daro kalėjimas! Artė- 
jant tai dienai nusprendžiau, jeigu ji ateis, būsiu pats lai- 
mingiausias vyrukas Pietų Floridoje. O jeigu ne... Na, mes 
abu dabar buvome skirtingi žmonės. 

Kieme stovėjo taksi ir keli automobiliai, pastatyti lau- 
kimo aikštelėje priešais kalėjimą. Jauna lotynų amerikiečių 
šeima susijaudinusi žengė į priekį prie kažko kito. 

Elės nėra. Furgono niekur nemačiau. 

Tačiau už tvoros, ilgo privažiavimo pabaigoje, buvo pa- 
statytas kažkoks automobilis. Tai pamatęs nusišypsojau. 

Pažįstamas šviesiai žalias „Caddie“ - vienas iš Solio au- 
tomobilių. 

Atsirėmęs į variklio gaubtą stovėjo vyrukas, ištiesęs ir 
sukryžiavęs kojas, su džinsais ir tamsiai mėlynu bleizeriu. 

Oranžiniais plaukais. 

— Žinau, kad nelabai tikėjaisi mane išvysti, drauguži, — 
tarė Čempas, atgailaujamai šypsodamasis. - Tačiau tu atro- 
dai kaip vaikinas, kurį reikėtų pavėžėti namo. 

Stovėjau ant karšto garuojančio šaligatvio ir žiūrėjau į 
jį, o mano akys ėmė drėkti. Nebuvau matęs Čempiono nuo 
tada, kai dingau gaudydamas Stratoną. Jis praleido šešias 
savaites ligoninėje. Jam buvo punktuota blužnis ir plautis, 
likęs tik vienas inkstas. Kulka atšoko nuo jo stuburo. Elė 
buvo man sakiusi, kad jis niekada nebelenktyniaus. - 

Susirinkau savo krepšius, priėjau ir paklausiau: 

— Taigi, tik kur yra mano namai? 

— Australai turi posakį: „Namai yra ten, kur knarkia 
moteris ir nekainuoja alus.“ Šį vakarą mes kalbame apie 
mano sofą. 

Mes apsivijome vienas kitą rankomis ir ilgai stovėjome 
apsikabinę. 

— Gerai atrodai, Čempai. Visuomet sakiau, kad tu gerai 
susitvarkai. 

— Dabar dirbu ponui Rotui. Jis nupirko tą „Kawasaki“ 
distribucijos teisę Okičobyje... - padavė man vizitinę korte- 
lę. Geofas Hanteris. BUVES VSB PASAULIO ČEMPIONAS. 
PARDAVIMŲ AGENTAS. - Jei gali juos vairuoti, lygiai taip 
pat gali ir pardavinėti tuos prakeiktus daiktus. 

Geofas paėmė iš manęs krepšį. 

— Ką tu pasakysi į tai? Mes šoksime bugivugį, drauguži! 
Šitas senas kledaras šiurpina mane. Niekada saugiai nesi- 
jutau vairuodamas bet ką su stogu ir keturiais ratais. 

Įsiropščiau į priekinę keleivio sėdynę. Geofas sumetė 
mano krepšius į bagažinę. Paskui atsisėdo prie vairo ir at- 
sipalaidavo. 

— Pasižiūrėkime, - tarė žaisdamas su užvedimo raktu, - 
ne visai prisimenu, kaip tai daroma... 

Smarkiai užkaukė variklis ir mašina pajudėdama atsi- 
plėšė nuo šaligatvio krašto. Aš pasisukau ir paskutinį kartą 
žvilgtelėjau pro užpakalinį stiklą vildamasis pamatyti kaž- 
ką, ko, tikrai Žinojau, negalėjo būti. Kolemano kardomojo 
kalėjimo bokštai tolo, o su jais dalis mano paties vilčių ir 
svajonių. 

Čempas nuspaudė akceleratorių ir dvidešimties metų 
senumo „Caddie“ užkaukė kažkokia nauja pavara, tikriau- 
siai gana ilgai buvusia nenaudojama. Jis apsižvalgė ir mirk- 
telėjo man, paveiktas šito garso. 

— Kaip tu sakai, mes pasieksime greitkelį, drauguži? Pa- 
tikrinkime, ką šis senas paukštis iš tikrųjų gali. 


I 13 skyrius 


Kitą rytą mane pasikvietė Solis. 

Kai nuėjau į namus, jis žiūrėjo CNN soliariume šalia ba- 
seino. Solis atrodė kiek senesnis ir labiau išblyškęs, tačiau 
jo akys skaisčiai sužibo, kai pamatė mane ateinant. 

— Nedi... Malonu tave matyti, berniuk. 

Nors Solis niekada manęs neaplankė Kolemane, jis rūpi- 
nosi manimi. Jis suvedė mane su magistrantūros programų 
dekanu Pietų Floridoje; atsiuntė man knygų, kompiuterį ir 
užtikrino kalinių paleidimo komisiją, kad išėjęs iš kalėjimo 
dirbsiu pas jį, jeigu norėsiu. Jis taip pat atsiuntė man mielą 
užuojautos atviruką, kai sužinojo, jog mirė mano tėtis. 

— Tu gerai atrodai, vaike. - Solis pakratė mano ranką 
ir paplekšnojo į nugarą. - Tokios institucijos dabar turėtų 
būti panašios į Ritz Carlton viešbutį. 

— Tenisas, mahjongas, kanasta... - pasakiau. Paplekšno- 
jau sau per užpakalį. - Subinė dega nuo čiuožimo vande- 
niu, - tariau šypsodamasis. 

— Tu vis dar žaidi „ožį“? 

— Pastaruoju metu tik dėl kokos ir bufeto talonų. 

— Tai gerai. - Jis paėmė mano ranką. - Pradėsime žymė- 
ti naują stulpelį. Eime, nuvesk mane prie denio. 

Mes išėjome į lauką. Solis buvo apsirengęs baltais už- 
sagstytais marškiniais, tvarkingai sukištais į šviesiai žydras 
golfo kelnes. Susėdome prie vieno iš kortų stalų šalia basei- 
no. Jis ištraukė kaladę ir pradėjo maišyti. 

— Man buvo liūdna išgirsti apie tavo tėtį, Nedai. Džiau- 
giausi, kad tau teko pamatyti jį tada, prieš jo mirtį. 

— Ačiū, Soli, - atsakiau, - tai buvo geras patarimas. 

— Aš visuomet tau gerai patardavau, vaike. - Jis nukėlė 
kortas. - Tu visada jais pasinaudodavai, išskyrus tą nedide- 
lę išdaigą ant viešbučio Breakers stogo. Bet, manau, viskas 
gerai suveikė. Pagaliau visi gavo tai, ko norėjo. 

— O ko norėjai tu, Soli? - Pažvelgiau į jį. 

— Teisingumo, vaike, kaip ir tu. - Jis lėtai išdalijo kortas. 

Aš jų nepakėliau, tik sėdėjau spoksodamas į jį. Paskui 
uždėjau ranką ant jojo, kai jis norėjo apversti kortą. 

— Noriu, kad tu žinotum, Soli. Niekada niekam apie tai 
nesakiau, netgi Elei. 

Solis sustingo ir užvertė savo kortas. 

— Tu kalbi apie Gomė? Iš kur aš Žinojau apie tai, kas 
buvo užrašyta kitoje pusėje? Tai gerai, Nedai. Manau, tai 
mus sutaikys, teisingai? 

— Ne, Soli, - toliau dėsčiau atidžiai į jį žiūrėdamas, - vi- 
sai ne. - Aš galvojau apie Deivą, Mikį, Barnį, Bobį ir Dy, 
nužudytus dėl kažko, ko jie niekada neturėjo. - Tu esi Gašė, 
tiesa? Tu pavogei Gomė? 

Solis spoksojo į mane tomis paburkusiomis pilkomis 
akimis. Paskui nuleido pečius kaip prasikaltęs vaikas. 

— Manau, jog esu skolingas tau keletą atsakymų, ar ne 
taip, sūnau? 

Pirmą kartą supratau, kad visiškai neįvertinau Solio. 
Prisiminiau, kaip jis pasakė apie Stratoną, - tiki, kad jis 
didžiausia žuvis tvenkinyje. Tačiau visuomet esti kažkas 
didesnis. 

Dabar aš spoksojau į jį. 

— Ketinu tau kai ką parodyti, Nedai, - pasakė Solis, 
padėdamas kortas. - Ir paskui už tylėjimą sumokėsiu tau 
daugybę pinigų: kiekvieną pensą, kurį tu ketinai gauti tą 
dieną, kai nuėjai susitikti su savo draugais. 

Aš stengiausi išlikti ramus. 

— Tai milijonas dolerių, Nedai, jeigu gerai atsimenu. Ir 
kai jau kalbame apie tai, dar vieną už tavo draugus ir dar 
vieną - už Deivą. Tai bus trys milijonai, Nedai. Negaliu 
atlyginti tau už tai, kas jiems nutiko, ir sugrąžinti to, kas 
buvo padaryta. Aš esu senas žmogus. Pinigai yra viskas, ką 
turiu šiomis dienomis... Na, ne visai... 

Solio akys spindėjo. Jis pakilo nuo kortų stalo. 

— Eime. 

Aš pakilau ir Solis nusivedė mane į tą namo dalį, kurioje 
anksčiau niekada nebuvau - į kabinetą šalia jo miegamojo 
fligelio. Jis atvėrė paprastas medines duris. Nė neįsivaiz- 
davau, jog jos galėtų būti kažkas daugiau nei drabužinės 
durys. Tačiau tiesiai už jų buvo dar vienos, o ant sienos — 
skaitmenų klaviatūra. 

Solis surinko kodą savo sudžiūvusiais pirštais. Atsivė- 
rė antrosios durys. Tai buvo liftas. Solis pamojo man įeiti. 
Paskui jis surinko dar vieną kodą. Liftas užsidarė, ir mes 
pradėjome judėti žemyn. 

Po kelių sekundžių liftas sustojo ir durys automatiškai 
atsidarė. Ten buvo mažas atokus kambarys su veidrodinė- 
mis sienomis ir dar vienos durys - iš plieno. Solis paspau- 
dė mygtuką. Metalo skydas nuslinko, atverdamas nedidelį 

ekraną. Jis ant ekrano uždėjo savo delną. Šis kiek blykstelė- 
jo, paskui sužibo žalia šviesa ir plieninės durys suzvimbė. 
Solis paėmė mano ranką. 
— Įkvėpk oro, Nedi. Tu tuojau pamatysi vieną iš pasku- 
tinių didžiųjų pasaulio stebuklų. 


I 14 skyrius 


Mes žengėme į didelį, nuostabiai apšviestą kambarį. Jis 
buvo išklotas pliušo kilimu, ant lubų - puošnūs lipdyti pa- 
gražinimai, juosiantys skliautą. Vieninteliai baldai - ketu- 
rios odinės kėdės aukštomis nugarėlėmis, stovinčios cen- 
tre, kiekviena iš jų atsukta į sieną. 

Negalėjau patikėti savo akimis. 

Ant sienų kabėjo aštuoni paveikslai. Šedevrai. 

Aš nebuvau ekspertas, bet galėjau išvardinti dailinin- 
kus nė nepažvelgęs į knygą: Rembrantas, Monė. 

Kristaus gimimo scena. Mikelandželas. 

Paveikslai neišdildomai įstrigo mano galvoje. Visi buvo 
neįkainojami. 

Vienas iš paskutinių didžiųjų pasaulio stebuklų! 

- Viešpatie, Soli! - pasakiau dairydamasis aplinkui ir 
plačiai išplėtęs akis. - Tu buvai velniškai užsiėmęs, kaip 
bitutė. 

— Ateik čia... — Solis paėmė mane už rankos. Ant medinio 
molberto, pastatyto kambario viduryje, pamačiau tai, apie 
ką anksčiau tik girdėjau. Paprastuose auksiniuose rėmuo- 
se. Skalbėja pilka suknele prie dubens, atsukusi nugarą į 
stebėtoją. Švelnus šviesos spindulys apšviečia ją dirbančią. 
Apačioje pastebėjau parašą. 

Henris Gomė. 

Visur kabėjo šedevrai: dar vienas Rembrantas, Šagalas. 
Patraukiau pečiais ir atsisukau į Solį. 

— Kam šitas? 

Solis priėjo prie paveikslo. Jis švelniai pakėlė drobę. 
Mano nustebimui, už jos buvo paslėptas dar vienas pa- 
veikslas. Tai buvo kai kas man pažįstama: vyras, sėdintis 
prie stalo sode, išlindę iš po jo baltos kepurės susiraitę 
raudoni plaukai, aštrios žydros akys, blausus, išmintin- 
gas žvilgsnis. Tačiau akys žvelgė kažkaip melancholiškai. 
Mano paties akys plačiai atsivėrė. 

— Nedai, - ramiai tarė Solis ir žengė atgal, - noriu tau 
pristatyti daktarą Gašė. 


II 5 skyrius 


Aš mirkčiojau, įbedęs žvilgsnį į liūdną, susikūprinusį vyrą. 
Čia buvo kiek kitoks atvaizdas, nei matytas knygoje, palik- 
toje Deivo. Tai neabejotinai buvo van Gogas, visą tą laiką 
paslėptas po Gomė. 

— Ieškomas dr. Gašė, - išdidžiai pranešė Solis. - Van Go- 
gas per paskutinį savo gyvenimo mėnesį nutapė du Gašė 
portretus. Šitą jis atidavė savo lendlordui ir paveikslas pa- 
skutinius šimtą metų pragulėjo palėpėje Auverse, kol pa- 
kliuvo į Stratono akiratį. 

— Aš buvau teisus, - sumurmėjau. Pyktis susikaupė 
mano krūtinėje. Mano brolis ir draugai mirė dėl šito daikto, 
o Solis turėjo jį visą laiką! 

— Ne, - tarė Solis, purtydamas galvą, - Liz pavogė pa- 
veikslą, Nedai. Ji sužinojo apie netikrą vagystę ir atėjo pas 
mane. Aš seniai pažinojau jos šeimą. Liz ketino šantažuoti 
Stratoną. Nesu netgi tikras, ar ji žinojo, kuo jis toks svarbus. 

Tik tai, kad Denas labai brangino paveikslą, ir Liz norėjo 
įskaudinti jį. 

— Liz?.. 

—Su Losono pagalba, kai policija pirma sureagavo 
į aliarmą. 

Dabar aš susverdėjau. Mintyse įsivaizdavau aukštą Palm 
Bičo detektyvą, kuris, Elės nuomone, dirbo Stratonui. 

— Losonas? Losonas dirba tau? 

— Detektyvas Vernas Losonas dirba Palm Bičo miestui, 
Nedai, - atsakė jis gūžtelėdamas pečiais. - Tik tarkime, jis 
kai kada mane informuodavo. 

Spoksojau į Solį kitomis akimis, tarsi tas, ką maniau ge- 
rai pažįstantis, dabar būtų pasirodęs visai kitoje šviesoje. 

— Apsižvalgyk aplinkui, Nedai. Matai tą Vermejerio 
„Drobės audėjos“? Manoma, kad jis dingęs nuo XVIII 
amžiaus. Bet jis nebuvo dingęs, o tik pakliuvo į privačias 
rankas. O „Izaoko mirtis“. Tai Rembrantas. Šis paveikslas 
buvo paminėtas tik jo laiškuose. Niekas nėra tikras, kad jis 
apskritai egzistuoja. Jis neatpažintas kabojo Antverpeno 
bažnyčioje tris šimtus metų. Toks yra didžiausias šių lobių 
grožis. Niekas nežino, kad jie yra čia. 

Nieko negalėjau daryti, tik su nuostaba į juos spoksoti. 

— Dabar Mikelandželas štai ten... - Solis linktelėjo. - Šį 
surasti buvo tikrai sunku. 

Ant sienos tarp Rembranto ir Vermejerio buvo vietos. 

— Ei, padėk man! - šūktelėjo Solis ir pakėlė Gašė. Aš pa- 
ėmiau jį iš jo rankų ir pakabinau ant sienos tarp dviejų še- 
devrų. Mes abu žengėme atgal. 

- Žinau, kad tu nesupranti šito, sūnau, tačiau tai su- 
teikia pilnatvę mano gyvenimo kelionei. Galėčiau tau vėl 
pasiūlyti senąjį darbą, tačiau dabar, kaip šiek kiek pasitu- 
rinčiam Žmogui, manau, yra kitų dalykų, kuriuos norėtum 
veikti savo gyvenime. Ar galiu tau patarti? 

— Kodėl gi ne? - atsakiau truktelėjęs pečiais. 

— Tavim dėtas vykčiau į Camille Bay kurortą Kaimanų 
salose. Ten tavęs laukia čekis pirmajam milijonui dolerių. 
Kol tai liks mūsų maža paslaptimi. Bus dar po čekį kiekvie- 
ną Mėnesį - po trisdešimt penkis tūkstančius dolerių į tą 
pačią sąskaitą penkerius metus. Tai turėtų trukti ilgiau nei 
mano gyvenimas. Žinoma, jeigu tu persigalvojai ir policija 
čia atsiras, mes privalėsime mūsų sąskaitas ištuštinti. 

Kurį laiką mudu nepratarėme nė žodžio, tik spoksojo- 
me į dingusį Gašė - teptuku brūukštelėti verpetai, liūdnos, 
žydros, suprantančios akys. Staiga pasirodė, kad jose kaž- 
ką pamačiau, lyg senasis gydytojas man šypsotųsi. 

— Nedi, tai kaip tu manai? - Solis spoksojo į Gašė, ran- 
kas laikydamas sau už nugaros. 

— Nežinau... - Pakreipiau galvą. - Truputį kreivas kai- 
rėje pusėje. 

— Aš kaip tik galvoju tą patį, vaike. - Solis Rotas nusi- 
šypsojo. 


I 16 skyrius 


Kitą dieną šokau į lėktuvą, skrendantį į Džordžtauną, esan- 
tį didžiojoje Kaimanų saloje. Žydras salos taksi vežė mane 
išilgai pakrantės paplūdimių į Camille Bay kurortą. 

Kaip ir sakė Solis, ten manęs jau laukė užsakytas kam- 
barys. Ne visai kambarys, bet neįtikėtinas bungalas šiau- 
diniu stogu šalia paplūdimio, užstotas aukštų nusvirusių 
palmių, su nedideliu asmeniniu baseinu. 

Padėjau žemėn savo kelioninį krepšį ir spoksojau su- 
glumęs į tobulą, ryškiai žalsvai mėlyną jūrą. 

Mano žvilgsnis užkliuvo už ant rašomojo stalo gulinčių 
dviejų antspauduotų vokų priešais telefoną su ant jų užra- 
šytu mano vardu. 

Pirmasis buvo pasveikinimo laiškelis nuo A. Džordžo 
Makviljamso, direktoriaus, su vaisių krepšeliu, pranešantis 
man, jog kaip pono Solio Roto svečias turėčiau nesidrovėti 
kreiptis į jį bet kuriuo metu. 

Kitame buvo čekis mano vardu iš Karališkojo Kaimanų 
banko milijono dolerių sumai. 

Milijonui dolerių. 

Aš atsisėdau. Spoksojau į čekį ir dar kartą patikrinau 
vardą, kad įsitikinčiau, jog nesapnuoju. Nedas Kelis. Banko 
sąskaita atidaryta mano vardu. Visi tie nuostabūs nuliai. 

Viešpatie, aš buvau turtingas! 

Apsižvalgiau aplinkui: kvapą gniaužiantis vaizdas ir 
prašmatnus kambarys; bananų, mangų ir vynuogių krep- 
šys, brangios plytelių grindys. Visa tarsi pritrenkė mane: 
dabar galėjau šitai sau leisti. Buvau čia ne tam, kad valy- 
čiau baseiną. Aš tikrai nesapnavau. 

Kodėl nešokinėjau iš džiaugsmo? 

Mintimis nuklydau į praeitį prieš dvejus metus, kai tu- 
rėjau savo seną „Bonneville“, įjungiau tas pavojaus signa- 
lizacijas. Aš beveik buvau įmušęs geriausią įvartį savo gy- 
venime, tiesa? Svajojau siurbčioti apelsinų martinį su Tes 
kokioje nors prašmatnioje jachtoje. Apie milijoną dolerių 
banke... 

Dabar juos turėjau. Turėjau savo milijoną dolerių, net 
daugiau. Turėjau palmes ir prieplauką. Galėjau nusipirkti 
jachtą ar bentjau išsinuomoti ją. Viskas tapo tikrove iškreip- 
tu, ironišku būdu. Galėjau daryti ką tik norėjau gyvenime. 

Bet aš visai nieko nejutau. 

Sėdėjau prie stalo, tik staiga mano akys tiesiai priešais 
save pamatė dar kai ką. 

Tai buvo kažkas, į ką žvelgiau, bet nepastebėjau šalia pra- 
plėštų vokų. Dvejodamas paėmiau. 

Tiksli automobilio kopija - vienas iš tų senų, degtukų 
dėžutės dydžio žaislų. Bet tai visiškai nebuvo automobilis. 

Tai buvo mažytis „Dodge“ furgonas. 


|| 7 skyrius 


- Žinai, kaip čia sunku surasti tai, ko reikia, - išgirdau Elės 
balsą sau už nugaros. 

Aš greitai atsisukau. Ji stovėjo gražiai įdegusi, medvil- 
niniu sijonu ir rožiniu maudymosi kostiumėlio viršumi. 
Elė tarsi žiūrėjo prisimerkusi į saulę, kuri leidosi už manęs. 
Strazdanos buvo nubėrusios visus jos skruostus. Mano šir- 
dis užsiliepsnojo, užsivedė kaip variklis. 

— Praėjusį kartą panašiai jaučiausi, - pasakiau, - 0 po 
valandos visas mano gyvenimas subyrėjo. 

— Mano taip pat, - atsakė Elė. 

— Tu neatvykai, - tariau apsimesdamas įskaudintas. 

—- Sakiau, kad ketinau išvykti iš šalies, - pasiteisino 
Elė. — Ir štai aš čia. 

Ji žengė link manęs. 

— Turėjome dvi valandas lėkti atgal į Palm Bičą su Čem- 
pionu darydami „saulutes“ klasikiniu dvidešimties metų 

senumo „Caddie“. Ar Žinai, kokia tai kančia? Blogiau nei 
kalėjimas. 

Ji žengė dar vieną žingsnį. 

— Vargšas berniukas. 

Aš laikiau mažytį furgoną savo delne. 

— Gražus gestas, - tariau. — Na, tik jis niekur nevažiuoja. 

— Ak, žinoma, važiuoja, Nedai, - nesutiko Elė. Jos akys 
sudrėko ir išsiplėtė. Ji priglaudė rankas sau prie širdies. — 
Jis važiuoja tiesiai čia. 

- Viešpatie, Ele! - nebegalėjau ilgiau susilaikyti. Čiupau 
ją ir apsivijau rankomis. Apkabinau Elę kiek galėdamas 
tvirčiau. Jos širdis spurdėjo kaip mažo paukštelio. Pasilen- 
kiau ir pabučiavau ją. 

— Tai nelabai gerai derinsis su darbu FTB, - pasakiau, 
kai mes atsiskyrėme. 

— Velniop FTB, - atsakė Elė. - Aš išėjau. 

Pabučiavau ją vėl. Perbraukiau jos plaukus ir prispau- 
džiau galvą prie krūtinės. Norėjau papasakoti jai apie Solį, 
ką buvau matęs namuose, apie jo šedevrus, dingusį Gašė. 
Tai žudė mane. Jeigu kas nors buvo šioje žemėje, kas nusi- 
pelnė apie tai Žinoti - tai tik Elė. 

Bet kaip sakė Solis, aš mokėjau pasinaudoti patarimais. 

— Taigi, ką mes ketiname dabar daryti? - paklausiau 
jos. - Ar dėti viltis į savo magistro laipsnį? 

— Dabar? Dabar mes eisime pasivaikščioti į paplūdimį. 
Tikiuosi, tu ketini nuveikti ką nors romantiško, pavyzdžiui, 
paklausti manęs, ar aš noriu tekėti už tavęs. 

— Ar tu nori tekėti už manęs, Ele? 

— Ne čia, ten. Mes galbūt truputį pasikalbėsime apie tai, 
kaip ketiname praleisti mūsų likusią gyvenimo dalį. Kalbė- 
simės atvirai, Nedai, daugiau be jokių Žaidimų. 

Taigi mes išėjome pasivaikščioti į paplūdimį. Aš paklau- 
siau jos, O ji atsakė taip. Mes ilgų ilgiausiai nepratarėme nė 

žodžio, tik vaikštinėjome gožoje ir tarsi būdami rojuje gro- 
žėjomės besileidžiančia saule. 
Ir man į galvą atslinko mintys, jog būtų visai gerai to- 
kiam vyrukui kaip aš vesti specialiąją FTB agentę... 
Žinoma, Elė tikriausiai mintija tą patį apie Nedą Kelį... 
nusikaltėlį. 


Epilogas 


Gelbėtojas 


I 18 skyrius 


Po dvejų metų... 

Telefono skambutis užklupo mane kaip tik tuo metu, 
kai skubėjau pro duris. Laikiau dešimties mėnesių sūnų 
Deivį, tikrą vijurką, savo rankose ir jau ruošiausi atiduoti 
ji, visus dvidešimt du svarus, į laukiantį Betės, mūsų au- 
klės, glėbį. 

Elė jau buvo darbe. Ji atidarė galeriją Delrėjuje. Ten 
mes įsitaisėme nuostabiame mažyčiame bungale už keleto 
kvartalų nuo paplūdimio. Jos specializacija - XIX amžiaus 
prancūzų paveikslai. Elė juos pardavinėjo Niujorke ir Palm 
Biče. Mūsų svetainėje, virš židinio atbrailos, mes netgi tu- 
rėjome Henrį Gomė. 

— Nedas Kelis, - atsiliepiau atsargiai laikydamas ragelį 
prie kaklo. 

Aš vėlavau į darbą. Vis dar rūpinausi baseinais, - tik šį 
kartą nusipirkau kompaniją „Tropikų baseinai“, vieną iš di- 

džiausių regione. Šiomis dienomis aptarnavau visus praš- 
matniausius baseinus nuo Bokos iki Palm Bičo. 

— Pone Keli, - kreipėsi nepažįstamas balsas, - čia Dei- 
vidas Rubinas. Aš esu Rust, Simons ir Rubin partneris. Mes 
esame teisės firma Palm Biče. 

Aš tyliai ištariau Betei, kad Elė sugrįš apie 4 valandą 30 
minučių. 

— Taip, klausau, - pasakiau į telefono ragelį. 

— Arjūs esate pažįstamas su ponu Soliu Rotu? - pasitei- 
ravo teisininkas. 

— Taip, — vėl atsakiau. 

— Labai apgailestauju pranešdamas jums, kad ponas 
Rotas mirė. 

Pajutau, kaip kraujas plūstelėjo man į galvą, suspaudė 
skrandį. Atsisėdau. Žinojau, kad Solis sirgo, tačiau jis visa- 
da matydavo tik šviesiąją dalyko pusę. Aš buvau aplankyti 
jo mažiau nei prieš mėnesį. Jis juokavo, kad su Čempio- 
nu didino greitį tol, kol sudaužė „Harley“ lenktynėse šalia 
Didžiojo kanjono. Aš buvau toks priblokštas, kad man net 
pakirto kojas. Jaučiausi taip, kaip mirus mano paties tėvui. 

— Kada? 

— Maždaug prieš savaitę, - atsakė teisininkas. - Jis seniai 
žinojo turįs vėžį. Ponas Rotas mirė ramiai miegodamas. Jis 
norėjo, kad niekas nežinotų, tik jo šeima. 

— Ačiū, kad pranešėte, - tariau, ir mane užplūdo toks 
tuštumos jausmas. Prieš mano akis šmėstelėjo mudviejų, 
stovinčių jo rūsyje ir spoksančių į tuos paveikslus, vaizdas. 
Dieve, kaip aš pasiilgsiu Solio! 

— Tiesą sakant, pone Keli, - pasakė advokatas, - pa- 
skambinau ne dėl to. Mes buvome pasamdyti tam, kad 
tvarkytumėme pono Roto testamento reikalus. Yra keletas 
klausimų, kurių jis nenorėjo viešinti. Jis pasakė, kad jūs su- 
prasite... 

- Jūs turite galvoje įmokas, kurias jis mokėjo į Kaimanų 
banko sąskaitą? - Galėjau suprasti, kodėl Solis nenorėjo, 
jog tai išaiškėtų. Kadangi jis mirė, spėjau, kad likutis bus 
sumokėtas iki galo. 

- Jūs galite visą tvarkyti taip, kaip tik norite, pone Rubi- 
nai. Aš visuomet būsiu amžiams dėkingas Soliui. 

— Tiesą sakant, — prabilo advokatas po pertraukėlės, - 
manau, mums reikia susitikti, pone Keli. 

— Susitikti? - Atsilošiau į sieną. - Kodėl? 

— Nemanau, kad suprasite, pone Keli. Skambinu ne dėl 
kokių nors mokėjimų, o dėl pono Roto turto reikalų. Čia 
yra daiktas, kurį jis norėjo, kad turėtumėte. 


II 9 skyrius 


Ar nebuvo tai dvigubas tūzas, kaip vadinau prieš dvejus 
metus? 

Ne, tai velniškai daug daugiau nei dvigubas tūzas... Tai 
lyg laimėjimas loterijoje, drauguži, kaip pasakytų Cempas. 
Tai panašu į spyrį, dėl kurio laimima Didžioji taurė. Tu spi- 
ri vėl ir vėl. Kamuolys sėkmingai prasmunka. Negali nepa- 
taikyti į vartus. 

Ką darytum, jei pats vertingiausias pasaulyje meno kūrinys 
nukristų tau į rankas? 

Na, pirmiausia tu spoksotum į jį tikriausiai milijoną 
kartų: vyras su žydra kepure, palenkęs galvą prie stalo, 
melancholišku žvilgsniu. 

Tu dėbsosi į jį tol, kol pažinsi kiekvieną spalvos potėpį 
ar nuvargusio veido liniją mėgindamas suprasti, kaip kas 
nors toks paprastas gali būti toks magiškas; arba kodėl jis 
tau atiteko. 

Ar tu kada nors norėjai šitokių pinigų? 

Galbūt šimtas milijonų dolerių, advokato apskai- 
čiavimu. 

Paskui tu pasakai žmonai viską - viską, ko prisiekei 
niekada nedaryti. Po velnių, Solio paslaptis dabar vis tiek 
buvo saugi! 

O vėliau, kai ji kiek apšaukia tave ir nori tau kumštelėti, 
tu įneši ją į kambarį ir stebi žiūrinčią į paveikslą pirmą kar- 
tą. Tu matai kažką nuostabaus savo Žmonos veide - tai lyg 
nustebimas ir kartu baimė. 

— O Dieve, Nedi!.. - Tarsi stebėtum aklą Žmogų, pirmą 
kartą atradus; spalvą. Magiškas jos akių žvilgsnis, didelė 
pagarba ir nuolankumas - tai užima tau kvapą. 

Tu atsineši savo dešimties mėnesių kūdikį, laikai jį prie- 
šais ir sakai: Vieną dieną, Deivi, tu turėsi papasakoti velnišką 
istoriją. 

Tik neturėsi šimto milijonų dolerių, vaikine. 

Taigi visada sugrįžti prie šio klausimo. Ką su juo dary- 
si? Juk pagaliau jis pavogtas, teisingai? 

Surengti kokią didelę puotą Palm Biče? Parodyti savo 
veidą The Shiny Sheet ar laidoje „Šiandien“? O galbūt pa- 
kliūti į ART naujienų šlovės muziejų? 

Tu spoksai į Gašė veidą ir matai pakeltą galvą, išmintin- 
gas, melancholiškas akis. 

Tai ne daktaro, sėdinčio karštoje birželio saulėje akys, 
bet žmogaus, tapančio jį, akys. 

Ir tu klausi savęs: „Ką jis žinojo? Kam jis iš tikrųjų pri- 
klauso?“ 

Stratonui? Soliui? Liz? 

Tikrai ne man. 

Ne, ne man. 

Aš juk tik gelbėtojas, teisingai? 


I20 skyrius 


Kitais metais... 

— Pasiruošęs?.. - Elė ir aš paėmėme Deivį už rankos ir 
nusivedėme prie jūros. 

Tą dieną paplūdimys buvo nuostabiai ramus ir tuščias, 
plakė švelni bangų mūša. Pro šalį ėjo pora atostogautojų, 
šlapiame smėlyje palikdami pėdas. Senutė, susisupusi į 
baltą apsiaustą, plačia šiaudine skrybėle, ieškojo kriauklių. 
Leidome Deiviui nušokti nuo kopos į bangų mūšą. 

— Pasiruošęs, - tarė mano sūnus, ant jo galvos pūpsojo 
kuokštas šviesių saulės spalvos plaukų. 

- Čionai! Tai daroma šitaip. - Susukau popieriaus gaba- 
lėlį ir įsriegiau jį į Coors Light alaus butelio kakliuką. Coors 
visada buvo mėgstamiausias mano brolio alus. Paskui aš 
tvirtai užspaudžiau dangtelį ir įkaliau jį delnu. 

Nusišypsojau Elei. 

— Turėtų laikyti. 

— Niekada nemačiau jo, Nedai, bet, manau, Deiviui tai 
patiktų. - Elė pritariamai pažvelgė į mane. 

Aš mirktelėjau. 

- Čionai! - šūktelėjau ir padaviau Deiviui palaikyti bu- 
telį. Mes nuėjome žemyn prie raibuliuojančios bangos. 

— Palauk, kol srovė trauksis atgal į jūrą. - Parodžiau link 
putotos potvynio bangos. 

— Ar matai ją tenai? 

Deivis linktelėjo. 

— Dabar, - pasakiau paleisdamas jį link vandens, — 
mesk! 

Mano dvidešimties mėnesių vaikas trepsėdamas nubė- 
go į gožą ir iš visų jėgų sviedė butelį. Jis nuskriejo tik tris 
pėdas, tačiau pataikė į tolstančios bangos kraštą ir buvo 
švelniai įtrauktas grįžtamosios vilnies. 

Nauja banga vėl bloškė butelį. Jis iškilo aukštai, tačiau 
plaukė tolyn, persirito per keterą, tarsi žinodamas savo pa- 
skirtį. Mes visi džiaugsmingai sušukome. Po kelių sekun- 
džių jis išsilygino ir buvo kaip mažytis laivelis, sėkmingai 
plaukiąs bangomis į jūrą. 

— Kuris plaukia, tėveli? - paklausė mažylis Deivis, pri- 
sidengdamas akis nuo spindinčio vandenyno. 

— Galbūt į dangų, - prabilo Elė stebėdama, kaip jį neša 
pasroviui. 

— O kas viduje? 

Aš mėginau atsakyti, bet balsas įstrigo gerklėje ir akys 
šiek tiek ėmė mirksėti. 

— Tai dovana, - atsakė Elė už mane. Ji paėmė mano ran- 
ką, - tavo dėdei Deivui. 

Tiesą sakant, tai buvo straipsnis iš laikraščio New York 
Times, kurį įkišau į butelį. Per praėjusias kelias dienas jis 
taip pat buvo perspausdintas daugelyje kitų pagrindinių 
pasaulio laikraščių. 

Antradienio popietę meno pasaulis buvo pritrenktas, kai lab- 
daros aukcione Palm Biče, Floridoje, buvo paaukotas paveikslas, 
kuris, buvo manoma, esąs dingusiojo van Gogo paveikslo repro- 
dukcija, bet, visų nuostabai buvo pripažintas originalu. 

Meno ekspertų grupė, sudaryta iš istorikų ir didžiųjų auk- 
cionų namų direktorių, tyrinėjusi drobę keletą dienų, paliudijo 
paveikslo autentiškumą. Tai tikrai buvęs ilgą laiką dingęs antra- 
sis „Dr. Gašė“ portretas, nutapytas van Gogo likus kelioms sa- 
vaitėms iki šio garsaus dailininko mirties. Dr. Ronaldas Saklin- 
gas iš Kolumbijos universiteto, vadovavęs specialistų grupei, 
pavadino tokį netikėtą pasirodymą „nepaneigiamu“ ir „stulbi- 
namu bei stebuklingu įvykiu ne tik meno, bet ir visame pasau- 
lyje“. Jis pridūrė, jog niekas neturėjo nė „menkiausios minties“, 
kur buvo paveikslas visus 120 metų. 

Dar labiau glumina tai, kad paveikslas pasirodė staiga ir 
buvo anonimiškai padovanotas Liz Straton fondui, Palm Bičo 
labdaros įstaigai, įkurtai globoti nuskriaustus vaikus. Tai yra 
vertingas buvusio Palm Bičo finansininko žmonos projektas, ji, 
spėjama, buvo nužudyta prieš dvejus metus. Tuo metu šį ma- 
dingą kurortinį miestą sukrėtė daugybė tragiškų nusikaltimų. 

Paveikslas buvo aukciono inauguracinio labdaringo rengi- 
nio dalis. Jis, anot labdaros veikėjo Peidžo Ly Haičio, „padova- 
notas ir įteiktas mums anonimiškai. Mes iš tikrųjų nė neįsivaiz- 
davome, kad jis buvo autentiškas". 

Meno kūrinio vertė, manoma, siekia 100 milijonų dolerių. 
Paveikslas tapo viena iš didžiausių ypatingos labdaros aukų vi- 
soje istorijoje.. 

„Šį reikalą dar labiau neįtikėtiną, - aiškino Haitis. - daro 
prierašas prie dovanos: „Lizai. Gal jis pagaliau duos kokios 
naudos.“ Pasirašyta Nedo Kelio. Greičiausiai tai paslėpta užuo- 
mina apie kažkokį XIX amžiaus legendinį australų banditą, iš- 
garsėjusį savo gerais poelgiais. 

Tai panašu į kažkokį beprotišką, kilniaširdišką, nepaaiškina- 
mą pokštą, - pasakė Haitis. — Tačiau kad ir kas jis būtų, tas žmo- 
gus teisus. Ši dovana padarys neįsivaizduojamai daug gero.“ 


— Ar ten dangus? - paklausė mažasis Deivis, rodyda- 
mas į horizontą. 

— Nežinau, - atsakiau stebėdamas, kaip butelis pasku- 
tinį kartą Žybteli ištirpdamas jūroje, - bet, manau, jis gana 
arti... 

Puikiai suregzta romano intriga. Tai gali atlikti tik toks 
meistras kaip James Patterson. „Gelbėtojas“ - vienas ge- 
riausių trilerių, parašytas vieno įtakingiausių Amerikos 

Dirbdamas gelbėtoju Floridoje, Nedas Kelis sutinka svajonių 
merginą, dėl kurios pameta galvą. Viskas, atrodo, klostosi to- 
bulai, išskyrus tai, kad ji pratusi prie geriausių dalykų, o jis vos 
verčiasi. Mergina yra prabangaus viešbučio viešnia, o vaikinas 
ten tik dirba... 

Kai Nedo draugai pasiūlo įsitraukti į pelningą sandėrį, jis 
surizikuoja. Planas paprastas: įsilaužti į turtingų kolekcininkų 
namus ir griebti paveikslus. Tačiau įsilaužimo naktį įvyksta kai 
kas siaubinga - nužudoma Nedo svajonių mergina, jo šutvė 
įkliūva, ir kol vaikinas svarsto, kas juos pakišo, draugai randa- 
mi žiauriai nužudyti. Nedas Kelis vienintelis likęs gyvas. Taigi 
dabar jis - pagrindinis taikinys ir FTB, ir žudikams. Niekuo ne- 
pasitikėdamas vaikinas slapstosi, mėgindamas atkeršyti už 
draugus, atstatyti savo gerą vardą ir sužinoti, kas mėgina jį 
nužudyti, 

